
                                  Forord

FORORD

Siden W. C. Brøggers og N. Rolfsens store, forlengst utsolgte bok, som
førte fremstillingen til Frams avreise i 1893, er der, bortsett fra en
barnebok (1897), som også er utsolgt, ikke utkommet nogen norsk bok om
Fridtjof Nansen.

Opdraget jeg fikk fra Jacob Dybwads Forlag nogen tid før Nansens død,
var nærmest å skrive en folkebok, tjenlig som en foreløbig orientering
for folk flest. Nansens død gav opgaven nogen endring, i omfang og i
dybde. Det er en noget annen opgave å skrive om et avsluttet liv. Det
tør hende at hans død fører oss nærmere, vi søker dypere inn i hans
indre, overskuer derfra hans mangfoldige, veldige livsverk og ser
helheten i det.

En uttømmende skildring av Nansens liv og livsverk vilde trenge tusener
av sider og et samarbeide av fagmenn fra flere områder.

«Fridtjof Nansens Saga» angir sin hensikt i sin titel: en beretning,
knapp og folkelig, om gjerninger. Hans egne handlinger og hans egne ord
trekker linjene op i det billede som denne bok skal være den enkle
rammen om.

Fridtjof Nansens egen hjelp til dette arbeide fikk jeg ikke slik som
jeg hadde tenkt mig det og gledet mig til. Men desto beredvilligere har
den hjelp vært som jeg har fått fra mange av dem som har stått Nansen
og hans arbeide nær, fra familie og slekt, arbeidsfeller og venner. En
hjertelig takk til dem alle!

Fremfor alle må jeg takke Fridtjof Nansens familie, som har gitt mig
adgang til hans arkiv, samlinger og dagbøker.

En ganske særlig takk til hr. arkitekt Odd Nansen for hans utrettelige
interesse og hjelp.

Frogner gård pr. Kløfta. 10. oktober 1931.Jon Sørensen.

                             Fridtjof Nansen

Ill. F. N.=Fridtjof Nansen

FRIDTJOF NANSEN

I et brev av 30. mars 1885 skrev Fridtjof Nansen: «Skulde nogen bli
fristet til å tro på en for sig utkåret skjebnens genius, da måtte det
være mig—.» Den vilde at de rike gaver som var lagt på vuggen hans,
skulde komme til full utfoldelse og anvendelse, eller som han videre
skriver i det brevet: «— der er så ofte nettop ved krisepunktene i mitt
liv inntruffet slike merkelige tilfeller der likesom har utpekt veien
—.»

Når vi nu — efterat hans liv er slutt, — ser utover hans livsgang, må
vi innrømme at hans skjebnes genius holdt en forunderlig hånd over hans
dådsrike livs mange dristige skritt, til det øieblikk den mildt og
smertefritt stanset hans hjerte der han satt ute i solen på altanen og
så på blomstersneen over trærne nede i haven.

Denne sterke viljens mann som en oplagt vilde kalle egen lykkes smed,
følte sig, når han så tilbake over sitt liv, slett ikke som en slik
suveræn smed. Hans unge dagers stolte selvbevissthet bøides tidlig til
en ydmyk følelse av å skylde en genius takk for de rike gaver han hadde
fått og de gjerninger han fikk utføre.

Men nogen Aladdin var han ikke. Han måtte hente sine seire gjennem hard
trening og strengt arbeide, gjennem en ukuelig evne til aldri å gi sig,
som ifølge Carlyle er geniets merke og betingelse.

Selv kunde han, også i senere år, føle det som der i hans livsgang var
en mangel på sammenheng. Han gjorde fremstøt på så mange baner. Han
øvet storverk på hver enkelt av dem, — først som zoolog, derpå som
polarforsker, som sådan alle tiders største, banebryteren, så i
oseanografien, så i norsk politikks skjebnetime, og tilsist i
verdenspolitikken som verdenskrigens samaritan, som folkeforsoningens
store apostel.

Hans genius, mer klarsynt enn han selv, unte ham ikke fordypelsens og
konsentrasjonens ro og lykke innenfor en og samme bane: Den tok ham
bort fra felt til felt, fordi den ikke først og fremst tenkte på ham
selv, men satte ham til å «være hvor det nettop gjaldt.»

Til slutt så han at det var den samme genius som staket hele hans
livsvei op, at denne, så slynget han selv syntes den var, likevel førte
ham dit hvor behovet møtte og utløste hans største, hans edleste evner.
Et stort og dådsrikt liv fikk han leve.

Nettop da han selv syntes at nu blev han revet vekk fra sin egentlige
bane, fra sin livsgjerning, sin videnskapelige forskning, — den gang
mr. Philip Baker kom som utsending fra Folkenes Forbund for å overvinne
hans vegring, var det som skjedde da, noget mer enn det at Folkenes
Forbund lånte et verdensberømt navn fra nøitralt land for å få utført
sitt internasjonale hjelpearbeide. Det som skjedde var enda mer enn å
redde millioner av menneskeliv, — han reiste merket for en ny tid, et
gammelt merke, nedtrampet og blodig, et merke for en hær med de tusen
nederlag. En ukuelig hær. Og Nansens røst løfter dens hærrop: «vi må
tenne vardene, så det lyser fra alle fjell. Vi må reise våre faner i
alle land. Vi må danne en broderkjede jorden rundt — regjeringene må
også med — til ærlig arbeide for den nye tid.»

«Aldri har den lidende, forvillede menneskehet ventet med større
lengsel på fredsfyrsten, menneskekjærlighetens fyrste, som løfter det
hvite banner med det ene ord lysende i gyllen skrift: arbeide.

Hver og en av oss kan bli arbeider i hans fylking på dens seirsgang
over jorden for å reise den nye slekt — for å bringe næstekjærlighet og
ærlig fredsvilje — for å bringe arbeidsvilje og arbeidsglede tilbake
til menneskene — bringe troen på morgenrøden!»

Mot morgenrøden av en ny tid står Nansens skikkelse, ruvende større og
klarere som tiden går.

                              Fra Stamtreet

FRA STAMTREET

Stamtreets første vink om hvad der er i vente, er Kjøbenhavns be* rømte
borgermester i 1658 og 60, — Hans Nansen, født i Flens* borg 1598, død
1667. Han er ikke bare stamtreets store pryd, men lyslevende
gjenopstått i sin store ætling. Både i lynde og livsgang.

16 år gammel er han på sin farbrors skute oppe i Hvitehavet. Det var i
de dager en virkelig eventyrferd, som kunde gi spenning nok, også til
de hjemmeværende. Smått med karter, helst ingen, ikke stort likere med
instrumenter; kanoner og huggerter var av de nødvendigste ; to ganger
blev de overfalt og plyndret av englendere. Vinteren i Kola nyttet
gutten til å lære sig russisk, og da farbror næste sommer vendte baugen
hjemover, fulgte Hans ikke med. Han vilde videre fare. Helt alene drog
han avsted gjennem Russland, og havnet til slutt, i september, i
Kjøbenhavn. En urolig, vitelysten og djerv gutt.

Bare 20 år gammel får han i opdrag av kong Kristian den fjerde å lede
en pelsverksekspedisjon til egnene ved Petschora. Isen tvinger ham til
nok en overvintring i Kola. Her får han bud fra russerzaren, om han vil
undersøke Hvitehavskysten. Først i Ark? angelsk kommer han ombord i sin
egen skute igjen.

I 18 somre står han siden i islandsk kompanis tjeneste, derefter i 10
år som direktør for selskapet.

En født ledernatur, med en opdagers trang til å undersøke og iaktta og
gjøre optegnelser og supplere disse med lesning.

Da han en dag gjennemleser sine «ekstrakter og registre», faller det
ham inn at også andre kunde ha glede og utbytte av å lese dem, og så
«dennem til tjeneste lod jeg denne korte ekstrakt komme paa tryk», (i
1633).

Hans Nansens Compendium Cosmographicum inne? holdt fysikk, geografi,
kronologi, anvisninger til å ta høiden, tabeller for flo og fjære,
kurstabeller, sol og stjerners deklinasjon, o. s. v. En såre nyttig
opslagsbok, en ren folkebok blev den, med oplag på oplag, og den har
gjort tjeneste helt ned til nyere tid. I et eksem* plar i
Nansenfamiljens eie står på permen skrevet av en skipper som seilte
efter den: Denne Bog er til stor Nytte for Sjøfarende. Ole Børgersen
Aas. 1841.

Hans Nansen var en både videnskapelig og praktisk anlagt mann, og hadde
på egen hånd tilegnet sig sine kunnskaper. Han behersket tysk, engelsk,
russisk, hollandsk, svensk og islandsk; var en ypperlig taler og
skribent. En fast karakter, uredd og myndig, en høvdingskikkelse, stor
og kraftig, en vennesæl og trofast natur, og i godt lag den muntreste
av de muntre.

40 år gammel får ishavsskipperen en større skute å styre, — Kjøbenhavns
borgerskap. Han blir rådmann, siden en av dens 4 borgermestre, og dens
Iste borgermester i de kritiske år da fedre« landets to be or not to be
var knyttet til hovedstadens skjebne. Da svenskekongen Karl Gustav brøt
forliket og landet på Sjelland. Det kunde være det samme, mente han,
enten danskenes konge het Karl eller Frederik.

Da hans hvitklædde stormtropper i februarnatten gikk løs mot
Kjøbenhavn, møtte de en forvandlet by, med nye graver og nye voller,
hvor den fryktede krigerkonge med en hær som hadde luk« tet krutt i
minst 30 slag, slo pannen tilblods forgjeves.

Hans Nansen er forsvarets sjel. På voll og i by. Ordner med alt, byens
forsyning med mat og med våben, innkvartering av soldater og tusener av
flyktninger, borgerne skal øves og føres, han forvandler en åpen,
forsvarsløs, fortvilet by til en festning. Men dens hårdeste mur er den
seiersvilje som fra den djerve borgermester gjennemstrømmer hele
forsvaret, like fra kongeparret til guttene ved bekkgrytene bak
vollene.

Og siden under statsomveltningen er han igjen på skansen, som
borgerskapets rådsnare og uredde leder i kampen for borger« skapets
friheter og rettigheter overfor den overmektige adel. Han maktet å
samle borgerstand og geistlighet og rettet det avgjørende slag mot
adelsveldet, da han den 8de oktober tilbød kongen arve« regjering.

4 Cramer del.Haas. ſc. Hans Nansen. Præſident og Borgemeſter i
Kiöbenhavn.

Det er dagen derefter det kjente møte på slottsbroen mellem adelsmenn
og borger. Otto Krag peker rasende på Blåtårn, det skumle fengsel: «Vet
du hvad der er?» Nansen løfter armen mot tårnet på Frue kirke: «Ser du
hvad der henger?»

Der hang stormklokken som kalte borgerne til våben.

Da adelen på den innkalte riksdag vil slå spillet overende for borgere
og konge, ved å rømme fra byen om natten, stenger Nan* sen alle porter
med sterke vakter.

Årvåken, rådsnar, besluttsom, ubøielig. Herlig lik sin sønne* sønns
sønnesønns sønnesønn.

Han blev siden president i Kjøbenhavn, kongsråd og høieste*
rettsdommer.

Gjennem sin mor fikk Fridtjof Nansen Wedel*blodets arv.

Den første Wedel kom til Danmark like efter eneveldets inn* føring i
1660. En yngre bror, generalen Gustav Wilhelm von Wedel, kjøpte i 1683
den berømte Peter Griffenfeldts grevskap ved Tøns* berg i
Norge.Griffenfeldt var gift med Hans Nansens sønnedatter. Den gamle Sem
kongsgård het Jarlsberg, og G. W. Wedel blev greve av Jarlsberg. Og
siden øverstbefalende over den norske hær, og ledet festningsanleggene
langs grensen. Hans far hadde vært fører for et rytterregiment i
tredveårskrigen under den svenske general Banér, og vunnet sig
tilnavnet Vågehalsen.

Samme navn høver godt til flere av slekten. Jarlsberggrevens sønnesønn
drog på krigsstien i Italia, Spania og Marokko. Hans sønnesønnssønn var
den bekjente politiker i 1814, Norges statsminister og stattholder grev
Herman Wedel Jarlsberg. Et prakteksemplar avet mannfolk, som likte sig
best når det gikk på livet løs, — i svarte stormnetter tilhavs, når han
i krigs* og nødsårene drog i åpen båt til Jylland for å skaffe korn; —
eller når han på eget ansvar styrte Norges finanser gjennem brått og
brann med dristige kupp, hvor ha n satte også sin egen eksistens på
spill, stillet for riksrett for sitt dristige styre, men strålende
frikjent. En uredd, uvørren kar, en mann, en høvedsmann.

Vi ser ham i 1814 på en av riksforsamlingens store slagdager i Eidsvoll
komme humpende på sine krykker inn i salen. Tidlig plaget og tilsist
brutt av hardhausenes sykdom gikten. På en bade* reise i utlandet døde
han. Norge førte høvdingen hjem på et krigsskib.En yngre bror av denne
grev Herman Wedel Jarlsberg var baron Christian Frederik Vilhelm til
Fornebo. Dennes datter er Fridtjof Nansens mor, Adelaide Johanne
Isidore Wedel Jarlsberg.

*

Nansenslektens mannsstamme kom til Norge med Ancher Antoni Nansen som i
1761 blev sorenskriver i Ytre Sogn. Gift med jomfru Leierdahl av
slekten Geelmuyden. Deres eneste sønn var Hans Leierdahl Nansen,
sorenskriver i Guldalen i 1809 og i 1814 på Jæren. Som representant for
Stavanger amt med på 1ste overordentlige storting. Han gikk med på
forening med Sverige, men med skarpt formet forbehold om at på ethvert
område hvor fellesskapet ikke var absolutt nødvendig, skulde Norges
uavhengighet og selvstendighet fastslåes i klare og utvetydige uttrykk,
og fra grunnloven skulde alt fjernes som kunde gi svenskene minste
skinn av rådighet over den.

Han skildres som et lyst hode, en opriktig og modig natur, en varm
patriot. Uvørren i munn og penn, med festlig ironi. Under debatten om
hvor Norges Bank skulde ligge, krysset landsdommer Nansen de andre
forslag med sitt: «Egersund er en køn lille stad, og der bor jeg.»

I annet ekteskap gift med en datter av hoffboktrykker Møller i
Kjøbenhavn. Hun skildres som «en sjelden begavet og dyktig dame, fint
dannet, med litterære interesser, store sprogkunnskaper og en ikke
ringe stilistisk evne».

Sønnesønnens utpregede interesse for og kjærlighet til kunst og
diktning, hans kunstnerevne, som bryter frem i hans skildringer og
tegninger, kan blandt andre og lønnligere årganger også ha en fra denne
farmor.

FRA GUTTEDAGENE

FAR OG MOR

Fridtjofs far var sakfører Baldur Fridtjof Nansen, født i Egersund
1817. «Han var,» fortelles der, «flittig, bra og i alle henseender
eksemplarisk. Strengt og nøisomt opdratt, dertil ansporet og påvirket
av sin dyktige mor, hadde han laud til alle sine eksamener og var en
solid utdannet jurist. Han hadde intet av foreldrenes

                             Fra guttedagene

En yngre bror av denne grev Herman Wedel Jarlsberg var baron Christian
Frederik Vilhelm til Fornebo. Dennes datter er Fridtjof Nansens mor,
Adelaide Johanne Isidore Wedel Jarlsberg.

*

Nansenslektens mannsstamme kom til Norge med Ancher Antoni Nansen som i
1761 blev sorenskriver i Ytre Sogn. Gift med jomfru Leierdahl av
slekten Geelmuyden. Deres eneste sønn var Hans Leierdahl Nansen,
sorenskriver i Guldalen i 1809 og i 1814 på Jæren. Som representant for
Stavanger amt med på 1ste overordentlige storting. Han gikk med på
forening med Sverige, men med skarpt formet forbehold om at på ethvert
område hvor fellesskapet ikke var absolutt nødvendig, skulde Norges
uavhengighet og selvstendighet fastslåes i klare og utvetydige uttrykk,
og fra grunnloven skulde alt fjernes som kunde gi svenskene minste
skinn av rådighet over den.

Han skildres som et lyst hode, en opriktig og modig natur, en varm
patriot. Uvørren i munn og penn, med festlig ironi. Under debatten om
hvor Norges Bank skulde ligge, krysset landsdommer Nansen de andre
forslag med sitt: «Egersund er en køn lille stad, og der bor jeg.»

I annet ekteskap gift med en datter av hoffboktrykker Møller i
Kjøbenhavn. Hun skildres som «en sjelden begavet og dyktig dame, fint
dannet, med litterære interesser, store sprogkunnskaper og en ikke
ringe stilistisk evne».

Sønnesønnens utpregede interesse for og kjærlighet til kunst og
diktning, hans kunstnerevne, som bryter frem i hans skildringer og
tegninger, kan blandt andre og lønnligere årganger også ha en fra denne
farmor.

FRA GUTTEDAGENE

FAR OG MOR

Fridtjofs far var sakfører Baldur Fridtjof Nansen, født i Egersund
1817. «Han var,» fortelles der, «flittig, bra og i alle henseender
eksemplarisk. Strengt og nøisomt opdratt, dertil ansporet og påvirket
av sin dyktige mor, hadde han laud til alle sine eksamener og var en
solid utdannet jurist. Han hadde intet av foreldrenesesprit og lune,
men en gjennemcivilisert, og forekommende optreden var hos ham så
særlig fremtredende, at det alltid kom i forgrunnen ved angivelsen av
hans karakteristikk. — Hans vesentligste arbeide var bestyrelse av
pengeforretninger og eiendomstransporter. Han nøt en ubegrenset
tillit».

Fridtjof Nansens foreldrre

Han var liten av vekst og spinkel, drev ikke med nogen idrett, eventyr
i skog og fjell fristet ham slett ikke. Han var i så måte en motsetning
til sine store djerve friluftskarer av nogen sønner. Men han var ikke
som høna med andunger. Han var en klok, forstandig og god far, han
forstod sine barn. Lot dem tumle sig fritt i lek og idretter. Men der
var ingen eftergivenhet der tukt skulde til, streng var han, en herre
av den gamle skole, men der var et fint og nennsomt sinn, en kjærlig
strenghet, en elsket far.

Her er to brev som godt nok viser forholdet mellem far og sønn. Det ene
4. septbr. 1882, da sønnen er blitt konservator ved Bergens museum, en
måned efter ishavsturen med Viking:

Kjære Fridtjof!

Jeg skriver disse linjer for å meddele dig noget du sikkert ikke har
nogen anelse om. Jeg lenges uhyre efter dig, og blir savnetFRA

større for hver dag. Da du var borte i 5 måneder på ishavsturen, savnet
jeg dig visstnok også. Men da gledet jeg mig alltid til gjen« synet,
tenkte, den tid går snart, Vår Herre er mig vel så nådig å bevare ham
på sin vei, og når jeg da får ham tilbake, får jeg vel beholde ham så
meget lenger hos mig. Også gleden over og troen på, at turen vilde være
dig til særlig gavn for din fremtid holdt mig oppe. Men nu er alt så
ganske anderledes, nu er det omtrentlig skilsmisse for dette liv. Det
blir forferdelig tomt for den gamle. Men jeg får trøste mig akkurat som
jeg gjorde under ishavsturen. Folk der riktig skjønner sig på disse
saker, påstår jo alle, at denne post vil være dig en utrolig hjelp til
å komme frem i verden og vil lette ditt studium så uhyre meget.

Det andre brevet er fra 20. desember 1883:

Min kjære gamle far!

Ja, så nærmer sig da den første jul, jeg ikke skal tilbringe hjemme,
denne glade herlige juletid, der stod for barnesjelen som toppunktet av
all glede, av all lykksalighet som man alltid måtte tenke på når talen
eller tanken falt på saligheten efter døden. — —

Tankene flyr på sine dunbløte, vemodsfulle vinger tvst tilbake hjem mot
alle de lyse juleminner, omgitte av dette egne trylleskjær, i hvilket
alltid et godt og usigelig kjært barndomshjem hviler, hvor der er
tilbragt så mange glade julefester. Hvor fredelige og høi« tidelige var
de ikke alitid, hvor lyst og stille, ren og hvit snedde ikke julen sig
inn; sneflokkene kom store og lette, dalte sakte ned og drysset alvoret
ned i barnesjelen, der spratt og jublet ubendig i sin giede. — —

Endelig oprant da den store dag, juleaften; nu nådde utålmodig« heten
sitt høidepunkt. Man kunde ikke være ett minutt rolig på en flekk, ikke
sitte stille ett sekund på en stol, man måtte absolutt bestille noget
for å få tiden til å gå, for å avlede tanken. — Så var det ut å ake
kjelkebakke eller ut på ski, til mørket kom. Så hendte det at en eller
ånnen skulde en siste svipptur til byen, før det blev tendt, og da var
det jo deilig å sitte bak på spissleden, mens det bar til byen et par
ærender og tilbake igjen på det deilige føre; dumbjellene klang så
lystig, mens stjernene tindret på den mørke himmel.

Endelig kom da øieblikket, far gikk inn for å tende, hjertet klappet og
hoppet, og plutselig gikk dørene op, og alle julelysene skinte oss
blennende imøte, — å ja, hvilket syn; vi hikstet av bare glede, blev
rent stumme og kunde ikke snakke de første par minutter,

for så efterpå å bli desto mere elleville.---A ja, å ja, jeg glemmer

dem aldri, disse juleaftener, så lenge jeg lever — — —.»

Den sønn som skrev det brev, var sig bevisst hvad han hadde å takke sin
far for, — arven, opdragelsen, eksemplet.

Engang i Pædagogisk Samfund i Oslo 1900 uttalte han: «Selv er jeg en
vek natur; men det jeg har av karakter, er kommet med min strenge
opdragelse i ungdommen. Viljen og karakteren vokser sig ofte sterk
nettop under streng behandling.

Opdragelsen må opøve i s e 1 v t u k t. På dette område kan foreldrenes
såvel som lærernes eksempel være av enorm betydning. Min far har i så
henseende virket sterkt på mig. Som et eksempel minnes jeg et bestemt
tilfelle. Av helbredshensyn var min far blitt tilrådet å drikke et
glass vin til smørrebrødet på kontoret om for* middagen. Dette gjorde
han en tid utover, og det bekom ham vel. Men en formiddag jeg var på
kontoret hos ham, la jeg merke til at han ikke lenger drakk sitt glass
vin. Jeg spurte ham om grunnen, og min far svarte: «Jeg merket alltid
at jeg blev i så godt humør efter vinen; det kunde jeg ikke være blitt,
hadde den ikke virket stimulerende; men denne stimulanse anser jeg for
å være uriktig, og så sluttet jeg». Jeg minnes hvordan dette gjorde et
uforglemmelig inntrykk på mig».

Det var ikke den lysende intelligens han hadde å gi sin sønn, men
karakter, vilje, selvtukt, iherdigheten i trening og arbeide, om*
tenksomheten og forsiktigheten, ifølge Shakespeare tapperhetens bedre
halvdel, tålmodigheten, pliktfølelsen i smått og stort, og det rettsinn
og den følsomhet som særmerker hans samaritantjeneste i verdens*
krigens spor.

Sakfører Nansen var i første ekteskap gift med generalmajor Sørensens
datter, søster av dikteren, biskop Jørgen Moes hustru. Hans annen
hustru var Adelaide Johanne Isidore, født Wedel Jarlsberg. Hun var høi
og kraftig, djerv og bestemt. Hun trosset sin adelige fars ønsker,
dengang hun giftet sig, i sitt første ekteskap, med en bakers sønn.

10 Store Frøen. Fridtjof — Foreldrene — Marthe.

Idrett var dengang en usømmelig ting for kvinner. Men hun trosset
opinionen og gikk gladelig på ski. Hun gikk ikke av veien for noget
slags arbeide, spadde i sin have som en kar, var sine gutters
skreddermester til de var 13 år. Hun hadde hender som kunde allting, og
sparte dem heller ikke, en utmerket dyktig husmor. Og midt i alt sitt
husstrev fant hun sig tid til å øke sine kunn= skaper og holde åndelige
interesser vedlike. I særlig grad var hun interessert for historie.

Fra slik en mor hadde skjebnens genius et rikt tilfang å føie til de
andre arvens gaver fra begge sider i slekten.

Da sakfører Nansen giftet sig med henne, flyttet han til hennes eiendom
Store Frøen i Vestre Aker, 3 km. nord for Oslo.

Store Frøen var en riktig landsens gård, med hester og kuer og griser
og høner, skibakker rundt omkring og Frognerelva like ved, dengang en
frisk ørretelv, med stryk og hemmelighetsfulle kulper. Gildere hjem og
tumleplass kunde ingen ønske sig.

Og vakkert lå gården, med den frodige Akersdalen nedover mot byen og
fjorden, og det gildeste av alt, veldige skogen, Nord«

marka, like bakenfor. At Nansenguttene blev de pionerer for friluftsliv
i skog og fjell, kan de takke Nordmarka for. Og Oslo* ungdommen av idag
kan også takke Nordmarka for at den nogenlunde svarer til det ry den
har fått, som en kjekk og frisk idrettsungdom.

Ta op til et av innløpene til Nordmarka, ved Frognerseteren, en
skisøndag. Tusener på ski, kvinner, menn, barn og grå vetera* ner,
innover Nordmarka. Heng med en tropp av langfarere, og du skal få legge
et stygt tall av skogsmil bak før du ved kveld igjen er her og tar
siste rasten i skihallen.

Mens du gjør ende på nisteresten i ryggsekken, så se dig litt omkring
på ungdommen her! Han der oppe i det store billedet på bjelkeveggen,
den slanke høie idrettsmannen som ser utover viddene, — Fridtjof
Nansen, synes han er i godt selskap her. Skiungdom* men har nok sett
det billedet der så ofte at de knapt sanser det lenger; de trenger det
heller ikke, for den mannen der er i slekt efter slekt med i
underbevisstheten, med i det billede av Nord* marka som ukedagene
igjennem der nede i tåkebyen lever og skin* ner, minner og drar; — ikke
med Nansens ensomme skispor, der er blitt fler av dem, ditt og mitt og
manges, i løipenes land.

Ennu i Nansens opvekstår var Nordmarka et jomfruelig land, en villmark
som byfolk flest ikke hadde nogen befatning med.

Nogen få hadde pr. bok fulgt Asbjørnsen «En natt i Nord* marken» og «på
Tiurleik i Holleia». Nogen enkelte nøide sig ikke med boklig surrogat,
blandt dem har vi pionerene for friluftslivet. Kristianiagutten Peter
Christian Asbjørnsen var en slik. Nordmark* naturen la han som den
friske ramme om de huldre* og folkeeven* tyr han fortalte.

I Nordmarka streifet Bernhard Herre tungsindig omkring med sin passive
børse, i sine skisser «En Jægers Erindringer» utløser han sin melankoli
og sin naturkjærlighet i malende skildringer av samme natur.

Asbjørnsens og Herres klassiske naturskildringer har sikkert vært med
til å vekke natursansen hos den opvoksende slekt.

Nogen lysluggede gutter på Store Frøen satt mangen vinter* kveld med
hodene dukket ned i Asbjørnsens eventyr og skildringer. Det var som
Nordmarka suste like inn i stuen til dem.

For de fleste av den eldre slekt den gang blev likevel forholdet til
naturen et annenhånds, gjennem litteraturen og billedkunsten.

12 Tunet på Store Frøen.

For Fridtjof Nansen er forholdet til naturen like fra guttedagene et
førstehånds, for ham er naturen en arena for hans ungdoms tre* ning og
manndoms bedrifter, den er objektet for hans forskning,
foryngelseskilden for ham selv hele livet igjennem, sangbunnen i hans
sjel, templet i hans religion.

På Store Frøen blev Fridtjof Nansen født 10. oktober 1861. Her vokste
han op i et godt hjem, opdragelsens tøiler ført av faste og varsomme
hender som også forstod å ta bissel og tøiler av og slippe unghesten
tiiskogs helt fri. Han blev tidlig en hårdfør og selvhjulpen gutt.
Levemåten var enkel og sund. Morgenmaten brød og melk, kveldsmaten
vanngrøt og melk. Det hendte Marte stakk til dem en «grøtpinn» efterpå,
et stykke smørbrød, det måtte langnytes, blev tatt med til sengs,
lengst mulig nytes med øinene først, så det hendte at Ole Lukkøie
spilte dem det puss å lukke både øie og munn på dem og gjemte
grøtpinnen for dem til næste morgen.

Nordmarka blev fra tolvårsalderen den herdende arena for guttens
idrett, og utviklet i ham den natursans som alle dager var

så sterkt et trekk hos ham. Han øvet særlig de idretter som kan øves
ute i den fri natur, — på skøiter og ski, på fiske og jakt, og ingen
kanalsvømmer har klart en mer imponerende svømmetur enn Nansens i
ishavet efter de flyktende kajakker.

Naturen og idretten søkte han alltid fornyelse av når arbeidet hadde
sperret ham for lenge inne. En lang ungdomstids idrettsliv gir et fond
for livet, et fond til arbeidet og til livsgleden. Uten dette hadde han
ikke så lenge holdt ut de overmenneskelige arbeids* ydelser og
påkjenninger på sinn og nerver.

Da jeg traff ham sist, i november 1929, var han nettop kommet fra en
jakttur, det var en nødvendighet for ham å komme ut i skog og fjell,
«ellers blir det skralt med helsa.» Jeg minnet ham om turen i 1884
tvers over høifjellet fra Bergen til Oslo og tilbake igjen, helt alene,
— den samme turen han gjentok da han var 55 år,

— les skildringene av begge ferder i den vidunderlige boken hans,
«Friluftsliv». Og så sa han, at næste år, det 70de, vilde han gjøre
turen for 3dje gang. Og han så ut til å kunne det. —

En verdi til ved hans hjems beliggenhet, — han fikk hele sin skolegang
på en av landets beste skoler, Aars og Voss, i Oslo. 3 km. skolevei
blev ikke regnet for noget i den familjen hvor ypperlige ben var
arvegods. I sommertiden et daglig tillegg av halv mils vei til fjorden
for å svømme. Det gav 16 km. daglig hele sommertiden, og regelmessig
med slagsmål på hjemveien med Balkebyguttene.

Den vanlige kjeglingen før bataljen — noteutvekslingen før fredsbruddet
— brøt han sig ikke om, forteller broren, han var for overlegen til
det, men blev det batalje var han god nok.

Og blev han, også i guttedagene, for alvor harm, var han ikke å spøke
med. En gang Balkebyguttene brukte remmer med sten i og slo hans bror
Alexander i hodet så blodet fløt, blev Fridtjof rasende og jog hele
banden på flukt.

Oslo gutteverden var den gang som Europas stater, alltid parat til et
voldelig opgjør med nabostatene. Men ikke utav disses uedle motiver som
begjær efter materiell gevinst, plass i solen og desslike,

— men ut av det ene og evige og ærlige guttemotiv: lysten til å slåss,
øve bedrift.

Ute på løkkene mellem bydelene har jeg som Oslogutt fra åttiårene
oplevd store slag mellem gutteflokker fra forstedene, —

14Rodeløkka, Sagene, Kampen og Enerhaugen og Vålerenga og hvad de heter
alle disse i sin tid utenfor bygrensen vilt opgrodde forsteder. Det
kunde være ganske spen« nende selv i fredstid for en gutt å passere en
forstad han ikke hørte hjemme i. A være «oplagt» var i Osloguttsproget
å være øvet og flink til å slåss, et respektinn« gydende adjektiv.
Nansenguttenes bataljer med Balkebyguttene er altså et tidshisto« risk
trekk.

Fra barneårene.

Nu er det slutt med de tider. Det skyldes mindre det at ordenens
køllemenn bevarer freden, mere tror jeg idrettsbeve« geisen, alle de
arenaer den har skaffet by« guttene, like fra den store Nordmarka og
Østmarka til de mange idrettsplasser på byens grunn. Fredskjempen fra
Folkenes Forbund har som idrettens apostel og store eksempel en andel i
endringen. Og gutteverdenens endrede signaler betyr kanskje et håp for
de voksnes verden også; endrede signaler i Fridtjof Nansens ånd, en ny
verdenspolitikk, efter en ny definisjon av ordet —: den høieste form
for menneskekjærlighet.

Fra Nansens barneår er mange karakteristiske trekk å berette. — Barnet
er jo mannens far. En del har han selv fortalt, en del er fra broren,
Alexander, en del fra barndomskamerater og andre, samlet i Brøgger og
Rolfsens forlengst utsolgte bok: Fridtjof Nan« sen 1861-93.

Fridtjof var som ventelig en tidlig foretagsom krabat; forsiktig« heten
den kom senere. Hans genius hadde sin fulle hyre med å holde sin hånd
over ham.

3 år gammel står han i gården utenfor kjøkkenvinduet og hamrer pa en
trillebør. Da ser Marthe der står røk ut av gutten. «Gutten brenner!»
skriker hun, renner ut og river klærne av gutten. Han (hadde vært en
snartur inne i bryggerhuset, en gnist fra grua hadde slått bort i
filtskjørtene hans. Han hadde nok brent levende op, hadde ikke bemeldte
genius hatt Marthe ved hånden.

Som 5 års pjokk hadde han sitt første alvorlige sammenstøtFRIDTJOF

med isen, han satte pannen i issvullen på tunet, blodet drev ned* over
så det var ikke en hvit flekk i fjeset. Han kom ruslende rolig inn på
kjøkkenet til Marthe. Gråt ikke, vilde slippe skjenn.

En gang han fisket gikk kroken feil og inn i underleppen. Mor tok
barberkniven og skar resolutt kroken ut. Ikke et kny.

Da perioden med bue og pil som jaktmidler på ekorn avløstes av kruttets
opfinnelse, fikk han fatt i en kanon, pakket den full med krutt, men
det tok ikke fyr, — laget så en kruttkjerring og rotet så lenge i den
til den sprang i fjeset på ham samtidig med at kanonen fløi i hundre
filler. Så måtte mor til igjen og plukke ut korn for korn.

Fridtjofs senere så berømte hukommelse hadde alt i guttedagene en for
ham betegnende svakhet: når et uvennskap,eller sammenstøt var redelig
og realt opgjort, var det som blåst ut av hans minne.

I 2nen klasse i småskolen var Fridtjof klassens sterkeste gutt, gikk
omkring som «frikar». Da kom der en ny gutt inn, Karl. Han var også
sterk. I et frikvarter tok han til med å stikke kame* ratene med en
ball. «Det har du ikke lov til!» sa Fridtjof. «Har jeg ikke lov?»
svarer Karl og driver til den annen. Så blev der et slagsmål så fillene
fløi og blodet fløt. Og så kom Aars, bestyreren, og satte dem inn i et
tomt klasseværelse. «Der kan dere sitte og se på hverandre og skamme
dere.» Om de skammet sig er uvisst, men de så på hverandre og begynte å
snakke sammen. Da Aars kom inn satt de to med armene om hverandres
skuldre og leste i samme bok. Siden var Fridtjof og Karl1 uadskillelige
venner.

Når han var optatt av noget, glemte han alt om sig. En dag ved
spisebordet skriker en av hans søsken: «Men Fridtjof, det er jo grønt
egget ditt!» Det var det også. Men han hadde ikke merket det.

Han kunde være slem til å falle hen i funderinger. Mellem første og
annen strømpe om morgenen kunde det bli et langt mel* lemrum. Så ropte
de andre: «Se nå fomlingen igjen. Du blir aldri til noget, gutt, slik
du søler!»

Han skulde ha greie på all ting. Han kunde spørre slik at hans eldre
venner blev ganske utkjørt av hans evindelige åffor og åffor og åffor.
Da der kom symaskin på gården, var jo der et åffor som ikke kunde løses
anderledes enn ved å pilke hele maskinen op

1 Admiral K. Dawes.

16i sine enkelte faktorer. Mor kom fra byen nettop da det var gjort.
Men sagnet sier at han gav sig ikke før han hadde satt maskinen sammen
igjen.

Nansenguttene fikk 50 øre måneden i lommepenger, og der skulde avlegges
nøiaktig regnskap. Det spartanske i denne opdrageise høvde godt til
Fridtjofs natur. Han var sånn 8 år da han og broren for første gang
fikk gå alene på «marken».

Kristiania marked var den gang så stor en fest for en Kristianiagutt,
at da en av byens prester spurte en konfirmant om kirkeårets fester,
svarte han: jul og «marken». Det holdtes i begynnelsen av februar, en
masse folk kom da til byen fra bygdene til alskens handel og bytting.
På «Jongstørjet» var boder med bajasser og gjøglere og sterke menn, og
der var boder med leketøi og hele hus med honningkaker.

Og Fridtjof og broren fikk den dagen rikelig med mynt, 12 skilling hver
av far og mor, en mark av bestemor og en av tante. De gikk hus forbi
alle gjøglere og honningkaker og leketøi, og kjøpte alle pengene op i
verktøi. Dette gjorde slikt inntrykk at de fikk samme bevillinger en
gang til. De drog i vei igjen og kompletterte verktøisamlingen. Da
hadde de 4 skilling til overs og dem kjøpte de rugkake for oppe på
Hegdehaugen.

I skolen var han flink, tok middelskoleeksamen og artium og
anneneksamen med fine karakterer, i historie og naturfag, tegning og
matematikk var det blanke enere. Enda hadde han tid til å passe sin
trening i alskens idrett, til turer i Nordmarka, til å bruke sitt
verktøi og til å finne svar på alltid vanskeligere «åffor?».

I naturvidenskapen, hans kjæreste fag, måtte han nødvendigvis
eksperimentere. Han og Karl hadde i 15 års alderen fått tak i en kasse
med fyrverkerisaker og en morter. De skulde være ytterst forsiktige med
den. Derfor helte de den en kveld full av forskjellige væsker de hadde
på flasker, og hvis natur de nu skulde eksperimentere sig til. Så gikk
det som med hin berømte munk og hans morter, der datt en gnist i
morteren, flammene stod i taket, og forskerne hivde morteren ut av
vinduet og sig selv flate på gulvet, og svertet sig for at Fridtjofs
bror Alexander skulde tro dem omkomne når han kom.

Som det før har hendt med en halvvoksen gutt, hadde han sine
forelskelser og svermerier. Hans trofaste venn Karl likeså. Desvermet
gjerne samtidig for den samme, i samme måneskinnskvelder foran de samme
vinduer i skjønn samdrektighet.

Sund, ubeheftet og ubeskattet gikk han gjennem overgangsårene. Som
germanerne hos Tacitus.

Om hans ridderlighet forteller broren en historie. En natt de gikk hjem
fra et barneball i byen, møtte de en dame og hennes tjenestepike og så
3 karer. «Det er jente for mig,» roper den ene, og alle tre farer løs
på kvinnene. «Vi må hjelpe,» sier Fridtjof, og dermed går brødrene løs
på overmakten. Fridtjof får den ene slusken op mot et gjerde, setter
den ene neve i brystet på ham og river med den andre frakken til side.
«Vet De ikke hvem jeg er?» sier han og peker på kotiljongsordnene som
blinker i månelyset. Det virker. De to riddersvenner blir de seirende,
kvinnene er frelst.

DE FØRSTE SKI OG DET FØRSTE STORE HOPP

Om sine første ski og sitt første store hopp forteller han selv:Nordahl
Rolfsen: Børnenes Juletræ. «Det er ikke mine aller første ski, jeg
mener. De var felt tarvelige, laget om av andre ski som hadde tilhørt
mine søsken. De var ikke engang like lange. Men boktrykker Fabritius
hadde medlidenhet med mig. «Du skal få et par ski hos mig,» sa han. Så
kom våren og sommeren, og selv med den beste vilje kunde man ikke gå på
ski. Men Fabritius' ord blev ved med å synge i mig, og aldri så snart
var høsten kommet, og det begynte å rimes på marken om morgenen, så
stillet jeg mig bent iveien for Fabritius, når han kom kjørende. «Å
blir det a skiene, du?» «Du skal nok få dem,» sa han og lo. Men jeg var
på pletten dag efter dag: «Å blir det a skiene, du?»

Så kom vinteren. Jeg ser ennu min søster stå i stuen med en lang, lang
pakke som hun sa var til mig. Det var skiene fra Fabritius. Det var
rødlakkerte askeski med sorte striper; og så var der en lang stav med
blankt blålakkert skaft og blålakkert trinse. De skiene hadde jeg i ti
år. Dem hadde jeg på da jeg gjorde mitt første store hopp i
Husebybakken. Her holdtes i tidligere tid de store premieskirenn. Vi
hadde ikke lov til å gå der vi brødre, vi hadde lov å gå i alle bakkene
rundt, Husebybakken var forbudt.Men vi kunde se den fra Frøen, og den
lokket så lenge til vi ikke kunde stå imot. Først gikk jeg da fra
midten av bakken som de fleste andre guttene; og det gikk godt. Men så
så jeg, der var en og annen som gikk fra toppen. Det måtte jeg friste.
Jeg lot stå til, kom i rasende fart til hoppet, svevet en lang stund i
luften og rente så skiene fast i en snefonn. Vi hadde ikke påbundne ski
den gangen. Så blev da skiene stående i fonnen, og jeg gjorde en stor
bue i luften med hodet først. Jeg hadde enda slik fart at da jeg kom
ned igjen, boret jeg mig inn i sneen like til midten på livet. Der blev
ganske stille i bakken. Guttene trodde at jeg hadde brukket halsen. Men
da de så at det var liv i mig, og at jeg begynte å krabbe mig frem, da
blev der en hånlatter, en endeløs hånlatter, over hele bakken fra topp
og til fot.

Siden var jeg med i kappløp i Husebybakken og vant en premie. Men jeg
bar den ikke hjem. For jeg skammet mig den gangen også. Det var første
gang jeg så telemarkingene stå på ski, og jeg forstod jo at jeg var
ingenting imot dem. De brukte ingen stav; de lot stå til utover hoppet
uten å ha annet å stole på enn sine musklers kraft og sitt legemes
faste og smidige holdning. Jeg skjønte at det var den eneste rette
måten. Jeg vilde ikke ha nogen premie før jeg hadde lært det.»

Mens han ennu var læregutt i den nye skikunst, var han med i et
skolerenn. Stod rett og rank og smalsporet, men falt og brakk begge
skiene, mens broren som førte en mere konservativ politikk, tok
førstepremien.

PÅ FISKE OG JAKT I NORDMARKA

Han forteller om den første fisketuren i Nordmarka: «Det var vel en
jubel da vi drog avsted med kaffekjel og fiskestang for å leve et
nybyggerliv i skogene. Jeg skal aldri glemme dagene deroppe. Jeg ser
ennu for mig tømmerhytten ved Langlivannet med uren i bakgrunnen og de
store stormhatter rundt om hytten. Der var frihet deroppe, riktig et
villmannsliv. Ingen far eller mor som ropte efter oss når vi skulde i
seng, eller når vi skulde spise. Natten var lys og lang, og søvnen var
kort.

Ved midnattstid eller så krøp vi inn i hytten og lå et par timers tid
på brisken, og lenge før solen spratt, var vi nede i kulpen ogFRIDTJOF

tok ørretten. Vi vasset i elven, vi hoppet på stenene. Jeg husker nok
en gang jeg skulde hoppe efter Ola Knub fra den ene sten til den annen.
Der var ikke plass til en, enn si to, på disse stenene. Det bar avsted
igjen i slik fart at jeg blev liggende i elven med en sten under nakken
og en under knærne og med vannet fossende over maven.

Da jeg blev halvvoksen, var jeg ukevis alene i skogen. Jeg likte ikke å
ha nogen utrustning til turen. Jeg greide mig med en brødskorpe og
kokte min fisk på gloen. Jeg elsket å leve som en Robinson Crusoe i
villmarken.»

Men ofte var han sammen med broren og en eldre slektning, en storfisker
og jeger, fra vår til høst, fra høst til vår, med drygere og drygere
marsjer, fra Sørkedalen til Langlielven — Svarten — Sandungen og
Katnosa.

Om høsten blev det kalle netter å herde sig med, og marsjene og
strabasene enda striere, da guttene blev så store at de fikk lov å være
med på harejakt på Krokskogen.

Oppe ved Fyllinga lå brødrene engang på harejakt i 11 dager. Det blev
smått med niste, bare potetslompe tilslutt, de sultet både de og
hunden. Men da Fridtjof kom hjem, hang der 7 harer på ryggen hans og 6
på brorens.

Dagbokblade fra S7/i2 1899:

«Det hvirvler sne ned derute, vindkastene går gråkolde over fjor* den,
rykende vintervær.

Eva synger og med ett kommer gamle sommerminner.

Jeg var med Peter Kragh ved Bjønsjøen, fluen danset let og fristende
henover vannspeilet, men fisken bet dårlig i den dirrende varme
sommerdag. Gutten som rodde oss mente: «A nei, han biter ikke nå; men
før i sommer beit'n bra. Her for nogen veker siden var det en kar
opover til Katnosa, han tok n groft. På e natt tok'n så nye fisk at det
var snøtt han orket bære det, det var nå vel minst en fem bismerpund.»

«Hvad het han da?»

«A det mins jeg ikke riktig, men han var skyld til baron, jeg syntes
dem kalt'n noe som Nansen, jeg.»

Vi lo, det var naturligvis overdrevet det hele. Jeg minnes godt turen,
og fisken bet godt nedover Katnoselven den natten, det var så passelig
lenge efter fløiten var gått, men mer enn et par tre bismerpund hadde
jeg vel ikke. Om jeg enn var flink til å kaste,

20og kunde kanskje kaste ypperlig, nogen riktig flink fluefisker blev
jeg aldri likevel, det vil si ikke en som fikk riktig meget, jeg tror
jeg tok det altfor grundig, blev stående forlenge i hver kulp, til jeg
var skråsikker på der ikke var fler å få, og kunde naturligvis ikke gå
forbi nogen kulp selvom de ikke så rare ut, og der var andre lokkende
like forut, det kunde jo hende. —

— — —

Ja den natten og den dagen fra Katnosa til byen, det var en strid tørn,
24 timer og bare en brødskorpe, litt tørret hestekjøtt og litt melk,
det var det hele. Jeg husker vel ennu da jeg kom nedover Maridalsvannet
og så byen i grålysningen om morgenen».

                             Ungdom og Idrett

UNGDOM OG IDRETT NANSENS IDRETT OG IDRETTSSYNER

Legendedannelse følger ofte berømmelsen. Fridtjof Nansens idretts* saga
er ingen undtagelse. Et utenlandsk tidsskrift beretter at før han var
17 år, var han Norgesmester på skøiter, og året efter slo han
verdensrekorden. I første langrenn på ski vant han den store pris i
landsrennet Cross the Country, og samme mesterskap vinner han 12 ganger
i trekk, så gir han op. Som seiler en virkelig viking, — i flere døgn i
oprørt hav til Spitsbergen alene med sin datter.1 Som gutt og i sin
første ungdom var han selvfølgelig med i kappløp på skøiter og ski,
alltid blandt de bedre eller de beste, sommetider den beste. I et
skøiteløp for gutter i 1875, — 800 alen, — 45 deltagere under 14 år, —
tok Fridtjof Nansen 3dje premie. I 1876, — samme lengde — blev han
nummer 1. I 1877 — 8 500 alen — tok Fridtjof Nansen Iste premie med
stor overlegenhet. Løpet holdtes på Frognerkilen, under stor
deltagelse, med tusener av tilskuere. I 1881, i et nasjonalt skøiteløp,
med mange deltagere, på isen under Akershus, tok Fridtjof Nansen 2nen
premie. Den premien får en særlig verdi når man hører at førstemann var
den berømte skøiteløper og senere verdensmester og lengdeløpsskøitens
opfinner — Axel Paulsen. (6 år eldre enn Fridtjof Nansen.)

Men skiene var og blev hans største kjærlighet, Hans lange skikkelse —
6 fot som voksen — var ingen fordel for en hopper» men han nådde også i
hopp en betydelig ferdighet og berømmes for fin stil. I de skoleskirenn
og offentlige renn han er med i, er han gjerne blandt de beste.

Husebyrennet, datidens Holmenkollrenn, begynte i 1879. I 1880 tok
Nansen her 7de premie. Telemarkingene, med de berømte 1 Nansens ferd
til Spitsbergen med sin båt «Veslemøy».

brødre Torjus og Mikkel Hem« mestveit i spissen, var i de år ikke til å
slå. I samme år og renn vant Nansen også en ekstra« premie som beste
skiløper fra Christiania. Den premien forærte han til Chr.a Skiklub for
å stilles på ny. I et annet vant han da« menes pokal. I 1882 flyttet
han til Bergen, paraplybyen. Her blev det mindre med skitreningog sær«
lig lite med hopp. Fra Bergen var det han i 1884 drog på ski over
fjellene, alene, og tok 9de premie i Husebyrennet, i konkurranse med
Hemmestveitene og andre av landets beste løpere. Til uhell for ham var
det år lengdeløpet sløifet, det han da hadde frisk trening i. Efter
rennet drog han på ski tilbake.

I gymnasieårene var han med« lem av Christiania Turnforening. Man
forteller ennu om hans veldige sprang med trampoline over det store
sprangbord.

I svømning var han også god. Hadde han vært mindre god i den idrett,
vilde 12te juni 1896 blitt Nansens og Johansens siste levedag.

Idrettsmannen var ikke i baktroppen i skolen heller. I 1886 tok han
realartium med 21 i sum på 12 fag, og året efter ånnen« eksamen med
laudabilus præceteris. Fremrakende i fysikk og kjemi, tegning og
matematikk.

Og ikke mindre lidenskapelig fisker og jeger og idrettsmann enn
gymnasiasten hadde vært. Gymnasiastens ferier hadde begynt å omfatte
også høifjellet, og studenten utvidet bekjentskapet. Det bærer
selvfølgelig op i bergvegger og tinder der ingen ånnen finner på å gå.
Og det hender, som oppe i Svartdalspiggen i 1878 at hans genius er ved
å la den uforstandige i stikken. Han finner på å pas«

sere en bratt bre ved å løpe på tvers over den; han mister fotfestet og
var nære på raust utfor i dypet.

Han lærte imidlertid snart den kunst å være uforsiktig med for*
siktighet.

Han forstod også den ting å ta lære hos eldre kloke venner. Engang han
var på jakt med senere oberst Gregersen — de hadde hatt en særlig
anstrengende tur og satt ved peisen og ventet på maten —, fant Nansen
på å prøve hvor mange ganger han kunde huke sig ned og strekke sig op
igjen på ett ben. Det var 17 gan* ger, og Nansen var kry. Da sa
Gregersen tørt: «Nu synes jeg Deres forfengelighet som sportsmann kunde
være tilfredsstillet, og nu kunde De finne på noget nyttigere.-» De
ordene gjorde et dypt inntrykk på Nansen.

Nå, historien om de 17 gangene har jeg stimulert mine gymna* ster med,
når de trengte det, så historien kan gå videre og tjene både til
stimulans og til varsko, efter behovet.

Den unge Nansen trengte varskoet, og ved leiligheter har han latt det
gå videre både i skrift og tale.

I et møte i pedagogisk samfund i Oslo i 1900 sier han om idret* ten bl.
a.: «Idretten har mistet en del av sitt verd ved at kappe* lysten er
blitt altfor dominerende ; dermed er den omdannet til sport, og alt som
heter sport og rekorder er ikke av det gode. Istedet for å skape sunde
og uavhengige menn, avler sporten forfengelighet. Idrettens opgave
skulde jo være å utdanne og styrke legeme og sjel, samtidig med at den
fører oss ut i naturen. Men mange av våre sportsmenn er jo blitt til
muskelmaskiner, «veddeløpshester,» som på store stevner strever med å
slå rekorder og å nå, den ene nogen meter foran den annen».

I en mappe fra Bergensårene med «Forskjellig» i er der et utkast til en
artikkel fra februar 1881 — om «hurtigløp på ski». Den var tiltenkt
Norsk Idretsblad som svar på en artikkel som foreslår (alle* rede den
gang i Husebyrennets 3dje år) at lengdeløpet bør sløifes. — Nansen,
under merket f. n. tar kraftig tilorde imot dette forslag. Forslaget,
mener f. n. må bero på en misforståelse av skiløpningens virkelige
hensikt. Drevet på riktig måte utvikler skiløpningen mer enn nogen
annen sport legemet allsidig, og gir det utholdenhet og smidighet. Det
er ikke ståingen i hopp som gjør dette, men det er lengdeløpet og de
lange turer i skog og mark som setter styrken

og utholdenheten på prøve og utvikler dem, og hoppene er en biting.
Skiløpningen står også over all ånnen sport deri at den mer enn nogen
ånnen utvikler åndsnærværelsen og motet i meget høi grad, men det er
heller ikke hoppene som spiller hovedrollen, men de uforutsette
hindringer som møter en på turer i ukjent terreng, og her vil det i
almindelighet gjelde å klare sig undav hopp og stup istedetfor å klare
dem.

Og det er en ganske ånnen avveksling å ferdes fritt i naturen med de
vekslende naturscenerier enn evindelig å gå op og ned i den samme
bakken for å stå i hopp. Fra hvilken side man ser saken, er der ingen
grunner til å avskaffe lengdeløpet, han uttaler endog at lengdeløpet
burde få en meget lengere bane. Istedetfor de få kilo? meterne på
Vestre Akers jorder, skulde man ha et løp på et par mil gjennem skog og
mark over ås og dal, med alle slags forhindringer, da først fikk man
riktig se hvem der var den første skiløper, og hvilken skiform var
best.

Det samme syn på «skiløpningens virkelige hensikt» hevdet han også i
det foredrag han, efter Grønlandsferden, holdt i studenter? samfundet
om skiløpning, her fikk skiløperens «mark og skog» et tillegg: —
høifjellet, vidden, et herlig argument mere for skiidrettens «virkelige
hensikt». Den kvelden glemmer jeg ikke. Det var som veggene vek, og
viddene lå der og vinket og drog.

Og mannen selv som han stod der, slank og høi, sterk og smi? dig, et
herlig syn, et syn for sagn om idrettens makt og virkning. I naturens
og idrettens skole, i hærdningen der, blev Fridtjof Nan? sen en mann.

Helst gikk han i idrettstøi, en tettsluttende drakt som fremhevet den
kraftige, slanke smidige kroppen. Frakk gikk han aldri med.

En utpreget germansk type, blond av hår og hud, men ansiktet værbitt,
rødbrunt. Ansiktet langt, med grove, åpne trekk, skallen ikke ren
langskalle, men en blanding. I eldre år, da skallen er over tregrensen
og ansiktet enda magrere, virker skallen enda større, en mektig hjernes
hjem.

Stemmen dyp, klangfull, kraftig. Øinene gråblå og sterke, uttrykksfulle
og skiftende; — stålhårde — blanke og strålende — siø? rede og
drømmende — ømme og milde som når han talte med barn.

Slik så han ut.

Og det denne skikkelse rummet av åndelig utrustning var ikke mindre.
Ofte er den geniale begavelse begrenset til et enkelt om* råde, ofte
kjøpt med undermålsevner på andre områder. Nansens geniale begavelse lå
i den store sum av mange store evner, i like* vekten og harmonien
imellem dem. An all around man både i ånd og kropp, minner om
renessansens allsidig utrustede genier, dem han også ofte er blitt
sammenlignet med.

Et trekk til: Skjønt han mindre enn nogen la an på å vinne sig venner,
kunde ingen som kom ham nær, undgå å bli glad i ham.

Maleren Erik Werenskiold, hans venn og nabo, har tegnet og malet ham
ofte. Fra ungdomstiden til dødsleiet. Disse Werenskiolds billeder, så
forskjellig karakteriserende, gir oss i sum den Nansen ingen har kjent
bedre og dypere enn han.

Ungdommen så i Nansen først og fremst idrettsmannen. Helt naturlig,
ikke minst når idrettsmannen har den skikkelse og person* lighet som
Nansens. Til ungdommen rettet Bjørnstjerne Bjørnson — i talen ved Frams
hjemkomst — det spørsmål: «Den ungdom som har levet dette med — har den
ikke fått større respekt for utholden* het, større selvbeherskelse og
større mot?» «Jeg tror det,» svarte Bjørnson.

FRIDTJOF NANSEN OG CHRISTIANIA SKIKLUB

En ting som fortjener litt omtale er Fridtjof Nansens forhold til
Christiania Skiklub. Denne klubben er den første skiklubb i Norge, og
dermed vel også i hele verden. Den har aldri ruvet ved medlems* tallet,
for det måtte ikke overstige 50, men desto mere ved navnenes vekt.
Denne klubb, som blev stiftet i 1877, gjenreiste skiidretten i vårt
land. Allerede før hadde de skiløpere som stiftet klubben, brukt å
samles til skiturer i Vestre Aker, og ofte var møtestedet Nansens hjem,
Store Frøen. Fridtjof blev med fra første stund. Han og broren, begge
skolegutter, fikk alltid lov å gå med på turene. Da de blev 20 år, blev
de medlemmer. Frisk og freidig, uredd, ja uvørren, og den beste
skiløper av dem alle, slik viste Fridtjof sig i

denne krets av idrettsmenn, og der blev han godt mottatt. Her i denne
krets lærte han den nye skiføring av de berømte telemarkinger, brødrene
Torjus og Mikkel Hemmestveit, de deltok i Christiania Skiklubs
utflukter.

I 1879 holdt klubben med Centralforeningens bistand det første
landsrenn i Husebybakken, med efterfølgende skiutstilling. Her deltok
telemarkinger og viste sin måte å stå på, med påbundne ski og uten
stav. Det var ved denne leilighet den danske prins var tilstede, som
kong Oscars gjest; da han så den første telemarking seile utover hoppet
med bare en kvist i den ene hånden, mens han med den ånnen strøk luen
av sig, ropte han : «Det er honen lyne mig løgn! De er jo gale»!

Klubben lot efterpå brødrene Hemmestveit, Aasmund Brekke og Sveinung
Svalastoga, klassiske navn i vår skisaga, gi kurser i Husebybakken, og
derfra spredtes kunsten videre. Allerede i 1875, i Centralforeningens
skirenn i Sandvika, deltok telemarkinger, med 9 mann, hvorav de 8 tok
premier, deriblandt de tre første premiene. Med sin vanlige energi
tilegnet Nansen sig den nye stil, og blev snart telemarkingene en
verdig konkurrent i Husebybakken. Vi husker ham fra 1884, da han kom
fra Bergen på sin ensomme skitur over høifjellet, og tok en av de beste
premiene i Husebyrennet, det var den tids Holmenkollrenn.

En av sine Husebypremier forærte Nansen til sin klubb. Under et
innbrudd i klubbens hytte på Frøensvolden blev den stjålet.

Menn fra Christiania Skiklub startet landsforeningen til skiidret* tens
fremme, i 1883, og denne overtok de store landsrenn.

Skjønt klubben senere har ført en mere privat tilværelse, har dens
medlemmer på mange vis virket til idrettens fremme, ikke minst ved sitt
personlige eksempel. «Gamlekara» på «Volden» nøide sig ikke med
lørdagshygga på Volden, de dro på lange skiferder, i Jotunheimen, i
Rondane. Den tropp av gamlekarer som i 1911 gjennemstreifet Jotunheimen
på ski, hadde en gjennemsnittsalder på 58 år. Og sommer og høst drog de
som fiskere og jegere viden omkring. De karene realiserer idrettens
idé.

Det hadde meget å si for den unge Nansen å vinne sig venner blandt
disse «voksne» idrettsmenn, og bli opmuntret av dem på så mange måter.
Han har da også så mangen gang fremholdt hvor

meget han skyldte Christiania Skiklub. Der vant han sig mange og
trofaste venner. Spesielt må nevnes, at han der traff skibsreder Thomas
Fearnley og konsul Axel Heiberg som blev hans venner for livet. Da den
første Framekspedisjonen var under forberedelse var det Fearnley og
Axel Heiberg som sammen med Ellef Ringnes blev ekspedisjonens «redere».
Thomas Fearnley var medlem fra klubbens start og siden 84 dens formann
i 43 år, til sin død i 1927, og ved flere leiligheter fikk Nansen, som
siden Grønlandsferden var klubbens æresmedlem, anledning til å
fremholde klubbens og Fearnleys for* tjenester. Best minnes nok Nansens
tale for Fearnley ved klubbens 50*års jubileum i 1927, en tale ingen
glemmer som var tilstede. Han hadde, som grosserer Johan Steen skriver,
«en gave til å finne fengs* lende ord som grep, ikke mindre ved den
fengende måte han frem* førte dem på, så de minnedes lenge».

Nansen hyldet klubben og formannen Fearnley og pekte på hvorledes
klubben med formannen i spissen hadde vist ungdommen veien ut i de
store skoger og op på de store vidder. Da Nansen til slutt snudde sig
til gamle Fearnley, og sa: «Nu reis dig gubbe og ta imot vår hyldest!»,
da var der høitid i hallen, — forteller min meddeler.

I 49 år var Nansen medlem av Christiania Skiklub, dens idealer og
eksempel var efter hans hjerte, og klubben så i sitt berømte æres*
medlem den norske idretts beste mann.

Han blev i de senere år så sterkt optatt at han bare leilighetsvis
gjestet Volden. Men til klubbens jubileer kom han såsant han kunde, og
blandt de kamerater kunde Nansen bli festens fest.

I februar 1902 kom han til 25*årsfesten på Volden. De var 30 mann i
peisehallen. En minne les fest. Klokken 9 kveld kom et ungdommens tog,
en skiløperrekke på 30 mann, med fakler, som gjester til gårds, — det
var medlemmer fra skiklubbene Ull, Odd og Skuld og medisinernes klubb.
Da hilsning og hyldest og takk er utvekslet, griper Nansen ordet. Når
Nansens sinn ved slike leiligheter og i slike omgivelser kom i
bevegelse, da vek veggene bort, da var det Norge, fedrelandet, som lå
der i et syn for hans øie, han talte, står der i beretningen
«begeistret og i særdeles heldige ordelag for fedrelandet, de 60 sang
«Ja vi elsker», så hallen skalv.»

Så tentes faklene, og utover bakken bar det, mann efter mann utover et
hopp, med flammende fakler.

PÅ ISHAVET

Professor i zoologi R. Collett gav den vordende zoolog det råd å følge
en selfanger op i ishavet, — han visste jo Nansen var en dyktig skytter
og idrettsmann, — og der få sin første skole som descriptiv
naturforsker, gjøre observasjoner og nedtegnelser over vind og vær, sjø
og is og dyreliv. Forsynt med alskens utstyr og instruksjoner for sitt
videnskapelige arbeide installerer han sig om* bord i «Viking», en stor
ny selskute fra Arendal, kaptein Krefting. «Viking» stod ut sundet
forbi Torungene nettop da solen rant, den 11. mars 1882. Han så vemodig
innover øene og oddene og åsene som gyllet i solstrålene — — —

Første våren han ikke skulde få plaske om mellem holmene og skjærene og
ta imot trekkfuglene, ikke høre århanen buldre og gjøken lokke i den
store skogen.

Det var som det blødde der inne i bringen.

Men foran lokket et nytt enda større eventyr: havet — og så langt der
nord isverdenen.1 Og havet tok mot ham. Det trådte sitt orgels pedaler
med velde. Et præludium verdig Fridtjof Nansens inntreden i isens
verden.

I syv døgns forrykende storm vasker de i vei over det veldige Nordhav.
Et vrak, menneskeforlatt, ryker de forbi. Sjøene velter som berg over
skuten, de seilte så storråen sprang.

Nansen som aldri blev sjøsterk led sjøsykens kvaler i 5 døgn, da gav
den sig, og med spenning skynder han sig på dekk da der blev ropt: Is
forut! Alt var svart natt. Da skjøt noget stort hvitt ut av mørket,
drivende hvitt på det ravnsvarte havet. Og der kom* mer flere og glir
forbi med skvulpende sjø over sig. Andre tørner 1 F. N.: Blant sel og
bjørn.

«— fossen bryter innover».

Tegning av F. N'.

mot skuten, reises på ende, hives til side eller brytes ned under den
sterke baug. Det braker og skaker så en må klore sig fast for ikke å
bli hivd over ende. Langt i nord blev han var en selsom lysning,
sterkest nede ved himmelrannen, hemmelighetsfullt og spø* kelsesaktig,
som et gjenskinn av en fjern brann, — det er islyset, gjenskinnet fra
tåkeluften over ismarkene. Og duren av møtet mel* lem isflak og hav
fyller luften langt til havs og langt inn i isen.

Ishavsnaturens faktorer er få, men sterke: — isen, havet, himme* len;
likesom dyrelivet er artsfattig, men myriader innenfor arten.

Ishavets natur med sin fåstrengede, men mektige stemning, hug* tar hans
følsomme natursans, — særlig lysets spill i luft, is og sjø. Se «Blant
Sel og Bjørn» s. 98: «er nordhimmelen et strålebad av farver, snart lys
av gjenskinnet fra isen, snart mørkere over åpent vann, snart rød av
solgløden, snart mere gul, hvor det røde blander sig med snelyset.
Nogen låve purpurskyer med gullkant. Høiere

Havsul eller janfangent. Tegning av F. N.

op blekt grønt over i rummets bleke blå. Rundt om driver de hvite
flakene på den blanke mørke vannflaten. Nær ved har de former og
farver, snart over i grønt ned gjennem vannet, snart over i blått i
kanter og kløfter; på nogen steder ultramarine i de dype hulene som
sjøen har ett inn under kossene.»

«De er så uvirkelige, så sarte og rene disse farvene. Men inn* over er
den endeløse hvite vidden av drivende is — og utenfor den endeløse
mørke havflaten.»

«En enkelt ismåke ror frem med lette vingeslag gjennem det store lyse
rummet, en blåmåke svever langt borte, en hører den langtrukne vemodige
fløitetonen. Et stort svart selhode dukker lyd* løst op på den blanke
havflaten, glaner med runde øine på skuten, så rettes snuten til værs,
og det glir like lydløst under igjen.»

«Det er ensomhetens store strøk. Alt menneskeverk blir borte som
skibsråken i isen.»

Her innenfor drivisens kant i nordost for Jan Mayen samler

selen sig til yngleplassene. Polarstrømmen som går sør langs øst*
kysten av Grønland sender en arm østover. Denne fører drivisen ut i en
odde nordost for Jan Mayen, og «Odden» kaller selfangerne den. I havet
mellem Jan Mayen og Spitsbergen går den varme atlanterhavsstrøm fra
Norges kyst inn som en hvirvel nordenfor «odden» og danner «Nordbukta».
Inne i kjernen av odden er det selen helst søker inn for å yngle. Men
plassen for odde og bukt kan veksle sterkt fra år til år. Det gjelder å
komme til mens ungene har ulldrakten på, da går de nødig i vannet og
kan klubbes ned i tusenvis. De voksne må helst skytes. Det gjelder å
skyte dem sten død med en gang, går en av dem i sjøen, går de andre
efter. Skinnet med spekket flåes av, resten er til føde for bjørn og
fugl, håkjerring og spekkhugger.

I ukevis for «Viking» om uten å finne inn til ungfangsten, storm og
orkan fikk de prøve, en sann dødsdans mellem isflak og bølger. Krefting
var en vågehals til å seile.

Men en slik dag da skuten hivde og krenget under stormkast og isstøt,
så mastetoppene skrev lange buer, blev selv Krefting for* skrekket da
han så Nansen komme entrende ned fra tønnen.

Søndagen 26. mars meldes: en seiler i le! Det var den be* rømte «Vega»,
som for 3 år siden hadde ført Nordenskiold gjen* nem Nordostpassasjen.
Nu var den på selfangst. Den tok sig godt ut der den lå med den høie
smekre riggen ruvende mørk mot den overskydde himmel hvor månen brøt
frem.

Lenge stod Nansen og så på det berømte skibet.

I boken «Blant sel og bjørn» (1924) hvor han beretter om møtet med
«Vega», røber han ikke hvad han tenkte og drømte. Men 7 år efter
Vikingferden stod Nansen i Svenska selskapet for antropologi og
geografi og mottok av kong Oscar Vegamedaljen, da Grønlandsferden var
utført.

2. mai et glimt av Spitsbergen, 25. er de opunder Island med en kort
landgang. •

Endelig efter 5 uker blir det fangst. Og nu bærer det løs natt og dag.
Videnskapsmannen forvandles til selskytter. Det er liv for ham. Det
viser sig snart at ingen fører en sikrere og rappere rifle enn han. Han
blir snart betrodd å være fører og skytter på en av de største
fangstbåtene, fangstopgavene fra dag til dag viser at Nan* sens båt er
en av de beste og ofte den beste. Det gav respekt.

«— de var alt blitt var oss».

Tegning av F. N.

Han imponerer dem med sine idrettsferdigheter og sine krefter. En dag
de morer sig med å prøve krefter, vipper han alle 61 mann op i revkrok
så de triller bortover dekket. Og så vilde kapteinen friste. De la sig
ned på ryggen med høire siden inn til hinannen, med benene hver sin
vei, høire arm huket godt fast i den annens ditto, så op med høire ben,
hugger fatt i den ånnen, og som et nøste triller kapteinen bort efter
dekket. Mannskapet skoggerlo. Men kapteinen vil friste igjen, og nu vil
han ha bedre tid på sig. Endelig var han klar, benene op. Men nu var
han blitt merkelig tung. Nansen brøt på, men den ånnen vilde ikke over.
Nansen brøt verre, bente kneet hans helt ned mot hodet; men rundt fikk
han ham ikke. Mannskapet lo vilt. Men nu begynte kapteinen å skrike og
be for sig at Nansen måtte slippe. — Kapteinen hadde stukket venstre
foten inn i en ringbolt i dekket, og hadde tenkt å

3 — Fridtjof Nansens saga.

få lurt sin motpart på den måten. Men han greide det ikke, Nan* sens
uhyrlige krefter holdt på å splitte ham op, til stor jubel for alle de
andre overvunne naturligvis.

Den lærde fyren med alle de rare greiene sine, glass og instru* menter,
og hover som hang langs skibssiden og kom op med al* skens svineri i
som han satt og rotet med i dagevis under mikro* skopet, han var
samtidig den beste selskytter og båtfører, den uvorneste ishavsgast.

Gastene likte ham godt. Han satt i folkelugaren hos dem til langt på
natt og pratet med dem. Dette toktet i 1882 stod alltid siden i disse
ishavsgasters minne med en egen glans. Det var den gang de var med på
«Nansenturen».

Sist i juni frøs de fast og drev med isen inn mot Grønland, og siden
sørover langs Grønland til de den 17. juli slapp løs og drog hjem. Hele
den tiden betydde stort tap for rederiet, men foç Nansen en herlig tid.
Nu fikk han mette sin lyst på isbjørn. I sin dagbok, og siden i Norsk
Idrettsblad 1883 og i «Blant sel og bjørn» (1924) har han gitt livfulle
skildringer av disse bjørnejakter.

Der ropes fra tønnen: «Bjørn i le!» Om morgenen i køien ro* per en i
øret på ham: «Nå får dere tørne ut, for nå har vi bjørn ut med
skuteveggen.»

En kveld han sitter i tønnen og maler den grønlandske jøkel* kyst,
roper vakten: «Nei se på bjønn da!» Der stod den under baugen. Så bar
det bardunen ned så det sved i nevene, inn efter børsen. Men bjørnen
var vekk. Han fikk fantord av kapteinen: «Deilig gutt å ha i tønna, som
ikke ser bjønn enda den sitter under baugen!» Men fire dager efter tok
han sin monn igjen. Det var den siste bjørnejakt.

Tre mann efter en svær bjørn som hinket unda. Nansen var som vanlig mer
lettklædd enn de andre, i turnsko, ulltrøie og uten jakke. En bred
klare går de andre utenom, men Nansen setter til med et sprang, men
kanten brister og Nansen stuper i, svømmer over, hiver børsen op, den
glir tilsjøs, han henter den inn ved dukning, hiver den lenger inn,
svømmer hen til en lavere kant, raskt eftersyn av rifle og patroner, og
så ivei, omkring et iskoss, der står bamsen, den tverrkaster sig, får
skuddet i baken og setter tilsjøss og svømmer vekk dypt nede i sjøen.
Nansen vil over kla* ren for å ta imot bjørnen der; midt i klaren
ligger to små flak.

Dryge hopp. Han daler ned på det ene, såvidt det bar, han vakler for å
få balanse, da dukker bjørnen op ved det andre flak, hiver sig brølende
op på det, i næste øieblikk gjelder det ham. Men han var den for snar,
skuddet brenner ned gjennem brystet på den, Nansen triver den i ørene
før den synker, og holder den oppe til hjelpen kommer.

Kapteinen jaget ham hjem for å skifte, han var jo utvilsomt våt. Men i
nærheten av Viking får han se to riflekarer som er ute efter 3 bjørner.
De skaskjøt den ene, og den satte ivei; da blev det Nansens tur, han
satte efter den og felte den. Så var det den neste. Det blev et
kappløp, som Vikingkarene siden gjerne beret« tet om. De tungklædde
karene blev snart 'efter, så var bjørnen og Nansen alene. Den ene
sprang for livet, og den annen for æren. Det gikk over flak og råker og
klarer, var disse for brede til å hoppes, så stupte han i og svømte
over. Slik gikk det en fjerding og to fjerdinger; da milen nærmet sig
ende, begynte bjørnens fart å saktne. Nansen vinner inn på den og
feller den med to skudd.

Der stod han med en død bjørn, en rifle uten patroner og en pennekniv
som eneste våben. Med den gav han sig til å flå, og var næsten ferdig
da Oluf kom efter. Så drog de hjemover, slepende på skinnet med spekket
i, en tung bør. Da kom en ambassade fra kapteinen med øl og mat, det
smakte vidunderlig. Det var den siste jakt.

«Ja det var gutt efter bjønn,» sa en av mannskapene siden. «Han var
såmen like mye under vannet som over vannet, Nansen osså, når'n flau
etter bjønn. Je sa det han kom tel å ølegge helsa si på den måten, —
men han bare pekte på ullklæa sine han: «Jeg fryser ikke jeg,» sa'n.

Den 26. juli steg Norge av havet. «De norske fjell, helst når de stiger
slik over havet, er vel skjønnere enn alle andre.»

Og så en dag tok ankeret bunn i Arendals havn. Vikings første og
Nansens første ishavsferd var endt.

Vikingene satte Arendal på ende den kvelden. Da politimeste« ren,
Krefting og Nansen ut på kvelden kom fra klubben, var gas« tene iferd
med å hive byens konstabler på sjøen, fordi de karene ikke som politiet
i Tønsberg og Sandefjord hadde vett nok til å gi ilandslopne
ishavsgaster litt friere spillerum. Mens vi stod der og «akkederte»,
forteller Nansen, sier Peter Holmestranding til politi«

Nansen og Krefting.

mesteren: «Du politimester, jeg skal si dig noe jeg. Jeg så Nansen fly
etter en isbjønn deroppe i Ishavet. Han flau fort, men neimen om han
flau så fort som politikonstablene dine. Vi så bare atterennen og
sveivene på dem ettersom de forsvant op gjennem gata!»

Så gir Nansen gastene sine denne vakre avskjedsattest:

«Så godmodige og snilde de er på bunnen disse norske sjøgut* tene av
rette slaget. Har en levet med dem både i storm og slit og maksvær, da
vet en der er varme hjertelaget under, traustere, mer offervillig
kamerat finner en ikke, han gir skjorten av kroppen om du trenger det
og våger livet med lyst for dig, er du i nød.

Men kommer de i lag, kan villskapen ta makten, og da kan det bære langt
på villstrå; likevel leker humoren under, ferdig til å bryte igjennem
som en lysstråle gjennem stormskyene.»

Å skilles fra Krefting, var tungt. «Den staute kjekke karen, en dyktig
og uredd norsk sjømann og ishavsfarer, en god venn.»

Det var kanskje ikke den minste gevinst av turen med «Viking», —
vennskap med, innflytelsen fra den prektige kaptein.

Og så Ishavet selv hadde han fått inn i sinnet, med hele drag?
ningsmakten av dets skjønnhet og villhet, av dets gåter og opgaver.

De 24 døgn langs Grønlands kyst, for de andre dødsgaten med redselen
fra alle de nedskrudde selfangere, for ham prosceniet foran
eventyrlandet. Tindene og jøklene som ingen menneskefot hadde betrådt,
lå og glitret derinne bak drivisen. «Kvelden og natten, når solen under
sin runde over himmelen berørte dem og satte luft og skyer i brand
bakenom, fremhevet enn mer deres ville skjønnhet.»

Lengselen og lysten efter å utforske det mektige ukjente land bak den
ugjestmilde barriere av isstrømmer og skremmende jøkler var alt ombord
i «Viking» så sterk i ham at han vilde iland. Det fikk han ikke lov
til.

Men hans genius hadde vist ham landet.

I BERGEN 1882-87 VED BERGENS MUSEUM

Straks Nansen kom hjem var der tilbud fra professor R. Collett om han
vilde bli konservator i zoologi ved Bergens Museum. Den tyveårige unge
mann hadde ennu ikke prestert noget viden* skapelig verk, men Collett
hadde nu en gang fått en slik sikker tro på hans evner og vilje.

Museets preses var den berømte dr. Danielsen, en fremragende zoolog, en
høitbegavet, original og varmhjertet personlighet. Som læge
verdenskjent for grunnleggende verker om spedalskheten; direktør for
Lungegårdhospitalet for spedalske, en mann med mange interesser, hadde
vært stortingsmann, var fremdeles en høvding i Bergens kulturelle og
kommunale liv, en veldig arbeidskraft, et ukuelig livsmot tross alle
tunge tap og tilskikkelser, ung av sinn tross sine 67 år.

Han var en personlighet av rette arten — som arbeidschef og som venn —
overfor en natur som Fridtjof Nansen. Og han forstod snart hvad der
bodde i den lange, lyse kjempen med det storskårne ansiktet og de
sterke øinene.

Om forholdet mellem de to vidner deres breve, hvorav et hit* settes,
fra Nansen, da han i 1893 den 16. juli fra Kjøllefjord sender dr.
Danielsen en hilsen som slutter slik:

Kjære Danielsen! Alt hvad jeg har å si Dem vil jeg la ligge og bare
takke Dem ennu en gang for alt hvad De har vært for mig, kjære
faderlige venn; skjebnen har skilt våre veie, så vi ikke kom til å
arbeide sammen lenger — — — Men sammen med Dem eller fjernt fra Dem, så
har De min hele hengivenhet og min hele beundring. De står nu ved
livets kveld; men en skjønn kveld er

det, og et skjønt og stort dagsverk har De å se tilbake på. Jeg står
ennu midt i livets dag, og har vel ennu litt igjen å utrette, men
alltid vil De stå for mig som det lysende eksempel; går jeg trett og
blir slapp, da skal Deres viljekraft og Deres alltid usvekkede evne til
handling lyse for mig som for så mange mange andre. Tusen ganger farvel
og vel møtt igjen.

Deres hengivne og trofaste Fridtjof Nansen.

En skulde tro det blev en vanskelig overgang fra det friske fri*
luftsliv med bjørnejakter og spenninger til et stille inneliv, på et
laboratorium, fengslet til et mikroskop, men den videnskapelige
forskertrang var sterk i ham:

Han hadde vært sterkt draget til astronomien og matematikken for med
teleskopets store seglass å forfølge klodene gjennem verdens* rummets
oseaner. Nu, i verdnerne under mikroskopet, øinet han det store i det
små, ante han en veldig verden av ukjent, av gåter og opgaver likeså
spennende å forfølge som nogen bjørn i ismarkene.

Det er selvfølgelig ikke småopgaver, passende en nybegynner, men de
største og vanskeligste han kaster sig over, og hvad han i den korte
tid av fem år har utrettet, — fremlagt i store, prisbeløn* nede
avhandlinger — berømmes av fagvidenskapens menn med sterk anerkjennelse
av hans skarpsinn, selvstendighet og energi. Så store forhåpninger
knyttet fagvidenskapens folk til hans fremtid, at de så med sorg på at
han forlot sitt laboratorium for å bli polarforsker. Allerede i 1883
var en engelsk zoolog, som var meget sammen med ham på museet i Bergen,
ute efter ham, for å få ham knyttet til en stab av yngre
videnskapsmenn, som en berømt amerikansk palæontolog 1 samlet om sig,
og i 1887 blev der på meget favorable be* tingeiser tilbudt ham en
stilling ved et amerikansk universitet.

Slike tilbud lokket og drog. Ennu og i mange år fremover var det ikke
så lett å fastholde forvissningen om at den valgte vei var den
riktigste, den som vilde føre lengst frem mot det mål som lokket fjernt
og uklart — «det store ukjente». Det å komme ut, langt ut, var som å få
orientere sig i sig selv. Alen foreløbig kon* centrerer han all sin
energi der han er. I en, hittil utrykt del av

1 Palæontologi — videnskap om forsteninger.

en dagbok skriver han om sitt arbeidsliv i Bergen: «Utestengt fra alt
liv omkring levet jeg bare for mitt studium, natt og dag arbeidet jeg i
mitt mikroskop, det var som en feber, og neppe har noget menneske
arbeidet hårdere, jeg vilde ikke tenke på annet. —»

Hans søster Ida skriver i 1885 om et fotografi han har sendt henne: Jeg
liker det slett ikke, du er jo aldeles utmagret, du ligner komplett en
asket.

Hans far hadde aldri før vært bekymret for at den lidenskapen lige
jæger og fisker og idretts* mann ikke skulde passe sin fy* sikk, men nu
blir han det, så søn* nen må trøste ham med at han er aktivt medlem av
ikke en, men to gymnastikkforeninger. Eller han stikker til fjells og
lufter sig or* dentlig ut, helt inn i Jotunheimen.

En lørdagskveld i januar 1884, regnet øste ned på ekte bergensk, leser
han i sitt idrettsblad : Premieskirenn i Husebybakken 4. februar. — Det
tok med uimotståelig makt: «Granskogen stod der lokkende hvit under
sneen, bygdene, med liene, åsene og fjellene, lå der blanke og hvite og
glitret i solskinnet. Så friskt og lett i den klingende vinterkulde . .
.»

Han får reiselov og tar avsted, på ski over høifjellet fra Voss til
Oslo, deltar i Husebyrennet, vinner en premie, og så over fjel* lene
tilbake, over Hallingskeid og Vosseskavlen til Voss. Uten annet følge
enn sin hund. Det er første gang en slik høifjellsovergang er gjort på
ski. Han skrev om den i «Aftenposten» (mars 1884), og og mangen ung
gutt skar den artiklen ut og gjemte den.

Den er nu i boken «Friluftsliv» (1916). I samme boken for* teller han
hvordan han 32 år senere gjentok turen over Hallingskeid

Fra Bergenssårene.

og Vosseskavlen, og det var, som før nevnt, meningen at han vilde
gjentatt turen i 1931, i sitt 70de år.

Tilbaketuren hvor han valgte den vanskeligste, men gildeste veien var
det mest spennende. Han for vill, efter 18 timers marsj grov han sig
ned i sneen og sov i 57a time, forsøkte så en orienteringstur, men
måneskinnet var farlig, grov sig ned igjen og sov til dagen grydde. Da
han klokken 1 natt nådde Vossevangen, lå der bak ham en dryg dagsmarsj
og mange spennende stunder, utfor stup« bratte heng, svingende op for
avgrunnens kant, hengende i skistaven på kanten av skavlen med fossen
eller juvet under sig. Utholden« heten, ferdigheten, motet — alt det
som guttens og ungdomstidens idrett hadde trenet op, fikk nu prøve sig
og øve sig. Uten ski« idretten og høifjellet hadde vi ikke fått nogen
Fridtjof Nansen og Roald Amundsen.

Når Nansen efter slike turer igjen satt stille ved sitt mikroskop,

følte han sig fornyet, og følte for en stund fred i sin sjel.
Bedriftene i fjellet utløste ubrukte krefter, men den største post på
fjellets konto var ensomheten — still* heten — og storheten.

Bakom de norske fjellsyn han levet på til næste gang, lå et syn gjemt,
jøkellandet bak drivis* strømmen, med tinder og breer som ingen fot
hadde betrådt, det store ukjente.

En kveld den foregående høst han satt og hørte likegyldig på at dagens
avis blev oplest, blir han med ett våken. Et telegram be* rettet at
Nordenskiöld var kom* met tilbake fra et fremstøt inn på innlandsisen,
at hans to lapper hadde vært langt innover på uen* delige snemarker med
godt ski* føre. «Det slo ned i mig som et lyn: en ekspedisjon på ski
gjennemtrenger Grønland fra kyst til kyst. Planen var ferdig, således
som den senere blev fremsatt og utført.»

Det første s k r i f 11 i g e u t k a s t t i 1 G r ø n 1 a n d s f e r
d e n er et brev av 17. juni 1884, skrevet på Gardermoen hvor Nansen
var soldat, til kaptein A. Maurier i Kjøbenhavn.

Maurier har i et brev takket Nansen for en artikkel: «Langs Grøn* lands
østkyst» som Nansen har skrevet til dansk Geografisk Tidsskrift.
Maurier forteller at Nordenskiöld har gått iland på Grønlands øst*
kyst, og at en dansk ekspedisjon er under forberedelse.

Av Nansens svar hitsettes: — — «Ja, som De sier har Norden* skiold
virkelig gått iland på østkysten; De kan tro det brente i mig da jeg
hørte derom. Sannsynligvis har det vel vært et godt isår det år, skjønt
der dog efter hvad selfangerne sier hvert år må være store chancer for
iallfall å komme kysten meget nær i slutten av sommeren, ja enkelte har
endog fortalt mig at de i juli har vært så

nær at de trodde de uten store vanskeligheter skulde ha kunnet ro
iland; dette tok jeg dengang for å være endel overdrivelse; men er dog
nu kommet til å tenke på at det vel ikke kan ha vært umulig.

Siden Nordenskiölds siste ekspe* disjon især, skjønt allerede lenge før
den, har jeg stadig ruget på en plan, som jeg ikke kan tro annet enn
måtte kunne virkeliggjøres. Og det er med skiløpere å gjennemfare
Grønlands indre.

Efter alt hvad jeg kan forstå, efter alle de oplysninger jeg har kun*
net skaffe mig om Grønlands indre, efter Nordenskiölds siste
ekspedisjon og tilsist efter den jeg tror jeg tør si ikke ganske
ubetydelige kjennskap jeg har til skiene som fremkomstmiddel under gode
skiløperes ben, så kan jeg ikke få annet inn i mitt hode enn at dette
måtte være forholdsvis lett utførlig av de mange interessante opgaver
forskningen i de polare lande for tiden stiller. Skulde en sådan
ekspedisjon foretas, måtte det vel lettest skje i forbindelse med en
ekspedisjon til østkysten, der det jo ubetinget blev best å gå fra øst
mot vest, eftersom man på vestkysten alitid kunde regne på å komme frem
til bebodde steder og således ikke behøvde å proviantere for mere enn
den tid som antagelig vilde medgå til overgangen, hvilken jeg knapt
tror kunde bli lang, med et lite, utvalgt mannskap av utmerkede
skiløpere. Provianten måtte trekkes med på skikjelker». — —

Det tok 4Va år før den plan kunde utføres. Han skriver i samme året til
faren om lengselen efter å komme ut, efter atter å opleve noget, og
uroen er slem å dempe; men arbeidet er en god medisin, og blir da som
oftest med hell anvendt.

Der var to ting som holdt Grønlandsplanen nede —, han hadde et stort
videnskapelig arbeide han vilde ha utført først, et arbeide

Under et besøk i England 1885.

45FRIDTJOF NANSENS SAGA

som skulde dokumentere hvad han var og evnet, og så hans gamle syke
far. ' Han vilde skåne ham for den angst.

Av den gamles breve ser man hvordan han søker å følge med i sønnens
arbeide og gleder sig ved hans fremgang.

«Når jeg får brev fra dig, bryter så ofte tårene frem, men ei av sorg,
men av vemodig glede. Ja Gud velsigne ditt arbeide og la det lede til
gode resultater.»

Hans venn dr. L. Grieg, som i Bergen var meget sammen med ham, gir et
bidrag til Fridtjof Nansens karakteristikk:

«Jeg beundret den måte han fulgte og gjennemførte sin over* bevisning,
fjern som han var fra all akkordens ånd. — Grunnen til at de som stod
ham nær, holdt så inderlig av ham, uaktet han ofte kunde ta lite hensyn
og være en ordentlig stivnakke, var den at man til andre tider skimtet
et så overmåte fint og varmtfølende hjertelag, der, når det var oppe,
forstod å skape sig ualmindelig vakre og karakteristiske utslag,
karakteristiske for et dypt gemytt. Barnet var alltid sterkt i ham. Jeg
husker hvorledes vi i juleferiene kunde sitte hjemme i stuen med
kakeboksen mellem oss og strides om restene, mens vi lyttet til min
søsters sang. Da kom det beste og varmeste op i ham, og aldri var han
elskverdig som da. Timevis kunde han sitte med vemodig lyttende
uttrykk, forstå og føie med i de sarteste, vekeste stemninger. —
Schumann og Schubert med sin sterke liden* skap interesserte ham, men
riktig fornøiet blev han først når han fikk våre egne diktere og
komponister. De fine og bløte stemninger kunde rent overraske hos denne
ungdom, som i næste øieblikk var så sterk og stålsatt, — han elsket
musikk og poesi. — —

Sjelden finner man i den alder en så utpreget kjærlighet og higen efter
det som er godt, rett og rent, og sjelden en så uforferdet på* gåenhet
i å følge dette til de ytterste konsekvenser. A søke var ham forbundet
med stadig uro, higen og kamp; å gjennemføre tingen tross alt og alle
var hans høieste lyst, så i smått som i stort.»

Presten V. Holdt, hos hvem Nansen bodde i alle Bergensårene, skriver i
Norsk Kirkeblad (1930 u/t): «Det var gode og lyse år vi levet sammen.
Og det bånd som da blev knyttet mellem oss, blev fastere og inderligere
alt eftersom tiden gikk. — Fridtjof Nansen var en ren og ideell ungdom,
og der var en arbeidslyst og arbeidsevne som det gledet mig å være
vidne til, — og hvad han kunde under* ]Rammet av slag i 1883, døde i
april 1885, mens sønnen var på vei til ham.

kaste sig av savn, og tåle uten å klage, det fikk jeg et par meget
illustrerende eksempler på. Jeg måtte derfor si til ham da han planla
Grønlandsferden: Hvis du får nogen menn til å følge dig på denne ferd,
så må du ikke regne med at du kan stille de samme krav til dem som du
stiller til dig selv. Som eksempel på hvor nøisom han var, kan jeg
anføre at vi i 1883 søkte å finne et sted på Askøen hvor vi kunde bo
den sommeren, men det så håpløst ut, ti vi kunde ikke få mere enn ett
værelse, men da Fridtjof åpnet en dør på den ånnen side av gangen,
viste det sig at der var et lite skur med jord? gulv: «Det kan jeg ta,
sa han, jeg kjøper en hengekoje og så ligger jeg her». Og så blev det.
Han og jeg måtte til byen hver dag, og forbindelsen var dårlig. Så
kjøpte han en lett båt, og de dager vi kunde reise ut ved middagstider,
tok han årene, og vi kom både godt og sikkert frem.»

I NEAPEL

For å bringe sine videnskapelige undersøkelser lenger frem enn mulig
var med de metoder han hittil kjente, drog han våren 1886 til Italia
til Pavia og Neapel. Den lengste tid, april—juni ved den biologiske
stasjon i bukten ved Neapel, under ledelse av stasjonens opretter, den
geniale og energiske Dohrn fra Jena.

Alle vet nu hvad en biologisk stasjon er, den gang visste ingen det.
Idéen er Dohrns. Og fordi den var så ny, kostet det ham 4 års kamp
under de største hindringer både fra italiensk og tysk side, og hele
hans formue, før han kunde innvie verdens første biologiske stasjon.
Før studerte man havets dyr i form av døde, fortrukne eksemplarer på
spiritusglass. Dyrenes liv var en lukket bok. Nan? sen skildrer hvordan
«naturforskerne tilbringer timer foran de store bassenger ansikt til
ansikt med havets sjeldneste dyreformer, i sam? liv med naturens liv,
og i denne tid lærer mer om livets verden enn ved gjennemgranskning av
mange bind av trykt visdom eller gjennem? rotning av museers døde
skatter. Han vil vennes til å bruke sine øine og sin iakttagelsesevne
på den levende natur selv, og lære å betrakte livet som det der
egentlig skal utforskes.»

Nansen innså hvilken betydning en slik institusjon vilde ha for Norge
og fremla forslag om en biologisk stasjon i Bergen. Grøn?

landsferden kom i veien for videre arbeide med tanken. Senere er han
med og gjør optaket til den bio* logiske stasjon ved Drøbak, som blev
innviet i 1894.

De vårmånedene ved Neapels skjønne bukt var en het og be* fruktende
våronn i den unge kjem* pes sinn: Studiene og livet ved den biologiske
stasjon gav ham viden* skapsrike impulser, — inntrykket av Dohrns
mektige livsverk og ikke mindre det av mannen selv, dette koncentrat av
vilje og utholdenhet, idealet Nansen selv vilde realisere i sitt eget
liv, — inntrykket av landet med den overdådig skjønne natur, av det
muntre folkeliv, av livsgle* den som gror på lavajorden om* kapp med
oranger og roser, av kun* sten, av historien, — alt sank som en sed ned
i en dyp og mottagelig jord.

En av hans venner ved stasjonen skildrer hvordan han var.

«Den blonde viking med den slanke, smidige og trenede kropp var en
flott danser og den muntre sjel i selskapet. Hvert aftensmål var en
liten fest, et musikalsk sorgløst i høieste grad vederkvegende samvær.
En gang skulde vi til Sorento og tok oss en vogn for å kjøre den
berømte landevei. På veien kom en annen vogn kjørende efter oss med to
damer. De moret sig med å innhente oss og le oss ut.

Da sprang Nansen av vognen og løp ved siden av hesten et langt stykke.
På den måten tok vi damene igjen under stormende jubel fra begge sider.

Til andre tider var han stille og innadvendt, satt i timevis uten å
mæle et ord. Jeg ser ham ved foten av Vesuv mellem San Se* bastians
ruiner og de triste lavamarker. San Sebastian blev i 1874 lagt øde ved
et utbrudd av Vesuv; bare en kirke blev igjen. Jeg

ser ham sitte stille der ved kirken på en lavablokk time efter time
uten å røre sig; han satt bare og stirret ut i det fjerne. Gang på gang
vilde vi andre bryte op og ropte på ham, — han rørte sig ikke — og på
hjemveien der vi to gikk sammen — arm i arm, og da jeg prøvde å lokke
noget ut av ham, var han ganske taus — stille, rolig uten et ord.»

To år efter sitter han på Grønlands is utenfor teltet og mauler på
kjeks med sne og citronsyre, månen lyser utover snemarkene, da minnes
han ved motsetningens makt et annet land — wo die Citro* nen blühn — og
måneskinnet en varm sommernatt ved Neapels golf.

NANSENS VIDENSKAPELIGE ARBEIDER I BERGENSÅRENE

I 1885 utkom Nansens første større arbeide: Bidrag til myzostomenes
anatomi og histologi, — et stort verk på 86 foliosider, med en mengde
tegninger utført av ham selv.

Myzostomene er en gruppe ormer som lever som parasitter på visse
stråledyr, og som på grunn av sin levemåte undergår merke* lige
forandringer.

En rekke betydelige forskere hadde arbeidet med disse vesener. Nansen
beriktiger og utvider sine forgjengeres resultater. Han legger for
dagen at han behersker til fullkommenhet sin tids beste tekniske
hjelpemidler, han lager sine preparater efter nyeste metoder, han
tegner utmerket og behersker alskens reproduksjonsteknikk. Han var rik
på selvstendig initiativ, energisk og utholdende, hadde en merkelig
evne til å se en saks kjerne og gå løs på den uten respekt for andre
autoriteter enn sannheten selv.

I 1886 legger han frem et nytt arbeide, studier over Det centrale
nervesystems finere bygning.

Disse undersøkelser utstrekker han ikke bare til ormene, men også til
krepsdyr, bløtdyr og lavere hvirveldyr, — lancettfisken og slimålen.

Det var et område som ennu lå i mørke tross mange forskeres arbeide.
Jakten på nervelivets tråder og celler førte her inn i det store
ukjente. — Livets gjemte hemmelighet.

Nansen kaster sig over denne vanskelige og viktige opgave med all sin
energi til han stanses av at han med de hjelpemidler han har,

4 — Fridtjof Nansens saga.

ikke kan nå til veis ende. Han ser sig derfor om efter nye
arbeidsmidler og ut* veier.

Han hører om italieneren Golgi, som har funnet nye metoder til å klar*
legge nerveceller og utløpere. De fleste histologer avdømte det nye med
ublid kritikk. Men Nan* sen tar avsted til Italia (Pavia) for på stedet
å sette sig inn i Golgis metoder. Disse anvender Nansen med hell, og
anvender dem videre enn Golgi, på studiet av de hvirvelløse dyrs
nervesystem, og er den første som på det felt har gjort det.

Det lykkes nu Nansen å trenge lenger frem enn nogen av sine
forgjengere, inn i det centrale nervesystems hemmeligheter.

Hans store på engelsk utkomne avhandling The structure and Combination
of the Central Nervous System vil derfor alltid komme til å innta en
ansett plass i litteraturen på dette område, sier fagmannen på samme
felt, professor G. Retzius.

Efter dette arbeide kaster han sig over et annet problem som hittil
hadde trosset forskernes anstrengelser. Nemlig utviklingen av slimålen,
et slags mønster på de mest primitive hvirveldyr. Nansen fant ut at
slimålene var hanner i de unge dager og senere blev de hunner. Ennu er
spørsmålet om dette merkelige dyrs utvikling ikke helt utredet, men
Nansens arbeide er et vesentlig skritt fremover.

Og til sist tok han fatt på et biologisk problem han lenge hadde
interessert sig for, hvaldyrenes utvikling. Disse merkelige pattedyr
nedstammer fra dyr som før har levet på land, og her var meget tilbake
å opklare.

Med vanlig iherdighet skaffet han tilveie det materiale som trengtes,
idet han øket museets samling av hvalfostre. Efter hjem* komsten fra
Grønland gjenoptar han studiet sammen med en annen

50

I laboratoriet, Bergens museum.I BERGEN 1 882-87

forsker på området, professor G. Guldberg. Forberedelsen til Fram«
ferden optar ham efterhånden så sterkt at fullførelsen av arbeidet
overlates til Guldberg.

I 1894 utkom første del av verket On the development and structure of
the w hale. Part I. By Gustav Guld« berg and Fridtjof Nansen.

Den biologiske forsknings venner næret stadig det håp, — uttaler
professor G. Retzius —, at Fridtjof Nansen efter sin stordåd på
Nordpolen igjen vilde vende sin hu udelt mot den forskning, hvor han
alt hadde utført så betydelig et arbeide, og hvor der for en begavelse
av hans dimensjoner lå chancer for løsning av de største opgaver, for
«opdagelsesferder innen biologiens vidstrakte, ennu blott delvis
kartlagte strøk, bakom hvilke der for anelsen åpner sig stadig større
ukjente egner.» — — —

En av de få som nu er igjen av Nansens samtidige i Bergens« årene, er
konservator ved Bergens Museum J. A. Grieg. De var sammen de to siste
år Nansen var ved museet. Nansen var, for« teller Grieg, i de årene
sterkt optatt med sin doktoravhandling og med forberedelsene til
Grønlandsferden. De første prøver med sove« poser og annet utstyr
foregikk på Blåmannen og Storfjellet. J. A. Grieg fulgte ham ofte på
skiturer, rugdejakt og fisketurer. I de tidene hendte det at der var
bjørn i fjelltraktene i det bergenske. En dag fikk Nansen melding om
bjørn i de ville traktene øst for Hamlegrø og Blåkoll mot Bjørdalen og
Bjølvefossen. Nansen avsted, et helt døgn i det forferdeligste vær. Et
friskt frikvarter i museumsarbei« det. Begge parter slapp fra det med
livet.

Vestlandsrypen var også, til å begynne med, slem til å komme fra ham
med livet. Østlandsjegeren var nemlig vant med rypen i det låve
vidjekrattet, der er det «rene» skudd. Men vestpå holder rypen til i
bjerkeskogen, og er en ren mester til å dekke sig. Det gav ny sport:
det hurtige skudd.

Nansen var ivrig medlem av Bergens jegerforening. Den var riktignok
gått inn, men de ivrigste medlemmer fortsatte å samles hos Joachim
Friele hver lørdag kveld fra 5 til 8. Nansen var sta« dig med i disse
møter. Skjønt klubben var helt privat, fikk den ofte fra myndighetene
forelagt spørsmål vedrørende jaktlovgivningen. Friele og Nansen var
jaktkamerater og gode venner.

I disse årene var det flere store innsig av hval i omegnen av

51FRIDTJOF NANSENS SAGA

Bergen, av tannhvaler som spekk* huggere og springere og av de små
bardehvaler — vågehvalen. Denne blev på Nansens tid skutt med bue og
pil, men spekkhugger og springer måtte der harpun til. Nansen var
selvfølgelig med, ikke bare som zoolog, men også som ivrig fangstmann.
Et billed av ham iferd med å harpunere en spekkhugger er dessverre gått
tapt.

1883 eller 84 trengte Amalie Hansens pikeskole en vikar i na* turfag og
fikk den unge konserva* tor til å ta jobben. En kvinnelig meddeler
forteller at han var meget forlegen og blev rød for ingenting. Kjempen
fra «Viking» vilde visst med større sinnsro slått sig ned i et bur med
isbjørner enn tilbringe en time på et kateter i en pikeklasse.

Han tok oftest klassen med til museet, der var han mere hjemme* vant,
og opnådde å få pikeøinenes opmerksomhet mere tålelig for* delt mellem
de døde merkverdighetene inne i glassmontrene og den levende ditto
utenfor, som fortalte dem merkelige ting om dyrene. Han undgikk likevel
ikke den selvfølgelige skjebne at hele klassen var vilt forelsket i
vikaren.

I august 1904 under et tokt med «Veslemøy» er han i Bergen et par
dager. — Fra dagboken :

«Bergen, underlig å gå omkring igjen her, hvor jeg tilbragte fem og et
halvt ensomme år, av dem som kanskje var mest grunn* leggende for
livet. De eneste venner som jeg sluttet mig til, var borte —, her levet
du ditt eremittliv med dine mange drømme — hvor var livet lovende og
rikt dengang. Det synes mig næsten som den mann som levet her den gang,
var en annen og en menneske* alder siden. Så langt borte som hele den
tankeverden nu er. — Hvor forandret alt er nu, jeg ser alt anderledes,
fra helt andre syns* punkter — og hvor byen er forandret — den er jo
vakker, og disse

mange smug og bakker, med stevnemøter og sene timer, og ensomme lys i
vinduer, det er jo malerisk og eiendommelig; det så jeg ikke dengang,
men så jeg noe dengang, annet enn mine evindelige opgaver?»

Men noget så og oplevet han likevel derborte, et noget som i unge år
oplevet, aldri glemmes: vestlandets kyst og skjærgård. Et dagboksblad
fra den samme tur, da han ennu er østpå: Hvad kom* mer det av at når
jeg hører vakker musikk, eller drømmer mig bort i skjønnhetsriker, så
blir det til en skjærgård vestpå efter solned* gang; havet blankt som
et kobberspeil, luftige blå holmer svømmer langt ute i kobberet, og
himmelen hvelver sig høi og klar med gullbremmede solskyer, selv bæres
jeg sakte på drømmebølgene ut mot de svevende eterriker, og all
jorderik svinner bort, — bort —.»

Efter 16 år gjenså han stedet; «men ditt alveland, det fant du ikke.»

Nei, det var ikke der lenger, men i hans sinn levde det; Welhavens dikt
og Kjerulfs toner, gjennem Evas røst, kunde kalle det frem, ungdommens
alveland fra Bergens* og Florøikysten.

                             Grønlandsferden

GRØNLANDSFERDEN FORAN FERDEN

Det felt han foreløbig forlot, der kunde andre innta hans plass. På det
felt han drog til, det store ukiente, der hadde alle forgjengere kommet
tilkort.

Og bak den nye opgaven lå en enda større, utforskningen av
nordpolsområdet. Forgjengerne der, deres saga var en forferdende rekke
av tragedier.

Med geniets evne løste han begge opgaver.

Hans opvekst, hans ungdom, hele Bergenstiden var som en bere* deise.
Allsidigheten i hans evner, den sjeldne forening av idrett og videnskap
var betingelsen.

Men en slik forbindelse i én person var man ikke vant til den gangen.
Det var ikke fritt for at idrettsmannen var til hinder for at folk
våget tro på videnskapsmannen. Heller ikke så han ut som en
videnskapsmann. Ikke hadde han briller, ikke langt skjegg og han gikk i
stutt jakke, i grå sportsklær, han for på vettløse, unyt* tige
skiferder i høifjellet om vinteren, alene, han var fisker, jeger,
svømmer, gymnast og meget annet slikt hvor kroppen briljerer. At den
kroppen skulde huse en videnskapsmann, til og med av høi rang, var ikke
rimelig.

Det var i fin*de*siécle*tiden, bohemtiden dette at en mann av Nansens
type formelig virket irriterende. Når stamgjestene på Grand så den
gråklædte idrettsskikkelse pile forbi ruten, måtte et ekstra dypt drag
av pjolteren til for å drukne irritasjonen. Når intelligensens unge
spirer ute på Drammensveien så den samme skikkelsen, bar* hodet og i
ulltrøie, stryke forbi i treningsløp, var, efter hvad en av arten har
bekjent, deres ringeakt for den narraktige fyren ubeskrivelig.

«Intelligensen» tok sig formelig til inntekt at denne irriterende
sportsfyren bare var en stakkar i videnskapen.

Det var heller ikke mer enn såvidt at hans doktoravhandling slapp
igjennem. Var det ikke fordi at han hadde bestemt sig til å omkomme på
Grønland, vilde han heller ikke fått den antatt, sa man. Opponentene
hadde meget å kritisere, tilhørerne fikk det inntrykk at avhandlingen
var dårlig. En i publikum lenge utbredt mistillid til Nansens videnskap
skriver sig fra den tid.

Men saken var den at opponentene slett ikke forstod sig på hvad de
skulde bedømme. Da Nansen senere, efter Framferden, holdt foredrag i
Amerika, blev det fortalt ham at i auditoriet ved siden av holdt
Amerikas største biolog foredrag om den «epokegjørende» opdagelse
Nansen hadde gjort ved denne doktoravhandling.

Det var en vinterkveld i 1887 i Oslo Nansen kom inn på hybelen til sin
gode venn dr. Grieg, og la frem sine planer. Han vilde til Stockholm.
«Hvad vil du der?» «Søke Nordenskiöld og be ham prøve min plan. Først
vil jeg ta doktorgraden til våren, og så gå til Grønland. Det blir en
hård vår, gutt!» «Men skitt, det skal nok gå.» Og så viste han på
kartet hvor han vilde gå over, — langt oppe, «for det overlegne vil
være å vise verden at Grønland kan passeres så langt oppe». Og fra
østkysten, den folke* tomme østkysten, som ingen forbindelse hadde med
verden, altså ingen retrettmulighet, det var det originale ved planen,
det originale ved den, eller det vanvittige ved den, efter de flestes
mening i sam* tiden. For Nansen var fordelene ved hans plan klare nok.
Ved å gå den omvendte vei, fra vest til øst, vilde man komme til en
ubebodd kyst og måtte vende tilbake, gå veien to ganger. I våre dager
er for* holdene noget forandret, efter at Angmagsalik, den eneste
eskimokoloni på østkysten, nu har regelmessig årlig forbindelse med
Europa. Men dengang var det å sette livet inn, retrettløst på at man
nådde frem.

«Det var som en åpenbaring i hine bohemdager å høre en hand* lingens
mann rede til å gi sitt liv for sin idé. Jeg var imponert og grepet hin
kveld, da vi skiltes», sier dr. Grieg.

Så drog han til Stockholm for å opsøke Nordenskiöld, den store svenske
banebryteren for nordisk polarforskning. De norske profes* sorer W. C.
Brøgger og Wille var den gang ved Stockholms högskola.

Vaktmesteren melder en dag til Brøgger at der hadde vært en nordmann og
spurt efter ham, men uten å si hvem han var. Han

var lång og ljus, og føiet han til med et smil, ingen vinterrock. Så
var det vel en sjømann igjen eller lignende som trengte en frakk.

Så kom han selv. Høi og rank, «lång og ljus». Det lyse håret litt
lurvet strøket tilbake fra den svære pannen. «Han rakte mig hånden med
et eiendommelig varmende smil og presenterte sig selv.

De vil gå over Grønland ?

Jeg hadde tenkt det, ja.

Jeg så ham inn i øinene. Ubeskrivelig trygg og tillitvekkende stod han
der med det gode smilet i det grovskårne kraftige ansiktet. Skjønt han
hele tiden var akkurat den samme, jevn, likefrem, næsten litt keitet i
sitt vesen, var det allikevel som han vokste med hvert ord. Denne plan,
på ski fra østkysten, — som jeg for et øieblikk siden hadde tenkt på
som en splitter gal idé, blev under samtalen med ham til det
naturligste av verden. Og med en gang gikk det usvikelig sikkert op for
mig: han vil gjøre det, likeså sikkert, som vi nu sitter her og snakker
om det.

Han som jeg to timer før ikke hadde visst navnet på engang, var i disse
få minutter —som om også det falt av sig selv — blitt mig som om jeg
hadde kjent ham alle dager, og jeg følte uten nogen refleksjon over,
hvordan det var kommet, at jeg vilde være stolt og lykkelig ved å være
hans venn for hele livet.» Nordenskiöld anså nok Nansens plan for
dumdristig, men ikke for absolutt ugjennem* førlig. Nansens
personlighet gjorde et sterkt inntrykk på ham, og han blev mer og mer
interessert og gav Nansen mange gode råd. Da de møttes 2 år senere, var
den dumdristige plan gjennemført, Grønlandsisen for første gang
passert.

Den lite novbr. 1887 skrev han søknad til det akademiske kollegium om
et bidrag — kr. 5000,00 til ekspedisjonen. Den begynner slik: «Det er
min hensikt til sommeren å foreta en reise over Grønlands innlandsis
fra østkysten til vestkysten», og den slut* ter med å anføre
Nordenskiölds ord: «Utredningen av Grønlands virkelige beskaffenhet har
en så stor og så gjennemgripende betyd* ning i videnskapelig henseende
at man for nærværende neppe vilde kunne opstille et viktigere mål for
en polarekspedisjon enn just utredning av naturforholdene i det indre
av dette land.»

Kollegiet anbefalte varmt hans andragende. Men regjeringen sa nei. Et
av dens blader skrev at det var ingen grunn til at det norske folk
skulde betale en så stor sum som 5 000 kroner for at

en privatmann kunde gjøre en forlystelsestur til Grønland. Andre fant
det likefrem syndig å yde hjelp til selvmord. Atter andre moret sig med
vittighetsbladet i Bergen som averterte:

«OPVISNING!

I juni måned f. k. gir konservator Nansen en opvisning i ski* løp med
lengdehopp på den indre Grønlandsis. Faste sitteplasser i sprekkene.
Returbillett spares.»

Utenfor ungdommen og en del videnskapsmenn var det en al* mindelig
opfatning at Nansens plan var galmanns gjerning.

Ekspedisjoner fra 3 land hadde forsøkt å entre innlandsisen fra
vestsiden. Deriblandt polareksperter som Peary og Nordenskiöld. Men
alle måtte de snu. På østkysten vilde en vendereis være den visse død.
Dertil kom at mange sakkyndige, tidligere Grønlands* farere som skulde
kjenne forholdene, mente at på østkysten var selve landgangen praktisk
talt en umulighet.

Langs østkysten går en sterk strøm sørover som fører med sig masser av
grov gammel polaris. Der var tidligere gjort en rekke forgjeves forsøk
på å komme i land på den sydlige del av østkysten, sør for 66de grad.
Lengere nord er det lettere å komme inn, men det lyktes først i 1883
for Nordenskiöld å komme inn med et dampskib til Kapp Dan.

I 1777 kom hele hvalfangerflåten fast i isen ved østkysten, skib efter
skib blev brutt ned, 320 mann omkom, 155 drev på isflak sør* over rundt
Kapp Farvel og blev reddet.

I 1868 gjorde den tyske nordpolsekspedisjon under Koldewey samme
reisen; et av fartøiene «Hansa» kom fast, blev brukket ned 19. oktober,
besetningen drev på isflak og blev reddet ved Kapp Farvel 13. juni
1869.

I denne uhyggelige isstrøm drev Nansen i 1882 med «Viking» i 24 døgn.
Han kjente den, han visste at den for de andre hadde vært umulig, men
det var nettop det for andre umulige som var bedriften i begge hans
polarferder.

Januar 1888 fikk kollegiet meddelelse fra Kjøbenhavn at etats* råd
Gamél skjenket de manglende 5 000 kroner. Gamél betalte dessuten også
overvintringen og tilbakereisen til Kjøbenhavn og op* holdet der. Da
ferden var gjort, blev dette kritisert. Nansen skulde pent ha ventet
til pengene var kommet et steds fra i Norge. Det

Ravna. Sverdrup. Kristiansen. Balto.

Nansen. Dietrichson.

var der ingen utsikt til. Og ferden kostet ikke bare 5 000, men over 15
000, det manglende var Nansen beredt på å dekke selv av sin smule
formue. Efter endt ferd samlet Studentersamfundet inn 10 000 kroner.

Det blev en hård vår; med forberedelsen og utrustningen til ferden. Han
konstruerte selv alle de viktigste ting. Snart var han i fjellene ved
Bergen eller på lange skiferder i høifjellet for å prøve slede,
sovepose, kokemaskin, så er han i Bergen og holder foredrag om Grønland
og ferden, så på kateteret i Oslo og forsvarer sin doktor? avhandling
28. april, og 2. mai drar han til Kjøbenhavn og er på veien til
Grønland.

KAMERATENE

Der meldte sig ikke hundrer som til Framferden, men mange nok, 40. En
vesentlig betingelse var å være en flink skiløper. Han valgte ut 3
nordmenn og 2 lapper. Han hadde den tro at fjell?

lapper med sin fortrolighet med sne og strabaser på fjellet, og med den
orienteringsevne man tiltror dem, skulde bli til særlig nytte. Da
lappene endelig kom, opfylte de ikke ganske de satte betingel« ser, den
ene var ikke fjellapp, og den andre var 46 år, hvad han ikke skulde
være, og han var gift, hvad han slett ikke skulde være. Det var med dem
som med stri« len i Ibsens sangerdikt: «Han skjønner ei togets tanke,
vet ei hvad slik ferd har voldt», — det var dem ingen stimulus i at de
var med på en videnskapelig og idrettslig bedrift. De var med for å
tjene penger, men på veien var de blitt så skremt av alt de hørte om
den farlige ferd at de helst vilde hjem igjen, og Nansen vilde også
helst hatt dem erstattet med andre, men det var der nu ikke tid til. De
blev med. Nansen opmuntret dem det beste han kunde, og det gikk bra. De
var seige og utholdende, snilde og bra, Nansen kom til å holde meget av
dem. Men nogen orienteringsevne fremfor nordmennene hadde de ikke på
Grønland. Nordmennene var:

Otto Sverdrup, skibskaptein, født 1854 i Bindalen, allsidig: bonde,
fisker, jeger, sjømann, alltid rolig, aldri rådløs. Kaptein på «Fram»
1893—95, dens leder fra 1895—96, leder av den ånnen «Fram»? ferd
1898-1902, da han opdaget og kartla 300 000 km 2 beskrevet i hans
ypperlige verk «Nyt Land». Senere ledet han flere polarferder, dels av
fangstmessig, dels av videnskapelig art, foruten en del red«
ningsekspedisjoner. Den siste i vårt store trekløver, Nansen, Amundsen,
Sverdrup, — døde i Oslo den 26. november 1930.

O. Chr. Dietrichson, løitnant, født 1856 ved Levanger. Ferdens
meteorologiske observatør, landmåler og karttegner. Uvanlig hårdfør og
utholdende, har gjennemvandret på ski de fleste av Nor« ges daler og
fjelloverganger mellem Skien og Trøndelag, oftest alene. Til eksempel
en fjellovergang i Rørostraktene, over 100 km. i ett trekk, på 17
timer, i minus 50 gr. C. Mannen på gården Galten ved Femundsjøen, hvor
han kom frem ut på natten, betrodde

ham senere at han trodde Dietrichson «hadde gjort noget galt.» —
Generalmajor, bosatt i Soon.

K. Kristiansen, Trana, bonde og sjøgutt, født i 1865 ved Steinkjer, en
traust og pålitelig kar.

Bal to, 27 år, var fastboende elvelapp fra Karasjok, stor til å være
lapp, kraftig, opvakt og iherdig.

Ra vna var 45 eller 46 år, fjell*lapp, var gift, 5 barn, meget liten,
men utrolig sterk og seig.

UTRUSTNINGEN

På denne tur der mennene selv måtte være trekkdyr, måtte ut* rustningen
være lett, og likevel solid. Det kom nu vel med at han var et praktisk
mekanisk talent, han kunde konstruere tingene, og med egne never utføre
dem selv. Nu utnyttet han alle erfaringene fra sitt naturliv og alle
gode råd og oplysninger fra Nordenskiöld og fra den danske
kolonibestyrer dr. Rink i Kjøbenhavn.

Alle de viktigste ting konstruerte han selv, trekksledene 2,90 m. lange
og Vs m. brede. De tidligere ekspedisjoner hadde brukt tunge, klumpete
sleder med smale meier, som i løs sne sakk dypt i. Nan* sen tok den
norske skikjelke til modell. Den hviler på brede ski* lignende meier,
den er lett, sterk, flyter godt ovenpå og glir lett i all slags føre.
Han gjorde den av ask, med tynn skoning av stål under meiene. Sleden
veide 11,5 kg. med stålmeier 133A kg. — Ingen nagler, bare surringer,
og derved blir den elastisk og klarer påkjenningen bedre. Akter en
bøile av ask som håndtak til å styre og skyve med. Så var det ski med
rembindinger, og indianske sne* sko og norske truger. Snesko og truger
var bedre enn ski under bratt opstigning i bløt sne. Soveposer av
renskinn, — tre mann i hver. Kokeapparatet var en viktig ting;
resultatet av megen eksperi* mentering.

Klærne: En tvnn ullunderdräkt, derover islandsk ulltrøie og knebukse og
jakke, og tykke vadmels snesokker. Beksømstøvler og lauparsko og
finnesko av skalle eller av skinnet på benene av ren* okse, tøvete
strømper og sokker av geiteragg, lovåtter og hunde* skinnsvåtter.
Yinndrakt av seilduk med hette. Luen av ulltøi og en hette av vadmel.
Snebriller, av glass og av tre, røde slør. Teltet,

stort nok til 2 poser. En nesevis foksne belærte dem om at et po*
lartelt ikke bør bestå av særskilte stykker, men syes sammen til ett
med bunnen, så teltdøren blir den eneste åpning.

Provianten bestod av pemmikan, kjekssjokolade og lever* postei,
knekkebrød, kjøttpulver, kjøttkjeks, smør, kveite, ost, erte* suppe,
sjokolade, kondensert melk. Litt te, litt kaffe, enda mindre tobakk,
slett ikke alkohol. Kaffe og te mente han var ikke nyt* tige. men
heller ikke skadelige under sterke anstrengelser, alkohol absolutt kun
skadelig, tobakk en pipe hver søndag og ved særlig høitidelige
anledninger.

Forøvrig en hel del verktøi, videnskapelige instrumenter, pres*
senninger, bambusstenger, fyrstikker og lys og en del medisin og
forbindingssaker, to geværer og ammunisjon.

På et punkt var der en vesentlig mangel. I siste øieblikk viste det sig
at pemmikanen var uten fett. Følgen blev en for* tærende fetthunger. De
kjente sig skrubbsultne bestandig.

Ellers i det store og hele viste utrustningen sig god, i flere hen*
seender meget bedre enn tidligere ekspedisjoners.

Grønlandferdens utrustning med tillegg av de på ferden gjorte nye
erfaringer blev grunnlaget for Framferdens ypperlige utrust* ning og
for alle senere polarutrustninger.

Den aller siste utrustning var et kort kursus i eskimoisk hos Rinks.

Den siste kvelden Nansen var hos Rinks, fulgte fruen ham tildørs. — «De
må også en gang gå til Nordpolen.» Han svarte som om det var en gammel
tanke, med vekt og alvor: «Det vil skje.»

OVER GRØNLAND

2. mai 1888 reiste Nansen fra Oslo over Kjøbenhavn til Skottland,
hvorhen de andre med hele utstyret var reist direkte fra Kristiansand.
Derfra til Island, og fra Island med selfangeren Jason, som skulde føre
ekspedisjonen over til Grønland, men fangstens interesser skulde gå
foran ekspedisjonens.

11. juni var de ved Kapp Dan, der hadde Nansen tenkt å starte. Men
isbeltet var 10 geogr. mil bredt. Endelig 17. juli, på 21 '2 mils
avstand fra land, gikk de i båtene. Inne ved land, så Nansen fra

tønnen, var det klart vann; var lykken god, skulde de kunne smette inn
nokså lettvint. Men lykken sviktet dem. En båt fikk skade. De måtte op
på et flak og reparere, og mens det gikk for sig, drev de ut i stride
isstrømmen, med rivende fart bort fra land sørover. I 10 døgn sørover,
fra 6572 n. br. til 61,40, helt ned til øen Kutdlek. Den 29. juli satte
de foten på land. Uinnhentelige dager var tapt.

Driften på isflaket hadde hatt sine spenninger. Natten til 20. juli var
nær blitt ekspedisjonens siste. Isstrømmen slynget flaket de drev på,
ut mot brenningens møte mellem hav og isstrøm. Grensen mellem liv og
død var tegnet op i den hvite brenningen derute. Da kommanderer Nansen
sine folk tilkøis for å hente sig en lur foran kampen i brenningen ;
mens Sverdrup holder vakt. Is* flaket slynges nærmere og nærmere
brenningen, sjø og isstykker skyller innover, flaket brytes og blir
mindre og mindre. Det ser ille ut. Sverdrup går til teltet, lukker op
en knapp, men betenker sig, venter, ikke vekke i utide, lukker og
vandrer igjen og vokter på is og bølger. Flere ganger er han bortmed
døren, åpner og lukker igjen. De i teltet sover. Nansen våkner ved å
høre sjøen skylle om teltveggen og sile inn i teltet. Men han hører
vakt* mannens rolige skritt derute, og sovner igjen. Jernnerver. Da han
igjen våkner, er flaket drevet innover, vekk fra brenningen.

Det var en avskrekkende begynnelse, og det beste av sommeren var gått.
Nordenskiöld fremhever med rette som det største bevis på den energi
der var i disse menn, at de ikke engang tenkte på

å søke det nærliggende Fredriksdal og vente til næste år, men straks
rodde nordover, det var omkr. 50 mil op til Sermilikfjorden.

Turen nordover igjen gikk langs med land, forbi fjordmunnin* ger og
nes, snart langs bar kyst, snart var der utilgjengelig bre helt ned til
havet. Brekalver kom rekende, store isfjell, fantastisk vakre, men
lumske; best det er kantrer et og setter sjøen i oprør, eller et
istårn, et nebb detter ned, nogen hundre tonn igangen; og kantrer så én
kalv, kantrer gjerne flere i sjøgangen, det er den verste domme*
dagslarm, og midt i dommedagen to nøtteskall med mennesker i. Hvad vil
de også her i denne isjomfrudans ? Lappene likte sig ikke. De var ikke
vant til slikt på Finnmarksvidden.

Slite og ro, ikke et varmt mål, bare kalt vann og tørr kjeks og tørt
kjøtt. En kveld landet de på en holme, men fjorden lå jo blank som et
speil, derfor på'n igjen, ro mest mulig, sove minst mulig, spise minst
mulig og sjeldnest mulig. Men Nansen sa det var mat nok, og det hjalp,
sa Kristiansen. En annen natt på en holme så liten at der ikke er plass
til teltet, bare såvidt til de to posene. Trangt nok, synes de fra
Finnmarksviddene. Slite og ro, eller hale båtene over isen lange
stykker, klemme sig mellem gjen* stridige flak, lure sig mellem de
lumske isjomfruene, som knaste årer og tollepinner, eller flaket de
stod på. Det hendte store ismasser rauste ned nettop der de var for to
minutter siden. «Under* lig hendelse» noterer Nansen da dette hendte
for tredje gang.

Den 10. august om kvelden trakk de båtene på land for siste gang, ved
LTmivikfjorden. Og Nansen kokte kaffe. Det annet varme mål på tolv
døgn.

Næste dag gikk Nansen og Sverdrup til fjells for å finne en rute for
opstigningen. Brefoten under de svære grønlandske^ skrid* jøkler er
styggelig opsprukken, sprukken på tvers av breens bevegelse. Det var
best å se sig for. De andre tok fatt på reparering og ompakning. Med
truger, alpetau og isøks, vasset og kløv de sig frem det meste av et
døgn, snebroene over sprekkene brast av og til, men isøks og tau klarte
det. 2 mil fra leiren i 900 m. høide, snudde de og tok en annen vei
tilbake. Kl. 5 morgen var de nede. Opgaven var løst. Ennu nogen dager
med forberedelser, så startet de den 16. aug. i kveldingen. Sneen var
minst bløt om natten. Havet derute, for 4 uker siden så ufremkommelig
av drivis, lå nu åpent og isfritt så langt øiet rakk. Inne i landet
løftet innlandsisen

sine hvite hvelv, med nunatakker i og skridjøkler under sig. Av og til
veldige drønn, som av store kanoner, salutten fra de skridende jøklers
evige marsj.

Den første natt slet de sig frem en halv mil. Bagasjen, 600 kg., for*
delt på 5 sle* der, gav rike* lig mosjon i den løse sne, i det bratte
og opsprukne terreng. Regn* skyll og uvær holdt dem i teltet i 3 døgn,
de sov mest mulig,åtminst mulig, et mål i døgnet.

22. august i 900 m. høide

fikk de nattefrost, sledene gled lettere, men isen var ujevn og siede*
tauet rykket og brøt i overkroppen, så det kjentes som skuldrene var
brente. Fra nu og til vestkysten fikk de ikke annet drikkevann en det
de smeltet av sne på blikkflasker inne på brystet. I 30—40 graders
kulde var det surt fortjente dråper. Opvask med vann utenkelig. EnGRØN
LAN DSFERDEN

finger og tungen besørget det, var der enda nogen rester igjen, var det
en kjærkommen tilsetning til næste mål. Kroppsvask vilde være selv*
mord; fra de forlot Jason og til de kom til Godthaab forekom ikke
nogenslags vask, heller ikke klæsbytte. Det civiliserte menneskes
renslighetsregler modifiseres i 40 graders kulde, og overflødiggjøres,
for der fins ingen bakterier i den temperatur, ikke til en snue en*
gang. Bortset fra forfrysninger og ubehaget ved tørsten og fett*
hungeren, var helbreden hele tiden utmerket. Ikke en eneste svke* dag
på nogen av deltagerne.

Men livet hadde også sine lyse stunder — «hadde vi det slitsomt og
vondt imellem, gav likevel disse netter med nordlys og måne* skinnn et
godt vederlag; også denne del av jorden har sin skjønnhet. Når det
alltid skiftende nordlys trådte sin lette eventyraktige dans over den
sydlige himmel, måskje i mer strålende prakt enn noget annet sted, kan
det nok hende at man glemte slit og møie; eller når månen kom op og
tilbakela sin tause vei over den stjernesådde himmel, spillet på
toppene over iskammene og badet hele denne stivnede isverden i sitt
sølvbad, da senket der sig fred overalt, og livet blev skjønnhet. Jeg
er sikker på at nattevandringene over Grønlands innlandsis har gjort et
uutslettelig inntrykk på alle oss som var med på hin ferd.»

24. august, elendig føre, sneen trå som sand og løs, bratt stigning.
Hver kvartmil belønnes med en plate kjøttpulversjokolade tilmanns.
Dagens marsj 1 mil.

Til kvelds havrekjeks med sne overhelt med citronsyre, citron* olje og
sukker, den mest oplivende og vederkvegende dessert man kan tenke sig.
Den ligner ganske den italienske rett «granita». En egen stemning å
sitte der utenfor teltet og nyte denne rett i små munnfuller og se på
månen som spilte henover snehavet, mens tankene søkte derhen man sist
spiste granita, men det var en varm sommer* natt ved Neapels golf, mens
månen spilte henover Middelhavets mørke bølger.

Den næste dag fremdeles bratt og føret enda verre. For å inn* spare tid
satte man kokemaskinen igang på sleden. Da suppen kokte, stanset de,
reiste teltet, bar maskinen inn, men der veltet Nansen den, så suppen
med alle sine herlige ting, og spiritus og sneklum* per fra vannkarret,
fløt utover teltgulvet. Alle sprang op og kastet alt uspiselig ut og
løftet teltgulvet i hjørnene, så suppen samlet sig

5 — Fridtjof Nansens saga.

65FRIDTJOF NANSENS SAGA

i midten, heldte den så op i kokekarret og kokte videre, «neppe en
dråpe blev tapt», suppen smakte utmerket, den denaturerte sprit øket
kun smakens kraft. Næste dag snefok og storm. Pårigget med alt vindtøi
og hettene lukket om hodet som formummede munker, staket de sig opover,
mens den fine sne trengte sig gjennem porene i tøiet; det blev en våt
omgang når sneen smeltet i soveposen. Næste morgen var de begravet i
sne, som under nattens storm hadde fylt teltet. Kjelkene utenfor og
teltet næsten forsvunnet i sne, men sneen gjorde det lunt, og de hadde
en hyggelig søndagsmorgen med kaffe og frokost på sengen. Næste morgen
en stigning så bratt at de måtte være tre og tre mann om hver kjelke.
Da de gikk ned* over efter ny vending, sa Kristiansen, som sjelden
oplot sin munn: «Herre Gud at folk kan ville sig selv så vondt som å
gjøre dette,» Den 27. august teltarrest for storm. Nansen skjønte nu at
med det vær og føre vilde de ikke nå det siste dampskib i
Christianshaab, han besluttet å endre kurs, til Godthaab, — kortere vei
og mer hjelp av vinden, og godt håp om der å nå det siste skib.

Den næste dag bandt de kjelkene sammen til to flåter, rigget op master
og sydde presenninger sammen til seil, en kald jobb med bare never i 7
timer.

Det sureste arbeide oppe på isen var å reise teltet, for teltet måtte
settes sammen med bare nevene, to ganger frøs Nansen alle fingrene,
siste gang fikk han ikke tødd dem op før i soveposen, «næsten
uutholdelige smerter», sier han, og da har de visst vært slemme. Engang
forfrøs han nesen og strupepartiet, men opdaget det itide. Verst var
det å klare mavepartiet i storm, en filthat var redningen. For ansiktet
var solen i denne tynne luft likeså lei som kulden. Kristiansens kinner
hovnet op med stygge blemmer og sår. Og lappene blev sneblinde til de
lærte å bruke slør og briller.

«Det tok sig forøvrig ganske eiendommelig ut å se disse fine silkeslør
vaiende mot den blå luft. Det drog uvilkårlig tanken hen på
vårpromenader, glimrende ekvipasjer, elegante dameskikkelser og
strålende øine; istedet så vi her seks menn, alt annet enn elegante,
trekkende nogen ekvipasjer, som heller ikke led av den svakhet, og bak
slørene møtte en kun seks skitne, værbitte ansikter.»

29. august tok Nansen, Sverdrup og Dietrichson indianertrugene på. I
førstningen stupte de på nesen i et vekk, men så gikk det bra, de bar
bedre enn de norske trugene, og gav godt fotfeste.

Kristiansen kunde ikke lære trikket med dem og holdt sig til de norske
trugene. Lappene vilde ikke ha nogen slags truger, og slet sig næsten
ut, inntil de den 30. august tok ski på. Fra 2. september, da den
verste stigning var passert, hadde alle mann skiene på.

Den 31. august svant den siste nunatakk under horisonten bak dem, og
inntil de så land igjen den 21. september, var der uke efter uke intet
annet enn en uendelig flat sneørken; den ene dag gikk som den ånnen i
trettende ensformighet og jevnt slit. Fra den dag var sneens overflate
jevn som et speil uten ånnen ujevnhet enn ski* sporene. Føret var
tungt, så dagsmarsjene lå mellem en og to mil. Hadde de nådd herop ved
midtsommertid, vilde de hatt glatt og fast skareføre, men nu lå der
ovenpå dette løs nysne, fin og tørr som støv og pakket ihop til foksne,
trå som sand eller klæde. Jo kallere det blev, desto verre blev den. Og
nu i september blev det kalt, 40 grader i teltet, 45 utenfor, den
laveste temperatur som er målt på den årstid på vår klode. Endog i
soveposen blev det så kalt at hodet om morgenen lå omgitt av rim og is.
Skjegg og hår frøs efterhvert fast til klærne, så det kunde være
besværlig å få munnen såpass op at en kunde snakke. I den tynne tørre
luft kunde middags* solen selv i denne tid brenne slik at sneen blev
kram og fottøiet blev vått. Mot kveld kunde en da lett fryse føttene av
sig. Sko, ladder og strømper var ofte frosset sammen til et stykke.
Mellem dag og natt kunde lufttemperaturen svinge med mere enn 20
grader. Den samme foreteelse som i Sahara, med kveldene hete i solen,
men om natten kan vannet fryse.

I denne kvelden på innlandsisen — i en høide som Galdhø* piggen, var
Dietrichson ikke å misunne. Med en hårdførhet og en vilje som selv
Nansen måtte beundre, utførte han de meteorologiske observasjoner;
disse måtte gjøres med bare nevene og hans fingre blev fæle av frost.

Tung kroppsanstrengelse i slik kulde og tynn luft er meget tret* tende
og ubehagelig, og når der så til 40 graders kulde kom storm, var
påkjenningen følbar selv for disse herdede karer. Engang fikk de slikt
vær i 4 døgn, men bare i ett holdt de sig i teltet. Sneen begrov
teltet, så de satt lunt og godt, og trøstet sig med en kopp kaffe og en
røik. I denne tid blev fetthungeren særlig slem, og en dag spurte
Sverdrup om det gikk an å drikke skosmørelse, — gammel kokt lin* olje.
Mot tørsten fant Nansen at det var godt å tygge på en flis,

det holdt munnen fuktig. Han og Sverdrup åt omtrent op de norske
trugene, de var gjort av hegg og denne tresort var god, 'og særlig
barken var ypperlig.

Den 14. septemper tok det så smått til å bære utfor. Høieste punkt var
2 716 m. De speidet hver dag efter «land.» Ravnas fjes blev surere og
surere. En kveld i teltet sier han: «Jeg gammel fjellapp, jeg dum tosk,
jeg tror vi ikke aldri kommer til den vest« kyst». Hertil svarte
Nansen: «Ja det er sant det Ravna, du dum tosk». Da lo Ravna høit. «Ja
det er sant, Ravna dum tosk». Han var øiensynlig trøstet med å bli
svart slik.

Næste dag var det 15 kuldegrader, da var det mildt og godt, syntes de.

Og den 17. var det en stor dag. Det var 2«månedersdagen siden de forlot
Jason, der var smørutdeling, og der kom en snespurv og kvidret omkring
dem, satte sig i sneen, og fulgte dem en stund på ferden. «Hvis man
trodde på gode engler, vilde man sikkert anta disse to snespurver, den
som bød oss farvel på østkysten, og den som bød oss velkommen her, for
slike; og velsignet være de for deres muntre kvidren, den satte liv i
oss alle, og med fornyede krefter drog vi fortrøstningsfulle videre.»

Så fikk de god medvind, satte seil, og så gikk det i strykende fart
utover, mil efter mil. Sledene var bundet sammen to og to, med en
styrstang som stakk frem foran mellem sledene, her stod en på ski og
styrte, de andre to satt enten bakpå eller «snørekjørte.» Ut på
eftermiddagen så de land, de blev ved med å seile, stadig fortere, helt
ned i sprekkterrenget, her hadde de nær gjort sin siste seilas. Nansen
så plutselig foran sig en svart skygge, i siste øieblikk får han luffet
op like ute på kanten av et flere hundre meter dypt svelg i isen. I det
usikre månelys torde de ikke seile videre, men slo leir. Nansens fingre
var bortfrosne, og han fikk en slem natt før han sovnet fra dem. Da de
næste morgen stakk hodet ut av teltet, så de hele landet sønnenfor
Godthaabfjorden, ligge utbredt for sig. «Minnes du første gangen du som
barn så høifjellet ligge blinkende med jøkler og fonner foran dig,
minnes du hvor den drog, hele denne ukjente verden, ja da vil du også
forstå hvordan vi følte det ved synet av landet her. Vi var som barn,
der trengte sig noget op i halsen på oss, mens øinene fulgte dalene og
forgjeves lette efter et blink av havet. Det var et vakkert land, vilt
og storslått, just lik Norges vestkyst».

Godthaab,

Fra Nansens skissebok.

Den dagen og nogen dager til fikk de stå hårdt i. Randsonens sprekker
var ved å ta dem, et par ganger var de tunge sleder nær ved å gå utfor,
og karene selv hang flere ganger i lause lufta over avgrunnen og fikk
bruk for sine gymnastiske kunster i svingstang og tau; her var bruk for
«opkipning» og «opstemning,» for krefter og smidighet og raskhet, for
et øie på hver finger og nervene iorden. Den før nevnte genius, hadde
sin fulle hyre men også sin store for* nøielse disse dagene; det var
riktig en «djevelens dansesal» hun loset dem over.

En dag oppe i iskløftene her fant de vann. Nansens skildring formelig
svulmer av lyrikk over de vannsvulmende maver.

Den 24. september var de endelig nede av isen og satte foten på bar
mark. «Ord kan umulig beskrive hvad det var for oss bare å føie jord og
sten under føttene, det velvære som rislet gjennem oss ved å føie
lyngen bøie sig under sålen, og kjenne en vidunderlig duft av gress og
mos».

Den dagen slo de natte*leir på bar mark for første gang. For

Ravna. Kristiansen. Sverdup. Nansen. Dietrichson.

en nytelse å strekke sig i myk lyng. Et lyngbål utenfor teltdøren
kaster Rembrandtsk lysskjær inn i teltet, hvor karene sitter og eter
sig mette og glade. En herlig kveld med mild luft, Nansen ligger på
ryggen i lyngen og drømmer, og Sverdrup tar sig en piperøik av mose.
Det var den herligste kveld han hadde hatt i sitt liv, sa Sverdrup.

Nå Godthaab over land var ugjørlig. Den næste dagen bar de bagasjen ned
gjennem Austmannadalen til Ameralikfjorden, de fire fortsatte med det,
mens Sverdrup og Nansen laget en båt av telt* bunnen over et stativ av
viergrener, årer av grener og seilduk til blad, tofter av stokker.
Ingen elegant farkost, men med den rodde de avsted, og 6te dagen, 3.
oktober var de i Godthaab, hvor en salutt dundret løs da de fikk vite
hvem det var.

En bra rotur, — en dag satt de 20 timer på toften, da klarte ikke baken
mer. Været var godt med praktfulle solkvelder og nord* lys. Og ingen
sparing på nisten, de skjøt store blåmåker og åt rubb

og stubb av dem, hode, føtter, alt; med dessert av krekling, den la de
i sig, stående, sittende, liggende, tilsist gadd de ikke bruke neven,
men plukket med munnen til de sovnet. «Hvis det er sant at frådseri
hører til de groveste synder, må vi to som den dag spiste krekling i
Ameralikfjorden, komme til å lide en uhyggelig straff». Våre dagers
vitaminforskere vil ha avladen ferdig.

Men skibet var gått, for 2 måneder siden. Og nærmeste skib lå 70 mil
borte, og skulde gå om nogen dager. To raske kajakk* menn nådde frem
med brev, som skibet tok med sig fra Nansen til Gamél, og fra Sverdrup
til hans gamle far.

De fire inne i fjorden blev hentet og kom frem den 12. oktober. Ferden
var endt.

«Vi hadde slitt hårdt, og unektelig døiet endel ondt for å nå målet, —
og hvad følelse hadde vi nu? Var det den lykkelige seir* vinners? Nei,
målet, det hadde vi ventet så lenge på, det kom for lite uforberedt».
Gleden den lå jo i selve bedriften, den var oplevet momentvis på veien
til målet, i kampen for målet. Da målet var nådd, var gleden å ete sig
mett, strekke sig i «en virkelig seng», stikke hodet dypt ned i en
vaskevannsbolle. Når varden er nådd, er det med hånd over bryn å fange
inn synet av den næste, et nytt mål, det som stod i hans sinn da han
svarte fru Rink: Det vil skje.

Ungdomsmot går som rovfugl i det blå, det må jage, det må slå, det må
alle varder nå.

\

Nansen og hans kamerater måtte altså overvintre i Godthåb, hvor de
danske familier viste dem den største gjestfrihet.

Nansen brukte det meste av sin tid til å studere eskimoene. Ved å leve
eskimoenes liv. Det er det karakteristiske for hans studie* måte. Han
bodde i deres hytter i ukevis, arbeidet med dem, deltok i deres lange
reiser, lærte å ro i kajakk og bruke deres redskap og våben, åt deres
mat, lærte deres seder og skikker, og blev så flink i deres vanskelige
sprog at han og de godt forstod hverandre. Han blev glad i dem, og de i
ham.

De var imponert over så flink og fullblods en eskimo han blev. Saken
var han behøvde ikke å gjøre vold på sin natur, tvertom

bare å slippe den løs. Det naturoprinnelige, det primitive, the wild
calling i ham selv, utviklet gjennem hans friluftsliv til en fullt
bevisst trang og drift, den gjorde overgangen til eskimo ganske lett,
«det går mer og mer op for mig at det vilde ikke være ganske umulig for
en europeer å bli eskimo når han hadde tiden for sig».

I den con amore skrevne bok «Eskimoliv» skildrer han forståelses? fullt
og sympatisk dette naturfolks liv.

«Eskimoen danner den ytterste forpost mot isegnenes uendelige stillhet.
De strøk alle andre forsmådde tok han i besiddelse; gjennem stadig kamp
og langsom utvikling lærte han hvad ingen har lært bedre».

Han er opfylt av beundring for dette folket som har over? vunnet en så
hård natur. De primitive folk klarer sig selv, sålenge de får lov til å
være sig selv, være i fred for civilisasjonens såkalte velsignelser. De
lever bedre og lykkeligere uten den. Først når de kommer i berøring med
de civiliserte, går de tilgrunne både fysisk og moralsk.

Og Nansen mener dette gjelder også eskimoene. Av naturen er de
velbegavede, med en høi moral. Han er ikke enig med misjo? næren Hans
Egede som sier om eskimoene: «Sådanne vanvittige, koldsindige uten
kjennelse av nogen slags gudsdyrkelse i féisk dum? het, uten orden og
disiplin levende mennesker.» — «Hvor vi dog står lavt, og hvor disse
«ville» hadde rett til å se ned på oss med forakt, om de fikk vite at
her bruker man i den offentlige presse de gemeneste skjellsord mot
hverandre som f. eks. løgner, forreder meneder, smussblad,
skandalpresse, tølper, selv tar de aldri et skjells? ord i sin munn, ja
deres sprog savner denne ordklasse som hos oss er så rikt utviklet.»

Efter hans mening skulde — slutter boken — varebeholdningene pakkes
sammen og de og kjøbmennene seiles tilbake til Danmark. Det vil engang
måtte skje likevel; men da vil, kan hende, ingen eskimo være tilbake og
befolke dette land. «I de lange vinternetter vil de døde leke sin
lysende lek 1 over sitt snelands evige døds? stillhet. -»

15. april 1889 kom skibet «Hvidbjørnen» og avskjedens time var inne.
«Det var ikke uten sorg at flere av oss drog bort fra det sted og det
folk hvor vi hadde befunnet oss så usigelig vel.» — En

1 Nordlyset er de dødes lek, mener eskimoen-

72GRØN LAN DSFERDEN

«Hvite seilere i hundrevis».

av Nansens Grønlandske venner sa til ham: «Nu drar du tilbake til den
store verden, hvorfra du kom til oss, der treffer du mange mennesker og
meget nytt og vil snart glemme oss; men vi vil aldri glemme dig.» Og de
som har kjent Nansen vet at han aldri glemte dem.

Et lite trekk : til hver jul sendte han gave og hilsen til den eskimo
som hadde lært ham å ro i kajakk.

Den 21. mai kom de til Kjøbenhavn. For et år siden en selv*
mordskandidat som Norge ikke vilde sette 5 000 kroner på, nu en
verdensberømt mann.

En uke i fest i Kjøbenhavn, og derpå en hjemkomst ingen nord* mann
hadde oplevet maken til. Den 30. mai, i det herligste vær, gled
«Melchior» op under Akershus, som tordnende bød velkommen hjem, —
dampere, torpedobåter, hvite seilere i hundrevis. Akershus og alle
brygger pakkende fulle av folk. Selv Ravna var ikke ube* rørt. «Se, er
det ikke pent med alle menneskene?» sa Dietrich* son. «Jo pent, meget
pent, hvis de bare hadde vært ren,» svarte Ravna.

På «M. G. Melchior» fra Kjøbenhavn.

Oppe i vinduet i Søstrene Larsens hotell, hvor han skulde bo, stod
Marthe Larsen, husholdersken på Store Frøen, hun viftet og vinket og
tårene rant. Marthe, den moderlige Marthe, hun som for* bandt hans
blodige ansikt første gang han var ikast med isen, hun som hadde
hjulpet ham i mangt et beknip. Nu kom han stormende op trappene og inn
og slo armene om henne. Det var som han dermed favnet far og mor og
hjemmet på Store Frøen, ja gamle mor Norge selv. Nu var gutten hjemme
igjen.

Om Nansen som leder av Grønlandsferden og om forholdet mellem
deltagerne, skriver generalmajor Dietrichson i brev, hvorav her med
hans tillatelse hitsettes:

«Nansens planleggelse av Grønlandsekspedisjonen og forbe* redelsen til
denne var så grundig gjennemtenkt at han var forberedt og utrustet til
å møte enhver hindring, der kunde tenkes å ville tils støte
ekspedisjonen.» — — — Han skildrer hans skikkelse: «Høi, slank og
kraftig, vel utrustet til å tåle legemlige anstrengelser. Av

temperament var han rolig og be* hersket, og klartenkende som han var
hadde han derfor lett for å fatte en hurtig og samtidig vel overveiet
beslutning. Han var hårdfør, uforferdet og i besid* delse av en ukuelig
energi og en beundringsverdig arbeidskraft, en enestående viljestyrke
og seig ut* holdenhet.

Hvad der ikke er minst vik* tig for et heldig resultat av en sådan
ekspedisjon hvor samtlige deltagere i en lengere tid lever uavlatelig
tett inn på hinannen, er at der hersker godt samhold mellem disse, og
dette avhenger for en vesentlig del av ekspedi* sjonens leder. Ved sitt
likefremme, naturlige og elskverdige vesen og sitt lyse humør fait det
Nansen naturlig å bli god kamerat med ekspedisjonens samtlige medlemmer
uten derved å tape noget av sin autoritet som leder. Han stilte sig på
like fot med kameratene, delte alt slit og savn med disse, og tok ofte
selv det tyngste tak, han sparte sig aldri. Alt dette bidrog til et
utmerket samhold mellem ekspedisjonens deltagere, der alle omfattet
Nansen, ikke alene med aktelse, respekt og beundring som den ut*
merkede chef, til hvem vi hadde ubetinget tillit, men også med et op*
riktig vennskap, et vennskap som Nansen fullt ut gjengjeldte, hvorpå
han gjennem de mange forløpne år like til kort før sin død gav flere
beviser.»

GRØNLAND, ISTIDEN.

GRØNLANDSFERDENS VI DEN SKAPELIGE BETYDNING

For det store publikum var den idrettslige bedrift det viktigste ved
Nansens Grønlandsferd. Den dristige geniale plan, den ypper* lige
forberedelse, den dyktige utførelse, de farlige situasjoner, den
strålende seier, det hele et helteepos.

Men dette epos var også et kapitel i den videnskapelige forsk* nings
saga. Utforskningen av et landområde som er i samme til* stand nu som
Norge og Sverige, ja hele Nord*Europa og Nord* Amerika var i under den
store istid, har selvfølgelig sin store betydning.

Inntil få år før Nansens ferd, visste folk ikke stort mer om Grønland
enn våre forfedre for 900 år siden.

Da Erik Raude sommeren 985 vendte tilbake til Island fra en smule
landflyktighet for draps skyld, fortalte han om et nytt land langt i
vest, som han kalte Grønland. Navnet som ikke svarte til virkeligheten,
lokket mange over den samme sommeren, 25 skib fra Breidafjord og
Borgarfjord drog avsted, av disse rakk 14 frem. Norske bygders sulte*
og degenerasjonssaga på Grønland, — et trist kapitel av norsk
kolonistyre — viste at denne istidsrest av et land er et naturlig hjem
bare for polarfolk. Nansens bok, «Eskimoliv» dokumenterer det.

Det vi nu vet om Grønland, skyldes mest de tallrike danske
ekspedisjoner, — men også svenske og norske, som har, særlig efter
Nansens tid, gjennemtrawlet kystlandet i vest, øst og nord.

Grønland er verdens største ø, 27* gang så stor som Norge og Sverige,
eller 2,14 millioner kv. km. Sydspissen ligger lenger syd enn Oslo, og
nordpå når det over den 81de breddegrad, eller 2 500 km., største
bredden er 1 200 km.

Det er fra havet langs sine kyster at Grønland får sitt værlag, som
Norge sitt, på samme breddegrad er det ene et polarland, det annet
ikke.

Det meste av landet ligger under et mektig skjold av en bre, bare langs
havet er en bar kystrand, for det meste bare nogen km. bred, men
sommesteds 100—150 km. Somme steder går innlands* isen like i havet.
Ute ved kysten er der mose, lav og stargress, inne i fjordene er der
rikelig gress, i det sydlige kratt av dvergbjerk, ener og pil. Der kan
dyrkes kål, reddikker, gulerøtter, persille, grønne erter, men korn
blir ikke modent. Norske nybyggere førte med sig sauer og kuer, men
uten jevn forbindelse med utenverdenen klarte de sig ikke, skjelettfunn
viser degenerasjon. Bare de kan bestå som kan nøie sig med den levemåte
og de redskaper naturen der har bestemt til dem. Det er de av
nordmennene i gamle dager så foraktede eskimoer som er menneskehetens
ytterste forposter i polar* naturen, og de vil klare sig sålenge de får
lov å være i fred for kul* turens og civilisasjonens såkalte
velsignelser. De for eskimoene ansvarlige styrelser, både den danske og
den kanadiske, er begynt å forstå det, og søker å isolere land og folk.
Men sikkert for sent.

Får eskimoene være ifred, innenfor sitt primitive liv, er de like* så
lykkelige, og likeså glad i sitt land som deres herrer er i sitt.
Grønland har en mektig og skjønn natur, kystene er som Norges, sterkt
innskåret av fjorder og dekket av skjærgård, og kystfjellene er ofte
enda mer storslagne enn selv Norges kyst i Nordland og Tromsø, og inne
i fjordene forhøier elvene, fossene, skridjøklene landets skjønnhet, og
innenfor løfter sig innlandsisens mektige hvelv, der de dødes ånder bor
og danser i nordlysets flammer.

Nedgjennem alle daler presser innlandsisen sine masser frem, ofte med
fronter på flere mil, — 10 mil, og med en fart i døgnet på over 30
meter. Våre breer, Folgefonnen, Jostedalsbreen og Svartisen blir ganske
beskjedne ting.

Under det svære press smelter bunnisen, og store elver renner vinter
som sommer, og fører sten, grus og slam i store masser til fjords. Der
hvor bre går like i sjøen, brekkes den av opdriften, eller stuper
utover fjellveggen, den «kalver». Kalvene kan stikke hodet op til over
100 meter over sjøen, 6 ganger mer er under over« flaten. Kalvens
overflate kan være op til 70 000 m.2 Når sol og sjø har meislet slik en
blokk, kan den tilfredsstille selv en Vigelands fantasi. Nansen var
oppe på et slikt isfjell, med tårn og pigger og dype blågrotter, og
skibakker inne på det.

Men når et slikt feslott nikker av sig et tårn på nogen hundre tonn, og
så attpå mister likevekten og deiser rundt, ja Nansenek« spedisjonen
var så heldig at det bare blev til tre dramatiske punkter i dagboken.

Det er millioner av tonn som føres i sjøen med disse isfjell. Utenfor
kysten tar så polarstrømmen dem sammen med den grove polarisen og fører
dem sydover. På østkysten er denne isstrøm så tett og bred og strid, at
den vanskeliggjør tilgangen til østkysten, hvad Nansen og hans menn
fikk erfaring nok om.

På Grønland kan man se i virksomhet selve verkstedet som ut« graver
daler og fjorder. Det veldige press under skridjøklene driver som en
nothøvel og tar ut av bunn og sider millioner av tonn. Det åpenbares
også hvad lagene gjemmer på.

Bergartene er gneis, granitter, syenitt, hornblende og skifre.

Flere steder er yngre fjell fra kritt« og tertiærtiden, med rike
forsteninger av planter. Der er sandsten og skifere med rike plante«
funn i. Disse er blitt dekket av vulkanske basalter, som har be«
skyttet de sprø lag fra ødeleggelse. Neppe noget land i verden har så
rike lag med fossile planter. I Nord«Grønland er kulleier.
Skuringsstriper i fjellet like ut til kysten viser at isen har dekket
hele landet — nu er 500 000 km2 bart, — der har altså vært enda koldere
enn nu. Men i tidligere perioder, — kull og trias, perm, helt ned i
tertiærtiden, så nær op til vår egen periode som den næst siste tertiær
—, viser forsteninger av planter fra de forskjellige lag, at Grønland
helt op til nordkysten har hatt en temperatur og en plantevekst som
svarer til Islands nu, for en tid endog til Egyp« tens. En vegetasjon
av palmer, eik, bøk, laurbær, valnøtt, fiken. Siden er disse lag blitt
dekket av vulkanske utbrudd av basalt, og en istid har utryddet alt
liv. Ved isens tilbakeviken er efterhvert

plantearter kommet fra andre land og fra nunatakker — som alltid har
vært over isen, — og har spredt sig innover den snefri kyst* randen.

Menneskets kjennskap til istiden, eller istidene, er ikke av gam* mel
dato. Fra 7(%årene i forrige århundre er man klar over hvad istidens
merker, de avrundede fjellformer og skuringsstriper, betyr. Av årsaker
man ennu ikke er klar over, har der vært to store ned* isningsperioder,
med et lengere mellemrum av en mildere tid. Hele Nord*Europa og
Nord*Amerika har vært under is, av Europa ca. 5 millioner kv. km. Breen
som alltid har vært i bevegelse, har ført sten og grus fra fjellene, —
av Norges overflate er gjennemsnittlig avskurt 25 m., — og massene er
ført sydover, norsk sten til Jylland og Nordvest*Tyskland, mens Sverige
har forsynt de danske øer og Tysk* land, «svenskestenen» ved Leipzig
hvor Gustaf Adolf fait, er bok* stavelig en svensk granittblokk som
breen har ført dit. Slike van* dreblokker er velkjent. Ofte har breen
under sin smeltning senket store blokker ned på fjelltopper og rygger,
så lempelig og pent bragt dem i balanse med en liten berøringsflate så
de kan beveges, vagge* stener kalles de. I Maridalen ved Oslo er en
gård som heter Vaggesten, efter en slik sten. Fjellandskapet nord for
Egersund er fullt av slike merkelige avlastede blokker på rygger og
topper. Is* tidene har med sin skuring og sine transporter utformet
land, laget fjorder og daler, deres meisel har vært med på å skape
Norges skjønne trekk; og de samme tider har lagret op masser av slam på
havbunnen til store sletter som siden har dukket op av havet og blitt
tørt land.

Mennesket har levet gjennem istidene. Det har vært kritiske perioder
for livsutviklingen på store strøk av jorden. Dyre* og plantearter er
gått til grunne. De svære kjempedyr, utrustet med uhyggelige våben og
forsvarsmidler, så vår tids tigre er som uskyl* dige kattunger mot dem;
mammutter, det ullhårede neshorn, uroksen, kjempehjorten, kolossale
krypdyr og øgler har ikke kunnet stå sig. En levning som moskusoksen
lever igjen med den istid den har beholdt på Grønland.

Kjempedyrene bukket under, men mennesket var elastisk nok til å leve på
vikende front. Der er dem som mener at menneske* evnene fikk sin
seirende utvikling nettop i kamplinjen overfor breen og kulden.

Det er et spesielt kjennetegn på homo sapiens trangen til å ut* forske
sin fiende, finne årsakene til hans bevegelser. Istidenes år* saker vil
ikke gi naturforskeren ro. Han kan ikke endre dem, men han vil kjenne
dem. Nu* tidens istid på Grønland gir na* turforskeren den beste
anskuelses* undervisning om den tid da Norge lå skjult under to tusen
meter is. Men da var der ingen Nansen som med skisporenes runer av*
slørte det skjulte Norge. Om tusener av år når valnøtt, eik og bøk
igjen dekker Grønlands da* ler, vil en grønlender der i en pipehvil
peke med snadden rett til værs og si: Rett over her, 2 000 meter op i
luften, gikk seks mann på ski tvers over Grønland for tolv tusen år
siden.

Hvad de videnskapelige resul* tater av Nansens Grønlandsferd angår, må
det erindres at ekspedisjonens ene store mål var å komme frem, nå frem
fra kyst til kyst. Ekspedisjoner fra 5 land hadde måttet vende om uten.
å ha løst spørsmålet om Grønlandsisens indre.

Grønlenderne selv kunde ikke finne på å utforske innlandsisen. Hvad
skulde de det for? Der fantes hverken sel eller hval der inne, bare en
isørken uten spor av liv, et dødens rike hvor de dødes sjeler og onde
ånder, og selvfølgelig da også gjenferdene av de gamle nordmenn holdt
til. Derfor var det heller ikke lett å få eskimoer med inn på isen.

Der levde sagn om et isfritt indre, og den store polarforsker
Nordenskiöld mente for alvor at det var mer enn sagn; muligheten av et
isfritt indre kunde videnskapelig begrunnes, mente han.

80

Fra Nansens skissebok.GRØN LAN DSFERDEN

Det Nansen fant, var at isen ligger som et sammenhengende dekke fra
kyst til kyst, uten oaser eller isfri strekninger, heller ingen
opstikkende fjelltopper. Disse — nunatakkene — finnes bare i rand*
sonen. Det indre av snemarkene hadde i Nansens rute en jevn overflate,
med jevn svak stigning mot breens høiderygg som ligger i nord*syd,
omtrent efter landets midtlinje. De senere ekspedisjo* ner tvers over
på forskjellige breddegrader viser det samme billede av breens form.
Høide* punktet i Nansens rute var 2716 meter. Innlandsisens overflate
er altså ingen kopi av underlaget. Breens tykkelse er derfor meget
forskjellig. Over de dypeste dalene må den være minst 2 000 meter.1

I s s k i 11 e t behøver ikke å ligge der hvor vannskillet vilde ligge
i det isfri land. Isens plastiske masse vil bli høiest der hvor mot*
standen mot utglidningen er størst, og det vil i almindelighet si i
midten av isdekket.

Hvordan er innlandsisen opstått? Som kulden øket, har smelt* ningen
ikke tilsvart snefallet. Vinnen har feiet sneen ned av fjellene og fylt
dalene mer og mer, og til sist er de høieste topper forsvunnet. Breen
har vokset, inntil avgangen ved skridjøklenes kalving og smeltevannet
bringer balanse overfor snefallet. Som en tykt seigt* flytende plastisk
masse glir isen fra det indre ut mot kystene, med langsom fart i det
indre, men økende ut mot kantene, hvor somme skridjøkler har en fart av
over 30 meter i døgnet.

Utenfor disse iakttagelser av breens utbredelse og form og be* vegelse,
av isens og sneens art, er de øvrige videnskapelige iaktta* geiser de
meteorologiske observasjoner som kunde gjøres uten å hemme
ekspedisjonens fart.

1 Wegener*ekspedisjonen fant med ekkolodning 2700.

6 — Fridtjof Nansens saga.

Det var vesentlig Dietrichson som hadde det hverv. Om dette arbeide og
hvordan Dietrichson utførte det, skriver Nansen: «Det var med en
selvopofrelse og nidkjærhet som er mere enn beundrings* verdig, at han
tok sig av dette sitt hverv, og hvad det vil si under sådanne forhold å
levere et arbeide som det han har levert, det kan bare den tilfulle
forstå som har prøvd å ta sine observasjoner, føre sin meteorologiske
dagbok punktlig og nøiaktig i en temperatur under 30 kuldegrader, og
når man selv er dødstrett, eller når under* gang truer rundt om, eller
å skrive når fingrene er så ophovnet og ødelagte av forfrysning at man
næsten ikke kan holde en blyant, ja, dertil hører en mer enn almindelig
karakter og energi.»

Iakttagelsesrekken over temperaturen er den første som er gjort i en
høitliggende is* og sneørken, og av stor interesse. Uventet stor
virkning viste varmeutstrålingen i den tynne og tørre luft inne på
innlandsisens indre. I dagene 11.—15. september sank tempera* turen om
natten til 45 kuldegrader (høiden var 2 600—2 300 m. over havet), men
steg om dagen til 20 kuldegrader. Så stor temperatur* forskjell kjennes
bare fra Sahara og lignende ørkenstrekninger, hvor utstrålingen blir
sterk på grunn av tørr luft.

Professor Mohn har beregnet at temperaturen på Grønlands innlandsis i
de koldeste måneder går ned til 65—70 kuldegrader.1 Det vil si at
Grønlandsisen har jordens 2nen kuldepol, i samme avstand fra polen som
den tidligere kjente, i Sibiria. Temperatur* forholdene over Grønlands
innlandsis er en meget viktig faktor for værdannelsen over store deler
av den nordlige halvkule.

En annen iakttagelse var at Grønlandsisens overflate i det indre
overalt ikke er is, men dyp sne. Sneen smelter aldri der.

Ikke minst betydning hadde Nansens ekspedisjon deri at den fastslo
skiløperes overlegenhet, og anviste det utstyr og den teknikk som siden
er blitt mønstret for ekspedisjoner i polarstrøkene.

1 Wegenersekspedisjonen som overvintret pa isen, fant 65

Et par måneder efter hjemkomsten blev Nansen forlovet. Derom

forteller Nordahl Rolfsen:

Natten til den 12. august regnet det med sand og småsten på de ruter i
Eilert Sundtsgate bak hvilke Fridtjof Nansens halvsøster bodde. Hennes
mann, nettop den samme som hadde vært hans lære? mester i Nordmarka med
børse og fiskestang, sprang av sengen og lukket vinduet op. «Hvad er
det,» spurte han rasende ut i natten.

Der stod noget høit gråklædd som sa: «Jeg vil inn.» Fra vinduet falt
skjellsord av dem som pleide å vanke i Nordmarka. Men den gråklædde
blev ved sitt: «Jeg vil inn.»

Og Fridtjof stod midt på gulvet kl. 3 om natten i søsterens
soveværelse, skrevet med de lange ben og hadde nevene i bukse? lommen
og så morskt på henne. Hun satt opreist i sengen.

Men Fridtjof, hvad er det?

Jeg er forlovet, mor I

Med hvem, gutt?

Med Eva naturligvis!

Derpå sa han at han var sulten, og svogeren måtte ut i spis? kammerset
efter oksestek og ned i kjelleren efter champagne. Der blev dekket på
søsterens seng. Og det nye kapitel i Fridtjofs saga blev innviet ved
dette nattlige festmåltid.

Eva Sars var datter av presten i Florø og Manger, den senere berømte
professor i zoologi Michael Sars, hennes mor var søster av dikteren
Welhaven. Hennes brødre var historikeren professor Ernst Sars og
zoologen professor Ossian Sars, hennes søster sangerinnen fru Mally
Lammers.

Det var en rikt begavet og livskraftig slekt, med store navn i Norges
åndsliv, i videnskap og kunst.

Den Sars'ske familie 1891. Sittende i midten fru Maren Sars.

Hun var en av de største romancesangerinner vårt land har frem* bragt,
en vidunderlig varm stemme, en fullstendig hengivelse i stem* ningen,
en gjennem musikalsk opfatning, som hadde uttrykk for alt, fra det
friskeste, muntreste til det sværmeriske, tragiske og storslåtte;
dertil en strålende skikkelse, en karakter full av godhet og hjertelag.

Hun var en dyktig skiløper og fulgte sin mann på temmelig harde turer.

Her lar vi Nansen selv fortelle om en slik tur. Det var ved festen
efter «Frams» stabelavløpning: «Jo det var ganske riktig
nyttårskvelden. Det var i 1890, var det. Eva og jeg var reist op til
Krøderen for å lufte på oss litt, og så blev vi enige om å gå op på
Norefjell; på toppen naturligvis. Vi lå på Olberg om natten og var
dovne om morgenen, og det var frem på formid* dagen da vi gikk fra
gården. Vi drev ikke svært hårdt på heller, og imens gikk dagen. Det er
jo ganske drøit å gå op om sommeren også, men om vinteren er dagen
kortere, og da får en nøite sig om en vil rekke til topps mens det er
lyst. Og så hadde vi slått inn på en retning, kanskje det var den
beneste, men den forteste var det ikke. Sneen var veldig høi, og nogen
fører hadde vi ikke. Der

Fridtjof og Eva på Godthaab.

er alltid noget seigt ved en slik topp, som sagt, ja især på vinter*
tiden da. Tilslutt var det umulig å ha skiene på lenger, det blev så
bratt at vi måtte ta dem av og bære dem. Men op måtte vi jo, en kan da
ikke vende på halvveien, selv om det er aldri så meget holkeføre og
skare. Det siste stykke var næsten rådløst; jeg måtte hugge trin for
trin med skistaven. Jeg foran, Eva efter. Det var omtrent som hun skrev
i den norske stilen, småpiken: «For hvert skritt vi gikk frem, gikk vi
to tilbake. Endelig nådde vi toppen.»

Ja, toppen nådde vi da, vi også; men da var det mørkt, og da hadde vi
gått i et kjør fra 10 til 5 uten mat. Men det hadde vi da Guds
velsignelse av — mysost og pemmikan i blanding. Og det satte vi oss til
å maule midt oppe i sneen i tykke mørket.

«Dere kan takke Gud at dere ikke får det her idag,» sa Eva.

«Ja, Eva, du sier det er vond smørelse,» knurret hennes mann, «men det
er såmen bare en vane.»

Ja, der satt vi to alene oppe på toppen av Norefjell, sånn 5000 fot
over havet. Snoen rev i kinnene, mørket blev tykkere og tyk« kere.
Lengst i vest var det likesom en svak, svak lysning efter dagen, den
siste i året. Vi fikk nok se å lette på oss.

Så var det å ta retning så nogenlunde nedover til Eggedal. Fra
Høgevarde 1 ned til dalen er det vel så omtrent en norsk mil, så det
hadde ikke vært noget å snakke om i lyset. Men nu var det ikke så greit
midt oppe i ville fjellet. Det fikk stå til. Og utover gikk det i
svarte mørket, jeg foran og Eva efter. Det gikk som en vind utover
skrenter og berg, og det gjaldt å holde tungen rett i munnen. Når en
har vært ute i mørke en stund så er det likesom det står en svak
lysning av sneen: en kan ikke kalle det lys, men det er da likesom et
skimt iallfall. Ja, Gud vet, som en kan klare sig mange ganger; men vi
kom da nedover. Rett som det var måtte jeg bråstanse og skrike til Eva.
Det var for bratt for skiene, det var ingen annen råd enn å gli på
enden. Det leter på buksene, men det er sikrere når det er mørkt.

Sneen drev om ørene så det sved, for det var synd å si det var tøvær,
og utover gikk det.

Allerbest det var, midt i fulleste farten, blåste hatten av mig, — jeg
hadde en så'n liten grå hatt som jeg pleier gå med. Så var det å bremse
og komme på benene igjen. Langt oppe skimtet jeg noget svart på sneen,
krabbet ivei, hugget til og slo fingrene mot en sten. Hatten måtte
ligge lengere borte; jo der var den. Jeg hugg i en sten igjen. Det yret
bortover sneen med hatter, hatt i hatt, hatt i hatt langt bortover. Men
når jeg skulde sette den på hodet så blev den til sten. Stener for brød
kan være leit, men ste« ner for hatter er såmen ikke bedre.

Det var ikke annet for enn jeg fikk ake videre uten hatt.

Eva satt der hun satt, hun. «Eva!», ropte jeg. «Eva!» Langt nede svarte
det. Det var likesom ingen ende på denne milen. Men ende på oss var det
jo ennu, og den måtte holde for. Av og til kunde vi jo bruke skiene
også, kast i kast. Men sneen var dyp, og det er nu utrolig hvor langt
en klarer sig da. Noget som kunde

1 Toppen av Norefjell.

kalles retning hadde vi ikke len* ger; vi visste bare at vi skulde
utover. Tilslutt stod vi bom* mende fast. Så måtte Eva sitte og vente
igjen, og jeg famle efter fremkomst. Jeg lette skritt for skritt i
svarte mørket og blev lenge borte. Med ett slo det mig: tenk om hun
sovner av! Slikt hender, — og trett måtte hun være. «Eva, Eva!», skrek
jeg. A jo da, hun svarte den* gangen også, men langt, langt oppe. Var
hun sovnet, sannelig om det hadde vært så greit å finne henne igjen.
Men nu fam* let jeg mig da frem til henne og hadde den trøsten med at
jeg hadde funnet et bekkeleie. Jeg vil forresten si at et bekkeleie er
ikke den beste skibakken en kan finne, minst i stummende mørke med tom
mave og tung samvittighet. For det var jo en halsløs gjerning dette
her. Men det er nu utrolig hvor langt en klarer sig da, og vi klarte da
endelig bekkeleiet også.

Nu var vi nede i bjerkelien, og endelig fant vi da vei, og så var vi
ovenpå.

Langt nede traff vi en hytte. Jeg syntes der så nokså koselig ut, men
Eva sa der var svart og fælt. Og nu var hun sprek ; nu vilde hun
videre. Så'n er de.

Langt om lenge nådde vi klokkergården i Eggedal. Da var det blitt sent
på kveld, så vi måtte banke folkene op. Klokkeren blev rent fælen da
han hørte vi kom fra toppen av Norefjell.

Eva var ikke så nøie med natteleie den gang. Hun hadde ikke før satt
sig på stolen, så sovnet hun av; men da var også klokken 12 om natten,
og hun hadde vært i selen i 14 timer.

«Han er nok trett den vesle gutten du har med dig», sa klokker* far.
For Eva gikk i grå skidrakt med et lite skjørt og bukser og pesk.

«Det er kona mi,» sa jeg.

Men da blev der låt.

«A kors, å kors, å nei, å nei! Trekke kona med sig over toppen av
Norefjell nyårsnatten.»

Men så kom maten, og da hun luktet at det ikke var mysost og pemmikan,
så våknet hun.

Og ovenpå hvilte vi oss på klokkergården i tre dager. Ja det var turen
til Norefjell nyttårskvelden. Det var en hyggelig tur, synes jeg; men
jeg vet ikke hvad Eva —

Et par dager efter kjørte den vesle gutten og jeg nedover Numedal til
Kongsberg i 23 graders kulde, og da holdt gutten på å fryse ihjel for
mig.

Men en får slite litt vondt engang imellem, forat en kan ha det godt
bakefter. Den som ikke har prøvd kulden, vet jo ikke hvad varme er.

Det var i 1889 Fridtjof Nansen og Eva Sars blev gift. Det fortelles at
da han fridde, føiet han til: Men jeg må op om Nord? polen.

Dagen efter bryllupet dro de ut på hans foredragsreise, til Gøteborg,
Hamburg, Vlissingen, London, Newcastle, Paris, senere til Stockholm,
hvor han fikk Vega*medaljen, en stor og sjelden ut* merkelse. Hvilke
andre utmerkelser og ordener han fikk, viser for* tegneisen sist i
boken. Høsten 1890 er de igjen på lignende ferd, Kjøbenhavn, Berlin,
Dresden, i München og Hamburg. Han beret* ter om Grønlandsferden og om
planene for den nye ferd. Overalt fullt hus og strålende fester. Og
følger man ferden pr. avisene, slår det en det sterke inntrykk av
Nansens personlighet som refe* ratene bærer preg av. Om det inntrykk
han gjorde også i viden* skapelige kretser, vidner en uttalelse fra en
av Europas største geo* grafiske forskere, professor, friherre F. von
Richthofen. «Det eien* dommelige trylleri som Nansens personlighet
overalt har øvet, når man stod ansikt til ansikt med ham, øvet sin
forunderlige makt også ved dette foredrag. Han tok alle fangne ved det
sterke inntrykk han gav av en mann med en urokkelig vilje, som stevnet
mot et fullt bevisst mål, og som med seig energi holdt fast ved en
forut fattet, vel overveiet og omhyggelig forberedt plan.

— Den gledelige forening av usedvanlig foretagsomhet og viden* skapelig
sans. Begge finner man så ofte skilt. Især i vår idretts*

Godthaab.

tidsalder er det næsten reglen, at de dristigste kraftydelser, f. eks.
i erobringen av våre høifjell og breer — kun blir utført for sin egen
skyld og kun for å tilfredsstille lysten til eventyr. Så meget større
påskjønnelse fortjener det, når overvinnelsen av de største fysiske
vanskeligheter skjer i høiere formåls tjeneste. Han har lagt for dagen
sans for og forståelse av de problemer som knytter sig til den arktiske
forskning.»

Da han kom hjem fra siste foredragsferd, utkom siste hefte av det store
verk: «På ski over Grønland.» 700 sider i stort oktav. Dette verk og
det næste «Eskimo liv», optok det meste av første halvdel av tiden
«mellem slagene». Dessuten overtok han stillingen som konservator ved
det zoologiske museum ved Oslo universitet. Dertil et gigantisk
forberedelsesarbeide til Nordpols* turen.

Attpå bygde han sig hus. I by vilde han ikke bo, ikke en* gang på
Drammensveien, hvor de en tid forsøkte å bo tilleie. Han fikk en tomt
ved Svartebukta bakom en odde ute ved Lysaker, der

hadde han som gutt ligget og lurt på villender. Her var han i ville
naturen og heller ikke langt fra byen. Mens han bygget, bodde de i en
stue ved Lysaker stasjon, hvor senere maleren Otto Sinding laget sig
hus og atelier. Stuen hadde det aldri bodd folk i, og nu ved vintertid
var det sannelig kaldt nok. «Her vendte han mig av med å fryse», sier
fru Eva. Vaskevannsbollen var som en polarkalott hver morgen. I dette
hundehus satt Nansen og skrev boken om Grønland. I frikvarterene sprang
han ned til Svartebukta og så på byggeriet. Det var fru Evas fetter,
arkitekt Hjalmar Welhaven som bygget det, og det blev et riktig
norsk*norsk hus i sin innredning.

Bjørnson var med da huset blev innviet. Han reiste sig fra høgsetet,
løftet champagneglasset og døpte den nye heimen: «Godt* haab skal det
hete!»

I hvilestundene i disse års slit samlet Nansen gjerne sine venner til
fest. Uforglemmelige stunder for dem som var med. Malergutta — Erik
Werenskiold, Eilif Peterssen, Skredsvig, Munthe, Sinding, det var karer
med humør og vidd og ånd. Nansen, og fru Eva med, hadde jo vært borti
malerkunsten. Gamle Schiertz i Bergen, som Nansen tegnet og malte hos,
mente for ramme alvor at Nansen burde bli kunstner.

I disse sammenkomster kunde Nansen fortelle. Han var en mester også i
muntlig fortelling. Det før meddelte om nyttårsturen på Norefjell er
fra en slik fest, frokosten dagen efter at «Fram» gikk av stabelen.

FRAM OVER POLHAVET TIDLIGERE POLARFERDER

De norske vikinger var de første polarfarere. Lenge før andre sjø*
farende folk våget sig på å slippe kysten av syne, drog våre fedre rett
til havs, i sine vikingbåter med råseil drog de over havet i nord og i
vest, til Novaja Semlja og Spitsbergen, til Baffinsbukten, New*
foundland og Nord*Amerika, — et halvt årtusen før andre folk fant frem
til de samme havstrøk. De fant og befolket Færøene og Island og
Grønland.

Det var disse dristige seilere som gjennem hundrer av år bandt ringen
av øer og land omkring Norskehavet isammen til Noregs* veldet.

I åpne, tynnbordede båter og uten kompass våget de sig ut og fant frem,
— eller de fant ikke frem og gikk nedenom. Ved Eirik Raudes bosetning
på Grønland drog 25 skib fra Island, bare 14 nådde frem.

De drog ut, drevet av hvad? Av det som alltid har drevet utferdens
folk, av eventyrlyst, av frihetstrang, av økonomiske grun* ner; men
også av ren vitelyst og kunnskapstrang.

Vi hører om Othar, hålogalendingen, som var ved kong Alfreds hoff i
England, han drog nordom Norge helt til Hvitehavet, som han selv sier,
«han fikk en innskytelse og et ønske om å lære å kjenne og vise hvor
langt landet strakte sig nordover, og om der var nogen beboelse av
mennesker nord hinsides ørkenen.»

Men Norgesveldets sjøbundne ring brast, vikingskutene råtnet med
naustene, andre folk, hollendere og englendere blev Norskehavets
herrer. Nordboenes opdagelser og erfaringer gikk for en stor del i
glemme, og fantastiske ideer om nordhavene tok plassen. Således troen
på et åpent polarhav, og dermed også en tro på en isfri nordøst* og
nordvestpassasje til rikdommene i Kina og India, — fra det 15de
århundre av. Efterhvert som isen stengte denne troens vei mot nordvest
og nordøst, la de veiene lenger nord, tilslutt rett mot selve polen, —
en via dolorosa. Men, også en slik vei kan føre til et viktoria. Hvad
Englands historie beviser. I 1540 hadde Eng* land bare 4 skuter på mer
enn 120 tonn. Da opstod den tanke å finne snarvei til Kina nordenom
Norge og Russland. Et selskap i London sendte tre skibe avsted i 1553,
to av dem overvintret ved Kolahalvøen. Russiske fiskere kom ombord den
næste vår, de fant bare døde menn, alle omkomne av skjørbuk. De to
skibe blev sendt hjem med nye mannskap. Det ene skib gikk ned med alle
mann på den norske kyst, det annet forsvant. Men det tredje skibet som
var blitt skilt fra de andre under en storm, det klarte sig, det var
ført av en mann av dem som aldri gir sig, og som har øinene åpne og
griper enhver chance i farten.

Han fikk høre om Hvitehavet, om den gamle handel mellem nordmenn og
russere. Og dit drog han, mot mange kloke folks råd. Men den reisen
blev det store vendepunktet i Englands handel og skibsfart. Et meget
stort nytt marked for engelske varer, handels* flåten vokste veldig, og
den hjalp England frem til verdensmakt.

Således blev en utopisk drøm stjernen som Englands genius spente for
vognen, den hvite isport blev inngangen til den store nye æra for
England.

A finne snarvei for Englands handel med produksjonslandene i Asia var
altså en drivfjær for polarferdene i den første perioden efter 16de
århundre. De fant ingen brukbar handelsvei, men opnådde praktiske
resultater underveis, — New Eoundlandsfisket, Hudsonlandenes pels*
handel, verdens største, og en rik hvalfangst i de grønlandske hav.

Og de fant kyster og sund og øyer ingen før visste om. På 30=årskrigens
tid fant Baffins det land og den bukt som bærer hans navn. Og han nådde
Smiths Sund, innløpet til kanalen mellem Grønlands nordkyst og
Grinnells og Grants land.

Hudson fikk sitt navn satt på Hudsonbukten, hvor hans forre« derske
mannskap satte ham og hans sønn og nogen trofaste matroser i en båt og
lot dem omkomme.

I nordostpassasjen har vi hollenderen B a r e n t s (Barents hav). Han
måtte overvintre, den første overvintring i polferdenes historie. I 10
måneder lå han fast ved Novaja Semlja og fikk prøve alle de lidelser
den arktiske natt var så rik på. Den næste vår kort efter opbruddet,
døde han på et isflak, liggende med kartet foran sig, med gode råd til
de gjenlevende kamerater.

Vi har dansken Bering, i Peter den stores tjeneste, med to store
ekspedisjoner langs Asias kyst, og ut gjennem det stredet som fikk hans
navn. Han drev av ut i Stillehavet, og døde efter svære lidelser, efter
forlis på en liten øy.

Efter Barents, Hudsons og Baffins tid er der ikke mer interesse for
polarferder i handelens tjeneste. Der blir en lang pause på et par
hundre år. Den næste periode, i det 19de århundre, gjelder polarferdene
videnskapelig vinning og sportslig bedrift, det å nå selve polen,
plante sitt fedrelands flagg i selve jordaksen.

Vi har Parry's berømte forsøk i 1827 med båter trukne på sleder, til
81° 45', en rekord som stod lenge. Den sydgående strøm stanset ham.

Under Nar es ekspedisjon 1875-76 nådde M a r k h a m 83ü 20'.

Under Greelys ekspedisjon 1881—84 nådde Lockwod 83" 24den høieste
breddegrad før Fridtjof Nansens.

Begge disse startet fra Smiths Sund. I havet mellem Grønland og
Spitsbergen, hvor Hudson i 1607 nådde 73 nådde tyskeren Koldeweg
1869—70 77°. Den sydgående isstrøm stanset ham. Lettere fremkomst ved
Spitsbergen hvor den varme strøm utenfor vestkysten går mot nord, det
var her Parry gjorde sitt forsøk i 1827. Lenger øst igjen mindre
gunstig. Her var det den østerrikske«ungarske ekspedisjon under
Weyprecht og Pay er 1872—74 gjorde sitt fremstøt med sleder til 82'
05'. Denne ekspedisjon opdaget Frantz Josefs Land.

Den danske ekspedisjon under Hovgård prøvde i 1883 å nå

nordpolen fra Kapp Tsjeljuskin. I Karahavet kom han fast i isen, blev
liggende der vinteren over, og vendte hjem næste år.

Gjennem Beringstredet og nordover er ikke gjort mange forsøk, det
første er C o o k s i 1776, og det annet før Nansen er Jeannette?
ekspedisjonen i 1879—81, ledet av amerikaneren De L o n g, «Jea? nette»
kom fast i isen alt i Beringstredet og drev i 22 måneder i
vestnordvestlig retning, med pumpene igang dag og natt i 17 måne? der.
Så blev skuten helt knust og sank 12te juni 1881 nord for de Ny?
sibiriske øer på 77° 15'. Av besetningen kom en rest endelig iland ved
Lenaelven. De Long og 12 mann sleper sig innover tundraen til sulten og
kulden dreper dem.

Fra nordvestpassasjens saga har vi den ulykkelige Franklin? ekspedisjon
1845. Ikke en av 135 kom tilbake. En eskimokvinne har kanskje sett den
siste av dem i live. Han satt på et iskoss, med hodet bøid ned i
hendene. Hun snakket til ham, han løftet hodet og så på henne, og sank
død sammen. Gjennem 20—30 år sendte England ut ekspedisjoner for å
frelse, eller finne spor efter Franklinmennene. Efterhvert fant de dem,
gravene, korsene, likene. Mannskapet hadde forlatt skibene og i spredte
flokker søkt sydover, gjennem mange breddegrader, til de siste, de
sterkeste, stupte foran sledene og blev liggende med ansiktet mot isen.
De døde mens de gikk, sa eskimoene.

En annen trist arktisk saga er Kanes ekspedisjon 1853—55. Han
overvintrer i Kanebassenget i Smiths Sund nord for Grønland. Den gamle
saga om kuldens, mørkets, sultens og skjørbukens virkninger. «Vi har
ikke et pund ferskt kjøtt, og bare en tønne poteter igjen. Der er ingen
nu fri for skjørbuk, undtagen to, og da jeg så omkring på de bleke
ansikter og sky blikke hos mine feller, følte jeg at vi kjempet livets
kamp med underlegenhet, og at en arktisk dag elder en mann hurtigere og
hårdere enn et år ellers i denne møisommelige verden. Og med kulden og
natten kommer sykdommen, forfrysninger, stivkrampe, skjørbuken, døden —
og begravelsen : «bisettelsen», «med litt sne strødd på kisten».

Den arktiske saga om heltemodige menn endte før Nansens tid svært ofte
slik, «med litt sne på kisten». Men én ferd før Nansen står helt for
sig selv, strålende vellykket, det er den svenske Vega? ferd, 1878—79,
ført av den store polarforsker Nordenskiöld. Han la sin plan på et
riktig grunnlag. Han ventet til slutten av

sommeren, da vannmassene fra de sibiriske elvene har ryddet isen fra
kystene. Den 20. juli 1879 seiler Nordenskiöld gjennem Bering* stredet,
nordostpassasjen er lykkelig gjennemført.

MED STRØMMEN

Den av polferdene som fikk størst betydning for den fremtidige
polarforskning, var den ulykkeligste av dem alle, Jeanette*ekspedi*
sjonen, De Longs.

Det betydningsfulle «resultat» av den var at et par oljebukser og nogen
andre ting fra Jeanette blev funnet på sydvestkysten av Grønland i
1884, 3 år efter at Jeanette sank ved de Ny Sibiriske øer.

Professor Mohn skrev om dette i Morgenbladet i november 1884. Han antok
at sakene fra Jeanette måtte ha drevet på et isflak tversover polhavet,
ned langs østkysten av Grønland og fulgt strømmen omkring Kapp Farvel
op til Julianehaab.

Ved å lese den arktiske forskningshistorie var det tidlig gått op for
Nansen at ad de veier og på de måter man hittil hadde forsøkt, var det
vanskelig å fravriste de indre ukjente isegne deres hemmelig* heter.

Men hvor lå veien ?

Da leser han «tilfeldigvis» Mohns artikkel. Da slo det straks ned i ham
at her var veien. Med strømmen tvers over polhavet, samme veien som
oljebuksa.

Vi minnes den høstkvelden i Bergen året før, da han også til* feldigvis
hører oplest et telegram fra Nordenskiölds forsøk på Grøn* lands
innlandsis. «Da slo det ned i mig som et lyn, planen var ferdig.»

Det er i denne ene hjerne disse «lyn» slår ned. Grønlands* idéen, — fra
østkysten på ski over innlandsisen, — var i det norske folks øine en
selvmordsidé. I de 4 Vs år idéen måtte vente, var der ingen som så
nogen jobb i å komme ham i forkjøpet. Og den idéen som kom «rekande på
ei fjøl» — eller et isflak over polen, var i de 9 år den stod på
bedding i Nansens sinn, ingen andre liebhabere til. Verdens største sum
av polarerfaring — Englands geografiske selskap — trodde ikke på at de
oljebuksene i Julianehaab innvarslet en ny stor æra i polarforskningen.
Og det til tross for at de vurderte

Grønlandsisens overvinner fullt ut efter fortjeneste, og nærte den
største respekt og beundring for Nansens person.

Det var med disse idéer som med de svenske fyrstikker som «tändas
endast mot lådans plån», — plånen i Fridtjof Nansens hjerne, der tok de
fyr, slo ut i handling, blev polarforskningens to største
første*bedrifter.

I februar 1890 la Nansen frem sin polplan i Det norske geogra* fiske
selskap i Oslo. Han gav først en oversikt over polarforska ningens
historie og sa så: — «Der* som vi gir akt på de krefter i na* turen
selv som her forefinnes og forsøker å arbeide med dem og ikke mot dem,
vil vi finne den sikreste og letteste vei å komme frem til polen på.
Det nytter ikke som de foregående ekspedisjoner har gjort, å arbeide
mot strøm* men; vi får se om der ikke er en strøm som vi kan arbeide
med. Vektige grunner taler for at der er en sådan strøm.» Disse la han
frem. Foruten Jeanette*ekspedisjonens saker var der også andre ting som
måtte ha reist samme vei. Et kastetre som eskimoene slynger ut sine
fuglepiler med, men ganske ulikt de grønlandske, var funnet av en
eskimo og bragt til dr. Rink. Det viste sig å være det slag som
eskimoene i Aljaska ved Beringstredet bruker. Et tredje bevis er all
den rekved som driver langs grønlandske kyster, og som er noget av en
livsbetingelse for eskimoene, denne rekveden viser sig å stamme fra
Sibiria. Et fjerde bevis var mudder Nansen hadde samlet på drivisen øst
for Grønland. Undersøkelser har vist at dette og dets innhold av
livsrester også stammer fra Sibiria, fra elvene der. Og strømmen måtte
gå nordenfor Spitsbergen, altså over polhavet, hvad han sluttet også
derav at Paver som gjorde sitt fremstøt mot polen nord for Spitsbergen,
støtte på sibirisk rekved som drev sydover ned fra polhavet.

Tegning av Franz von Lenbach.

«På samme vis må også en ekspedisjon kunne føres den samme vei,»
sluttet Nansen.

Skuten som skulde gå denne veien var en ikke mindre viktig del av
planen. Den skulde være liten for å være lettvint å svinge mellem
isflakene, og så sterk at den kunde tåle isskruingen. Med denne skuten
vilde han søke forbi de Sibiriske øer og så ramme sig nordover så langt
som mulig og fortøie sig der, og så drive i to tre år over polen. Med
utrustning for 12 mann i 5 år.

Om man driver rett over polen eller et stykke derfra er av mindre
betydning. — «Det er ikke for å søke det matematiske punkt som danner
jordaksens nordlige endepunkt, at vi er dradd ut, ti å nå dette punkt
har i og for sig ringe verd; men det er for å anstille undersøkelser i
den store ukjente del av jorden som omgir polen, og disse undersøkelser
vil ha omtrent like stor videnskapelig betydning, enten ferden går over
selve polpunktet eller et stykke fra det. Nansen fremhever til slutning
polarforskningens betydning for videnskapen og for geografien, for
undersøkelse av jordmagnetisme og luftelek* trisitet, nordlyset,
solspektret, demringen, havets fysiske geografi, meteorologien,
dyrelæren og vekstlæren, palæontologien og geologien.

Nordmennene har tidligere bidratt adskillig til undersøkelsen av
arktiske egne; våre kjekke tromsøværinger og hammerfestinger har
fremfor alle fortjenesten i så henseende. Men ennu har ikke et norsk
mannskap kunnet søke polen ombord i norsk skute. — Måtte det bli
nordmennene som her viser veien. Måtte det bli det norske flagg som
første gang vaier over vår pol.»

Plan og grunner la han frem også i 1892, både hjemme og ute.

Som ventelig var, sier Nansen, møtte den mest motstand især utenfor
landet. I 1892 holdt han foredrag i det geografiske selskap i London,
hvor omtrent alt hvad England eide av berømte autoriteter i
polarforskning møtte op. Den berømte polarforsker Sir M'Clintock åpnet
diskusjonen med å si: «Jeg tror jeg kan si at dette er den dristigste
plan som The Royal geographical Society nogensinne er blitt gjort
bekjent med.» Selv om han innrømmet at Nansens teorier var riktige,
tvilte han på at planen kunde realiseres. Og dette med det uknuselige
skib hadde han slett ikke tro på. De fleste av de andre autoriteter
mente som Sir M'Clintock at der var ingen sann* synlighet for at man så
«Fram» igjen. Fraværende eksperter sendte brev til møtet med lignende
innhold. Hertil kan føies en artikkel

7 — Fridtjof Nansens saga.

i et amerikansk tidsskrift av general Greely (lederen av den ulykkelige
ekspedisjon 1881—84). Ingen hydrograf vil for alvor diskutere Nansens
teori om polarstrømmene, ingen arktisk reisende vil slutte sig til hele
projektet, mener han, og slutter artikkelen med: «Arktiske opdagelses*
reiser har nok av dumdristighet og farer i sine lovlige og anerkjente
metoder, om de ikke også skal bære byrden av dr. Nansens ulogiske plan
til selvødeleggelse.»

Men på den annen side fikk Nansen støtte for sin plan av en
videnskapelig autoritet som den tyske professor og redaktør Supan, av
den skotske naturforsker John Murray og av selve presidenten for det
Geografiske selskap i London, Sir Clements Markham, som ikke var med på
møtet, men senere uttalte sin tro på et heldig utfall. Og la oss
tilslutt citere kaptein Whartons ord i møtet: «People sometimes ask:
what is the use of arctic exploration? Amongst other things I think it
may be said that its use is to foster entreprise and bring gallant men
to the front. To*night we have an excellent example of that in Dr.
Nansen. I can only say to him: God speed 1»

Det var sent på kveld da Nansen selv fikk ordet til et kort svar på de
mange tvil og innvendinger og advarsler. Hans overbevisning om planens
riktighet var like urokkelig. Admiral Nares hadde be* merket at en
arktisk ekspedisjon alltid bør ha en sikker retrettlinje. Til det
svarer Nansen : «Jeg er av en motsatt mening. Under min Grønlandsferd
beviste jeg at det er mulig å utrette noget også uten retrettlinje, for
da brente vi våre skib bak oss, og kom til tross for dette over
Grønland, og jeg håper på lykken også når vi denne gang kaster broene
bak oss av.»

Det var denne samme retrettløse ånd som gav en skute navnet «Fram.»

FORBEREDELSER

Folk herhjemme, hvad sa de til denne polferden? Mann og mann imellem i
de brede lag var der stor spenning ved planen, en spenning som gjemte
adskillig engstelse.

Om folk flest ikke kunde alle polarfareres historie på fingrene, visste
de likevel mer enn nok om polens tragiske eventyr, om de mange som
hadde beilet til prinsessen på det glassberget, og måttet

bøte med avsvidde ører og neser og ofte med livet også. At det

i

Colin Archer.

nu var selve Nansens genius som satt der* oppe og hadde gitt sin
utvalgte prins vin* ket om den riktige veien og den riktige måten, det
var jo ikke så godt å vite for folk flest.

Men det var også mange som var be* geistret over planen og ikke tvilte
på at Nansen var mannen til å utføre den. Re» gjering og storting
besvarte denne gangen uten skepsis hans andragende om støtte, bevilget
det han søkte om, først 200 000, siden 80 000, og kongen og private,
både ikke rike og rike ydet det meste av resten, eller kr. 156 476,86.
Ekspedisjonens regn* skap var ved avreisen kr. 444 339,36.

Utrustningens viktigste del var skuten som skulde klare den vanskelige
vei. Den bekjente skibskonstruktør, skaperen av den moderne losbåt og
redningsbåt, Colin Archer, påtok sig den vanske* lige opgave. Skuten er
den første i verden som er bygget med det formål ikke å kunne knuses av
nogen isskruing. Med en slik form at skuten når isen skruer, glipper ut
av taket og løftes fri for pres* set. Greely og Nares og andre sa den
tanke var ikke noget nytt. Og det er riktig det, men, sier Nansen, det
som derimot kunde sies å være nytt, er kanskje det, at vi ikke bare
visste at skibet burde ha en slik form, men at vi også gav det formen,
og dertil den for isskruingen nødvendige styrke, og at dette ene og
alene var den hovedtanken som ledet bygningen.

Der var aldri før lagt slik omhu i konstruksjon og bygning av et
polskib. De sørgelige erfaringer fra tidligere ekspedisjoner gav
problemene, og Nansens konstruktive evner løste dem og gav anvis*
ninger, og Colin Archer forstod på tegnebrett og bedding å løse sin del
av opgaven. Det var et fortrinlig samarbeide av to menn som var den
svære opgaven voksen.

Skuten blev 402 registertonn. Den hadde sterkt utliggende sider, var
kort og bred. Den minner om en losbåt. Den er spisstevnet for og akter.
Begge ender særskilt sterke. Både ror og propeller er beskyttet og kan
heises op gjennem hver sin brønn. Baugen av 3 eikestokker er 1,25 m.
Utenpå baugen en jernstevn

Fram går av stabelen.

og utenpå denne, på tvers over baugen, jernskinner som går et stykke
bakover på hver side, som på selfangerne. Spantene av gammel eik, i to
lag, 28 cm. tykke, spanteringene 56 cm. brede og tett sammen, fylt med
bekk og sagflis til over vannlinjen. Utenpå spantene 3 huder, to av eik
og ishuden av greenhart. På innsiden av spantene garneringer av
pitch*pineplankerj i 3 lag. Skibssidens samlede tyk* kelse 70—80 cm.
For å gjøre den enda sterkere er der et støtte* verk av svære bjelker
og strevere, knær og forbindinger. Skibs* rummet delt i 3 avdelinger
med vanntette skott. Dimensjonene er i lengde fra stevn til stevn 39
m., i kjølen 31 m., bredden 11 m., høide 5,25, deplacement 800 tonn.
Skrogets vekt 420 tonn. Dens rigg 3 master — tønnen 32 m. over vannet.
Drivkraft seil og damp.

Beboelsesrum var en salong akterut, omgitt av 4 enkeltmanns og 3
firemannskahytter. Alt var gjort for å beskytte mot kulde og fuktighet,
skibets sider dekket av tjæret filt, derpå korkefyll, tykk filt, så
linoleum og og tilsist panel. Taket over salong og kahytter på lignende
vis, 40 cm. tykt. Gulvet kork, tre og linoleum. Foran

salongen lå kabyssen og over denne på mellemdekket bestikklugar og
arbeidslugar. Elektrisk lysanlegg med drivkraft fra dampmaskinen, eller
en hestevandring, oftest fra en vindmølle.

Skibet hadde 3 båter, og solide, varme telter til bruk om man mistet
skibet og måtte betro sig til isflak og båter. Ombord blev der under
ferden laget kajakk for det samme øiemed.

Skuten gikk av stabelen 26. oktober 1892, fra Colin Archers verft i
Rekevik ved Larvik.

«Det hadde vært 10 graders kulde om natten det hadde snedd, og et tynt,
hvitt slør dekket dal og haug. Tåken spredte sig, mor« gensolen lyste
frem med den eiendommelige dempede glans som hører de klare vinterdager
til.

På Larvik stasjon stod Nansen og tok mot de innbudne. Ved havnen lå en
hvalfangerbåt med tønne på toppen. Den førte gje« stene til Rekevik.
Der stod et stort skibsskrog med akterstevnen mot sjøen. Et høit og
bredt skib, nedentil sort, oventil hvitt. Fra fartøiets dekk reiser sig
3 flaggstenger, den midterste tom. Her skal under dåpsakten heises det
flagg som bærer fartøiets ennu ukjente navn.

Tusener av mennesker var samlet ved verftet, tusener er klatret op på
fjellet. Men rundt det store fartøi står grupper av kraftige skikkelser
i arbeidsdrakt, med grånet hår og furete drag, og ser op* merksomt på
fartøiets form og sammenføininger. Det er hvalfangere som år efter år
har vært i polarhavet og trosset dets farer. Der er også mange
arbeidere mellem dem, skibstømmermenn som har vært med og bygget
skuten, og som nu stolte står og ser på sitt verk. Men selve
byggmesteren er han, den statelige mann med de alvor« lige noble drag
og det lange hvite skjegg. Det er Colin Archer.

Nu stiger Fridtjot Nansen, fulgt av sin hustru, op på en for« høining
som er reist ved skibets forstavn. Fru Nansen trer frem, knuser med et
kraftig slag mot stavnen en champagneflaske og sier høit og klart: FRAM
skal den hete. I samme øieblikk heises flag« get på den tomme stang, i
hvite bokstaver på rød grunn leses ordet. Nu løses hastig de siste bånd
og kjettinger, og det store tunge far« tøi glir, først sakte, så
fortere og fortere utover den sterkt skrånende renne og ned mot sjøen,
med akterstavnen først. I det øieblikk da

1 Prof. G. Retzius skildring i svensk «Aftonbladet».

dets hele masse hadde nådd sjøen, og akterstavnen reiste sig, slo et
bølgeskvalp opover stranden, skyllet over berget og over de tilskuere
som hadde slått sig ned like ved sjøen. Man så dem som våte fluer
krabbe op på de overskyllede knauser.

På forhøiningen stod ved siden av sin hustru Fridtjof Nansen, høi og
rank, og så utover. Alles øine hvilte på dem. Men i Nansens lyse,
rolige, frimodige faste blikk kunde man ikke lese spor av eng* stelse
eller tvil. Han eide den tro på sin sak og den viljekraft som kan
flytte fjell.

Mange var de som vilde slå følge. I hundrevis av nordmenn og 150
utlendinger. Selvsagt skulde deltagerne være norske. Selv* sagt skulde
Otto Sverdrup være Frams fører. De øvrige var:

Sigurd Scott Hansen, premierløitnant, overtok ledelsen av de
meteorologiske, astronomiske og magnetiske observasjoner.

Henrik Blessing, skibets læge og botaniker.

Theodor Claudius Jacobsen, Frams styrmann.

Anton Amundsen, Iste maskinist.

Adolf Juell, proviantforvalter og kokk.

Lars Pettersen, annen maskinist.

Hjalmar Johansen, reserveløitnant, fyrbøter og meteorologisk assistent.

Peder Henriksen, ishavsskipper.

Bernhard Nordahl, marinekonstabel, elektriker, fyrbøter, assistent.

Ivar Mogstad, altmuligmann.

Bernt Bentsen, ishavsstyrmann, Frams 13de mann. Han kom ombord i Tromsø
for å tale med Nansen kl. 1 ü9 og kl. 10 gikk Fram. Han skulde egentlig
bare vært med til Jugorstredet, men kom til å bli med på hele ferden.
Med sin dyktighet, sitt lystige sinn og mange muntre innfall var han en
sann vinning. * Av de 13 var de 8 gifte.

Den øvrige utrustning svarte i utsøkthet til skib og mannskap.
Provianten var det lagt særlig omhu på. Eksperten i ernærings*
fysiologi, professor Torup hjalp utrettelig med råd og dåd. Fett*
hungeren på Grønlandsisen fikk ikke gjenta sig, og polarferdernes
velkjente spøkelse, skjørbuken, satte ikke sin fot ombord i Fram.
Professor Torup tok sig også av den fysiologisk*medisinske for*
beredelse, professor Schiøtz av den fysiske, professor Otto Petterson i
Stockholm og stipendiat Thornøe i Oslo den hydrografiske del, Dr.

Neumayer i Hamburg den magnetiske, professor Geelmeyden den
astronomiske og så den for Framferden så interesserte professor Mohn
som sørget for de meteorologiske instrumenter og ellers hjalp med råd
og dåd. Og ekspedisjonens utrettelige venn C. J. A. Dick tok sig av det
fotografiske utstyr.

Den bekjente Sibiriereisende baron Eduard v. Toll i St. Peters* burg
skaffet 59 ypperlige sledehunder innkjøpt i Sibiria. Den samme mann
nedla, på eget initiativ, tre depoter på De Nysibiriske øer for det
tilfelle Fram skulde forlise og ekspedisjonen bli nødt til å vende hjem
den vei. Nicolai Kelch i Irkutsk tilbød sig å bære om* kostningene både
ved innkjøpet av hundene og nedlegningen av depoter.

Aldri var nogen polferd dradd ut med en slik utrustning, hvor alt som
tenkes kunde var forutsett, alt var gjennemtenkt, smått som stort, alt
stoff og alt arbeide var førsteklasses.

Nansen blev spurt engang efter ferden om der var inntruffet noget han
ikke hadde forutsett. «Nei, sa han, «jeg hadde forutsett minst 5 ganger
så meget som det som inntraff. Før jeg reiste, lå jeg om natten og
tenkte på alt det som kanskje kunde hende ; så tendte jeg lys og
noterte det, og det blev jo temmelig ofte, for Eva sa engang til mig:
«Skal du aldri sove du da menneske!» Men det er nettop hemmeligheten
ved å være fører at man har forutsett alle muligheter; ingenting får
lov til å komme overraskende».

AVREISEN

Sankthansdag 1893, en grå trist dag, lå Fram klar til reisen.

Ars hvileløse strev er slutt, men det tyngste er igjen, det siste
farvel med hjemmet, med de to der. Vesle Liv blir smilende båret til
ham. Han slutter henne i sine armer : «Ja du ler du, Liv, men jeg —»
han hulket. En ensom mann gikk for siste gang ned til Frams båt som
ubarmhjertig ventet.

Fram har ventet lenge over fastsatt avgangstid. Men der kommer hans båt
pilende forbi Dyna og legger til siden. Hurtig stiger han ombord,
hilser ikke på nogen, går op på kommandobroen og gir ordre til avgang.
De som så hans ansikt, glemte det ikke så snart; rolig, stenhårdt,
gråblekt. Med en tung sving vender Fram baugen mot fjorden. Fra
kommandobroen stirrer Nansen inn mot Svarte*

bukta, til Godthaab. Ved benken under furuen skimtes en lys kvinne?
skikkelse. «Den mørkeste stund på hele ferden». Og de andre, de tolv
som han, følte vel hver for sig det samme, — bånd som bandt og som det
slet vondt i nu over brusten bro.

Den næste dag stod Fram inn på Rekevik havn, hvor dens vugge stod. Der
kom Archer ombord, tok rattet en stund og styrte barnet sitt et stykke
før han gikk fraborde sammen med Nansens brødre. Og så en dundrende
salutt fra Frams kanoner til ære for Colin Archer. «En verdigere
innvielse kunde de ikke få».

I godvær videre, stille og blankt, inntil Lindesnes. Da, som i 82 med
Viking, gav storhavet ham sitt kraftige velkommen. Fram var bygget til
is og trykk, men i rulling bar den sig ad som en tømmerstokk. Tønner og
trelast på dekket for fra rekk til rekk. «Sjøsyk stod jeg på dekket og
skiftet mellem å ofre til havets guder og være redd snart for båtene,
snart for guttene som strevet med å redde hvad berges kunde fremme på
dekket. Ofte så jeg bare et virvar av sjø, planker i drift, armer, ben
og tomme tønner. Nu veltet grønne sjøen inn og slo benene under en, så
han falt så vann? føiken stod om ham, nu så jeg karene hoppe over
rasende tømmer? stokker og tønner for ikke å få foten knust mellem dem.
Der var nok ikke en tørr tråd på kroppen deres. Juell lå og sov i
«Grand Hotel» — så kalte vi den ene av storbåtene — han våknet og hørte
sjøen som en foss under sig. Jeg møtte ham i kahyttdøren just som han
kom rennende. Der var det nok ikke lenger trygt, mente han; best å
redde klutene — han för med bylten under armen. Så for? over for å
berge skibskisten sin, som svømte i salte sjøen fremme på fordekket;
halte og slepte den efter sig akterover, mens den ene bråttsjøen efter
den annen gikk over ham. Engang satte Fram hele baugen under og tok
sjøen over bakken. Der hang en og sprelte i ankerdaviten over hvite
fossen. Det var nok Juell igjen. Vi hadde vår arme nød med å berge
greiene våre. Alle de gode parafinfatene måtte vi lempe overbord, den
ene gilde tømmerstokken efter den annen gikk samme veien; jeg stod og
så sørgmodig efter dem der de fløt. Resten av dekkslasten blev lempet
akter på halvdekket. Jeg er redd hele ekspedisjonens aktier stod lavt i
det øieblikk».

Men været begav sig, og fra næste dag da de kom til Bergen, var været
godt, og hele avskjedsferden langs Norges stolte kyst den rene lysttur,
og særlig for Nansen en velkommen hvil.

Bergen møtte «med solfest i luften. Ulrikken, Fløien og Løv* stakken i
glans og glitter, den kjente hilsen fra før. En vidunderlig by den
gamle hansestad».

I Bergen holdt Nansen foredrag, og byen holdt fest til langt på
morgenkvisten. Næste dag har Fram full dekkslast av Bergensvenner som
skal følge med et stykke.

Forbi Mangerlandet, hvor en ensom prest, en av Norges største
naturforskere, gjorde sine store opdagelser, presten Michael Sars,
senere professor i zoologi, Nansens svigerfar. Her gjorde Nansen selv
sine første skritt på naturforskningens bane.

Så kom Florøkysten med de store fjelløvene Kinn, Batalden og andre
eventyrland i kveldens solild over hav og himmel. «Så trett jeg var,
jeg måtte være oppe for å suge i mig all denne skjønn* het i lange
svalende drag». Og videre trakk den underholdende kyst sine vekslende
billeder forbi, i solfylte dager, og lenger nord i i netter enda
skjønnere enn nogen dag.

«Et herlig land. — Jeg undres om der i hele verden finnes en seilled
som denne. Disse uforglemmelige morgener, når naturen våkner til liv,
skoddeheimen sølvglinsende hvit over fjellene, toppene strekker sig
opover den som øyer av havet. Den strålende dag over de hvite blinkende
snefjell. Og så kveldene med solnedgangen og den bleke måne. Fjell og
øyer tause og drømmende som en ungdoms lengsel. Hist og her forbi
vennlige små havne og hus, smilende med grønne trær omkring. Akk, de
vekker lengsel tilbake til livet og varmen, disse lune hjem i ly av
holmene. En kan slå med nakken ad naturskjønnhet så meget en vil, det
er dog en stor ting for et folk å ha et fagert land, la det så være
fattig. Aldri stod det klarere for mig enn nu da jeg skulde forlate
det».

Overalt i leden møter de hilsende folk. Fra jakter og fembøringer og
færinger, — fiskere og bønder, kvinner og barn. Fra alle byene dampere
fullpakkede av folk som hilser og vinker og ønsker lykke på reisen, med
musikk, sang og kanoner.

Oppe i Helgeland ute på en naken knaus stod en gammel kone og viftet og
viftet. Plassen hun var fra, lå lenger inne bak fjellet. «Jeg undres om
det er til oss hun vifter», sier Nansen til losen. «Ja det var
sikkert», svarer losen. «Hvordan kan hun ha greie på oss?» «Å, her
kjenner de nok til Fram og hele ferden i hver en stue. Og de vil nok
vente på at dere kommer tilbake også, kan De tro».

Om kvelden sitter han der og ser utover og tenker: Her sliter det
norske folk sitt ensomme liv, i kamp med steinen, i kamp med havet. Det
er dette folket som sender oss ut mot det store våg* somme ukjente,
dette folket som står der i fiskerbåten og ser undrende efter Fram,
hvad tenker de egentlig om ferden, om nytten? — «demrer der kanskje et
øieblikk en ny ufattelig verden, med higen mot noe de ikke kjenner til?
—

Og mennene her omhord, som lar kone og barn tilbake. Hvad lidelse var
ikke adskillelsen, hvad lengsel og savn rummer ikke fremtiden ?

Det er ikke for fortjenesten, ikke for berømmelsen, det kan bli lite
med begge delene. Den samme trang mot dåd, den samme higen utover de
kjente grenser som gjæret i dette folk gjennem saga* tiden, er det vel
som skyter skudd også idag. Tross alt vårt mat* strev, tross all vår
bondepolitikk er kanskje tanken på nytten ikke så fremherskende enda.»

Den 19. juli til Vardø, — dundrende fest, musikk, taler og champagne i
strømmer. Næste dagen bunnskrapning av Fram, mens alle mann tar sin
siste civiliserte renselsesfest før villmannslivet begynner, i Vardø
badstue, hvor kvænjenter banker de siste tømmermennene ut med
bjerkeris.

Tidlig næste morgen, den 21. juli, mens by og havn ennu sov, gled Fram
stilt ut fra Vardø.

Det var just den rette stemning å forlate Norge i. Så vel* gjørende
fredelig og stille. Uten larm av mennesker med hurraer og dundrende
kanoner. Solen brøt nettop gjennem tåken og smilte over stranden. Hård,
naken og værbitt, men enda fager, hist og her små skuter og hus, — og
hele Norge bak.

Landet sank langsomt bort i himmelbrynet. «Hvad vil der hende for oss
begge innen vi atter ser dig stige over havet?»

Gjennem skodde, tykk, sur ishavsskodde i 4 døgn. Så det blideste
stilleste klarvær med sol over blanke, svake dønninger.

«Deilig å suge havfred i lange drag».

Et skoddedøgn igjen, og så møtte isen, uventet tidlig, nedslående
utsikter. Men da det klarnet, var det bare et isbelte, hvor Fram fikk
sin første isprøve og bestod den glimrende. Som en «bolle i en
tallerken» svingte og snodde den sig i råkene. I Kjabarova ved

Jugorstredet møtte russeren Trontheim med de bestilte hunder. Nogen
ville krabater. Nansen og russeren prøvekjørte en flokk av dem med
sleder på bar mark. Det var vill skyss og god sport. På et hengende hår
var det endt i elven. De blev bundet på fordekket hvor de sørget for
mer musikalsk underholdning enn man forlangte.

Landet her ved Jugorstredet var bølget sletteland, med et brun* grått
teppe av mos og gress, med blomster av sjelden skjønnhet. Under den
lange kolde sibiriske vinter ligger snemassene tett over tundraen. Men
knapt får solen bukt med sneen, før en verden av små nordiske blomster
bryter frem, saksifragaer og valmuer, for* glemmigeier og molteblomster
og myrull, og blåklokker i små sko* ger ringer sakte i vinden på sine
ranke stengler. — I disse omgivel* ser blir deres skjønnhet enn mere
dragende.

Over disse sletter som strekker sig i det uendelige fra himmel* bryn
til himmelbryn østover Asias mektige tundra, ferdes nomaden med sine
rener. Et herlig fritt liv. Når han lyster, slår han sitt telt og har
renene om sig, og når han lyster, drar han videre. «Jeg nesten misunte
ham.»

De gjorde nærmere bekjentskap med tundraens nomader, samo* jedene, som
i de dager Fram lå der feiret sin St. Elias med det villeste fylleri;
deres velsignelse med lus var lenge efter ombord i Fram innbegrepet av
udødelighet.

Avreisen fra Kjabarova 3. august var også avskjeden med Nansens
sekretær, O. Christoffersen. Med ham gikk den siste post til hjemmet,
med ham sprang det siste bånd.

Av postsekkens innhold hitsettes et brev fra Nansen til Moltke Moe.

Nyttårskvelden 1893 leste Nansen op for sine kamerater et tele* gram
fra Moltke Moe, som nådde Fram i Tromsø:

Lykke på veien! Sol over leien, sol over sinnene. Medbør av vindene;
vidåpne grindene: renner og klarer der skuten farer ; Framme det lette
sig, lat det så tette sig bak

både med skruis og flak.

Mat nok og mot nok,

rad nok og bot nok.

Så når nok ferden

fram over polen tilbake til verden.

Lykke pa reisen for dig og for fellene.

velkommen heimatt til fjellene!

For denne hilsen, som både ved denne og andre nyttårskvelder gledet
Fram*mennene, takker Nansen nu i følgende brev til sin kjære venn, den
mann som hele sitt liv stod Nansen bi, med sin mektige kunnskap, sin
fine stilsans, sine kloke råd, med sitt alltid redebonne og aktive
vennskap:

Fram, Kjabarova 3. august 1893.

Kjære Moltke.

Takk, tusen takk for den vakre hilsen, den gjorde mig så varm, jeg vil
gjemme den i mitt sinn under ferden, og den skal ofte kaste sol over
ensomheten. Jeg tenker så ofte på dig, og lenges efter dig, og så
tenker jeg på det, at når jeg nu kommer tilbake, da må du riktig ofte,
ikke så sjelden som hittil, komme og besøke Eva og mig derute på
Godthaab. Hun blir så glad ved å se dig, og aldri kommer der nogen i
hvis selskap jeg har det bedre enn i ditt. Og så vil jeg glede mig til
det.

Nu bærer det østover med oss imorgen og det ser virkelig ut til at vi
skal få «medbør av vindene og vidåpne grindene», for her blåser en
herlig sønnenvind som må skysse isen langt nordover i Karahavet.

Og så farvel og vel møtt igjen.

Mange hilsener fra

din hengivne venn

Fridtjof Nansen.

Poststemplet Hammerfest — D — Hamburg

3 - VIII - 93 Kristiania, 2 - 9 - 1893.

Med petroleumsbåten foran sig for å lodde i det grunne far* vann, bar
det inn i det fryktede Karahav. Den alltid spennende petroleumsbåt
laget den første sensasjon. Der gikk fyr i noget olje,

akterenden stod i et flammehav og både Nansen og båten holdt på å
brenne op. Karahavet skaffet dem både storm og strøm, is og dødvann.
Dødvann er ikke noget lystelig fenomen å komme ut for. Det er grunne
dammer av ferskvann som ligger ovenpå saltvannet, kommer fartøi bort i
slikt ferskvann, slepes dette med og er næsten ikke til å bli kvitt.

Stundom ankres op, ekspedisjonen iland på oplivende jakter efter ren og
isbjørn og fugl, dr. Blessing samler planter, Nansen gjør geologiske
studier over istidens spor og lagdannelser, strand* linjer,
nivåforandringer som hele Sibirias nordkyst likesom Skandi* navia har
undergått efter den store istid. Der gjøres geografiske opdagelser,
øyer som får navn efter ekspedisjonens medlemmer og mesener, foruten
kong Oscars halvøy og Eivind Astrups fjell.

9. 10. september rundes Kapp Tsjeljuskin, den gamle verdens nordligste
punkt. Da det nordligste punkt passertes om morgenen den 19., gikk
flaggene tilværs, salutten dundret. «Nu lå veien åpen for oss ut fra
vinterstengsel på denne kyst og like frem til vårt mål, drivisen ved de
Nysibiriske øer.»

Alle mann purres ut, fest i salongen med punsj, frukt og eiga* rer med
akkompagnement av orgelspill. «Og en høistemt tale måtte jo til.» Den
holdt Nansen, og den lød: «Ja, skål da gutter og til* lykke med
Tsjeljuskin!»

Så lenset Fram ivei for seil og damp, slo alle sine tidligere
fartsrekorder, det var som den forstod hvad det gjaldt.

For første gang siden Vardø fikk de her høiere fjell i sikte, av inntil
500 m.

Et nytt avsnitt i Frams jaktannaler: hvalrossjakt. Tidlig en morgen
melder Henriksen, eksperten i ishavsjakt, hvalrosser på et flak like
ved. Nansen, Henriksen og Juell avsted. «Snart var vi så nær at vi
måtte ro forsiktig — kropp ved kropp lå stuvet sammen på et lite flak —
nogen svære kjøttkolosser. A jøie mig, så mye kjøttmat, sa Juell, han
var kokk. Henriksen ferdig med harpunen, Nansen bak med børsen, Juell
manøvrerer båten. — Avsted for harpunen, men traff for høit og hoppet
bortover ryggene. Nu biev der liv. En 10—12 svære fæle hoder reiste sig
med en gang mot oss, kjøttbergene vendte rundt, med en hurtighet som
var uforståelig, og kom vaggende mot oss med opreiste hoder og dumpe
brøl ut mot flakkanten der vi lå. Det var unektelig et imponerende syn.

109FRIDTJOF NANSENS SAGA

Jeg kastet børsen til kinnet og brente løs på et av de største hodene.
Det gav et søkk i det, dyret ravet men stupte forover i vannet. Så en
kule: hodet på nok en; den sank også sammen, men fikk såvidt veltet sig
ut. Og så bar det i vannet med hele flokken så vann* spruten stod om
oss. Alt var skjedd på et par sekunder. Men snart kom de op igjen,
rundt om båten, det ene hodet sværere og styggere enn det annet, og
ungene tett ved siden. De stod på ende i vannet, brølte og rautet så
luften skalv, kastet sig forover mot oss, til sidene, og så på ende
igjen, og nye brøl fylte luften. Vel* tet sig rundt og forsvant med et
plask: så op igjen. Det kokte og fosset i vannet langt utover, det var
som den før så tause isverden med et slag var blitt kokende raseri.
Hvert øieblikk kunde en vente en hvalrosstann eller to inn gjennem
båten, eller å kjenne sig løftet og slengt rundt, noget slikt var da
det minste som måtte hende efter slik ståhei. Men bulderet varte og
ingenting hendte. Jeg utsøkte mig igjen mine ofre; de brølte og gryntet
som de andre. En kule til, og den ene seg overende og fløt i vannet, så
en kule i den annen, og den gjorde det samme. Henriksen var nu ferdig
med harpunene og satte dem begge fast. Enda en blev skutt, men sank.»
Ennu to til skjøt de om eftermiddagen. — All den jaktningen var ikke
bare en avveksling under den ensformige reise, men den skaf* fet
ekspedisjonen en velkommen forsyning av ferskmat, som er av så stor
betydning ved en polarferd. Kjøttet behøvde i den kolde og bakteriefri
luft ingen kunstig preservering. Det holdt sig ferskt og friskt så
lenge det skulde være.

Tirsdag den 19. september: «Dette er den skjønneste seilas jeg har
oplevet. Mot nord, stadig mot nord, for god vind, alt det seil og damp
vil trekke, — åpent hav mil efter mil, vakt efter vakt, gjennem ukjente
strøk, sjøen mere og mere isfri. Hvorlenge vil det vare? Under min
vandring frem og tilbake på brettet glir øiet sta* dig mot nord,
stirrer og stirrer inn i fremtiden. Men alltid samme mørke himmel
forut, med varsel om åpent vann. Nu står planen sin svenneprøve. Det er
som lykken er vendt med oss.»

Den l20. møtte de iskanten på 77J 44'. Den 22. fortøier de i et iskoss.
Fram gir sig over i isens favn. Kulden kommer, isen slutter fastere og
fastere omkring. Fram forvandles fra fartøi til et kvarter i den
drivende is.

Polardriften starter på 77 43' n. br., 134° ø. 1.

DRIFTEN OVER POLHAVET

I forordet til det store verk: «Fram over polhavet» sier Nan« sen:
Denne bok er blitt for personlig farvet til å være en reise« beretning
i almindelig forstand. — Men han håper at fortellingen vil skinne
gjennem det personlige.

Nu utgis verket påny, i forkortet form, avstreifet alt det som ikke nu
kan ha så stor interesse for å få de store grunnlinjer i dette epos
desto sterkere frem.

Men det personlige i dette verk er i den grad ett med beret« ningen, er
dens eget åndedrag, så «Fram over polhavet» vil aldri uten helt å
omskrives, bli en reiseberetning i almindelig forstand. Det personlige
er nettop noget av dets særegne verdi. Nu når hans liv er avsluttet,
har det efterlatt hos landsmenn som hos beun4 drere over hele verden en
trang til å se «life of Nansen» i sammen« heng, til å se hans bedrifter
som det de er, karakteristiske utfoldelser av en personlighet av
usedvanlig rikdom og styrke.

Dagboken for seilasen fra Vardø (21. juli) og til de går til for«
tøining i isen på 77 0 44 ' har ikke levnet tid til annet enn referat
av hvad dagene bragte av oplevelser.

Kun en enkelt optegnelse forteller om den drømmenes rytter som saler
sin hest. En natt efter et voldsomt døgn på jakt efter bjørn og
flyktende ren, avsluttet av en rotur mot strømmen, «den verste rotørn
jeg har hatt i mitt liv», med uvant mye kaffe og kall te blir det smått
med søvn, — «da kommer minnene med drømme« billeder, du ser sollyse
landskaper, smilende åkrer og enger, grønne løvrike trær, og skoger og
blå åser; og når du hører det synge sakte i damprøret, blir det til
klokkeklemt, til kirkeklokker, som ringer søndagens fred inn i den lyse
sommermorgen, og du er på vei tilfots med far over Vestre Akers
sletter, op kirkeveien mellem de små bjerker som mor plantet, op mot
kirken som ligger der oppe på høiden og peker mot den blå luft og
sender sin klang ut over bygden. Deroppe fra ser du så langt, Nesodden
ligger så nær i den klare luft, men mest om høstmorgenene. Og vi hilser
søndagsstilt på folk som kjører forbi den samme vei. Lykkelige
søndagsglade ser de ut. Du synes visst ikke det var så deilig den gang,
vilde sikkert heller ha rent til skogs med bue og pil på jakt efter
ekorn — men nu, hvor vakkert, vidunderlig fagert er ikke dette sollyse
fro«

dige billede; og de inntrykk av fred og lykke som vel også den gang
tvang sig inn på dig, men gled av, nu kommer de igjen med dobbelt
styrke, og hele naturen blir en mektig gripende salme. Er det fordi de
danner motsetningen til dette solfattige golde tåkeland uten et tre,
uten en busk, bare sten og bre — til dette liv uten fred, bare med slit
og ustanselig jag efter å komme nordover, bestandig nordover, ikke tape
tid. Akk Gud hvor godt det er å kunne gi sig gode stunder. —

En lever på minnene. Når jeg nu drømmer, er det aldri om ishavet;
alltid om hjemmet, stundom barndommen, stundom henne derhjemme, hun som
er bakom det alt og gir drømmene dybde — Nei, sove, sove, du trenger
det. Og øinene lukker sig, jeg tenker ingenting og søker å vugge mig i
søvn; men gjennem skodden øines en bergodde og en brygge med en lett
båt og en flat strand og furutrær,- og mellem trærne står hun i lys
drakt, den store strå? hatt skygger mot solen, hun har hendene på
ryggen, ser utover sjøen blank og blå, og smiler vemodig. Så vender hun
sig og går opover mot huset, en stor sort hund løfter hodet, ser med
sine tro øine op på henne og følger, hun legger hånden lekende på hodet
av den. Så huker hun sig ned og snakker med den. Da kommer en oven? fra
med et strålende barn på armen, og hun rekker ut mot barnet

og løfter det høit, og barnet jubler i glede og slår med armene--

der ligger livet, livets kjerne — hjemmet og slekten.»

Gjennem tre lange år blev der gode stunder til å drømme og lengte.

De forberedte sig nu til den lange vinternatten, til å ta mot de
herjende virkninger og kulde og drivis og andre naturmakter som det var
spådd dem at de vilde bukke under for.

Maskinens deler blev tatt fra hverandre, smurt, pusset og gjemt bort,
roret heist op. Skibsrummet blev innrettet til verksteder, til
snekkerverksted, smie, mekanisk verksted, blikkenslagerverksted, — i
salongen skomaker? og seilmakerrum.

Fra de fineste instrumenter til tresko, økseskafter, ski, kjelker og
kajakker blev laget ombord i Fram. Jevn sysselsettelse for alle mann.
Lediggang i polarvinteren er ikke bra. Den er fandens hode? pute og
skjørbukens beste medhjelper.

En «hestevandring» til å drive dynamoen med nærmest for å skaffe
mannskapet mosjon, blev der aldri bruk for, der var alltid nok

Kartet er Lint trå «Fram over Polhavet», Minneutgaven 1931. H.
Aschehoug G, Co.s Forlag.

av annet kroppsarbeide. Dynamoen blev drevet med vind eller motor.

Til disse arbeider kom så «det viktigste av alt», de videnskape* lige
observasjoner, som optok en god del av dem. De meteoro* logiske
observasjoner blev tatt hver 4de time natt som dag. Om natten av
vaktmennene.

Hver annen dag astronomiske observasjoner, sikkert det arbeide som alle
fulgte med størst opmerksomhet. Av andre videnskapelige arbeider kan
nevnes undersøkelse av sjøens temperatur og saltinn* hold, av
strømmene, av isen, bunnprøver; lodning av de overraskende store dybder
var et stort arbeide. Ennvidere undersøkelse av nord* lyset, av
luftelektrisitet.

Den eneste som hadde lite å bestille i sitt egentlige fag var doktor
Blessing. Det var ikke mulig å opdrive patienter, han slo sig så i
fortvilelsen på å doktorere hunder. Hans videnskapelige arbeide bestod
i hver måned å veie hver mann, telle hans blodlege* mer, undersøke
hæmoglobinet og farvestoffet, studere polarlivets, særlig den mørke
vinters virkning på blod og helbred. Takket være den fortrinlige kost,
den jevne sysselsettelse, — når det var skiføre var det gjerne 2 timers
trening hver dag — og det gode hotell Fram var, så holdt alles helbred
sig fortrinlig. Litt tannpine, litt hekseskudd i Nansen, engang litt
vondt i maven hos Sverdrup, han hadde ligget forlenge på isen og lurt
på bjørnen, var sykejour* nalens vesentligste innhold.

Der var gjort hvad gjøres kunde for å holde mannskapet i god form og i
godt humør.

Frams store allsidige boksamling er også å nevne, fioliner, gramo* fon,
trekkspill og orgel oplivet mangen en kvell, og sangen «lød om
kjempebord». Kortleiken mugnet heller ikke.

Et moment til som Nansen la meget vekt på. Der var ordnet slik med
opholdsrummene, med en salong for dem alle, så ved alle måltider og i
all fritid var de sammen. Og blev de lei av hver* andres selskap så var
det godt med plass å spre sig på utenfor Fram.

Det daglige liv. Den ene dag gikk som den annen: Klokken 8 alle mann
parat. Frokost av hårdt brød, smør, forskjellig ost, corned beef eller
sauekjøtt, skinke eller chicagotunge, eller bacon, kaviar, ansjosrogn,
havrekjeks eller skibskjeks, appelsinmarmelade eller gelé. Som drikke,
kaffe vekslende med te og chokolade.

Efter frokost gikk hver mann til sitt arbeide. Middag kl. 1, tre ret*
ter. Til kjøttretter alltid poteter eller makaroni. Til middagen ser*
vertes kraftige historier og øl så lenge det varte. Bentsen isaer var
uuttømmelig på historier. Han serverte daglig nye, var aldri lens. Og
Sverdrup var heller ikke borte når det gjaldt å spinne en ende.
Spirituosa ellers forekom ikke uten ved de aller største leiligheter,
da kunde det komme en tår fra doktorens medisinalske kiste.

Til daglig fikk de ikke røke i salong eller kahytter, bare ved festlige
anledninger. Ellers i byssa. Derefter en lur. — Så arbeid til kl. 6.
Kveldsmat kl. 6 omtrent som frokosten. Så en røik i byssa, hvorefter
salongen blev en taus leseklubb. Den verdifulle samling av bøker og
billedverker, var, sier Nansen, en sann velgjer* ning, og gjorde ikke
minst til å forvandle Fram til en fruktbar oase i den store isørken.
Efter kl. 8 kom kortene og andre spill frem, — musikkens dyrkere
trakterte med musikk. Ved midnatt til ro. Vakt blev satt, hver mann 1
time. Sureste jobben for vakt* mannen var når han skulde ut på isen for
å gjøre meteorologiske observasjoner, — forøvrig var det å lye efter
hundene, efter bjørn, og skrive i dagbok. I det hele gikk tiden godt,
«vi befant oss unektelig godt ved de regelmessige vaner som blev oss
påtvunget.»

Den 18. desember 1893 sitter Nansen og leser om Kanes ekspedi* sjon,
Kane klager over polarnattens svekkende og eldende virkning. Efter å ha
prøvd denne natt i 3 måneder, sier Nansen at han ikke har merket noget
til en slik virkning, — «jeg minnes ikke å ha vært så legemlig sund og
i full likevekt som nettop nu. Jeg vilde snarere anbefale disse egne
som et fortrinlig sanatorium for nervesvake og

nedbrutte mennesker, — det er mitt ramme alvor--. Hele hemme*

ligheten er å innrette sig fornuftig.»

I Karahavet hadde Fram med glans bestått sin prøve overfor den løse
drivis.

Den 9. oktober mens de satt og pratet efter middagsmaten, begynte en
øredøvende larm og hele Fram ristet. Det var den første skruing. Alle
mann på dekk. Fram klarte sig fint. Isen satte på, men måtte under, og
skuten løftet sig, — inntil et par fot. — Den 11. begynner det så sakte
å knirke og klage langs skibs* siden. «Så stiger det gjennem alle
tonearter, nu klager det i høie syngende lyd, nu brummer det og knurrer
det, så smeller det, og

skuten skvetter et stykke op. Stadig stiger larmen, det er som et helt
orgelverk, skuten skjelver og rister, skvetter op tak for tak, eller
løf* tes sakte. Det er en lun hygge ved å sitte og høre på alt dette
leven og vite at skuten er sterk — det var de som for lenge siden hadde
vært knust. Isen presses mot skibssiden derute, flakene knekkes,
stabler sig op, tvinges ned under det tunge usårlige skrog, og vi
ligger som i en seng. Så begynner larmen å gi sig, skibet synker igjen
ned i sitt gamle leie, og alt er stille som før.»

Karene gadd ikke lenger gå op for en skruings skyld. Det var vel ikke
noget annet enn isen som kunde ta skade, tenkte de vel.

Skruingen optrer gjerne to ganger i døgnet, i forbindelse med
tidevannsbølger, særlig ved springflo og nymåne. I mellemtiden, mellem
ny? og fullmåne, liten eller ingen skruing. Tidevannsskru* ingene mest
merkbare i Frams første høst og tredje år, altså i nærheten av det åpne
hav. I det indre av polarhavet er skruingen mere uregelmessig, og
skyldes vinden og isdrift. Er svære ismasser i drift og møter
hindringer i andre ismasser som er i drift i motsatt retning, av
vindforandring i fjernere strøk, må der opstå sterkt press.

«En slik skruing er unektelig et veldig skuespill. Man føler sig som
man stod ansikt til ansikt med jetter, og det er ikke under at frykt*
somme sjeler lar sig imponere og tror at alt må bøie sig, for når skru*
ingen begynner for alvor, da er det som det ikke fantes det punkt på
jordens overflate som ikke kunde rokkes, som ikke rister og bever.
Først en tordnende dur som av jordskjelv langt borte i det store øde;
så durer det på forskjellige kanter, kommer nærmere og nærmere,
naturens jetter er våknet til kamp. Isen sprekker på alle kanter, den
begynner å veltes op, — og med et slag står du midt i det. Det hviner
og braker omkring dig, du kjenner isen skjelve og knake under føttene,
ingenting er i ro lenger. I halvmørket kan du se hvorledes isen knuses
og tårner sig op i høie rygger, nærmere og nærmere mot dig. Du kan
skimte flak på 10—12—15 fots tykkelse bli knust og løftet op på
hverandre som var det fjærballer, de ryk* ker nærmere innpå, du
springer unda for å berge livet. Men der sprekker grunnen like foran
dig, et svart gap åpner sig, vannet strøm* mer inn. Du kaster dig til
siden, men der øiner du gjennem mørket en ny rygg av veltende isstykker
som drar den annen imøte. På nok en kant prøver du, også der det samme.
Det durer og dun*

drer som av den veldigste foss på alle kanter, smell efter smell som av
kanonsalver. Det trekker sig sammen om dig, flaket du står på blir
mindre og mindre, vann fosser innover, der finnes ingen annen redning
enn å springe over de rullende isstykker for å komme på den annen side
av skruryg* gene. Men så stillner det av igjen, larmen drar videre, og
litt efter litt taper den sig langt der ute i det fjerne.»

Spaserturer i slikt levende ter* reng må sikkert være herdende for
«nervesvake og nedbrutte mennesker,» som Nansen anbe* faler disse egner
for!

Det var vinterskruingene de tidligere polarfarere mente ingen skute
kunde stå sig for, hvad den så var gjort av. Fram fikk prøve dem mer
enn nogen annen skute har gjort, uten å få en flis revet av. Knust
kunde den ikke bli. Men der var en annen fare, — å bli begravet og
trukket ned av skru* garene. Den 3. 4. januar 1895 kom en skrugar av
usedvanlig høide og drøide og kraft mot Fram, Flaket under Fram var 9
m. tykt, men gav sig for den veldige vekt i skrugaren. I ekspedisjonens
forbere* deise var også en slik hendelse forutsett, at de måtte forlate
Fram. Båter og telter, sleder og hunder og ski, proviant og klær og
sove* poser og redskap blev flyttet ut på trygge steder av isen; alle
sov den natten fullt klædd. Den 4. januar gikk skrugaren inn over bak*
bord side, og begrov endel av skibet til 2 meters høide over rekken. De
12 stod ute på isen og så på. Men den 13., Sverdrup, hvor var han?
Nansen for ombord og fant Sverdrup i dampbadet. «Er du gælen? Skjønner
du ikke skuta holder på å bli klemt i filler. De andre er ute på isen,
vi venter bare på dig.» «A», svarte den ufor*

styrrelige, «jeg tenkte det kunde bli lenge før jeg fikk vasket mig, så
var det best å gjøre det grundig nå.»

Det var det styggeste angrep isen kunde ha funnet på, sier Nansen.
Flaket som skruingen skjøv innover isen mot Fram, var 3 meter tykt og
tok Fram midt på livet. Enhver annen skute var blitt knust. Fram tok
støtet programmessig, forvandlet rambukken til en donkraft, og vred sig
løs og løftet sig. Dens fjellsterke sider forvandlet flaket til blokker
og småis — skrugar — som mannskapet fikk god mosjon av i flere uker med
hakker og spader.

Det var skruisens «dautak» dette åtaket. Framkarene fikk ikke flere
øvelser i utrykning. Men respekt fikk de for skruisens for« ferdelige
makt, og for sin kjære Fram også, for den tankens seier som lå i dens
form. Men for sikkerhets skyld lot de den utbårne isutrustning bli på
isen.

Isbjørnen var et annet oplivende element i Framlivet. Denne vidt
omstreifende selfanger er overalt i drivisstrøkene polen rundt, og
langt innover polkalotten. For Nansen var isbjørnen en gammel kjenning
fra Vikingferdens berømmelige bjørnejakter, og adskillige bjørner falt
for hans sikre skudd også under Framferden. Han ut« foller riktig sitt
fortellertalent når han beretter eventyrene om bjørn.

Bjørn som var på sultekur droges sterkt av alt det etelige og duftende
ombord i Fram, like fra hundene og mennesker til steke« panna i byssa.
Når Juell satte en stekepanne med smør og løk utpå rekken, kunde en
bjørnenese ta teften av dette mange kilometer ut på isen. Den er nokså
nærsynt, og skal den tilfredsstille sin nysgjerrig« het ved hjelp av
synet, må den nær innpå.

En dag Scott Hansen, Blessing og Johansen var ute og reiste et
observasjonstelt i nærheten av Fram, kom en bjørn. «Hysj! vær rolig så
vi ikke skremmer'n,» sier Hansen. De huker sig ned og ser på den. «Jeg
tenker det er best jeg lurer mig ombord og sier det,» sier Blessing.
«Ja gjør det», mener Hansen. Og Blessing for« siktig avsted på tå, så
bjørnen ikke skulde bli redd ham. Imens hadde bamsen fått øie på dem og
fått vær av dem; den kom luntende rett efter nesen. Hansen begynte å
overvinne sin frykt for å skremme. Så fikk den se Blessing som på
letten fot snek sig avsted mot skuten, og satte bent mot ham. Blessing
blev nu også beroliget med hensyn til bjørnens nerver, han stanset
tvilrådig, men efter en smule be« tenkning kom han til det resultat at
det i grunnen var hyggeligere

å være tre enn en, og søkte tilbake til de andre fortere enn han hadde
forlatt dem. Bjørnen tok samme kurs, og gjorde nu god fart. Hansen
syntes det blev litt betenkelig, og mente tiden var kommet til å
anvende et middel han hadde sett anbefalt i en bok — han reiste sig i
sin fulle høide, slo med armene og hylte med sine lungers fulle makt,
kraftig assistert av de andre. Men bjørnen holdt både kurs og fart
fullstendig uforstyrret. Nu blev situasjonen kritisk. De snappet hvert
sitt våben, Hansen en ispil, Johansen en øks og Blessing ingenting;
ropte av alle krefter: «Bjørn», «Bjørn!» og skar avsted mot skuten alt
de vant. Men bjørnen holdt sin støe kurs til teltet, og først da den
hadde undersøkt alt der, drog den med veldige skritt efter rømlingene.»
Nansen var nu i sprang imot. «Da den fikk øie på mig stanset den
forbauset op, som om den tenkte: mon hvad er du for et kryp? Jeg gikk
inn på et godt hold, den stod rolig og så stivt på mig. Endelig dreiet
den litt på hodet og jeg sendte den kulen i halsen. Uten å røre et lem
sank den ihop.» Det var en mager hanbjørn. En kule gjennem
halshvirvelen eller gjennem hjernen er det eneste som dreper en isbjørn
øieblikkelig, selv med en kule gjennem hjertet kan den løpe mange meter
og avstedkomme ulykker.

Efter den dag, og enda mer efter at Peder i 95 hadde fått en bjørn til
å bite ham i hoften, gikk karene ikke på isen uten våben.

En natt snek en bjørn sig ombord to ganger og tok hver gang en hund med
sig. Den ene av disse hundene var folkevond, særlig på Johansen. Om han
satt oppe i tønnen og plystret i vintermørket, hylte «Svarten» av sinne
langt ut på isen. Da de fant levningene, sier Nansen : «Er De glad nu
Johansen, siden Deres uvenn er ute av verden?» — «Nei, jeg er
bedrøvet». «Hvorfor det?» — «Jo fordi vi ikke blev venner før han
døde.»

— Det var denne hunddreperen som vilde ha lårstek hos Peder, da han kom
med en løkt og vilde se hvad der var for leven ved skuteveggen; der lå
en bjørn og rev i en hund. Da bjørnen for på ham, drev han til den med
løkten i hodet, så bjørnen satte sig og så på ham. Peder nyttet pausen
til å renne op og rope alarm. Og så for de ut alle som fikk fatt i
børse, det hastet, der lå bjørn og gnog på en levende hund. «Skyt,
skyt, hu vil ikkje brænn», skrek Peder, børsa hans var full av frossen
vaselin. I Nansens børse satt en strydott, ikke til å få ut. Og
styrmannen han hadde også

dott i børsa. Og Mogstad fektet med tom børse og skrek at bjørnen måtte
skytes. Og Scott Hansen, femte mann, lå på maven i en gang og rotet
efter patroner gjennem en dørsprekk — døren vilde ikke op for et
hundehus bakom. Så kom Johansen og brente av like ned i bjørnehårene.
Det hjalp, hunden kom løs ; men den bjørnen trengte fem kuler. Siden
ertet de ofte Peder med at han skrek så stygt da bjørnen bet ham. «Hm —
skreik!», sa han, «eg undrast om ikkje fleire hadde skrikje, eg. Eg
mælte skridta etter di karann som va så redd for å skræmme bjønn, dæ va
sju alne mella kvart steg!»

Hundene, det blev etterhvert mange av dem, gav både moro og arbeide.
Det var liv i leiren når de blev sloppet løs og i stor* mende glede
tumlet sig i sneen. Ofte var de med på spaserturene utover isen, de var
flinke til å varsle bjørn, men meget forsiktige med å gjøre nærmere
bekjentskap. De måtte passes nøie, leken deres gikk lett over til
slagsmål for alvor. Sloss to, kastet andre sig alltid over den tapende,
svakere part og bet den ihjel, om ikke høiere makter grep hårdhendt
inn.

Få de ville krabater temmet til kjørehunder var spennende sport. Nansen
forteller om sitt første forsøk, hundene besørget det hele, retning,
styring og farten, — hit og dit, bort i koss og garer, så til* bake til
skuta og skuta rundt over alle søppelhauger og bokser som fantes, med
Nansen dinglende efter på enden, på maven, på ryggen. Det var cirkus
for mange penger. Og enda var Nansen egoistisk nok til å være glad for
at ingen var på dekk og fikk godt av morroa.

I tidens ensformighet var enhver anledning til fest en kjærkommen
avveksling. Deltagernes fødselsdager feiredes med fin mat, taffelmusikk
og taler. Og Frams fødselsdag, 26. oktober — stor og velfortjent fest
for Fram. Efter festen sitter Nansen alene, tankene går tilbake det
året som gikk «siden vi stod deroppe på plattformen, og hun slo
champagnen mot baugen og sa: Fram skal du hete, og så det tunge sterke
skrog begynte å gli. Jeg klemte henne i hånden, tårene trengte sig frem
i øinene og gråten op i halsen så en ikke fikk et ord frem. — — Aldri
glemmer jeg det øieblikk vi stod der sammen og så utover. Og nu — alt
som er hendt — de siste fire måneder! Skilt; hav og land og is og
kommende år ligger mellem oss. — Hvor lenge skal det vare? Jeg har
vondt for å tro at jeg ikke snart skal se hjemmet igjen —.»

Samme dag tok solen avskjed for det år, og den lange polarnatt begynte.
Hver breddegrad som passertes var fest, og julen og nytt? år og dagen i
februar når solen kom efter den lange natt, og 17. mai. Julekvelden,
ikke minst den første, var noget for sig selv. En glad og hyggelig
kveld, kjøkkenchefen overgikk sig selv, kasser med julegaver, juleavis
og musikk.

Og lys, lys overalt, det var ikke som i julesalmen, mødres hender som
tendte lysene for guttene ombord i Fram, men det var mødres sønner som
tendte lysene; en noget forceret munterhet måtte til for å skjule
tankene som gikk til dem derhjemme. I tusener av

julehjem satt der folk i spenning, som ikke var fri for uro og angst.
De 13 i Fram ønsket nok de kunde meddelt sine at de satt trygt og godt
ombord i Frams uinntagelige festning.

Og så kom nyttår med sitt Janushode og gjorde op bestikket, først og
fremst Frams bestikk, — hvor langt mot nord og mot vest? — hvor langt
igjen? Første nyttår omkring 80. breddegrad, og lengde* grad. Det var
rikelig av begge slags grader igjen.

I februar var en fest uten vemod, solfesten, når solen igjen dukket op,
med nytt liv og håp, med en lengsel som spilte sjelens vinger.

Og i mai kom den store festdag, som i de år tok sin glans av et stort
håp mer enn av minner. Der var spenstighet og vilje i de armene som i
de dager bar de unge rene flagg. Også Fram*karene gikk i stort flaggtog
den 17. mai. Nansen i spissen, bærende høit et rent norsk flagg. Så kom
Frams kaptein, Otto Sverdrup, med Frams standart, et banner på 3 meter.
Så kom musikken på en slede, det var Hjalmar Johansen med trekkspillet,
og derefter de andre med forskjellige aktuelle faner og merker. Peder
med en lang harpun, kokken med gryten på ryggen. Blessing, den arbeids*
løse doktor, bar på toppen av en mektig stang en fane. En utspent
ulltrøie med N. A. Normal arbeidsdag.

Bakefter kom meteorologene, og så kom hundene, «Suggen» med sløife på
halen og så de andre firebente deltagere. Også disse skjønte «togets
tanke», for de gikk med gravitetisk alvor.

Fra det høieste iskoss holdtes tale for Fram som så lykkelig hadde ført
dem over 81de breddegrad. Tilbake til Fram, hvor Nansen fra
kommandobroen holdt talen for dagen, mens de tolv stod på isen med
opstilte faner. Så 3 X 3 hurra og dundrende salutt med 6 skudd. Da
satte hundene ivei, vettskremte av skud* dene, og blev borte i mange
timer. —

Der var krutt i stemningen i de årene. I 95 endog mobilisering. Ikke
ubetegnende for det underbevisstheten kunde gjemme på i de årene, er
den drøm Nansen forteller om den 28. desember 93. «En uhyggelig drøm.
Svenskene gjorde plusselig nattlig innfall i Bergen, hele vågen var
full av mudderprammer, stappfulle av soldater. Jeg syntes jeg reiste i
et tog utover Tyskebryggen sammen med en offi* cer, vi hadde en kanon
på vognen og skjøt på mudderprammen med granater, jeg huket mig godt
ned i vognen efter skuddet, da

jeg ventet en salve fra svenskene. Men de var tause og stille i
måneskinnet. Vi for videre med toget, jeg var meget ille tilmote, og
trettet med officerene fordi de ikke straks overdenget svenskene med de
stakkars soldater vi hadde, nu mens de gjorde landgang, senere blev det
forsent.

Senere i drømmen bodde jeg langt oppe i landet, og der kom en svensk
officer og underrettet mig om at nu rykket de samtidig inn og tok
Kristiania. En uhyggelig drøm, som forhåpentlig intet har på sig».

Da Nansen i 96 kom tilbake, var det første han spurte om: «Hvordan har
min kone det, og hvordan står det til med den nor* ske politikk?»

Polarnatten — den i alle polarsagaer så fryktede polarnatt— fyller og
betar Nansens sjel.

«Noget mere vidunderlig skjønt enn polarnatten finnes ikke. Et
drømmesyn, malet i alle sjelens fineste toner. Ingen former, alt
demrende, drømmende farvemusikk, en fjern uendelig melodi, i dempede
strengetoner. Men er ikke all livets skjønnhet slik, høi og fin og ren
som denne natt? Gi det sterkere farver og det er ikke lenger så skjønt.
— Som en umåtelig kuppel hvelver himmelen sig over dig, blå deroppe,
grønn nedover mot randen, nederst nede lilla fiolett. Oppe på det blå
hvelv blinker stjernene, samme fred som alltid, venner som aldri
svikter. Så rister nordlyset sitt sølv* glitrende slør utover hvelvet,
snart gult, snart grønt, snart rødlig, spredes, samler sig igjen i
urolig jag, vugger så i lysende sølvbånd med rike folder; glitrende
strålebølger farer henover, og glansen svinner for et øieblikk. Nu
leker det med nogen flammespisser helt oppe ved zenit, med ett skyter
en kraftig stråle op igjennem like fra himmelranden — så smelter hele
sløret vekk i måneglansen. Det er som en hører sukk fra en bortdragende
ånd. Bare hist og her svevende lysskyer, vake som en anelse — det er
støvet fra hans glitrende kappe. Men nu vokser de igjen, nye lyn skyter
op; en endeløs lek. Og så alltid denne stillhet, gripende som
uendelighetens evige symfoni. Jeg har aldri kunnet fatte at denne jord
en gang skal stivne og bli øde og tom. Hvortil da all denne skjønnhet?
Ikke et vesen å gi lykke. Nu aner jeg det. Her er den kommende jord,
her er skjønnheten og døden. Men hvorfor? Ja, hvorfor alle disse
kloder? Les svaret derute i det blå stjernerum — — —»

I de tre polarnetter har mange nordlys fengslet og fylt hans sinn.
Gjennem synet har det sette virket på hans sinn som musik« ken virker,
som om rummet var et orgel, og alle verdners største Bach spilte
Vårherres aller rikeste, aller skjønneste komposisjon.

Blandt de skildrede polarnetter er der en som fortetter sig til et
billede av stor plastisk skjønnhet:

« — polarnatt, du er som en kvinne, en vidunderlig skjønn kvinne —
antikens edle trekk, men også dens marmorkoldhet. På din høie panne
klar som eterens renhet, intet medynk med et men« neskekryps små
lidelser; ingen følelses rødme over din bleke deilige kinn. I ditt
ravnsorte hår, bølgende ut i rummet har rimfrosten sprengt sine
blinkende krystaller. Din hals' stolte reisning, rundin« gen av din
aksel — så edel, men så ubøielig kold. Din barms hvite kyskhet er
ufølsom som isens sne. Kysk, marmorskjønn og stolt som du over det
stivnede hav, det sølvglitrende slør om din skulder, vevet av
nordlysets stråler flagrer ut over det dunkle hvelv. Og dog — stundom
aner en et smertedrag over din munn, og dypt i ditt mørke øie drømmer
uendelig vemod — har også du kjent livet, sydens varme kjærlighet?
Eller er det min egen lengsel som gjenspeiler sig? Ja, jeg er trett av
din kolde skjønnhet; jeg lenges mot livet, det varme, rike.»

Det var 1ste juledag 93 han følte denne første tretthet over polar«
dronningens kolde skjønnhet. Gradestokken viste også 38 kulde« grader.

Han lengter. «Men lengsel er ikke det verste! Alt skjønt og godt i en
gror op i ly av den.»

Ennu ut på våren må dagboken medgi at det er et sorgløst liv. «Der er
ingen ting som hviler tungt på en. Ingen brever, ingen aviser, ikke
noget forstyrrende. Her er klosterlivet, fjernt fra verden, det jeg
drømte om som yngre, hvor man i fred kunde hengi sig til sine studier.
Jeg er også lykkelig.»

Men lengsler og minner er i lengden for passive ting til å holde en
natur som Nansen i bevegelse med.

Hans rike og mangfoldige sinn hadde drømmens og lengselens store skoger
i sig, der han kunde drive og drømme og lengte og dikte, finne
avspenningens hvil efter svære perioder av arbeide og spenning. Oftest
var hans hvil som ørnens: en hvil på spente vinger.

Strengt åndsarbeide, som de fem år i Bergen, avbrutt av korte og svære
fjellturer. Selve Grønlandsisen var et frikvarter for hans hjerne.

I virkeligheten er vel den slags vekslinger av spenninger bare til en
viss grad en avspenning, men en kjempekraft på middags* høiden føler
slik veksling som hvil.

Tiden mellem Grønlandsferden og Framferden var en ny spen* ningens tid.
Et uhyre, litterært arbeide — «På ski over Grønland» og «Eskimoliv»,
store foredragsreiser ute og hjemme, bygning av eget hjem, og først og
sist forberedelsen til Framferden, et uendelig slit, de tusener av ting
skulde gjennem hans hode først.

Efter fire års slit står han ombord i Fram og kan puste ut, — med
beklemt sinn, mens øiet søker en hvit skikkelse ved strand* furuen i
Svartebukta.

Turen langs Norge er hvil. Frams møte med drivisen i Kara* havet er
spenning, Frams første tak med polarisens skruing er spen* ning, med
rød strek under i dagboken den første polarnatten, den første
polarsommeren, isbjørner og nordlys, det er alt sammen av* spenning, —
«et sorgløst liv.»

Men tidens hjul hadde alt det første år hatt sine anfall av langsom
gang. Det hjulet stod i stadig sterkere forbindelse med loddlinens
stilling. Stod driften stille, stanset tiden sitt hjul.

Da hjulet begynte år nr. 2, blev tidens sakte gang mere følelig.

Dertil virket at en forutsetning for hans plan var slått feil. Han
hadde gjort regning med et grunt polarhav, der vannmassene fra Sibiria
vilde gjøre sig gjeldende som en sikker strøm. Men nu viste det sig at
alt Frams lineverk rakk ikke bunnen, der måtte lages reperbane på isen,
og lages liner av stålwirene i Frams rigg, så viste det sig at
polarhavet var 3 — 4 tusen meter dypt. Vannet fra Sibiria kunde ikke
her gjøre sig så sterkt gjeldende som strøm, vinden fikk en større
rolle enn tenkt. Kartet over Frams drift viste også en irriterende
ujevn drift, med mange stansninger og tilbake* rykninger.

Våren 1894 skrev Nansen.i dagboken: «Skal jeg gjøre bestik* ket op, er
det igrunnen, når jeg skal være helt ærlig, forbannet skitt.» Han
regnet ut at Fram vilde trenge 7 — 8 år til sin drift, og med utsikt
til ikke å komme polen så nær som tenkt. Selv om det ikke hadde nogen
videnskapelig betydning at Fram akkurat gned

skuteveggen mot jordaksen, så var det likevel et særdeles stimulerende
ønske for dem å nå selve polen, dette eftertraktede mål for så mange
for* søk, for det store publikum endog det mest sensasjonelle mål for
turen.

Det «sorgløse liv», denne passive tilværelse under denne fortvilet
langsomme, krokete drift, denne tålmodighetsprøve var hardere påkjen*
ning enn de største toppanstrengelser under en mere aktiv tilværelse.

«Denne uvirksomme, livløse ensformighet tynger og knuger en. Ingen
kamp, ingen mulighet for kamp, alt så stille og dødt, sunket hen i sig
selv, stivnet under isens dekke, — å, der kommer is i sjelen! Hvad gav
jeg ikke tor en dag i strid, bare en eneste fare.

— Ennu må jeg vente og se på driften. Men tar den feil retning, da alle
broer av, da alt inn på en ferd over isen mot nord! Da er handlingens
dag kommen. — Jeg vet ikke bedre. Det blir en vove* lig ferd, det blir
liv eller død. Men har jeg valg? Det er ikke manns gjerning å sette et
mål og så vike når slaget skal stå. Det er bare én vei, og den heter
fram. —»

«Hvad glede er det ved krefter når der ikke er noget å bruke dem på?» —
«Hvad er et kall? Er det de krefter fødslen gav dig? Da vé den hvem
fødslen gav krefter til mer enn å la sig drive med strømmen.»

«Jeg må ofte tenke på Shakespeares Viola som satt «i bleke tung* sinn
lik tålmot på et marmormonument.» Kan ikke vi være dette tålmod, i
marmor, som vi sitter her på isen og lar årene rulle forbi og venter på
tiden? Jeg kunde ha lyst til å gjøre et slikt monu* ment. Det skulde
være en ensom mann i lodden ulveskinnshyre — helt tilrimet sitter han
på en ishaug og stirrer ut i mørket over disse uendelig tunge ismarker,
venter på lyset og på våren.»

Tidlig på våren 1894 begynte Nansen å tenke på å gjøre et fremstøt
nordover sammen med en ledsager, bruke hunder, sleder og ski, en vågal
plan uten retrettmulighet til Fram. Hjemveien fikk de legge over Frantz
Josefs land, Spitsbergen eller Grønland.

Han drøfter planen nøie igjennem med sig selv, og først utpå høsten
taler han med Sverdrup om den. Sverdrup er enig i at den tur bør
gjøres.

Det var denne uvirksomme og livløse tid som samlet hans sinn om denne
nye idé, en ny dåd. Den «uvirksomme» tid som gikk forut for idéens
fødsel, blev i virkeligheten en adventens tid, en selv* prøvelsens
strenge tid. I de lange eftertenksomme timer svingte sinnet mellem tvil
og tro.

26. mars 1894 — 2nen påskedag (fra utrykt dagbok) : «--Men

er der ikke ofre nok, skal en ofre alt fordi en kjenner viljens krefter
i sig? A, vi er bare redskaper for større makter, for oss er ikke
valg.»

«Akk om troen bare var et sennepskorn, som barn gikk vi gjen= nem
livet, med barneøiets tillit fulgte vi over fjell og dal den stjerne
som vinket oss. Følg kallet, la livet strømme fritt, med stormen
stryker all din tvil. La det så bære eller briste. Troen kan flytte
bjerge, og troen har jeg. Det skal lykkes.»

H/i. Han leser Evas brever og drømmer sig hjem til henne og til
fjorden, som ligger blikkstille i deilige farvetoner i kvelden, han ser
seilbåten inne ved holmen.

— — — «Stundom gripes jeg av mismot, men du tror jo på mig, du vet jeg
er den av skjebnen utsette, og en skjønn, herlig dag vil jeg vende
tilbake med seier —».

ET OPGJØR

Fram lå der i sin isseng, og drev med den. LTten snoren, «Lina», og
Scott^Hansens observasjoner skulde en tro at skuta slett ikke drev, men
lå fast til ankers. Den lå hele tiden med nesen mot syd, drev baklengs,
likesom uvillig mot det ukjente. Så trygg og bred og så irriterende
rolig, just som kapteinen sin, hvis stålblå, faste øiner var så
uuttømmelig fulle av tålmot.

Men selve chefen, han var midt i all roen full av uro. Det ulmet,
glimtet og sluknet igjen i det store skiftende blikk. Med all sin
viljemakt var han ingenting overfor strømmens gang og fart. Det passive
i en slik polferds drift holdt rent på å fortære ham, de tanker og
krefter som ikke kunde få utløp frem, — bli brukt på kvernhjulene, — de
malte rundt og rundt i ham, en malstrøm, en bakevje, et opflisende,
selvopløsende refleksjonsliv.

Det er ikke så at han er uten arbeide. Tvertom. «En uavlate* lig
rastløs ilen fra det ene arbeide inn i det annet, alt skal gjøres og
intet forsømmes fra dag til dag, fra uke til uke, og arbeidsdagene er
lange, sjelden slutter de før langt over midnat. Men gjennem det alt en
følelse av savn og tomhet som ikke må merkes. A, men stundom kan den
ikke holdes tilbake. Hendene synker viljeløst, og så trett, så usigelig
trett.»

Midt i det evindelige sommerlys lengter han efter polarnatten, «til
stjernenes evige underland, med det åndeaktige nordlys, og månen
seilende gjennem den dypblå taushet, — den er som en drøm, som et syn
inn i drømmenes tåkelette land.» Dette unådige lys som slukker ut
stjerner og nordlys, mørke og drøm og mystikk, dette unådige lys som
ligger som tomheten over ismarkenes død, det skjærer ubarmhjertig
innover sjelen, over den skjulteste krok, avdekker en selv og ens liv,
til en syns hele ens livsgang er bare smårykk hit og dit, ens skib uten
rett til Framnavnet.

Det er 11. juli 1894 han anstiller disse betraktninger, og de var ikke
et enkelt tilfeldig anfall av tungsinn. De var et efterslett efter et
opgjør med sig selv som han anvendte en hel dag til tidligere på
sommeren, i juni 1894.

De dagboksbladene har ikke noget direkte å gjøre med Fram* ferdens
epos; derfor har han ikke tatt dem med i Framboken.

Men for oss nu, da det store livsdrama som heter Fridtjof Nan* sen er
avsluttet, er hvert gløtt han gir oss inn i sitt rike og sterkt
bevegede sjeleliv av stor interesse. Vi forstår ham dypere, vi skjøn*
ner også det hans medarbeider og venn i sin minnetale i Videnskaps*
selskapet i Oslo sa om ham, at han var ingen Aladdin. Skjønt få har
oplevet så mange seire og triumfer, og fått fanget så fullt av verdens
stolteste kranser, så kastet ikke nogen genius eplene ned i hans
turban, han måtte hente dem selv, tidt gjennem klungerkratt, også av
dem som var i hans eget sinn. Fra dagboksblade 19. juni 1894:

«Alltid den samme urolig higende, ingen stadighet til noget. For et par
dager siden drev jeg ivrig på med å fotografere, så trett av det, og nu
er jeg begynt å male igjen. Men ikke før har jeg tatt fatt før jeg gir
det op. Uff, denne flagrende flukt og famlen fra det ene til det annet,
som er mitt livs ulykke og aldri vil bringe noget ut av det. Nu er
igjen disse gamle tvil om mitt livs egent* lige opgaver kommet, denne
samme leten efter en eneste stor tanke å samle livet om, å ofre min
åndskraft, min innestengte energi, for at den er der, det kjenner jeg,
eller det er jeg i allfall innbilsk nok til å kjenne, store tanker om
mitt eget åndelige verd har sannelig aldri manglet mig. Men ennu har de
ikke funnet et mål som helt har tatt dem og anspent dem til det
ytterste. Det hele har vært lapperi, og vil vel bli det til min
dødsdag. Jeg har ligget her på sofaen

i eftermiddag i åndelig slapphet, bladet i «Skillingsmagasinet» og lest
biografier av våre store menn. Jeg får en bitter følelse av at de har
hatt en eneste opgave å samle sig om, og derfor har de bragt noget helt
ut av det. Men mitt liv har vært splittet og spilt.

Leser jeg om en stor matematiker og de store matematiske pro« blemer,
da kjennes en tagg stikke der inne, det var som der i sje« len lå en
.udyrket evne som jeg har sviktet, matematikken var min første
kjærlighet. Jeg har helt og holdent troløst forlatt den. Kan« skje var
dog den av naturen min bestemte livsvei som skjebnen har latt mig
forfeile. Den og astronomien med sine uendelige veier har ennu en
selsom dragning som jeg aldri kan motstå når de kommer, der ligger
opgaver å løse som er livet verd, mens det jeg begynte, men også
forlot, var det nok til å fylle et liv ? Så til andre tider er det
geologien og spekulasjoner over jordens fortid som trekker. Jeg driver
studiene med febrilsk iver, med vold og makt vil jeg finne nye
banebrytende syner på de kjente fenomener. Jeg mener de må komme når
jeg kjenner alt. Men jeg leser og leser og de kommer ikke. Hvordan
skulde de også kunne komme hos en slik dilettant! Jeg tretner og lar
det igjen ligge i månedsvis, akk jeg er ingen forsker« ånd som jeg
engang trodde. Jeg mangler gnisten. Jeg må søke emner.

Emnet behersker ikke lenger mig, om det kanskje engang gjorde det, nu
tilfredsstiller intet emne lenger, alt er for smått. Likesom det som
gutt var mig for smått å være nr. 1 i klassen. Jeg vil lenger inn,
bakom det alt, til tingenes kjerne, og dit fører ingen vei. Jeg lider
forgjeves. De ting som her skulde opta min tid tiltaler mig ikke. Jeg
utfører de observasjoner som er fornødne, men det skjer ikke med lyst,
det er snarere med overvinnelse. Jeg må drive mig frem til dem, fordi
jeg nu finner at de bør gjøres, og leiligheten som kanskje ikke kommer
igjen på lang tid, bør benyttes. Med andre ord: det er min plikt, men
det er smått og uinteressant, det jeg alltid så på som maurarbeide.
Bare sommetider lykkes det dem å fengsle mig, således da jeg mente å
være på spor efter Golfstrøm« men, da arbeidet jeg med feberaktig iver,
unte mig næsten ikke søvn. Jeg var i ånde slik som jeg liker helst å
tenke mig selv, optatt av et eneste emne. Så fant jeg den, det var et
ubestridelig faktum, og charmen var vekk. A utpensle de mindre detaljer
ved tingen, interesserer mig ikke lenger, men jeg gjør det av plikt.
Imidlertid kaster jeg mig straks over oseanografien, og tror heri må
ligge store

opgaver å vente på løsning, men jeg finner ingen, og det dør her likt
det andre. Imens snegler livet sig hen med de spredte små iakttagelser,
som en slik reise fører med sig. Så hender det at jeg plutselig
stanser, fengslet av et vakkert syn, et fint dikt i farver av is og
himmel, med hele denne naturens enkle motsetninger, min skjønnhetstrang
våkner og vil skape, jeg tar fatt, men som alltid er emnet mig for
stort. Jeg ser vel kanskje noget skjent som jeg gjerne vilde ha frem,
men evnen glipper, jeg innser for snart at jeg ikke når dit, og kaster
ergerlig penslen fra mig og lar skissen ligge uferdig som alltid. Ja,
når har jeg overhodet i mitt liv gjort en skisse ferdig, jeg mener
alltid å komme tilbake til den siden, når jeg er bedre oplagt, da skal
jeg rette iallfall disse mangler, som lett kan rettes, men det blir
aldri. Hvad skulde det også tjene til, det blev jo allikevel kun en
kariaktur av det jeg vilde.

Men hvor megen skade har ikke denne dumme kunstnertrang voldt mig. Om
jeg skulde gitt mig av med den, hvad hadde det da ført til? Jeg hadde
sannejig ikke vært fornøid med lite, å frem* bringe nogen «pene
billeder» hadde ikke vært noget. Nei, stort skal det være, det måtte da
minst være banebrytende skulde det være mening i det — hei sann! Men
toppunktet når jeg dog når jeg derefter styrter mig inn i
forfattertanker og vil skrive et banebryte nde filosofisk verk over
menneskeåndens ophav og brytende liv. Jeg forfatter! som ikke har mere
forfattertalent enn det papir jeg her skriver på, eller jeg som ikke
har flere originale tanker enn den flaske fotografisk fremkaller som
står der foran mig, nei ikke så mange som den, for den kan iallfall
fremkalle noget om det er tatt av en annen; men hvad kan min tanke? A
bare det som er tenkt og sagt hundre ganger før. Snart kaster jeg mig
vel igjen på en eller annen videnskap. Gud vet hvem næste gang står for
tur. Underlig er min egen videnskap den som synes minst å trekke mig
nu, og engang eiet den mig dog helt, i fem år åndet og levet jeg ikke
for annet, da var mine djerveste tanker tilfreds med å løse opgavene
innenfor den, men det var selvfølgelig de sværeste kjempe* opgaver jeg
gikk løs på, mindre kunde det jo umulig være, en almindelig maurtrell
kunde jeg ikke forsone mig med å være, med medynk så jeg disse
stakkars, men så usigelig nyttige maur som utrettelig dag efter dag —
år efter år, sleper bitte små grannåler, undertiden slipper de vel en
for å ta en annen, litt bedre nål; men

det er alt, i årenes løp murer dog disse puslinger op en prektig
maurtue, å være med å være «nyttig» hadde hele min sjels forakt, jeg
måtte mure mine egne bygninger. Istedetfor trellen som jeg vel var
skapt til, vilde jeg være giganten som stormet himmelen og fylte livet
med et verk, som når kvelden kom kunde si mig at jorden, nei helst hele
universet var ført inn i nye baner. Pasteur. Da først mente jeg
tilfreds å kunne lukke øinene og gå over i evigheten, det alene syntes
en idrett, åndskraften verd; å være nyttig, hvortil skulde det og
tjene, dertil hadde jeg formegen tvil om utviklingen ingen vei bærer
hen, den førte jo snarere fra enn til lykken, og lykken er det eneste
nyttige. Noget mål for fremtiden har den ikke, mål er bare chimære.
Naturen har evig kretsløp

Det var vel forfengelighet, å ja, forfengelig har jeg vært, som all
ungdom lengtet vel også jeg efter å vekke medmenneskers beundring, men
heller ikke der var jeg fornøid med lite, stort måtte det være, skulde
det være en anstrengelse verd, da måtte det være den hele menneskehets.
— Men det var vel ikke alene dette, nu da jeg har fått en liten
smakebit, så jeg kan ane hvad verd den egentlig vilde ha, trakter jeg
ikke lenger efter den, den synes mig å måtte være mere brysom enn
tiltalende, men likefullt har jeg samme lengsel mot det store ukjente,
den må vel da ha en dypere rot i sjelen, den må vel være en naturdrift
som krever tilfredsstillelse, men stopp! Om du visste at verden om få
år skulde forgå, at altså alt eftermæle da måtte utslettes, vilde du
også da kjenne de samme lengsler? Neppe så sterkt, det er altså
allikevel forfengelighet, ditt navn må ikke dø med dig.

A skrøpelige menneskesjel, hvor gjerne du vil bedrage dig selv, hvor
gjerne utsmykke dine motiver, eller var det kanskje fordi der da ikke
blev nogen verden til å følge de nye baner, du vilde kaste den inn i?
Eller vilde du kanskje like til det siste finne nytelse i — med dine da
først for alvor unyttige — opgaver? La oss iallfall tro så i det
lengste. Hvorfor fikk en gigantens lengsler og blev skapt som en
almindelig maursoldat? Naturen er ofte underlig lunefull i sine
innfall. Jeg pusling vilde puste verden inn i nye baner! Jeg husker jeg
satte op for mig naturforskningens største koryfeer og spurte mig selv
om jeg vilde være tilfreds med å nå dem, men ingen fant nåde for mine
øiner, selv ikke Darwin, og snaut nok en Newton var stor nok, og jeg
kunde dog ikke en* gang styre min egen bane. Hvorfor forlot jeg
zoologien, just da jeg

mente for alvor å ha begynt? Det var ikke mig som forlot den, men det
var skjebnen som ved ytre tilfeldige omstendigheter pirket litt ved
mitt liv, og straks var hele dets løp et nytt. Vel mente jeg bare det
var en midlertidig forfriskningstur hin ferd til Grønland, efterat
hjernen var overanstrengt. Planen var jo heller ikke ny hos mig; men
det blev en vel lang forfriskning, og nu sitter jeg her, over 6 år
senere, og er ennu ikke vendt tilbake, men travet videre på den nye
ørkenvei, dette er sikkert det verste brudd i mitt liv, som jeg vel
alitid kommer til å lide for, og som gjør at jeg vel neppe finner et
virke å samle mig helt om, det har splittet mitt liv i to eller flere
deler som ikke vil henge sammen, og den ene del gjør at den ånnen synes
tapt tid som kunde vært anvendt bedre og til å gjøre det hele
harmonisk.

Hele mitt liv har jeg likesom gått og ventet på den store idé, den
hvorfor mitt liv skulde være en kamp, skulde slå ned i mig som et lyn,
jeg har anet både hist og her, men aldri er det store lyn kommet. Det
har vært små gnister fra en kunstig ladet leydner* flaske, jeg trøstet
mig alltid med at jeg var ung og fremtiden vilde bringe det, når jeg
kastet mig uforsagt inn i opgavene, men nu er jeg begynt å tvile, jeg
er neppe helt ung lenger, den tid da lynene kommer, om de overhodet
slår ned, er våren og sommeren, men den svinner hurtig, og fremtiden
bringer neppe nogen. A, bedre var det vel å være en nyttig maur uten
lyn, enn et flagrende nordlys, hvis hele liv er en søken efter sin egen
likevekt, og som svinner før den er funnet, bare en vill ørkesløs dans
uten mål over det stjernesådde himmelhvelv. Hvor det dog kanskje om det
hadde samlet sig, var blitt en stjerne av mindre rang, og hvor lite
skulde det ikke til for at den samling virkelig var foregått, bare en
liten forandring, bare et ord hadde kanskje vært nok, og mitt liv hadde
utviklet sig harmo* nisk som en stille elv, fremdeles hadde jeg kanskje
sittet der som en aktverdig zoolog, jeg hadde virkelig for en eneste
gang funnet min likevekt. Naturligvis hadde jeg da styrtet løs på den
opgave jeg anså for den høieste, å spore tankelivets ophav, utdype
nervesystem mets innerste bygning og sammenheng fra grunnen av, jeg
mente alt å ane nye baner, og der åpnet sig syner som tyktes å føre
videre frem. Hvem vet, kanskje hadde de også gjort det, vel bærer jeg
innerst inne på de samme syner, ennu det som jeg engang mente å ane og
ikke kan glemme, der behøves ikke mere enn at en anatom

som Retzius eller en zoolog som Roghankaster sier mig det er skade jeg
forlot zoologien eller mikroskopet, og jeg føler hele vekten av min
brøde ved å ha forlatt dem, nu kommer de fjernere og fjernere, der er
noget som heter synd mot naturen, har jeg begått den? Nei, — nei, jeg
fulgte bare min natur altfor meget. Snarere er det synd mot den hellige
ånd, den som aldri skal forlates.

Men var jeg blitt lykkeligere om det var gått slik at det brudd ikke
var kommet? Hvad vet jeg?

A jo, det vet jeg, at like fullt hadde jeg noget utilfredsstillet noget
i mig, da var det blitt følelsen av at jeg kunde møte noget på andre
felter, noget mere glimrende som vilde tæret på bunnen om dette kanskje
ikke var kommet helt til overflaten. Neppe var jeg lykkelig dengang jeg
førte hint liv. Utestengt fra alt liv omkring levet jeg bare for mitt
studium, natt og dag arbeidet jeg i mitt mikro? skop, det var som en
feber, og neppe har noget menneske arbeidet hårdere, jeg vilde ikke
tenke på annet, men likefullt brøt disse samme tærende tvil også da
igjennem, hvorfor en skulde bortødsle sin ung? dom, ja hele livet for
noget så ørkesløst som videnskapen, der dog ingensteds førte hen uten
mot uoverstigelige grenser, litt kortere eller litt lengere gjorde jo
intet til saken når veiens endepunkt allikevel lå i det uopnåelige,
uendelige og når disse tvil kom, da følte jeg hele vekten av livets
bitterhet og en brennende tørst efter å svales i skjønnhetens riker,
tørst efter en altforglemmende kjærlighet. Nei det liv hadde ikke bragt
mer lykke, eller rettere mer harmoni; for lykken den har jeg større,
helere enn jeg nogensinne hadde tenkt den, hun sitter der hjemme.

Det er altså utbyttet av et liv i hvis vugge der blev drømt så store
drømmer, ennu er det vel ikke slutt, men jeg ser for vel det blir ikke
anderledes. La mig stå frem, eller la mig nå nordpolen, ja selve
sydpolen, hvad hjelper det, det blir like lite lappet sammen til et
helt. Jeg føler nu for godt det berettigede i min fars stadige advarsel
mot å splitte sig formeget, å bli en polyhistor og hans sta? dige
formaning om å begrense sig om et hovedstudium. Han så vel kanskje der
var mange spredte småevner i gutten og var redd dem, selv ante jeg ikke
faren, der syntes jo heller ikke å være nogen, da jeg tok fatt for
alvor, koncentrerte jeg mig sannelig nok, ja så meget at jeg ikke
engang gav mig tid å lære zoologiens grunnele? menter. Forsent føler
jeg denne advarsels alvor, nu sitter jeg her

som en som aldri har lært noget tilbunns, en hvem likevekten vel for
alltid er nektet. Jeg undres over om det skulde være verre å tape sin
skygge enn sin likevekt? Om jeg bare kunde stige ned og nøies med det
lille, da kunde vel ennu noget nåes; men det er det eneste jeg føier
ikke å kunne. Bare i en eneste ting er jeg ikke dilettant, men
heldigvis er også det i livets kjernepunkt. I kjærlig* heten til
hjemmet er jeg hel, eller rettere til henne som er mitt hjem, mitt alt.
Kunde det ikke også være nok å leve for det ene, — men det som er blitt
livet selv, kan ikke lenger være livets mål, vi må sammen styre mot
noget annet. Riv det ut og livet er borte med det samme, men gi mig
det, da må også livet leves helt og rikt.»

30. juli 1894. «Ja videnskapen er en god venn. Jeg søker å glemme mig
selv, det lykkes vel og stundom, men den er kold, og jeg lenges
usigelig efter varme.

Ve den som har sett livet et øieblikk. — Men hvad er en enkelts savn og
lidelser mot det store hele!» —

26. oktober 1894. — — «Også jeg var vel barnet som så even* tyret i det
ukjente, som hadde drømt så lenge til jeg trodde det fantes. Og jeg
fikk det, isens store eventyr fikk jeg, dypt og rent som altets
uendelighet, den tause stjerneblinkende polarnatt, selve naturens
dybder, selve livets hemmelighetsfullhet, universets evige kretsløp,
universets evige død.

Dødens høitid uten lidelser og uten savn, evig sig selv. Ja, denne
tause stjerneblinkende polarnatt omkring dig. Her, ja her står du i all
din nakne enfold ansikt til ansikt med naturen, du set* ter dig
andektig ved evighetens føtter og lytter, og du kjenner Gud, det
altbeherskende, altets midtpunkt.»

14. november 1894. — — «A, stundom får jeg slik trang til å kunne
opløse denne natur i toner, hvilke veldige enkle akkorder vilde det
ikke bli, det alene skulde kunne gi dens vesen.» —

« — — Det synes mig som jeg glir utover disse fiater og inn i altets
uendelige rum. — Er det ikke billede på det kommende, her er evigheten
og freden. — —

« — — Hvad er forskning og vår forstand midt i dette uen* delige?»

18. november 1894. «I den ene time: Forstanden, forskningen, alt vårt
Treiben und Leben — elendig filistervisdom, ikke en pipe skråtobakk
verd.

Næste time kaster jeg mig over samme forskning, — tæres av tørst efter
å suge alt i mig, utspeide nye veier, nages av utilfredshet over ikke å
kunne løse alle opgaver som burde løses på denne ferd. Jeg brenner av
lengsel efter nye opdagelser for menneskeheten, efter en eneste stor
opgave å samle hele min kraft om.»

«Som om ikke utilfredshet, savn, lidelse var livets forutsetning! Uten
savn ingen kamp, og uten kamp intet liv, — det er sik* kert nok.

Men nu skal kampen beg3Tnne, handlingens store dag, — direkte kamp,
kamp av fulle skåler, seiren vinker bakenom.»

Nu er det slutt, opgjøret, med selvanalyser og tungsinnstankers ringløp
i «jegets kjeller». Nu er det tatt «det siste skritt over beslut*
ningens bro». Ferden mot nord, så lenge overveiet, er nu besluttet,
planen legges, følgesvenn er valgt.

«Forbannet affektasjon, alt dette med Weltschmerz! Du er bare lykkelig,
mann!» står der i dagboken næste dag.

Han tørner ut på dekket, hundene hopper og danser omkring ham, hans
muntre og djerve venner som med ham skal storme selve nordpolen.

PÅ SKI MOT POLEN

Hele sommeren 1894 overveiet Nansen alle muligheter og umu* ligheter
ved sin plan om et fremstøt, to mann sterk, på ski, med sleder og
hunder, for å utforske områder nærmere polen.

Utpå høsten la han planen frem for Sverdrup og 19. november spurte han
Hjalmar Johansen om å bli med. Sverdrup var utenfor valg, han var
uundværlig ombord som Frams fører og Nansens arv* tager. Enhver av de
tolv både misunte og unte Johansen den job* ben. En gildere kar til en
slik tur var heller ikke lett å finne. Norges berømteste turner og
gymnast, en ypperlig skiløper, utholdende, djerv og med godt humør.

Næste dag holder Nansen foredrag for hele mannskapet, gir en oversikt
over ekspedisjonens formål, hvad hittil er nådd og sannsynligvis vil
nåes, — om øn* skeligheten av å utvide området av undersøkelsesfeltet
ved et frem* støt mot nord. Det syntes de alle var en god idé.

Det var en vågsom og van* skelig reise, og dens utfall var av* hengig
av at utrustningen var den best mulige. Hele vinteren blev det travelt
med å gjøre istand til turen. Fram blev et livlig verk* sted hvor flere
av mannskapet sam* men med Nansen laget ski, kjelker, sovepose,
kajakker, telt, støvler og tøi, hundeseler, kokeredskap og instrumenter
og proviant og pakninger.

Erfaringene fra Grønlandsferden og eskimolivet kom nu riktig til gode.
Nansen laget selv den første kajakk, lett og sterk. I full stand veide
hver kajakk 18 kg. De blev gjort noget kortere og bredere enn
eskimoens. Det kom ikke an på fart, men stivhet og bæreevne, de måtte
være korte også for ikke å butte bort i iskossene under sledeferden.
Forøvrig blev de gjort på eskimovis, med et hull med ring i dekket, så
pesken kunde trekkes vanntett til ringen, så kan sjøen vaske over mann
og båt uten å trenge inn i båten eller gjen* nemvæte mannen. Når
kajakkene blev bundet sammen, kunde de, for* uten bagasjen, bære et par
sleder og nogen hunder også. Kajakk og siede var et ypperlig amfibium i
de trakter.

Klædedrakten var et vanskelig problem, pelsklær var ønskelig mot
kulden, men umulige å vandre i, ullklær var best, soveposen av
renskinn, fottøi av finnsko (av renoksens bakben) og lærkomager,
sennegress og sokker og ladder, leggsokker av vadmel, det vil si
utnyttelse av erfaringene fra Grønlandsisen.

Hver eneste ting eksprimentertes nøie ut. Nansen og Johansen flyttet ut
på isen og levde i telt for sig selv, stelte selv sin mat og prøvde
alle ting nøie. 25. februar var alt ferdig. En travel tid,

Hjalmar Johansen.

natt efter natt var Nansen ikke tilkøis før utpå morgensiden. Alt på
Fram måtte være iorden for den fremtidige drift, utdrag av jour« nal og
observasjoner skulde gjøres ferdige og tas med, og brever fra
deltagerne hjem, og fra de to polfarere, skulde skrives, der var de
tusen ting.

Men 25. februar drog de to, med 6 sleder og fulgt av en flokk
kamerater. Men det blev vendereis, en kjelke brast, og der var for
mange kjelker. Så tilbake, forsterke kjelkene. Men ennu en vende« reis
måtte til, sledenes tall redusertes til 3, med 9 hunder hver, bagasjen
redusertes til 660 kg.

Så endelig den tredje og siste avskjed, — den 14. mars.

Nansens og Johansens marsj mot polen og deres overvintring på Frantz
Josefs land er all polarsagas strålende topp, et eventyr uten
sidestykke, ikke om hell og slump, men om genial forberedelse, og i
utførelsen en utfolden av ånds« og legemsevner og krefter, en betagende
saga om bedrift, om menn who do things.

Det var en ganske utsøkt vanskelig is, selv til å være polaris, som
falt i deres vei. Skrugarene var ofte 8—9 meter høie, og hvor de ikke
kunde omgåes, gav de et uendelig slit og tidsspille.

Skjønt de startet 3 uker senere enn tenkt, var kulden hard. Klærne frøs
til is og skar sår om håndleddene. Klærne måtte smeltes og tørkes på
kroppen i soveposen, særlig måtte fottøiet passes, finnsko« ene
vrenges, sennegresset bres ut og tørkes på brystet eller lårene. Mens
primussen surret og kokte mat og vann til dem, pågikk smelteprosessen i
soveposen, under livlig tennerhakking. Nettene var titt så kalde at
kvikksølvet frøs, en morgen våknet Nansen med hvit* frosne fingrer.
Titt var de så trette efter de tunge dagsmarsjer at de knapt kunde
holde sig våkne til de hadde spist, det hendte de sov« net med matbeten
underveis til munnen.

Isen blev ikke bedre, men verre og verre. Nansen gikk gjerne ut først
for å finne vei utenom de verste skrugarene. Siden var det å hjelpe
hundene å dra frem kjelkene, de måtte titt løftes over skru« garene.
Lange stykker var det som en eneste sammenhengende stein« røis av
isblokker, med sne imellem som de dumpet igjennem, stundom ned i vann.

Det gjorde vondt siden å tenke på at de måtte være harde mot de
utslitne hundene. Men frem måtte de, kreftene måtte tas ut både hos
hunder og menn. En dag var en hund så dårlig at den blev

sloppet løs. Langt ut på dagen viste det sig at hunden ikke var kommet
med fra teltplassen om morgenen. Skjønt hver time var dyr, gikk Nansen
tilbake og hentet hunden.

Den 7. april var Nansen klar over at der ikke var mere tid å anvende
til dette umulige arbeide. På ski gikk han alene nordover et stykke,
men fra de høieste isgarene kunde han ikke øine annet enn «bare
optårnet is som en stivnet brenning i horisonten».

«De erkjente hvor grensen for det menneskelig mulige var,» sa Bjørnson.

Den næste dag, den 8. april, — i 36 grader — holdt de et fest* måltid
for sin nordligste teltplass, 86 grader og 14 minutter, — 320 km.
lenger nord enn nogen menneskefot hittil hadde nådd. De pyntet plassen
med to flagg, et unionsmerket og et rent.

Hjemturen sattes med kurs mot Frantz Josefs land. Det var i rett
luftlinje 670 km., en lang terskelmil på veien hjem, og enda lenger
blev den av alt det spill som strøm og råker drev med dem.

Sørover blev isen bedre, det gikk raskt april ut. I mai blev isen igjen
verre, våren slo revner og råker i den, føret blev til bløt sørpe,
sleder og hunder og karer sakk dypt i. Provianten minket, rasjonene
blev mindre; tomt for liv, hverken bjørn eller sel eller fugl. Men sist
i juni dukket en storkobbe op i en råk. Den blev skutt og halt op, og
de lykkelige fangstmenn danset som glade unger omkring dem fete
kroppen, det var mat for en hel måned, de åt så tranen dryppet av dem,
og stekte blodpannekake med tran, så teltet tok fyr og nær var brent op
for dem. Da der attpå kom en kobbe til, blev den feiret med et
festmåltid, — en chokoladebit med spekk til.

30. juni gjorde Nansen den opdagelse at de hele denne måned ikke var
avanseret nogen ting. Det gav dem i utsikt en overvint* ring, men ikke
under så lunt et tak som Frams. Næsten uten pro* viant.

6. juli innfant sig 3 velkomne bjørner, og matspørsmålet var igjen
løst.

Temperaturen blir blidere. Når Nansen nu sitter og lapper sine bukser i
28 kuldegrader, synes han det er mildt, de var vant med 40, og da det
blir -f- 18, svetter han i soveposen så han knapt kan få sove. Den 24.
juli sier dagboken: «Endelig er det store vidunder skjedd, det som vi
næsten hadde ophørt å tro på : land,

land! I den klare luft lå det ganske nær, høist en dags reise. Det tok
13 dryge døgn.

Dager med slit og regn, Nansen hekseskudd i ryggen, hjelpe* løs i tre
dager, hvert skritt en pine, nettene i bløtpose, våte ben, føttene som
isklumper, ikke en tørr tråd å bytte med. Johansen måtte klæ av og på
benene hans. «Jeg har fått en liten idé om hvad det vilde si om en av
oss blev syk for alvor; jeg er stygt redd for at vår skjebne da vilde
være beseglet.» Isen var en røis av blokker, ikke en flat plass så stor
som til et telt, og alt i ett var det råker. Da de nådde frem, var de
så slitne at de måtte ta hvil i flere døgn.

En av disse 13 dagene var nær blitt Johansens siste. En dag i skodde,
de var nådd til en råk de skulde over, hører Nansen bak sig et rop: «Ta
børsen!» «Jeg vender mig om og ser en svær bjørn kaste sig over ham, —
det bar overende på ryggen. Jeg grep efter børsen som lå i hylstret på
fordekket; men i det samme rauset ka* jakken i vannet, — jeg tok til å
dra den op på den høie kanten igjen det forteste jeg vant. Men med sin
last var den et tungt løft. Jeg lå på kne, drog og slet og kavet
langsefter dekket for å nå børsen, — å se mig om efter hvad der
foregikk hadde jeg ikke tid til. Da hørte jeg Johansen rolig si: «Nu
får De nok skynne Dem, skal det ikke bli forsent.» Ja, skynne mig, ja!
Tilslutt nådde jeg børsekolben, trakk ut, hivde mig rundt sittende på
enden, og i farten spente jeg hanen for haglløpet. Men der stod bjørnen
bare et par alen fra mig, iferd med å labsalve min hund Kaifas. Det var
ingen tid å spille med å spenne den andre hanen, — den fikk hele
haglsørpen bak øret og stupte død mellem oss.»

I tåken hadde bamsen sneket sig innpå, ikke hundene engang hadde merket
noget, og kastet sig over Johansen og gitt ham en dask under øret så
han kantrer på ryggen. Han verget sig med bare nevene, fikk tak i
strupen, og det taket slapp han ikke. Da bjør* nen åpnet flabben for å
bite Johansen i hodet, lød de gylne ord til Nansen om å skynne sig.
Bjørnen var hele tiden svært optatt av den travle figuren borte ved
kajakken, og spekulerte nok på hvad den hadde det så travelt med. Men
så fikk den øie på hun* dene og vendte sig mot dem, gav Suggen en dask
så han hylte og Kaifas en over snuten. Da vred Johansen sig i en fart
unda og efter børsen sin, i samme nu smalt Nansens skudd. Den eneste

skade var en revne ned gjennem 5 måneders avleiringer på Johan* sens
kinn, en revne det lyste hvitt av en tid, det er siden beregnet at det
måtte bjørnekraft til for å trenge så dypt ned.

Langs det land de nådde til, var åpent vann. Kajakk og slede byttet nu
rolle. De bandt kajakkene sammen, satte sledene, som de ikke torde
skille sig av med, tvers over kajakkene. Kaifas og Suggen var fremdeles
med. Gang på gang måtte de op på isen igjen og trekke og dra. Men
tilslutt nådde de fritt vann. Så kunde Kaifas og Suggen ikke lenger
være sine venner til nytte. «Stakkars Suggen, han var så rørende snild,
og Kaifas, hvor stolt og prektig han hadde gått på til det siste. Tro
og utholdende hadde de slitt for oss under hele ferden. — Slakte dem på
samme vis som de andre kunde vi ikke; vi ofret en patron på hver —
Johansen skjøt min hund bak et koss, og jeg hans ; — det var et tungt
hverv.»

15. august satte de for første gang på to år foten på bart land. De
«nød i fulle drag landlivets gleder», de sprang som barn om* kring på
steinene, plukket mose og saksifraga og valmuer, og heiste det norske
flagget. Og tang og sel og sjøfugl, — og det blå hav utover, — et
jordens paradis for disse ismette karer.

Et stort festmål måtte til, — pemmikan og poteter, de siste, som var
gjemt til denne feststund. Og til dessert et nytt håp om å nå hjem i
høst.

Men efter en dags roing møtte de igjen isen, efter lang tid igjen åpent
vann, — et helt døgns seilas. Og så — stengt. De måtte overvintre.

Igjen smått med mat, men en morgen meldte en bjørn sig uten* for
teltdøren. Nansens børsepipe stakk straks ut og bød den vel* kommen.

I VINTERHI

Sist i august kom de til vestkysten av Frantz Josefs land, og valgte
her plass for sitt vinterkvarter, uten å ane at en måneds reise lenger
syd lå mr. Jacksons ekspedisjon.

Det første og viktigste var å skaffe mat og brensel. Bjørner og
hvalrosser måtte av. med livet, der var nok av dem. Jegernes klær

10 — Fridtjof Nansens saga.

blev ganske mette og stive av blod og tran. Store hauger med kjøtt og
spekk lagredes og dektes til med seilduk og huder. Bjørn og rev prøvde
å stjele i haugene. Bjørnene fikk gjerne betale med livet, revene var
verst, for de drog avsted med alt mulig de ikke kunde ha nytte av,
termometer, ståltråd, harpuner og liner, ja til og med seilet drog de
vekk.

Det verste var å bygge sig vinterhus. Veggene av stein og mose, taket
av hvalrosshud over en rekvedstokk til møne. Til red* skap bruktes
skulderbladet av hvalross bundet til en skistav, hval* rossens
huggtenner var bra til hakker. — Møblementet var i høi grad «funkis»,
enkelt og tjenlig, to benker av stein, dekket med bjørneskinn til
underlag for en sovepose av ulltepper. Men steinene var nogen stive
springfjærer, de fikk sår i hoftene av dem, men sov like godt. Om
kokestedet la de peisehette av bjørneskinn, oppe på taket bygget de
pipe av is og sne, den gav god trekk, en skinndott var spjeld.

Inngangen på eskimovis, en krypegang gjennem jorden, med isblokker til
tak, med to dører av skinn. Stuen var 10 fot lang og akkurat 6 fot
bred, så Nansen når han strakte sig, rørte begge veg* gene, høiden så
Nansen kunde stå næsten rett.

25. september flyttet de fra sin midlertidige fjellhule inn i sitt
vinterpaulun. Opvarming og oplysning fikk de av tranlamper, hvor
Blessings gazebind var utmerkede veker. Stor varmen gav de ikke, men
temperaturen kunde gå op mot frysepunktet midt i rummet, og det syntes
de var bra.

Veggene rimet og lyste i lampeskinnet, med tusen krystaller og deilige
rimblomster, da kunde de drømme sig i marmorhall. Men med væromslag
eller når de stekte i peisen, rant marmorstasen i bekker nedefter, og
inn i soveposen.

To mål om dagen, bjørnekjøtt og suppe om morgenen og biff til kvelds.
De la i sig svære mengder av denne maten — de åt op 19 bjørner — og
blev aldri lei den. Imellem tok de litt spekk til eller dyppet kjøttet
i tran, eller fisket op brente spekkstykker av tran* lampene. Det kalte
de bakkels, de var «ualmindelig lekre», de fantaserte om hvor det vilde
være deilig om de hadde litt sukker på dem.

Siedeprovianten de ennu hadde litt igjen av fra Fram, gjemtes i et
depot til hjemturen næste vår.

Ved vinterhiet på Frants Josephs Land.

Litografi av F. N.

15. oktober gikk solen i hi, og bjørnene forsvant, den siste var oppe
på taket og rumsterte i stabburet deres den 8. november. Så gikk også
de to norske bjørner for alvor i hi. Det var ikke annet å ta sig til
enn å ete og sove, de kunde sove inntil 20 timer i døg* net. Litt
mosjon, en spasertur om været tillot. Det blåste oftest så hardt der
under fjellet at spaserturene blev korte, klærne deres var heller ikke
å trosse hard vind med i 40 graders kulde, og vind*

tøiet var i filler. Nansen hadde håpet å få skrevet noget på sin
reiseberetning, men hjernen var sløv, og omgivelsene ikke stimule?
rende. Dagboken i de 9 måneder i hytten er også meget kortfattet, uker
uten annet enn de nødvendigste meteorologiske optegnelser. Jeg har hatt
alle dagbøkene fra hytten til gjennemlesning, de er sotete og svarte og
fettede langt innover bladene, og der må ofte lupe til for å skjønne
hvad der står.

Fra dagboken 1. desember: «Et vidunderlig vakkert vær de siste dager;
en kan aldri bli lei av å gå op og ned der ute på pias? sen, mens månen
forvandler hele denne isverden til et eventyr. Der ligger hytten ennu i
skyggen under berget, som henger mørkt og truende utover deroppe; men
over isen og fjorden hviler månelyset som en sølvdis, med gjenskinn fra
alle snekammer og hauger. En åndeaktig skjønnhet som fra en utdødd
klode, bygget av skinnende marmor. Nettop slik må berget stå der,
frossent og iskoldt, slik må vannene ligge der, stivnet under
snedekket. Og som alltid sei? ler månen tyst og langsomt på sin
endeløse bane gjennem det døde rum, — og alt så stille, så engstende
stille; den store tomhet som skal komme den dag da jorden igjen blir
øde og tom, da reven ikke lenger ferdes i urene her, da bjørnen ikke
streifer om på isen der ute, og ikke engang vindene raser — — — endeløs
stillhet. I nordlysflammen svever rummets ånd over de stivnede vanne.
Sjelen bøier sig for nattens og dødens majestet.»

Tirsdag 24. desember. Klokken 2 i eftermiddag 24 kuldegra? der, cumulus
2, vinden 0,7 m. Dette er altså julekvelden. Koldt og blåsende er det
ute, og koldt og vindig er det inne. Hvor her er ødslig. Aldri har vi
vel hatt en slik julekveld.»

«— — — nu ringer de julens høitid inn der hjemme. Jeg kan høre
klokkeklangen svinge gjennem luften fra kirketårnene. Hvor vakkert det
lyder.»

«Nu tendes lysene på juletrærne, barneflokkene slippes inn og danser
rundt i jublende glede. Jeg må holde julegilde for barn når jeg kommer
tilbake. Nu er gledens tid, og der er fest i hver hytte der hjemme.»

«Men også vi holder fest efter fattig leilighet. Johansen har vrengt
skjorten, og dertil tatt den ytterste skjorten innerst. Jeg har gjort
det samme, men så har jeg også byttet underbukse, og tatt på den andre
som jeg hadde vridd op i varmt vann. Og så har jeg

holdt kroppsvask med en kvart kopp vann, og med den avlagte underbuksen
som svamp og håndklæ. Nu føler jeg mig som et nytt meneske, klærne
klisser ikke så meget til kroppen som før, til kvelds hadde vi dernæst
fiskegratin av fiskemel og maisgryn, med tran til istedetfor smør, og
til dessert hadde vi brød stekt i tran. Imorgen tidlig skal vi ha
chokolade og brød.» Julekvelden og nytt* årskvelden var de eneste
ganger de tillot sig å ta litt av reisenisten.

31. desember. «Nu ringer de ut det gamle året der hjemme. Vår
kirkeklokke er den isnende vind som uler over bre og ismark, uler i
viliskap så den hvirvler snerok op i sky på sky og soper det ned over
oss.»

«Nyttårsdagen gikk inn med 41,5 kuldegrad. Klart måneskinn. Og breen
skjøt det gamle år ut og det nye inn med veldige drønn som av
kanonsalver. Et nytt år er kommet, gledens og hjemkom* stens år.»

8. januar er Liv 3 år. «Men næste fødselsdag, da kan jeg vel være med.
Hvor vi skal bli gode venner! Du skal få ride ranke, og jeg skal
fortelle dig eventyr der nord fra, om bjørner, rever, hvalrosser og
«alle dei underlege dyra» oppe i isen.»

Det var en underlig tilværelse å ligge slik i en hytte under jorden en
hel vinter uten noget å ta sig til. Hvor de lengtet efter en bok.
Navigasjonstabeller og almanakken kunde de utenat, men det var da en
trøst å se bokstaver, det gav en da følelsen av at det ennu var litt
igjen av et civilisert menneske i en. Det de hadde å tale sammen om,
var for lenge siden grundig drøftet. Men de kunde sitte i sin pose og i
timevis utmale for hverandre om hvordan de skulde komme inn i en stor
lys butikk, der veggene hang fulle av rene, myke ullklær, og hvor de
kunde gå og plukke ut alt hvad de vilde ha. Og de drømte om romersk bad
og såpe og hvordan de skulde sette pris på livets goder: mat, drikke,
klær, sko, hus, hjem, gode naboer og sådant mere.

De drømte om å kunne kaste fra sig alle de fettede fillene de her gikk
i. På alle kanter var de klistret til kroppen. «Verst var det på benene
. . . når en gikk så rev og slet og lugget det i skin* net, så en blev
sår og blodig opefter innsiden av lårene. Jeg hadde min arme råd med å
holde disse sårene fra å bli gjengrodd av fett og stygghet, og vasket
dem rett som det var med mose og litt vann

som jeg varmet i en kopp over lampen. Aldri før har jeg forstått
hvilken skjønn opfinnelse såpe igrunnen er. — Vann bet jo ikke det
ringeste på all denne tranen, bedre var det å skure sig med mose og
sand.» Allerbest var varmt bjørneblod og mose. Ansikt og hår og skjegg
var så svarte, det lyste hvitt av tennene, det eneste hvite, i disse
villmannsfjes fra stenalderen.

I dette ensformige halvsløve dvaleliv gikk tiden så tålelig like« vel.
De hadde noget av den norske vinterbjørns art, de kunde sove det meste
av døgnet, inntil 20 timer. Våken og halvvåken, døse og drømme og glede
sig til fremtiden. En primitiv naturstyr« kes evne til å innstille sig
efter omstendighetene og derved beseire dem.

Tross ensformig kost, knugende mørke, evindelig frysing, mini« mum av
bevegelse, var helbreden hele tiden utmerket og humøret godt.

Tankene på deres egen fremtid fulgte som en parallell med Frams drift.
Hvor var Fram? Nansen beregnet at Fram var hjemme i løpet av august
eller september, og innen den tid mente han de selv også var fremme.
Det var en jakt fra Tromsø de hele vinteren fablet om.

OPBRUDD

Mot våren begynte forberedelsen til videre ferd. De måtte ha nye klær.
Av ullteppene i den gamle soveposen laget de bukser og trøier, av en
teltduk laget de sytråd, av bjørneskinn en lett og varm sovepose, men
telt hadde de ikke lenger. Revene hadde besørget det. Det meste av
Framprovianten var mugnet og ødelagt, men som før kom bjørnene som
bestilt, den første var helt inn i døren til dem. Jakten gav mosjon og
oplevelser, som vanlig beretter Nansen, så hver bjørnehistorie blir et
spennende og underholdende eventyr.

Så skrev Nansen en reiseberetning, la den inn i en metallcylin« der og
hengte den op i mønestokken.

Polarforskeren Evelyn Br. Baldevin fant i 1902 Nansens vinter« leir og
tok cylinderen med sig. I 1930 sendte han den som gave til det norske
utenriksdepartement.

Den 19. mai 1896 sa de sitt vinterhi farvel, og begynte den
eventyrligste ferd noen har gjort. Med kajakk og slede men uten hunder.

Under et brått uvær hvor de måtte søke land, strøk Nansen i forveien
for å søke ut en teltplass. Isen var ful, med sprekker dekket av sne.
Nansen gikk igjennem. Med de fastbundne ski kunde han ikke komme op av
sørpen, og trekkselen hindret ham i å snu sig. Med venstre albuen inn
på iskanten og skistaven støttet bort i andre iskanten, holdt han sig
oppe og ventet på Johansen, som var optatt med å rigge ned seilet på
dobbeltkajakken og ikke hadde gitt akt på Nansen. Så tok iskanten til å
gi sig, vannet gikk op på maven, han hojet og hojet, ingen svarte, han
sank dypere i, vannet var til brystet, han vilde snart være helt under.
Da kom Johansen og trakk ham op.

En dag ut i juni efter en lang seilas i kajakken, fortøiet de ved en
iskant og gikk op for å strekke benene litt. Mens de står på et iskoss
og ser utover roper Johansen: «Nei, der driver kajakkene av!» «Vi
sprang ned det vi orket, men de var alt drevet et stykke utpå, og
fjernet sig hurtig. Her, ta uret, sa jeg til Johansen, og så kastet jeg
av mig en del klær for å kunne svømme lettere; kaste alt torde jeg
ikke, da jeg lett kunde stivne. Jeg sprang i vannet, men vinden stod av
isen. De lette kajakkene med den høie riggen gav godt vindfang, de var
alt reket langt utpå og drev raskt videre. Vannet var isnende koldt,
slitsomt var det å svømme med klær på, og lenger og lenger drev
kajakkene, ofte fortere enn jeg kunde svømme. Det så mer enn tvilsomt
ut om jeg kunde klare det. Men der drev jo alt vårt håp — alt vi eide
var ombord der, ikke engang en kniv hadde vi med oss; og enten jeg
stivnet og sank her eller vendte om uten kajakker, kunde komme ut på
ett, jeg klemte på det jeg orket. Når jeg blev trett, vendte jeg mig
rundt og svømte på ryggen. Jeg så da Johansen gå urolig frem og tilbake
der inne på isen. Stakkars gutt, han kunde ikke stå stille og fant det
fortvilende ingenting å kunne gjøre; han hadde lite håp om at jeg
skulde kunne klare det; men det vilde ikke hjelpe det minste om han
kastet sig i vannet. Han sa efterpå at det var de verste øieblikker han
hadde gjennemlevet. Men når jeg så igjen vendte mig rundt og så at jeg
var kommet kajakkene nærmere, da steg motet, og med nye krefter tok jeg
i. Efterhvert følte jeg likevel at lemmene stivnet mer og mer og blev
rent ufølsomme, jeg skjønte at det knapt kunde vare lenge før jeg ikke
kunde røre dem mer. Men nu var det heller ikke så langt igjen; kunde
jeg bare holde ut ennu en liten stund, så vilde

vi være berget, og jeg drog på. Mattere og mattere blev takene, men
kortere og kortere blev avstanden; jeg begynte å tro at jeg skulde nå
frem. Endelig kunde jeg strekke hånden op efter skien som lå tversover
akterut; jeg fikk tak, fikk halet mig inn til kajakk* kanten, og mente
vi var berget. Vilde heise mig op, men hele kroppen var nu så stiv av
kulde at det var rent uråd. Et øieblikk trodde jeg at det likevel var
forsent: jeg skulde nå så langt, men ikke orke å komme opi. Men om en
stund fikk jeg slengt det ene benet op på kanten av kjelken som stod på
dekket, og fikk på den måten kvelvet mig oppå. Nu satt jeg der, men så
stiv av kulde at jeg

hadde vanskelig for å ro.--Jeg skalv og hakket tenner så jeg mest

ikke sanset; men ennu kunde .jeg føre åren. — Der lå to alker for
baugen, — tanken om å få fugl til kvelds var for fristende, det knep jo
med maten nu. Jeg fikk fatt på børsen og skjøt dem i ett skudd. Ved
smellet skvatt Johansen til, fortalte han siden, han kunde ikke forstå
hvad jeg tok mig for der ute, tenkte der var hendt en ulykke. Men da
han så mig ro om og plukke op fugler, trodde han jeg var gått fra
forstanden.

— Det var ikke mer enn såvidt jeg kunde krabbe inn på isen, og mens jeg
ristet og skalv, rev Johansen av mig de våte plaggene, fikk på mig litt
tørt, brettet så soveposen ut og stappet mig godt nedi, mens han dynget
over med seil og alt han kunde finne. Der lå jeg da lenge og skalv og
hikstet; men litt efter litt kom varmen tilbake. Mens Johansen laget
teltet istand og kokte kveldsmat av mine to alker, sov jeg blidelig
inn. Han lot mig sove i ro, og da jeg våknet, hadde alt kveldsmaten
lenge stått ferdig og surret over ilden. Alker og varm suppe slettet
snart ut det siste spor efter den kolde svømmetur.»

Hj. Johansen sier han så fæl ut da han kom. Blek i ansiktet og våt i
det lange hår og skjegg, med skum ut av munnen hadde han besvær med å
tale og kunde næsten ikke stå, rystet uavlatelig av kulde.

Ennu engang lekte Nansens genius med hans liv. — Farvannet fremover var
fullt av hvalross, i hundrevis, i sjøen og oppe på flakene, de hadde
unger og var ikke gjestfrie. Det var smått med mat, så de skjøt et par
unger, men mødrene tok de døde unger under fram* sveiven og stupte i
sjøen og blev borte. Næste gang måtte en mor følge ungen i døden. «Det
var et rørende syn å se henne bøie sig

152MED FRAM OVER POLHAVET

over den døde ungen før hun selv blev skutt, og nu i døden lå hun og
holdt over den med den ene framsveiv.»

De måtte manøvrere sig forsiktig forbi hvalrossflokkene, og helst holde
sig inntil iskanten, det kokte av hvalross alle vegne. Med ett skyter
et best sig op over Nansens kajakk, kaster sig innover den, prøver å
kantre den og hugger til med tennene. Nansen smurte til den i skallen
med åren. Ennu et tak tok den i kajakken, så den krenget den ned, så
slapp den og reiste sig helt op. Nansen grep efter børsen. I det samme
kastet den rundt og var vekk. I samme øie* blikk rant kajakken full
efter den svære flenge av hvalrossens hugg* tenner. Heldigvis var de
like ved iskant og fikk halet op. Men alt i kajakken var gjennemvått.
De vred op soveposen og hadde «en ypperlig natt i den».

Næste dag bøtet de flengen i kajakken. Og var lykkelig over at flengen
ikke også var i Nansens Iår.

Det var siste gang Nansens genius lekte med hans liv på denne ferd.

ET MØTE

Det var den 17. juni, Wergelandsdagen. Nansen var ute en tur og lyttet
til levenet av tusener av fugl, da synes han med ett han hører noget
som ligner hundeglam. Hunder? Her? Kunde ikke være mulig. Men så hørtes
det igjen, tydelig. Det var hunder.

Han ropte til Johansen. Og Johansen skvatt op. Hunder? Ikke mulig. Han
trodde Nansen var blitt skjør i hodet og hadde hallusinasjoner. Men
Nansen strøk avsted alt hvad de lange ben kunde klare. Han finner spor,
mange spor, — hundespor. Met ett synes han at han hører en stemme, en
menneskestemme. Han renner op på et iskoss og hauker ut over isørkenen
med hele sin veldige stemmes kraft.

I denne ene menneskerøst han hadde hørt midt i isørkenen, var der bud
fra livet, fra hjemmet, fra alt det hjemmet rummet. Og det svarer langt
ute. Han ser noget svart bevege sig mellem iskossene langt borte. Han
langer ut igjen. Litt efter møtes to menn. Det er den engelske
nordpolfarer mr. Jackson.

Jackson: «I am dam'd glad to see you.»

Nansen: «Thank you, I also.»

Jackson: «Have you a ship here?»

Nansen : «No, my ship is not here.»

Jackson: «How many are there of you?»

Nansen: «I have one companion at the ice=edge.»

Nansen hadde straks kjent Jackson igjen og trodde at Jackson også
kjente ham. Men det var ikke lett å kjenne en europeer igjen i denne
villmannen. Med ett bråstanser Jackson som hele tiden har gått og sett
op på Nansen, stirrer ham i ansiktet og spør hurtig:

«Arn't you Nansen?»

«Yes, I am.»

«By Jove, I am glad to see you.»

Og han ryster Nansens hånd igjen, mens gleden stråler ut av de mørke
øinene. Så haglet det med spørsmål og svar fra begge sider til de nådde
Jacksons leir. Jackson som hadde ligget her i to år hadde brever med
til Nansen. Det stod alt vel til, og en uendelig fred og hvile sank
over sinnet efter all denne spenning gjennem tre lange år.

Og nydelsen efter Grønlandsferden ved igjen å nyte civilisasjo* nens
goder, var nu ikke mindre. De blev straks fotografert, de to svarte,
lurvete, fillete, fettete villmenn. — Det er merkelig nok at lort og
filler er mere maleriske på kjekke karer, enn ordentlige klær.

Jackson trodde Fram og de elleve var forulykket, for han syntes han så
et sørgmodig uttrykk i Nansens ansikt da han spurte om skibet. Og i
stillhet fikk han varslet sine folk om at de ikke skulde spørre. Men
snart kom han på det rene med sin villfarelse. Fram, ja. Den hadde vært
et samtalestoff mellem de to i hytten. Nansen beregnet at Fram vilde
komme ut av isen mellem Spitsbergen og Grønland, og være hjemme i
august eller september. Fram og Sverdrup, de klarte det nok.

Da Nansen og Johansen in netto stod på vekten, veide Nansen 92 kg.,
eller 10 kg. mer enn da han forlot Fram, Johansen veide 75, eller 6 kg.
mer. Det lignet ikke tidligere erfaringer fra livet i arktisk klima.

Nansen sa engang: Det det gjelder om er å innrette sig for* nuftig. All
hans polarferd er en demonstrasjon av denne arktiske fornuft, og all
arktisk forskning som grundig har tilegnet sig den Nansenske polarskole
har, mer eller mindre, hatt hell med sig.

HJEM

Den 26. juli kom Jacksons damper «Windward», og straks kom Jackson
gledestrålende: Alt vel i Nansens hjem og Fram ikke kom? met. Den 7.
august var Windward på hjemvei.

Fra dagboken ombord: Windward 9. august: «Vuggende på lange dønninger
bare hav, det blå hav så langt øiet når. Over hori? sonten fjernt der i
nord sees et gjenskinn av isen, den siste hilsen fra den verden som nu
har vært vårt hjem, sett våre gleder og sor? ger i 3 lange år, — hvor
underlig at alt det må ligge langt bak oss, og foran, — det er som en
fager drøm, tankene seiler på gylne skyer.»

Efter 5 døgn stod der en kveld noget mørkt i synsranden, — det var
Norge. «Jeg stod som forstenet og stirret og stirret utover natten —»
skriver han. Om morgenen 13. august gled Windward inn på Vardø havn.
Før ankeret var i bunnen, var Nansen og Johansen i båten og skyndte sig
til telegrafstasjonen, og Nansen la en veldig bunke telegrammer på
disken, mange på etpar tusen ord, og sa han gjerne vilde ha dem avsted
snarest råd var. Da telegraf? bestyreren så underskriften, gikk der en
trekning over ansiktet, og han hilser beveget de to. Telegrammene vilde
ta flere døgn. Natt og dag i flere døgn tikkedes Nansens navn utover
hele verden, til hundrer millioner av mennesker. Til Nansens hustru og
Johansens mor, fra alle kameratene på Fram til deres nærmeste, til
kongen, til regjeringen, til mæcenene, til aviser, til allverden. Og så
veltet det inn med telegrammer, i hundrevis, fra allverden. De arme
telegra? fistene og alle deres reserver i Vardø har aldri hverken før
eller senere hatt slik en jobb. På et øieblikk er hele Vardø på benene,
flaggene vaier på alle stenger og mastetopper. Hvor de to viste sig,
drog de et stort kjølvann av folk efter sig.

Nansen fikk høre at professor Mohn, hans gode venn som stod
ekspedisjonen så nær, var på byens hotell. Nansen derop og stor? mer
inn. Mohn lå på sofaen med langpipe og leste. Han för op som så han et
syn, et gjenferd. «Gud være lovet at De er ilive!» Han brast i gråt og
kastet sig i Nansens armer.

I Hammerfest møtte de ved et underlig treff Nansens engelske venn Sir
George Baden?Powell, som lå der med sin prektige Yacht

155FRIDTJOF NANSENS SAGA

Otario. Han var nettop kommet fra en videnskapelig ekspedisjon til
Novaja Semlja, og nu var det hans mening å gå op langs iskan* ten og
søke efter Framekspedisjonen. Nu stillet han sin yacht til Nansens
rådighet. Om kvelden kom fru Eva Nansen og Nansens sekretær.

Efter en glimrende fest i Norges nordligste by, ishavsgastenes by,
flyttet de og Johansen ombord i den komfortable yacht.

Telegrammene strømmet fremdeles inn.

Men Fram ? Med gru tenkte han på om høsten skulde gå uten bud kom.

Den 20. august om morgenen, mens han klær sig, banker Sir George på,
der er en mann med et telegram, selve telegrafbestyreren, han trodde
det telegrammet vilde interessere Nansen, sa han.

I næste øieblikk rev Nansen med «litt dirrende» hender tele* grammet
op:

Skjærvø 2% - 1896, kl. 9 fm.

Doktor Nansen.

Fram ankommet hertil dags dato i god behold. Alt vel om*

bord. Avgår straks til Tromsø. Velkommen hjem.

Otto Sverdrup.

Det var vel Nansens genius' største triumf. — Det var som han vilde
kveles, og det slapp bare ut av ham: Fram er kommet! Baden* Powell
gjorde et langt hopp bort på gulvet, Johansen strålte som en sol,
sekretæren løp frem og tilbake, og telegrafbestyreren stod i midten og
nød virkningen han hadde frembragt, og Nansen forsvant inn i lugaren
til sin hustru og ropte: Fram er kommet!

Nansen leste telegrammet mange ganger før der kom trygghet over ham, at
det hele ikke var en drøm.

Da Otario næste dag gled inn på Tromsø havn, lå Fram der, sterk og bred
og værbitt. Straks ankeret falt, var Otario entret av Frams staute
karer. «Det gjensyn som nu fulgte, skal jeg ikke for* søke å skildre.
Jeg undres om nogen av oss hadde mere enn én klar følelse: vi var igjen
samlet alle sammen, — vi var i Norge, — vi hadde fullført vårt hverv.»

Fram hadde siste år fortsatt sin drift efter opskriften. Den var, da
Nansen og Johansen drog, på 84 4' og 102° ø. 1., i en is som var 25 fot
tykk, i oktober var Fram på sin høieste bredde 85° 57', den utstod
flere svære skruinger. Men de voldte ingen sinnsbevegelse. Der var
dessuten oparbeidet et utmerket utstyr for isvandring og seilas om Fram
skulde gå ned. Alt videnskapelig observasjons* arbeide gikk sin gang
som før. Det kunde dog ikke nektes at polarnattens tredje gjentagelse
til tider falt tungt, der var mindre arbeide å sysselsette sig med,
mindre av jakt og ferskmat, og de to var borte, incitamentet fra en
personlighet som Nansen manglet. Men som lyset vant tilbake og det bar
raskt mot vest og syd og hjemkomst, kviknet alle til igjen, nogen
velkomne bjørner skaffet eventyr og ferskmat og ny appetitt. De siste
28 dagers harde for* cering gjennem 180 kvartmil pakkis, da var der
humør i karene, — ut, frem og hjem, opgaven løst akkurat til den tid
Nansen hadde beregnet.

Den 13. august skar Fram ut i det åpne hav, — samme dagen Nansen og
Johansen sprang iland på bryggen i Vardø.

De møtte en selfanger og ropte ombord: «Er Nansen og Johan* sen
kommet?» Det triste «Neil» slo humøret ned. De hadde vært så sikre på
at de alt var hjemme. De vilde nu skynde sig til Tromsø, skaffe sig
nærmere beskjed, og straks gå op til Frantz Josefs land og lete efter
dem.

Klokken 2 morgen 20. august ankret Fram i Skjærvø, og Sverd* rup straks
iland og dundret op telegrafbestyreren.

Da Sverdrup forteller om selfangerens triste svar, sier telegraf*
bestyreren: «Men da kan jeg gi Dem underretning om Nansen. Han kom til
Vardø 13. august, og er nu i Hammerfest og fortsetter antagelig idag
til Tromsø.»

«Er Nansen kommet? Det må jeg straks si til de andre!» og Sverdrup røk
på dør. Litt efter dundret to veldige skudd fra Fram

så hele Skjærvø i en fart kom av dynene. Telegrafkontoret i Skjærvø
fikk en travel dag.

Staten sendte slepebåt, og så gikk det sydover, en via triumfalis langs
hele Norges kyst. Fra fest til fest. «Overalt hvor vi kom frem,
strømmet det norske folks hjerte oss i møte, fra damperne med de mange
festklædte byfolk og like til den fattigste fisker som lå i sin båt ute
mellem skjærene. Det føltes som gamle mor Norge næsten var stolt av
oss, som hun trykket oss tett og varmt i favn, med takk for det vi
hadde gjort. Og hvad var det så? Vi hadde bare opfylt vår plikt og bare
fullført det vi hadde påtatt oss, og det var vel vi som skyldte henne
takk, fordi vi hadde fått seile under hennes flagg.» — Da følte en
fullt og helt hvor nær dette land og dette folk lå ens hjerte. Hadde en
sendt — var det så bare et streif av sol over det, da var de tre år som
gikk vel anvendt.»

«En følte hvad der banket av liv og kraft i dette folk, og som et
fjernsyn steg fremtiden stor og rik, når de krefter som nu er bundne,
løser sig og blir fri.»

Det er karakteristisk: i referatene fra de mange fester hvor Nansen
hyldes, heter det at Nansen svarte med å tale for fedrelan* det. Leser
en avisene fra de bevegede dager i august og september det år, kan en
ikke annet enn gripes av den sterke bevegelse Nansens bedrift satte
hele folket i. Det var ikke bare nogen grupper i folket forbeholdt å
føie «den vidunderlig løftende makt der kan ligge i et enkelt menneskes
gjerning for et helt folk, ja for den hele menneske* het» (W. C.
Brøgger).

Hvor på fjell to farmenn møttes, måtte de om toget tale. —

— æren øker folkets arbeid. Norge vokste på den bedrift.

Av festenes mangfoldighet vil vi bare nevne nogen: Festen i Trond*
heimsdomen var av særlig gripende makt. Det måtte gripe Nansen underlig
da orglet under Lindemanns hender bruste ham imøte med den
bryllupsmarsj som var komponert til Nansens bryllup. Reis* sigers
«Høstandakt» og Griegs «Landkjenning» for kor, orgel og strykeorkester,
grep Framferdens menn og alle tilhørere sterkt.

Festen i Bergen, «den vidunderlige hansestad», hans videnskape* lige
arena i 5 rike ungdomsår, var selvfølgelig uoverstrålelig. Menn

158MED FRAM OVER POLHAVET

som Michelsen og Grieg, Armauer Hansen, Brunchorst og Gerhard Gran
kunde nok kredense festen så den blev bergensk. Men Nansens kjære venn,
dr. Danielsen var død, i 1894.

Den 9. september stod Fram op fjorden til Oslo. En sving inn til Frams
far, Colin Archer. Den takkens tale Nansen her holdt for den gamle
mester, kom fra et fullt hjerte, og rørte alle som hørte den.

Hovedstadens fest nøide sig ikke med trio heile dagar tilende, den
varte i fem!

Alt hvad byen og fjorden hadde av dampere møtte Fram langt ute i leden.
Krigsskibe og torpedobåter bante vei, og 130 dampere, flaggsmykkede og
svarte av folk, sluttet op i to rekker efter Fram. Et stoltere
kjølvannsfølge har aldri nogen fyrste hatt på veien til Norges
hovedstad. Og idag var byen ikke bare Norges hovedstad, den var idag
Norges varme hjerte, fullt av stolthet og giede over Oslogutten
Fridtjof Nansen og hans staute karer. Tusener av til* reisende, en
mengde utlendinger. Gater og brygger og Akershus' voller tette av
mennesker. Hvis gamle Ravna hadde vært med, vilde han syntes det var
«meget pent» om alle disse mennesker hadde vært rener.

Så tordnet alle orlogsmennene løs, med 13 skudd hver, og gamle Akershus
fulgte med 13 tunge drønn, så ekko våknet i åsene omkring.

En båt rodd av unge sjømenn, legger ut fra Fram. Høi og rank og
alvorlig står Nansen i båten mens den glir inn til Honnør* bryggen, og
stiger i land med sine 12 mann. Fra et mektig kor stiger Luthers salme:
Vår Gud han er så fast en borg. Og derefter: «Ja vi elsker» fra
tuseners bryst, mens hodene blottes. Det var en gripende stund, som
ingen der var med, vil glemme.

På ordførerens velkomsttale svarte Nansen med kraftig røst:

«Norske forsamling! Det er et vanskelig hverv å tolke de følel* ser som
besjeler mine kamerater og mig. Jeg minnes vel den dag vi drog
hjemmefra. Fjorden lå regnværstung. Tungt var det å ta avskjed. Tungt
var ansvaret. Vi følte at Norges unge lykke var med ombord, følte at
hvis vi svek, da svek vi landet. Men jeg var viss på at mine menn vilde
gjøre sin plikt til siste blodsdråpe. Jeg sier at stoltere følge enn
jeg hadde, er aldri dradd mot nord. Takk av innerste hjerte for
velkomsthilsenen, en hilsen som neppe er blitt

andre nordmenn tildel. Takk til Kristiania. Vi gjorde kun vår plikt.
Derfor er velkomsten tidobbelt kjær. Leve hovedstaden! Gid den ofte må
utsende et følge som det den gav mig!»

Gjennem en triumfport som helt var klædd med hvite turnere og
idrettsmenn, — som et hvitt fugleberg, — drog vognrekken op i byen
gjennem den festklædde gaten til universitetet, hvor Alma Mater i
rektors skikkelse hilste velkommen.

Av Nansens svar er følgende en understrekning verd: «Det er den fulle
sannhet at jeg på min ferd har følt mig söm en utsending og en forpost
for den videnskapelige forskning. Når jeg nu atter er hjemme ved
videnskapens arnested, kan ord ikke uttrykke mine følelser.»

Så trådte studenterturnerne frem, med ordene: «Kamerater, la oss kranse
heltene fra de øde ismarker,» hengte de en krans om hver av de 13
nakker. De bekransede helter kjørte så op til slottet. Som en brenning
fulgte menneskehavets hurraer og jubel med dem til kongsborgens port.
Og havet sank ikke tilbake, sommetider steg det til torden, og gang på
gang måtte Nansen og Sverdrup ut på altanen.

Kong Oscar holdt en høistemt tale som tolk for det norske folks
følelser, for takken som vilde overleve øieblikket og vare gjen* nem
århundrer så lenge Dovre står.

Den kvelden blusset byen av bål og fakler og folkeliv.

Den næste dag blev Framkarene hyldet av et barnetog, 20 000 gutter og
jenter med flagg. Bjørn Bjørnson var togets festlige leder. Der var
fremtidens Norge, der skulde det gro av seden fra Nan* sens bedrift,
det borget den unge jubel for.

Samme dag gav byen en stor festbankett for Framferden og 500 innbudte.
Videnskapsselskapet i Paris, Royal Geographical Society i London,
Leipzig Universitet var representert, og Bjørnstjerne Bjørn* son var
med. Professor Mohn holdt talen for Nansen, talte om den sanne
videnskapsmanns gave, samfølelsen med naturens virkemåte, og professor
W. C. Brøgger meddelte at der var dannet et «Nan* senfond» til
videnskapens fremme, at allerede en kvart million var tegnet. Fondet er
nu på 7 millioner.

Lørdagen festforestilling i teatret, og søndagen folkefest på
festningsplassen, med to talertribuner. Hver kvadratfot av den svære
plass var optatt. Bjørnson talte. Han begynte spøkefullt med å minne om
alt det bjørnekjøttet de måtte døie. «Men når jeg nu

skal tale til dem, så har jeg en følelse av, om de i dette øieblikk
fikk valget mellem ennu en festtale og isbjørnkjøttet, så tok de med
grådighet isbjørnkjøttet.» Men denne gangen var det Bjørnson som
serverte talen, og da fikk bjørnekjøttet gi sig. — Han la ferden frem i
lyset av dens idé, og så den i forbindelse med det folk den var et
utspring fra og virket tilbake på. «Det er nemlig så at det ar« beide,
den troskap og den selvbeherskelse som et folk vinner i det stille, det
kommer en gang frem i stordåden, og da er stordåden akkurat det samme
som at hele folket slipper frem til konfirmasjon.»

Han rettet det spørsmål til ungdommen om den ikke hadde fått større
respekt for selvbeherskelse og utholdenhet, om den ikke hadde fått sitt
mot øket og herefter satte sig større mål. Han trodde at når varmen i
deres forsetter omsatte sig i livet, vilde det øke Norges
nasjonalformue. Han mente at Nansen gjennem sin ferd hadde sagt til
ungdommen: «Still dere lengere mål, prøv å nå dem, sett hele kraften
inn på målene, men sett ikke målene over kreftene!»

Den første kvelden efter hjemkomsten stod Nansen nede ved stranden ved
hjemmet sitt i Svartebukta. Festlarmen var tonet bort, skogen stod tyst
og mørk, det ulmet i nogen glør ute på skjæret efter et bål.
Høstkveldens ro og dybde senket sig over det fest« trette sinn. Ved
hans føtter skvulpet og hvisket sjøen: Nu er du hjemme!

Og han minnes igjen den regntunge junimorgen han gikk ned til den samme
strand, — «det hulket og gråt inni mig av takknemlig glede».

Isen og alle månenetter med alle savn der nordpå var en fjern drøm som
levet og svant — — «men hvad var vel livets spill, hvis drømmene ei
legges til —!»

Isens eventyr fikk han, — gjennem alle dager det store even« tyret i
hans liv. En drøm, en alltid mere fjern drøm fra en ånnen verden, ved
evighetens rand. Hans sinn var for alltid dypt merket, mer enn verden
nogen sinne ante det, mer enn han selv visste det denne festtrette
kvelden på stranden i Svartebukta, da sjøen ved hjemmets strand
hvisket: «Nu er du hjemme.»

Han visste det ikke for en opgave just det skulde bli: å bli hjemme
igjen.

li

— Fridtjof Nansens saga

                               Hjemme igjen

HJEMME IGJEN

I steinbua på Frantz Josefs land synes Nansen å ha tatt sig den hvil
han unte sig efter krafttaket i isen.

Allerede i 1897 utkommer «Fram over Polhavet», en svær bok i 2 bind.
Dernæst gjennem flere år bearbeidelsen og utgivelsen av Framferdens
videnskapelige materiale. Resultatet er 6 svære bind: «T he Norwegian
North Polar Expedition 1893 — 9 6, scientific results, utgitt i årene
1900—05. Hertil kom store foredragsreiser på to kontinenter, en via
triumfalis for «den største mannsdåd i det 19. århundre.»

Nansens form for ærgjerrighet var likevel mere «to do things», enn å
slepe sammen all verdens laurbær. Han mintes nok det hans gode Peder
Henriksen sa da de med Fram stod inn Trondheims* fjorden, til en ny by,
en ny fest, ny legemlig og åndelig overmettelse. «Du Nansen,» sa Peder,
«dette kan være bra nok, men det er for mve leven. Jeg tenker på
Ishavet, jeg, der hadde vi det godt.»

Der var ensomheten — stillheten og storheten. Han kunde lengte efter å
være der igjen, «igjen å komme op på et koss for å speide efter
fremkomst — det er spenning, det er handling i det liv».

En via triumfalis som Nansens har vel få av jordens sønner op* levet i
den alder. Der var øieblikker på den vei han aldri glemte. I
Nidarosdomen, da Griegs og Bjørnsons mektige verk mottok ham, og en
lignende stund i London, da Judas Makkabæus, «Se han kommer o. s. v.»,
lød som skrevet til anledningen. Det var stunder av livets største, de
løftet ikke hans hode i stolthet, de bøide heltens hode i ydmyk
grepethet og takk over å være den utkårede som fikk øve en gjerning som
formelig skapte et nytt åndelig klima.

Men det er ikke den letteste sak å stige ned fra livets toppunkt ; fra
brenningens skummende rygg under den flyvende kajakk smutte inn på
smult vann.

Hans venn Erik Werenskiold forteller om ham at han «efter Framferden
var en ånnen mann enn før. Et veldig alvor lå over ansiktet, som var
næsten ubevegelig rolig, like* som stivnet, uten smil.» Da han første
gang gikk ut i stort selskap, sa han: «Hvad skal jeg ute blandt alle
disse mennesker, hvad kom* mer de mig ved!» Motsetningen mellem en*
somheten oppe i isørkenen, hvor det stadig gjaldt å være eller ikke
være, og dagliglivet med de evindelige småtterier og likegyldig* heter
var for stor. Først litt efter litt tødde han op og fikk igjen det
gamle strålende an* sikt og sin livslyst, og gledet sig over sam* været
med sine venner, bygget sig nytt hus o. s. v.»

Nansen taler ved en fest* middag i München.

Tegning av Olaf Gulbransson.

Fra sin via triumfalis kan han skrive: «Jeg reiser ut i en stor, tom
ørken, og livet er øde», — han føler «sjelen utvasket, plyndret», gjen*
nemtrasket av uvedkommende mennesker, «så en må rømme og gjemme sig
bort for å finne sig selv igjen.»

Fra reisene i Europa og Amerika, fra op* levelser og fester, ser vi
ikke et glimt i disse optegnelser i novemberdagene i 1897, det er bare
hans eget tomme triste indre de avspeiler.

«Er jeg utslitt av lidelse, savn og lengsel ? Jeg kan mindre og mindre
greie ut trådene i min egen hjerne, — jeg stirrer håpløst inn i
tomheten. Og jeg sitter og ser ut i natten som vi farer fremover
Kanadas sletter, men jeg finner intet svar —»

I Amerika forteller han at mange mennesker forsikrer ham at hans bok
har gitt dem så megen giede. En dame gir ham et brev der hun forteller
at han har reddet henne i de mørkeste øieblikk i hennes liv. Hun har
vært bunnløst ulykkelig, og forteller ham hvad hun har gjennemlevet. Så
fikk hun lese hans bok, fikk se inn i et

nytt liv, og dette hadde hjulpet henne over. «Jeg skjønner ikke riktig
hvordan,» sier Nansen, «men jeg får vel tro det.» «Er det ikke trist at
en skal kunne hjelpe andre, men selv være så hjelpeløs; det er
skjebnesvangert å skjenke vin, når en mister evnen til å drikke selv.»

Disse årene er tross reiser og optatthet i virkeligheten et liv for
anker. Det er vinger i bur. Et sinn som ikke er skapt til sittende ro,
søker urolig inn i sig selv, efter sin egen gåte, tilværelsens mål,
livets verd.

Fra en optegnelse på Brandbuseter i september 1898: «Alltid det samme
spørsmål som stirrer imot en såsnart en gir sig tid til å stanse og se
sig om. Er det lykken som skal gjøre livet verd å leve? Den som telles
dråpevis i et hav av savn. Stjerneskudd i natten, som gjør den mørkere.
— En ustanselig tørst efter det vi ikke når, en tørst som engang dør,
men aldri slukkes. Den er det som gir livet innhold, men neppe mening.
Et jag som stanser ved Nirvanas terskel, — da alt blir høit og stille,
og all menneskenød synker til? bake i det stores skjød.»

«Har livet fått for høie mål? Det som ingen mål har. Ve den som har
begynt jakten, han kan ikke stanse.»

«Men tindene er nådd, de var så låve, vidden er blitt liten, og breene
skinner ikke lenger — fjellvannet ligger ikke høit og ikke ensomt, og
de hvite svaner — de er fløine.

Men ennu en gang, ennu kan vingene spiles, ennu en flukt, og da med
alle krefter inn hinsides vidden — hinsides tinder og breer — dit ingen
følger!

«— A du modige drømmer!»

Disse dagbokbladers stemninger fra de par nærmeste år efter at han er
kommet i ro efter Framferden, er i slekt med dagbokbladene av 18. juni
1894 ombord i Fram, med sitt tungsindige boopgjør.

Et tungsinn som vendte sig innover i det tomrum sjelen er blitt.

Men i selve tungsinnet er nytt svangerskap.

Så også nu.

Et dagbokblad fra Sørkje i juli 1899.

«Å, det er en lyst å skape. Slik som nu synes det aldri å ha gått fra
hånden, arbeidet; nye tanker og syner myldrer stadig frem.

Det som jeg lenge grundet på, nu klarner det med ett alt. Det er som
jeg har gått i tåke og ingen vei kunnet finne. Så med ett letter tåken
litt, jeg får med ett kjenning, så letner det mer og mer bortefter, jeg
får videre og videre utsyn, næsten hurtigere enn jeg kan følge det, og
så med ett ligger hele vidden der sollys og klar, og vide syner åpner
sig inn i vestenhimmelen. Og hvert skritt frem bærer nærmere målet, ja,
da er det lyst å vandre.»

Så har han fått sig et sted inne i skogene og fjellene, hvor ingen
mislyd utenfra kan nå inn, etsted «hvor jeg legger mitt hode inn til
tilværelsens innerste, viljens klemmende jernbånd slappes, og så hvile
ut i stemningene som den gang jeg var barn og sko* gene var mitt
paradis. Her på denne plett av Guds jord valgte jeg mitt kongerike, ved
fjellvan* net, omkranset av den mørke alvorlige nåleskog, med
bjerkeskogen innimellem og med snaufjellet ovenover. Yelebuheien her i
vest og Akelifjellet i syd, og så'bakenom i øst ligger det vakre
Synhøvd. Her er ikke klemt, men heller ikke for vidt, fra den låve,
skogklædde rygg på den annen side vannet der, vet jeg at en må kunne se
utover lier og skoger ned i Telemarken, med Tinnsjøen og Gausta og
Lifjellene, men jeg lenges ikke efter det, jeg lenges ingen sted på
jorden.

For her er fredelig og mildt, og allikevel alvorlig. Uten at jeg vet av
det smelter min sjel sig mer og mer inn i denne natur. Den lukker op og
slutter mig inn.

Ingen naboer, — skog og fjell på alle kanter, langt borte i åsen på den
annen side av vannet er der et gløtt i skogen, der vet jeg

Pa Golå 1921.

det skal være en telemarkseter, men jeg ser bare taket av huset, og så
hører jeg stundom i stille kvelder øksehugg i skogen fra den kant. Og
en enkelt gang har det hendt at jeg har sett et bål ved stranden nede
på Lauvodden på den ånnen side vannet, det er tele* markinger som
fisker ulovlig. Men herregud, det er fisk nok i vannet for oss begge.»

Her, i fjellet og skogen, i jeger* og fiskerlivet, fikk han som Antaios
sitt livsmot tilbake. Skjønt nissen kunde følge med på lasset her også
med sitt tungsindige grubleri, sitt fortærende ringløp i jegets
kjeller.

Men «la mig komme på høiden, la mig få ski under føttene!» Og nissen
blir hivd i snehaugen. Når Nansen kom tilbake fra sine turer, var han
som et nytt menneske.

Ut av egen erfaring sa han i sin rektortale ved universitetet i
Edinburgh i 1926: «Ropet fra villmarktn dirrer under alle våre
handlinger og gjør livet dypere og høiere og edlere.»

«Ingen har kjent Fridtjof Nansen, som ikke har møtt ham ute i naturen,»
sier hans venn og ledsager på flere fjellturer i senere år, prof. J.
Worm*Müller. «Da blev han et helt annet menneske — fremdeles enkel og
dog full av nyanser: et barn med åpne, troskyl* dige, gode, blå øine,
en munter overgiven boyscout, som i skjemt og fryd nød hver time på
dagen, og en mann, fryktløs og uavhengig, beskjeden og dog selvbevisst,
ærlig, opriktig og ren av sinn. —

Om han enn kunde komme trett og sliten og grimet op til hytten, var han
bare efter et par dager spenstig som en ungdom og full av liv.

Jeg fulgte ham til fjells i år for siste gang. Han var dennegang
trettere enn før, men allikevel henrykt og gutteaktig glad over å se
fjellet igjen.

— Jeg synes jeg ser ham ennu — ute på ski, når han stod og så utover
Rondane — den høie høvdingskikkelsen — med den bredbrem* mede hatten på
hodet, den tette lille brune skinntrøien om den spenstige kroppen, rank
og ruvende myndig, som et billede på landet som vi tenker oss det, når
vi lengter mest efter det. — —»

Han behøvde ingen vink av Rousseau, han forstod naturens tale uten
tolk. Som Wergeland gjorde det.

Naturen gav dem det de søkte: styrke og fred. Som i Werge* lands dikt,
kan man slå op i Nansens ferdebøker, ikke minst i «Fri* luftsliv», og
lese sig glad i mangt et uttrykk for et rikt og sterkt, men kjempende
sinns skjønne lengsel og livsvilje.

En julidag i 1900, i tåke nord for Island, skriver han i dagboken: «Men
seil videre gjennem skodden mens havet vugger dig i møte, og bringer
bud og hilsen fra det usette bakenom, du vet ikke hvor, — bringer
lengsler, — du vet ikke hvorhen. Du bare aner der er noget å lenges mot
i rummet — bakenom, ovenover tåkene, hvor dagen er sol og skinner på
blinkende tinder.»

Men det som ikke står i «Friluftsliv», men i dagboken, er et avsnitt
foran dette lyse utbrudd, et avsnitt hvor tåken ikke bare er omkring
ham, men i ham. Et anfall av den gamle mørke selvana* lyse, men han
karakteriserer den selv som «syke stemninger», fra* dømmer dem retten
til å beholde valplassen.

Troen på solen hjelper solen til å vinne over tåken.

I flere av de friske skisser i «Friluftsliv» ser vi solen på en helt
klar himmel, men i dagbøkene ser vi solens kamp foran seiren. Vi aner
at i hans motsetningsrike sinn har det vært mange hårde kamper mellem
sol og hemske tåker.

En forunderlig sammensatt, motsetningsrik natur. Vaktsom og vår overfor
sjelelivets innerste rørelser, en grubler, en drømmer, og samtidig en
handlingens mann uten sidestykke.

Han blir ikke mindre for det. Tvertom. — Han kjente sig selv. Og med
sin sterke vilje hadde han sig selv under kontroll. Han visste også
hvor frelsen var: livet i naturen, og bedriftens liv — i videnskapens
tjeneste, og utenfor den, «hvor det nettop gjaldt».

Og hele hans liv blev en stor, rik utvikling, hvor han mindre og mindre
er optatt av sig selv, men gir alle sine krefter hen i arbeidet, et
arbeide som mer og mer blev et arbeide for å hjelpe menneskene, fylke
verden om sig i næstekjærlighetens tjeneste. I den tjeneste fant han
uten å gruble en tilværelse med innhold, et liv med mening.

Til det kapitel, som forteller om mannen som maktet å vende sitt skib
utav bakevjen og igjen få Fram*merket op, vil vi føie noget han sa i
den store tale han holdt som æresdoktor ved St. Andrews Universitet i
Skottland i 1926.

Han var da 65 år, en eldre mann, — en gammel mann blev han aldri. Under
Frammerket hadde han seilt, men nu kunde han nok tillate sig å se en
stund tilbake, se hele sitt livs seilas i et samlende syn, — og
fortelle de unge studenter om sine ferder, om sitt liv, sine
erfaringer, og presse ut av disse den livsvisdom han av et godt hjerte
unte sine unge efterfølgere.

«— Den første store ting i livet er å finne sig selv, og dertil trenger
en ensomhet og betrakt* ning, i det minste av og til.»

«Jeg sier dere, frelsen vil ikke komme fra civilisasjonens jagende,
larmende centrer. Den vil komme fra de ensomme steder. Historiens store
reformatorer kom fra ødemarken.»

«— der er mange folk som ikke engang får tid til å tenke over hvad de
selv mener er målet for livet. Ja hvad mener nu dere er målet for
deres?»

«Er det lykken dere søker? Men tro mig, mine venner, det nytter ikke å
lete efter den. Den store ting er å yde ditt beste og være uavhengig av
alle andre «nødvendigheter». Ja, så unødige mange av disse
«nødvendighetene» er i virkeligheten. — Husk at når dere gjør drasset
lengere, gjør dere vingene kortere.»

Han vil gi de unge studenter «en forståelse av hvorledes ting som
kanskje synes umulige, kan gjøres når en er nødt til å gjøre dem, og
hvordan et liv som kan synes hårdt, er lett å leve når en har et mål å
arbeide for. Dere kan synes det vil være hårdt å leve nedgravet bare
med bjørnekjøtt til mat, men jeg kan forsikre dere at det var en
lykkelig tid, for vi hadde våren og hjemkomsten å se frem til.»

Han gir de unge det råd: «Forsøk å holde herr Uansvarlig i tømme, og
overvei vel før du tar noget skritt. Gjør dine forbere* deiser
omhyggelig, de kan aldri være for omhyggelige, veien er lang. Ikke
noget gjettverk, ingen omtrentlighet.»

(Foto: Wilse.)

«Men når du legger ivei, så kast dig hel og holden inn i fore«
tagendet. Sett alle seil; ingen vakling, for selvtillit er den første
hemmelighet ved «hellet»; roret hårdt op når du går baut. Vi kom« mer
forbi mange korsveier på denne livets reise, og prøven på en mann er
hvordan han opfører sig ved hver korsvei. Nogen folk kan ikke bestemme
sig, de vakler, ønsker å holde alle veier åpne, og idet de alltid ser
sig tilbake, ender de med ikke å komme nogen« steds hen. — Den reisende
av det rette slaget kan overveie vel; men så tar han en vei og holder
sig til den, og han vil alltid komme ensteds hen. For ham er da den
eneste vei den som er foran ham, og der er ingen vei tilbake.»

«Jeg har alltid syntes at den lovpriste «retrettlinjen» er en felle for
folk som ønsker å nå sitt mål.»

«La mig fortelle dere en hemmelighet ved slike såkalte heldige
foretagender som det kan ha vært i mitt liv, og her tror jeg at jeg kan
gi dere et virkelig godt råd: Det var å brenne mine båter, og bryte
broen bak mig. Da kaster en ikke tiden bort med å se sig tilbake, mens
en skulde ha nok å gjøre med å se fremover. Der er ingen annen vei for
dig eller dine menn enn frem, du må slå dig igjennem eller gå under.»

«A, ungdom, ungdom! For et vidunderlig ord!

Ukjente riker foran dere, skjult bak morgenens tåker!

Som dere drar frem, dukker nye øer op; fjelltopper skyter frem av de
svinnende tåker, den ene bak den annen, ventende på dere til å bestige
dem; tette nye skoger brer sig for dere til å utforske; endeløse
sletter for dere å fare frem over.

Fri som fuglen under himmelen kan dere seile hinsides solned« gangen og
gjennemstreife universet.

Så herlig å se dagen demre, og vite at du har en lang reise gjennem nye
riker foran dig.

«— — og motet springer, i lange buer mot lys og hvelving. Dere ler av
risikoen, og smiler til faren, ungdommens bærende tro og selvtillit er
ved roret. Stormen kan ikke nå dere.

Og se! Langt der forut, over skodden og sjødrevet hever sig «landet
hinsides!»

Vi har alle et «land hinsides» å søke i livet; hvad mer kan vi
forlange?

Vår sak er det å finne veien som fører dit: En lang vei, en vanskelig
vei, kan hende; men det kaller oss, og vi må gå.

Rotfestet dypt i vår natur, dypt i enhver av oss, er vågelystens ånd;
ropet fra villmarken dirrer under alle våre handlinger, og gjør livet
dypere og høiere og edlere.»

«Have you known the Great White Silence. . . . Have you broken trail on
snowshoes ?

xMushed your huskies up the river. Dåred the unknown, led the way, and
clutched the price?

Have you suffered, starved and triumphed, groveled down, vet grasped at
glory?

Done things just for the doing, letting babblers tell the story.

Have you seen — — —

The simple things, the true things, the silent men who do things —

Then listen to the Wild, — it's calling you.

Let us probe the silent piaces, let us seek what luck betide us.

Let us journey to a lonely land I know, there's a whisper on the
night*wind, there's a star agleam to guide us.

And the Wild is calling, calling, — let us go!»

FRAM EFTER FRAMFERDEN

Fram startet igjen på arktisk ferd, Otto Sverdrups, nordvest for
Grønland 1898-1902.

Til denne tur blev den en del ominnredet, dekket løftet, så der blev
mere plass, større og bekvemmere opholdsrum.

Planen om å trenge sig frem om Grønlands nordkyst for å få denne
bestemt, måtte opgis på grunn av de umulige isforhold. Fram blev så
lagt fast nordvest for Grønland, og fra den som hovedsta* sjon gikk
sledeekspedisjoner ut; på disse opdaget og kartla Sverdrup 300 000
kv.km. nytt land. «Nytt land» heter også det utmerkede verk hvor
Sverdrup skildrer denne Frams annen store ferd.

I 1910 var det Roald Amundsen som stod på Frams kommando* bro. Planen:
en 5—7 års drift i nordpolen i det store ukjente strøk på den annen
side av polen.

Inn i planen gikk et oseanografisk tokt i Atlanterhavet vest for
Skottland og Irland, som utførtes med Fram i juni 1910 før dens
endelige avreise fra Norge.

I april 1909 plantet Peary stjernebanneret på Nordpolen, der* med var
publikumsinteressen borte fra Amundsens foretagende, som nu «bare»
hadde videnskapelig interesse. Amundsen kunde derfor ikke skaffe penger
nok til den langvarige ekspedisjon. Så vendte han Fram sydover mot
Antarktik.

Mens han og hans glimrende skiløpere gikk mot Sydpolen, gikk Fram ut på
oseanografisk tokt, krysset havet langs to kurslinjer mel* lem
Syd*Amerika og Afrika i 1911, under ledelse av løitnant Nilsen. Derpå
hentet de sydpolskarene ved barrieren i januar 1912. Syd-polsferden var
en stor sukcess, også en god økonomisk jobb, og Frams ærend nordpå stod
nu for tur. Yestom Kapp Horn gjennem

Stillehavet inn Behringstredet for derfra å drive over polhavets
bredeste del, en 5?års drift.

Panamakanalen skulde nettop åpnes, og Fram var budt den ære å være det
første skib som skulde gå gjennem kanalen. Fram ankret op på Colons red
den 4. oktober. Her fikk polarskuten sin knekk, av tropevannet. Det
gikk råte i den; efter 3 måneders forgjeves venting måtte den gå hjem.
Det viste sig da at råttenskapen var gått så langt at det vilde ikke
lønne sig å reparere den. Den blev «lagt op» men ikke tatt vare på,
overlatt til sig selv og den sikre ødeleggelse, utakknemlig behandlet
av sin eier, den norske ståt.

Dens lysende bane var endt. Lengst nord og lengst syd hadde den vært,
ført av Nansen, av Sverdrup, av Amundsen. Man kunde nok kalde den «one
of the most wonderfull ships in historv».

At Fram blev reddet så den kan opbevares for all fremtid, skyl? des
Otto Sverdrup som med støtte av hvalfangstrederen Lars Christen? sen og
av en komité i England, under J. Howard Whitehouse, fikk
redningsarbeidet satt i gang.

Så gikk den sommeren 1930 ut på sin siste reise kysten rundt, til
Trøndelagsutstillingen. Tusener besøkte den, og mange penger kom inn
til det arbeide som gjenstår: å trekke den op på land og skaffe den et
hus, ikke til et avtaklet skrog, men slik som den var og nu er med
master og tønnen og det hele.

Den 12. oktober stod Fram sin siste ferd op Oslofjorden fulgt av
dampere og motorbåter som det siste æresfølge. Et vemodsskjær over
gamle Fram. Dens redningsmann Otto Sverdrup var ikke med. Han lå i sitt
hjem i Sandvika, med ankeret lettet for sin egen siste reis. Men fra
sitt vindu kunde han se sin kjære Fram ute i fjorden.

De to andre også borte, sinnene ennu såre efter Nansens død. Men
Wisting var ombord, mannen fra de to poler, Frams og Amund? sens tro
venn.

Nu bygger vi kanskje Fram og alle dens minner inn i et hus med vegger
og tak; med Fram?merket vaiende over huset, i den fri luft, som landets
og folkets eget, vidt synlige merke.

DE ARKTISKE REISERS HVORFOR 1

«Bortom soleglad og stjernerne som bader sig i vest går min ferd, til
livets stjerne synker.»

(Efter Tennyson.)

I begynnelsen var verden et eventyr for menneskene, alt som lå utenfor
det nærmeste kjentes runde krets var en fantasiens vikende heim,
tumleplassen for alle mytenes fabelvesener; men ytterst ute var mørkets
og tåkenes rike, hvor hav og land og himmel fløt sam* men til en
størknet masse, — og tilslutt åpnet sig avgrunnens umåte* lige svelg,
og redselens tomme rum.

Fra denne eventyrverden har i tidenes løp det nordiske land* skaps
nøkterne linjer langsomt hevet sig op. Med usigelig møie har
menneskeøiet trengt stykke for stykke mot nord over fjell og skoger og
tundra, og frem gjennem tåkene langs de øde ishavskys* ter, — den store
stillhet, hvor så megen kamp og lidelse, så mangt et bittert nederlag,
så mangen stolt seier svant sporløst under det dempende snelag.

Når tanken i våken drøm søker tilbake gjennem tidene drar der — som et
eneste veldig epos om menneskeåndens evne til hengivelse for en idé,
rett eller vrang — forbi oss et endeløst tog av kjempende, 1 Av
innledningen til Nord i Tåkeheimen.

frostsprengte skikkelser i svære klær, nogen ranke og kraftige, andre
bøiet og svake, så de knapt kan slite sig frem foran sledene, mange
uttærte og døende av sult, kulde og skjørbuk; men alle ser de utover
mot det ukjente, hinsides solnedgangen, hvor kampens mål skal finnes.

Hvad søkte de i isen og kulden?

Først og sist er polferdenes historie en eneste stor utfoldelse av det
ukjentes makt over menneskesinnet. — Ingensteds har hvert nytt skritt
kostet så meget slit, så mange savn og lidelser, ingen* steds har vel
de vunne opdagelser lovet mindre materielle fordeler, — og likefullt
stod alltid nye krefter ferdig til å storme videre, og flytte verdens
grenser lengere ut. — —

Visstnok har ishavsferdene gitt menneskene materielle verdier, som rike
fiskerier, hval* og selfangst og annet; de har gitt viden* skapelige
verdier i kunnskap om ukjente strøk og forhold; men de har bragt ulike
meget mere; de har herdet menneskeviljen til over* vinnelse av
vanskeligheter; de har vært en skole i manndom og selvovervinnelse, og
har holdt mannsidealer frem for den opvoksende slekt; de har gitt
fantasien næring, har gitt barnet eventyret, og de har løftet den
voksnes tanker fra hverdagens strev.

— — — Det er først langt frem i historiens fulle dagslys at menn drar
ut med det bevisste mål å utforske det ukjente for det* tes egen skyld.
For hine tidlige fangstmenn var det vel nye felter og mulig jaktbytte
som drog; men også dem har eventyrlysten og det ukjente drevet, bevisst
eller ubevisst, — så dypt i menneske* sjelen ligger denne guddommelige
makt, drivfjæren kanskje til de største av våre handlinger. I alle
strøk og til alle tider har den drevet mennesket fremad på utviklingens
bane, og så lenge men* neskeøret hører bårebrytningen over dype hav, så
lenge menneske* øiet følger nordlysjaget over tause sneland, sålenge
mennesketanken søker fjerne kloder i det endeløse rum, så lenge vil det
ukjentes eventyr føre menneskeånden fremad og opad.»

NYE POLPLANER

SCOTT AMUNDSEN. ET BREV TIL SIR CLEMENTS MARKHAM.

SISTE PLAN

Det undret nok mange at Nansen ikke fortsatte sin bane som polar*
forsker. En fortsettelse var også planlagt. Derom forteller han selv i
et brev av 4. april 1913 til Sir Clements Markham, den tid* ligere
president for Royal Geographical Society i London. Brevet er egentlig
et svar på et brev fra Markham, hvor denne gjør rede for hvorfor han
synes at Amundsens sydpolsferd ikke var fair play over* for Scott.

Engelskmannen Scott og Amundsen drog samtidig, men ad for* skjellige
ruter, mot Sydpolen, Amundsen med norsk, Nansensk* Amundsensk utstyr og
metode. Scott med ponyer og motorsleder. Amundsen nådde først til måls.
Scott med 4 kamerater omkom på tilbakeveien.

Scott mente, ifølge sin dagbok, at det ikke var utrustningen som var
årsaken. Men, som Nansen skriver til Markham, hadde Scott fulgt hans
inntrengende råd om å bruke hunder og ikke ponyer og motorsiede, «så
hadde vi fremdeles hatt ham iblandt oss». Forsin* ket av sin utrustning
møtte han på tilbaketuren vinteren. 11 engel* ske mil fra det frelsende
depot satt de heltemodige menn i sitt telt i en 11 dagers snestorm,
«iakttagende døden inntil de døde», som Kip* ling skrev. — Også
Amundsen gav ham det samme råd, og tilbød ham halvparten av hundene
sine.

Mot de bitre angrep som fremkom mot Amundsen, tar Nansen til gjenmele.
Han hevder at ingen av jordens ukjente strøk er mono* pol for nogen
enkelt person eller nasjon. Jo flere ekspedisjoner, desto større
utbytte. Han beklager at der ikke var anledning til

noget samarbeide under planleggelsen; Amundsen måtte innskrenke sig til
å telegrafere fra Madeira om sin plan til Scott, som da var på
New*Zealand. Amundsen måtte være fritatt for beskyldningen som lå i
«hemmelig landgang». Amundsens Sydpolsferd var ikke mere unfair play
enn de ekspedisjoner fra England, Skottland, Tyskland og Sve* rige som
i sin tid drog mot Sydpolen, skjønt de visste at Nansen gjennem flere
år hadde forberedt sin Sydpolstur.

Og her kan vi jo tilføie hvad der hendte i 1926. Amundsen hadde 6
konkurrenter. Byrd*Bennet nådde Nordpolen først. Amund* sen ledet
hurraene.

Man kunde ha sagt noget på Amundsen, mener Nansen, hvis han hadde
stjålet planen fra Scott; men planen var norsk i idé, i utrustning og
metode, og av eldre datum enn Scotts ekspedisjoner til Antarktik.

For å hjelpe sin gamle venn til forståelse av Nansens syn, for* teller
han ham så om sine planers historie.

Efter ferden over Grønlands innlandsis var Nansen klar over at det var
en forholdsvis lett sak, med norske ski og Nansen*sleder, å utforske de
indre deler av det ukjente Antarktik, som han var over* bevist om var
dekket av is og sne på samme vis som Grønland. Han lengtet efter å
forsøke det, men først måtte han ha fra hånden ekspedisjo* nen over
Nordpolhavet. Til den skotske naturforsker John Murray som kom til
Norge i 1893 for å se Fram avgårde, fortalte han at det var hans
hensikt å gå til Sydpolen når han kom tilbake. Ombord i Fram diskuterte
han ofte Sydpolsferden med Sverdrup, og det siste Sver* drup spurte om
da de skiltes i mars 1895, var om Nansen vilde starte Sydpolsferden før
Sverdrup kom tilbake med Fram. I vinter* hiet på Franz Josefs land var
der god tid til å tenke planen igjen* nem i hver detalj, og da han kom
hjem, var planen ferdig. Han arbeidet hardt for å få Framferdens
videnskapelige beretninger fra hånden for så å starte sin nye ferd så
snart som mulig. I Royal Geographical Society i London (i 1898) la han
frem sitt syn på utforskningen av Antarktik og fortalte at en norsk
ekspedisjon var under forberedelse.

Ved adskillige andre anledninger talte han om sin nye ferd. Så* ledes
med medlemmene av Jacksons ekspedisjon, og han fikk søk* nader fra
mange som vilde være med.

12 — Fridtjof Nansens saga.

Imidlertid sattes i verk de før nevnte andre ekspedisjoner, mens han
selv blev bundet av internasjonalt havforskningsarbeide, og måtte i den
anledning love den norske regjering å utsette sin Sydpolsferd. Men
efter å ha gitt 4 år til havforskningen og fått den i god gjenge, tok
han igjen på med sine forberedelser. Men så kom unionskrisen,
fedrelandet la igjen beslag på ham. Og efter 1905 lovet han regje«
ringen å overta ministerposten i London, men bare for et år, — fordi
han hadde andre planer. I ministertiden arbeidet han videre med
forberedelsene, og tenkte sig å starte i 1907 eller 08.

I januar 1907 var Nansen hjemme en tur. Da kom en dag Amundsen til
Polhøgda. Nansen hadde i foredrag holdt frem betyd« ningen av å
fortsette utforskningen av Nordpolhavet. Nu la Amund« sen frem en plan
om å gå gjennem Behringstredet med et lite fartøi, så begi sig inn på
isen og leve der i telt eller hytte og la sig drive avsted. Men Nansen
mente det blev vanskelig å opnå videre resultater med den reisemåten.
Det måtte et fartøi til som Fram. Men det var det i veien at han selv
hadde bruk for Fram, til Sydpolen. Amundsen spurte da om å få være med
dit, og derefter få Fram til sin polardrift. Nansen mente det var ikke
klokt å bruke op så mange år i isen.

Men efter å ha overveiet dette en stund, tenkte Nansen det var riktigst
at han gav op Fram og sin egen ekspedisjon til fordel for den yngre
mann, Nordpolferden var også av langt større betydning. Amundsen var
den rette mann, og fikk han ikke gjort den ferden nu, blev den kanskje
slett ikke utført. Han gav så Amundsen den beskjed at det endelige svar
skulde han få til høsten når Amundsen kom fra Amerika.

Nansen følte det vilde bli hardt å gi op den ekspedisjonen han så lenge
hadde forberedt, og som han håpet skulde bli hans «mesterstykke», når
han i fullt mon drog nytte av sine erfaringer.

Og her må føies til at begge var klar over at det for Nansens
vedkommende ikke gjaldt om utsettelse, men en opgivelse for all« tid.
Som han også uttrykker det i brevet til Markham: han opgav turen til
Sydpolen.

Men Nansen var i tvil like til det siste øieblikk, den september« dag i
1907, da det meldtes til ham i tårnet, at Amundsen satt i hal« len. På
veien ned gikk han innom fru Eva i et av værelsene ved galleriet som
omgir hallen.

«Jeg vet hvad det blir,» sa Eva, «du reiser igjen ifra mig.»

Nansen så på henne, sa ikke et ord, vendte sig og gikk ned i hallen.

«De skal få Fram.»

Da Nansen fra sitt møte med fru Eva, — med en tvil, eller et nei vendt
til ja, — gikk ned til hallen, så han hvor spent Amundsen satt der og
ventet. Da stod det også klart for ham hvad et nei vilde si for
Amundsen nu, det vilde stenge den eneste veien han hadde. Mens han
selv, som han også sa til Amundsen, hadde op* gaver nok.

Den 7. juni 1910 stod Nansen på tårntaket og så Fram gå ut fjorden med
Amundsen på kommandobroen. Eva var død, — i desember 1907. Nu drog Fram
avgårde. Og han selv var til* bake.

«Den bitreste stund i mitt liv.»

Det var mange år efter den dag at han gav sin sønn den betroelse, den
stemmer med brevet til Markham i 1913, der han skriver at det var «med
blødende hjerte» han gav Sydpolplanen fra sig.

I øieblikke som den junidagen på tårntaket kunde det bort* givne
kjennes som den «bitreste stund». Men, i hans store sinn fikk den slags
stunder likevel ikke lov til å bli mer enn sjeldne «skygger av
sekunder».

Da Amundsen fikk Fram, gikk han igang med å forberede Frams 3dje ferd
til arktiske egne. Nansen hjalp ham med dette. En komité blev dannet,
med Nansen som formann. På hans råd reiste Amundsen til Bergen og
studerte havforskning under professor B. Helland*Hansens ledelse, i
1907 og 08. Det gjaldt bl. a. å få kontrollert forskjellige resultater
fra den første Framferd, med de nøiaktigere undersøkelsesmidler man nu
hadde, takket være ikke minst Nansens forbedringer av instrumenter og
metoder. Med denne ypperlige bistand fra Nansen og Helland*Hansen kunde
Amundsen legge frem en plan som vakte stor opmerksomhet.

En utrustning for 7 år kostet mange penger, og der blev vanske*
ligheter. Dertil kom at Peary plantet stjernebanneret i Nordpolens akse
i 1909, og dermed var det slutt med sensasjonsinteressen hos

publikum. Mange lovede bidrag uteblev, og kreditorer begynte å gå på,
og forlangte regningene betalt før Fram forlot land. Amund* sen fryktet
for at de amerikanske kreditorer vilde belegge Fram med arrest såsnart
den viste sig i Amerika. (Fram skulde omkring Kap Horn vestkysten op
til Behringstredet.) Hvad skulde han gjøre? Han la straks sin plan om:
via Sydpolen til Nordpolen.

Han fant å måtte være alene om ansvaret, meddelte derfor ingen* ting om
den endrede plan til komitéen eller Nansen.

Da brevet, gjennem Helland*Hansen, kom fra Funchal, blev Nansen nokså
bestyrtet. «Gid han hadde sagt det til mig, jeg kunde ha hjulpet ham på
så mange måter.» Han spurte Helland*Hansen nøie ut om Amundsens utstyr
til Sydpolen. Heldigvis gikk Amund* sen sin læremester en høi gang i
forberedelseskunst. Nansen skjønte Amundsens motiv for endring av plan,
men syntes ikke det var mening i å fortie den. Nansen trodde ikke at
man vilde lagt hin* dringer i veien for Amundsen. Men det var denne
ikke sikker på. Han tenkte nok folk vilde finne planen vanvittig, og
særlig vilde kreditorene ikke finne at den øket tryggheten for deres
fordringer. Når Fram fra Funchal la baugen sørover, vilde ingen komité
og ingen kreditorer få vendt dens ror.

En julidag i 1912 stod Amundsen igjen i hallen hos Nansen. Ferden var
endt — «en menneskeåndens seier, hvilende på kløktig planleggelse og
glimrende utførelse», efter Nansens karakteristikk. Den var også en god
forretning. Næste akt kunde begynne, den store Nordpolsekspedisjon.

Alle sine dager næret Amundsen en dyp beundring for Nansen. I et
radioforedrag like før han drog ut med «Norge» i 1926 sier han: —
«Denne geniale forsker, denne klarttenkende og vidtskuende
videnskapsmann og sportsmann bragte en fullstendig omveltning i
polarekspedisjonens planleggelse og utførelse. — — Hans glimrende
metode har vært en standard for alle polarferder. Personlig har alt
mitt arbeide op til flukten i 1925 vært basert på det. Når jeg ten* ker
på de 23 år jeg har arbeidet i polaregnene, vender mine tanker sig
atter og atter til den mann som i min tidligste ungdom stod som mitt
høieste ideal, og som senere i tiden gav mig sin prisløse støtte —
Fridtjof Nansen».

På folkefesten på Akershus det samme år, på Amundsens fød*

(Foto : Henriksen &. Steen.)

De to ved Amundsens hjemkomst fra polflukten 1925.

selsdag, var det en oplevelse å se disse alle tiders to største polar*
forskere side om side, hvite i håret, men ungdommelig ranke og
spenstige — for et liv av bedrift lå der ikke bak disse menn! Efter
Nansens gripende tale svarte Amundsen. Med ord fra et fullt hjerte, til
Nansen, om Nansen. Han minnet ham om første gangen han kom inn til ham,
da «reiste Nansen sig med et stort bredt smil, og fra det øieblikk har
han hjulpet mig og stått mig bi. Når jeg står her i aften, er det i den
dypeste takknemlighet til Dem som viste mig veien. Hadde De vendt mig
ryggen den gangen, hadde jeg ikke greid mig. Jeg var aldri nådd frem.»

Nansen fikk opgaver nok. Men under alt det arbeide som op<= tok ham, lå
Nordpolhavets uløste opgaver som murrende krav i hans sinn.

Den store hvite stillhet — kartets hvite flekker — viddene, de kalte på
ham alltid.

Av Nansens minnetale over Amundsen.

Maud som avløste Fram, fikk i sin to års driftsrute (1922—24) ikke
anledning til å løse sin opgave i det tiltenkte omfang.

De dristige sportsflyvninger mot polen efterlot de store viden*
skapelige opgaver uløste. Men den samme teknikk som muliggjorde dem,
gav også Nansen en chance. Der blev startet et internasjo* nalt selskap
for utforskning av Arktis med luftskib, med Nansen som formann og som
utgiver av selskapets tidsskrift «Arktis».

I oktober 1925 offentliggjorde han her og i flere store aviser i
utlandet en stor artikkel: Utforskning av de ukjente nord? polare
strøk. Her redegjorde han for de problemer det gjelder å løse og for
planen til et tokt tversover Nordpolhavet og langs ukjente kyster
tilbake. Femten videnskapsmenn skulde være med under hans ledelse.

Han lovet å skrive boken om ferden til inntekt for den, og overtok
personlig garanti for endel av de utgifter som da ikke var sikker
dekning for, og arbeidet i det hele tatt meget med ferdens
videnskapelige forberedelse. Han ledet selskapets forhandlinger i
Berlin, Leningrad og Amerika, forberedte reisningen av fortøinings?
master i Norge og Alaska. Luftskibet «Graf Zeppelin» var bygget. Nansen
klatret som en akrobat omkring i dets indre for i detalj å lære å
kjenne det.

Imidlertid kom det vanskeligheter. Sensasjonsinteressen hos publi? kum
var også her en stor økonomisk faktor, den står aldri i for? hold til
en ekspedisjons videnskapelige betydning, men utelukkende til sporten i
den, nyhetsverdien. Sportsflyvningene tok i følelig mon luven fra
Nansens videnskapelige ekspedisjon. Den måtte utsettes fra 1929 til det
følgende år, og selv om Nansen da hadde vært parat, vilde den igjen
blitt utsatt.

Han hadde gledet sig til denne tur. Han hadde lengtet efter å se de øde
ismarker igjen, minnes Framferden, minnes skiferden mot polen, minnes
de unge år av strid og slit, av skaperglede og lykke, og nu jage
gjennem luften høit over iskossene, på en uke det hele, tur?retur. «Det
kan ikke tilstøte oss det minste, ja vi tar med hunder og kjelker for
alle tilfellers skyld. Men det hele er nu civilisert og forberedt og
spesialisert. Det er jo bra nok. Men romantikken er vekk. Den kommer
aldri igjen. Fram kom? mer aldri tilbake.»

Å opleve dette «aldri», — opleve det deroppe, det forskånte hans genius
ham for.

183

                 I videnskapens tjeneste — Havforskning

I VIDENSKAPENS TJENESTE, HAVFORSKNING

Fra toktet med Viking i 1882 og inntil Grønlandsferden i 1888 var det
havets dyreliv som var Nansens arbeidsfelt. Der vant han sine
videnskapelige riddersporer, gullmedaljen og doktorgraden. Under
Framferden blir det havet selv.

Oseanografien, videnskapen om havet, er en ung videnskap. Fra 70*årene
i forrige århundre. Nansens innsats er av banebrytende art, «den vil
innta en overordentlig fremskutt plass i videnskapens historie til alle
tider», sier en av oseanografiens førende menn, pro* fessor Bjørn
Helland^Hansen.

Havet er livets moderskjød og vugge her på jord. I havet blev livet
til, av havet steg livet op og erobret land og luft. Havet gri* per inn
i alle våre forhold, vi lever alle på havets nåde. Havet er jordens
store varmereservoar, den store regulator. Det er bestemmende for
forholdene i luften, for temperaturens fordeling, for mange veks?
linger i vind og vær. Det skaffer fuktighet til landenes jord, betin*
ger jordens grøde, alt jordens liv. Uten havet kunde iallfall ikke
mennesket være til.

Dertil kommer alle de rikdommer menneskene trekker op av havet.

Og utenfor det materielle, — hvad er ikke havet for menneskets øie og
sinn. Havet vekket lengsel, spilet vinger og brune seil, egget menn til
dristig dåd. —

Det er naturlig og nødvendig for menneskene å lære å kjenne havet,
hjertet og kretsløpet i livets store organisme på vår jord.

Engang var havnavnet Oseanos som selve symbolet for det store,
skremmelige, ukjente, som omgav jordboernes krets. Mennesket var

en landkrabbe, ved havets strande stanset hans vei. Med primitive
farkoster snek han sig sjøveis langs land. Lenge varte det før han
våget sig til å slippe landet av syne og gi sig havet i vold. Det varte
enda lenger før sjøfarerne begynte å måle ut havets overflate, og enda
mye lenger før de søkte å trenge ned i havets dyp og løse dypets gåter.
Først i det 19de århundre begynner disse langsomt å avsløres.

Men ennu er havet det minst kjente av vår jord.

Når vi kjenner Nansens sinn og natur, og har fulgt ham der hvor havet
bar ham, forstår vi særlig godt at havets gåter måtte nettop lokke ham,
at nettop oseanografien måtte bli hans videnskap. Det var det særlig
tillokkende at oseanografien var en ung viden« skap, det ukjentes
område så stort, som han sa i en innledningsfore« lesning til sine
studenter: «Det viktigste i all forskning er ikke bare resultatene, de
endelig fastslåtte, men det er forskningen selv, kampen for å vinne
dem. Det lokkende er ikke så meget å kjenne sammenhengen, som å ane
den, og søke den.»

Havforskningen, med sin veksling, fra laboratoriets og skrive« bordets
gransknings« og formningsarbeide til de friske sjøtokter, det gav den
arbeidsrytmen som nettop passet ham. Hans dagbøker viser også det.

Efter hjemkomsten fra polen blev han professor i sitt gamle fag, uten
forelesningsplikt sålenge arbeidet med Framferdens videnskapelige
resultater stod på.

Selv arbeidet han med den oseanografiske del. Det var også på det felt
ferdens største resultater lå.

«Allerede under ekspedisjonen gjorde han iakttagelser som førte til
problemstillinger og arbeidshypoteser av en for havforskningen stor og
generell betydning; han utdypet dem videre og gjorde nye funn under
bearbeidelsen. I virkeligheten har mange, for ikke å si de fleste av de
spørsmål som han senere på en så ypperlig måte har behandlet, meldt sig
hos ham ved innsamlingen og bearbeidelsen av Framobservasjonene».
(Bjørn Helland«Hansen.)

Nansen begynte sine forelesninger i oseanografi i 1900, og i 1908
endredes hans professorat også i navnet til oseanografi.

Arene omkring 1905 og ministerårene i London 1906—08 tok jo adskillig
tid bort fra det videnskapelige arbeide. I disse år var han også optatt
av forberedelser til en sydpolsferd.

Av oseanografiens to deler — den fysiske og den biologiske, overtok
Nansen den del en kunde kalle roten, den fysiske oseano* grafi, læren
om selve havet, havets form, dybder og bunnforhold, temperatur og
saltholdighet, og først og sist havets bevegelse, krets* løpet,
strømmene, deres gang og varieringer, kreftene som setter dem igang,
loven hvorefter de virker, og virkningene selv, på luft og klima,
fiskeri og landbruk o. s. v.

I den videnskapelige beretning om polhavets oseanografi bekla* ger
Nansen at de metoder og instrumenter som da var tilgjengelige, ikke var
så nøiaktige som nødvendig er for å studere havet. «Jeg har nu lært»,
sier han, «at fremtidige undersøkelser i fysisk oseano* grafi vil være
av liten eller ingen verdi, hvis de ikke gjøres med en langt større
grad av nøiaktighet enn tilfellet har vært hittil.»

De instrumenter han hadde med på Framferden, var de beste som dengang
kunde skaffes. Han undersøkte nu alle tenkelige feil ved dem, la et
stort arbeide i å forbedre dem og arbeidsmetodene. Han konstruerte
efterhvert nye vannhentere til å skaffe pålitelige vann* prøver fra
hvilketsomhelst dyp. Nansens «vendevannhentere» er nu de mest brukte.

1 emperaturen i havet bestemmes ved vendetermometre eller ved å måle
temperaturen inne i en vannprøve som heises op i en iso* lerende
vannhenter efter den svenske professor Otto Pettersons prinsipp. Ved
begge disse metoder har Nansen gjort store forbedrin* ger. Det skyldes
først og fremst Nansen at man nu kan bestemme temperaturen i en
hvilkensomhelst dybde, med en nøiaktighet av Vioo grad. Han konstruerte
og forbedret også andre instrumenter og metoder for havforskningen.

En annen opgave også av største betydning var å skape en internasjonal
organisasjon for havforskningen. Havet er stort, op= gavene legio,
arbeidet kostbart. Nansen deltok med iver og dyktig* het i opbygningen
av en slik internasjonal organisasjon, og var i mange år medlem av det
internasjonale byrå for havforskning. Der blev oprettet et
centrallaboratorium, som hadde til opgave å for* bedre havforskningens
metoder. Det blev oprettet i 1902 i Oslo med Nansen som leder og den
svenske dr. Walfrid Ekman som første assistent.

Med de nye instrumenter og bedre metoder begynte i 1900 de

forskningsferder i Norskehavet som blev fortsatt i mange år under den
daværende fiskeridirektør, dr. Johan Hjorts ledelse.

Den norske ståt bygget og utstyrte en damper for havforskning, «Michael
Sars», opkalt efter Norges første havbiolog, Nansens sviger? far.
Nansen var med på det første tokt i 1900, dengang begynte samarbeidet
med professor Bjørn Helland?Hansen, også en ypperlig havforsker, et
samarbeide gjennem 30 år.

Nansen utgav i 1901 en foreløbig beretning om resultatene av denne
første undersøkelse av Norskehavet med moderne metoder. «Some
oceanographical resultsoftheexpeditionwith the Michael Sars, headed by
dr. Johan Hjort in the summer of 1900».

Efter en rekke av tokter i Norskehavet utgav Nansen og Bjørn
Helland?Hansen en stor bok: «The Norwegian See» i 1909, et verk som
vakte stor opmerksomhet. Dette verk er «den første kartlegging av
havstrømmen på et bestemt område, efter de nye metoder. Det er kalt
«grunnpillen i vår forståelse av havets øko? nomi, — av det fysiske
grunnlag for plante? og dyreliv, for menne? skets utnyttelse av havets
rikdommer.»

Arene 1900—10, sier oseanografen J. Sømme, regnes for en gull? alder i
havforskningens historie, en nyskapelsens tid, hvor Norge er et centrum
for havforskning, med en rekke av dens førende menn: F. Nansen, Bj.
Helland?Hansen, J. Hjort, H. H. Gran.

Bjørn Helland?Hansen fremhever at Nansens arbeide for å for? bedre
havforskningens teknikk og metoder og hans strenge krav på presisjon
har hatt grunnleggende innflytelse på oseanografiens senere utvikling.

Hans krav kunde ofte synes overdrevne, men han har fått rett, nye
undersøkelser har vist at forholdene i havet er ganske ander? ledes enn
man trodde efter de tidligere undersøkelser med unøiaktige metoder.

Professor W. Werenskiold skiiver om Nansens videnskapelige arbeide . at
det «preges av idérikdom og en kraftig og konsekvent gjennemførelse av
tankegangen, forbundet med en sikker følelse for den lovmessige
fysikalske sammenheng mellem naturfenomenene». Under Framferden la
Nansen merke til at isen drev tilhøire for vind? dreiningen. Han tenkte
sig til at dette var en virkning av jordom? dreiningen, han førte sin
tankegang videre og kom til det resultat at

vindstrømmene i havet stadig måtte forandre retning fra overflaten og
nedover, så den i en viss dybde måtte gå på tvers av vinden, og dypere
ned endog motsatt av vinden. Han fikk dr. W. Ekman til å behandle
problemet matematisk. Ekman fant en del formler som stemte med Nansens
slutninger. Oseanografer og fysikere i alle land protesterte og beviste
at det var galt; men nu er «Ekmans spiral» i enhver oseanografisk
lærebok. Nansens slutninger var rik* tige, og de har ført til en helt
ny forståelse av vindstrømmene i havet.

Tidligere er fra Framferden nevnt hvorledes han fant forklarin* gen på
dødvannsfenomenet som Fram var ute for ved Sibiriakysten på steder hvor
et tynt ferskvannslag lå ovenpå saltvannet.

Under temperaturmålingene på Framferden fant han at det san* synligvis
måtte gå mektige undervannsbølger med høider på 40—50 meter og mere,
bølger som ruller hen gjennem dypet uten å gi sig tilkjenne på
overflaten. Det er et undre, tyngre vannlag som bøl* ger op og ned i et
overliggende lettere. Det er den vesle forskjellen i tyngden som
betinger den store bølgehøiden; kom bølgene op i luften, vilde
tyngdeforskjellen hurtig slå bølgehøiden ned til normale høider.

Med de forbedrede metoder kunde nu strømmene nøiere føl* ges og
studeres. I Norskehavet fant man store hvirvler som man før ingenting
visste om, men som gav forklaring på mange biolo* giske og andre
foreteelser. Det viste sig også at Golfstrømmen har store årlige
vekslinger som må øve tilsvarende endringer i lufttempe* raturen i
tilstøtende land. En endring av 1 grad i 1 kubikmeter vann gir den
samme endring til 3 000 kubikmeter luft, så forstår en at en liten
endring i Golfstrømmens vannmasser kan få stor inn* flydelse på vær og
varme i de nordiske land. Av Golfstrømmens varme i den sydligere del av
Norskehavet allerede på forsommeren, skulde man kunne trekke slutninger
om været i Norge den kom* mende vinter. Der polarstrømmene med sin
føring av næringsemner og av sovende livsspirer som ikke utvikler sig i
kulden og mørket møter de varmere strømmer, blomstrer planktonlivet op,
til føde for krepsdyr og fisk som igjen er føde for sel og hval, og
tilsist er jordens grådigste rovdyr der og fisker og fanger og jager
for millio* ner av kroner. Studiene av havstrømmene har således den
største betydning for fiskeriene.

Inntil verdenskrigen satte en stopper, var Nansen med på flere tokter i
Norskehavet og Atlanterhavet, fra Azorerne til Svalbard. Dessuten har
han bearbeidet materialet fra flere andre tokter, utgitt i verker:
«Northern Waters: Captain Roald Amund* sens o c e a n o g r a p h i c
observations in the Arctic Seas in 1901». — «The Sea west of
Spitsbergen: The ocean o* graphic observations of the Isachsen
Spitsbergen expedition in 1910». Det sist nevnte og det følgende sammen
med Bjørn Helland*Hansen: «De oceanografiske under* søkelser med Fram i
Nord*Atlanteren 1910 og Syd* Atlanteren 1911».

De to forfattere er senere vendt tilbake til spørsmålet om sammenhengen
mellem vekslingene i luftens og havets temperatur og variasjonene i
strålingen fra solen. De gav ut et verk om dette først på tysk i 1917,
siden i utvidet skikkelse på engelsk, i Amerika i 1920: «Temperature
variations in the North Atlan* tic Ocean and in the atmosphere.
Introductory studies on the causes of climatological variations.»

Ved å bearbeide et stort materiale kom de til det resultat at
vekslingene i havet og luften skrev sig vesentlig fra vekslinger i
solens varmeutstråling. Solvarmen fremkaller vindene. Med end* ringer i
solvarmen endres også vindene, og dermed også havstrøm* mene. Dermed
blir luften varmere på mange steder av jorden, men på andre steder
koldere. Forfatterne mener at «et fortsatt studium av disse forhold vil
forhåpentlig gi slike resultater at man senere vil kunne forutsi værets
karakter ikke bare for det nær* meste døgn, men også for en temmelig
lang tid, — uker og måneder fremover.»

Av Nansens oseanografiske skrifter skal ennvidere nevnes: «Th e waters
of the northeastern North*Atlantic: investiga* tions made during the
cruise of the «Frithjof» of the Norwegian Royal Navy in july 1910» — og
«Spitsbergen waters: ocean o* graphic observations during the cruise of
the «Veslemoy» to Spitsbergen in 1912.»

Den siste ferd har han skrevet en stor bok om i 1920: «En ferd til
Spitsbergen». I denne boken har han gitt videnska* pens renning et rikt
islett av en ypperlig skrevet reiseskildring, med tegninger han selv er
mester for.

Også på andre videnskape* lige felter enn den fysiske hav* forskning
har Nansen gjort en betydelig innsats. Også land* jordens former har
han studert.

Allerede under Grønlands* ferden var han opmerksom på de forandringer
som jordover* flaten og forholdet mellem hav og land måtte ha
undergått. Under Framferden la han merke til den flate og brede
plattform som strekker sig under vannet langs kystene i de nordlige
polar* støk. Denne plattform — «shelfen»

— utenfor kystene av Svalbard, Sibiria og Norge har han stu* dert
gjennem mange år. Langs Sibirias kyst strekker den sig som en
undersjøisk sokkel mang* foldige mil ut i havet, — dyb* den er ikke
over 100 meter,

— til den uventet bratt stuper ned til 3 å 4 tusen meters dyp.

I den videnskapelige Framberetning har han tatt op til grundig
diskusjon spørsmålet om utviklingshistorien av disse sokler som
kontinentene hviler på. Han mente de var gamle havnivåer.

Langs vår kyst danner skjærgården med sine øer og holmer og de gamle
strandlinjer en flate som også viser et gammelt havnivå.

Disse problemer har han behandlet videre i arbeider fra 1922 og 28:
«The Strand flat and I sos tas y» 1 og «T h e E ar th's Crust, its
Surface Forms — and Isostatic Adjustment.» «Her er han inne på viktige
og interessante ting i forbindelse med lan* dets stigning og senkning
under og efter istiden. Landet blev tynget ned av isen, men bulet sig
op da den tinte bort; men på den annen side var så meget vann bundet
som is i istiden, at sjøen av den

1 Læren om likevektstilstandc i jordskorpens trykk.

grunn stod betydelig lavere — og omvendt, når landisen smelter i en
varm tid, stiger sjøen av denne grunn. Eftersom landplaten blir
utgravet av frost, elver og breer, blir landet lettere, og den øverste
del av jordskorpen flyter op. Slik kan det gå til at fjelltoppene blir
høiere og høiere, tvert imot all rimelighet, idet dalene graves så
meget ut at hele landet blir lettere og stiger tilværs.» (W. W.)

På enda et felt har Nansen satt et merke efter sig i et stort
videnskapelig arbeide. En engelsk venn anmodet ham om til et stort
geografisk serieverk å skrive de arktiske egnes opdagelseshistorie. Det
emne mente han å kjenne nokså godt, det skulde han ikke trenge lang tid
til. Men da han gikk ikast med det ubearbeidede felt, fant han en
opgave hvor det var så mye å gjøre, og som hug« tok ham så sterkt, at
skulde han tilfredsstille sig selv, måtte han skrive et stort verk.

«Nord i Tåkeheimen» utkom i 1911. Det handler om utforskningen av de
arktiske egne fra de eldste tider til omkring 1500. Til de egentlige
nordpolreiser nådde han ikke.

Han skildrer hvorledes forestillingene om Nordheimen demrer frem og
veksler fra tid til tid, og lever i myter og fantasifostre, «vi får et
eiendommelig innblikk i den måte menneskeånden arbeider på i sin
streben efter å underlegge sig jorden og universet.»

A rydde sig frem gjennem myter og sagn ned til bærende bunn, var et
stort og vanskelig arbeide. Og jo mere omfattende studiene blev, desto
flere gåter øinet han, og det lokket lenger og lenger inn.

På mange punkter kom han til resultater som stod i strid med gjeldende
anskuelser. Derfor måtte ikke bare resultatene, men også i stor
utstrekning undersøkelsene legges frem. Stor opsikt vakte hans
redegjørelse for at Yinlandsreisene, sagaen om Leif Erikson og Thorfinn
Karlsevne, i den grad er overspunnet med sagn og eventyr at der blir
lite av troverdig tilbake. Diskusjonen om disse ting er ikke avsluttet
ennu.

Boken er skrevet ut av videnskapsmannens trang til sannhet, uten hensyn
til nasjonale relikvier. Et uhyre arbeide er lagt ned i dette verk.
Litteraturfortegnelsen nevner flere hundre verker, på mange sprog. Det
er den blivende sokkel under all fremtidig histo« risk polarforskning.

Oplaget av dette svære verk var ikke stort, abonnentene stod ikke i kø.
Men de som nu har verket i sin hylle, skremmes ikke lenger av
lærdommen, de har opdaget at den lærde forfatter er en ypperlig
forteller, en kunstner, en dikter.

Verket er illustrert av forfatterens egne tegninger, sagamessig enkle,
monumentale i linjen, i stemningen.

Dette verk har en central plass i Nansens litterære produksjon. Selv om
han ikke rakk helt frem til det mål han oprinnelig hadde satt sig, har
hans verk gjort den største og vanskeligste del av arbeidet, nemlig
ryddet veien derhen, bygget propylæerne. Og det rummer ham selv,
videnskapsmannen og kunstneren.

Fridtjof Nansen har også gjort andre historiske studier på natur*
videnskapelig felt, om klimavekslinger i historisk tid, tildels i for*
bindelse med bebyggelsen av og livsvilkårene på Grønland.

Også hans populære reisebøker fra hans mange reiser, både de
videnskapelige ekspedisjoner til Grønland, Polhavet og Svalbard, og de
han gjorde i de senere år, vesentlig i andre øiemed, gjennem Sibiria,
Russland, Armenia og Kaukasus er rike på iakttagelser, med skarpsindige
utredninger og forklaringer.

Efter Sibiriareisen var han, meddeler professor S. Torup, meget optatt
av den store rekke interessante spørsmål som knyttet sig til
geografiske og meteorologiske forhold i Sibiria. Han fortalte han hadde
forhandlet med russiske autoriteter om en systematisk under* søkelse av
f. eks., Tundradannelsen og andre spørsmål. Men så kom krigen,
revolusjonen og Folkeforbundsarbeidet og satte stopp.

Sin siste store plan, med luftskib å utforske Polhavets ennu ukjente
strøk, fikk han ikke utført. Med alle forberedelser var han ferdig; for
planen redegjorde han allerede i 1925. Men, som W. Werenskiold sier,
«han har gjort nok. På en rekke av felter vil ingen forsker komme
utenom Nansens verk; hans mange originale idéer, hans skarpsindighet,
hans strenge logikk og hans grundige gjennemarbeidelse av spørsmålene
har skapt verker som vil bli stå* ende i videnskapen.»

Hans videnskapelige verk må vi imponeres enda mere av når vi vet,
hvordan han gang på gang i måneder og år må avbryte sitt videnskapelige
arbeide for å løse andre slags opgaver, i fedrelandets, i
Folkeforbundets tjeneste.

13 — Fridtjof Nansens saga.

1

Fra Spitsbergens

Fremstillingen i dette kapitel er bygget på artikler av professor Bjørn
Helland*Hansen og professor W. Werenskiold og Fridtjof Nansens
manuskripter og notater til forelesninger ved universitetet fra 1902
til 1920.

V

Fra det første havforskningstokt, med Michael Sars, beskrevet i
«Friluftsliv», — i skissen: Til Island og Jan Mayen i 1900:

«Ved sin iherdighet har det endelig lykkes dr. Johan Hjort å få den
norske ståt til å bygge en egen dampbåt for havforskning. Det må synes
på høi tid når en tenker på hvilken inngripende betyd* ning havets
forhold og dets skiftninger har for hele vårt land, og ikke minst for
fiskeriene.

Båten er døpt «Michael Sars» efter vår store banebryter i hav*
forskningen, og den skål nu på sin første ferd. Hjort har bedt mig være
med for å overta de fysiske undersøkelser sammen med Bjørn
Helland*Hansen. Så vil han selv ta dyrelivet og fiskeriundersøkel*
sene, og Håkon H. Gran tar de botaniske undersøkelser.

Imorgen bærer det tilhavs. Først vil vi gjøre et snitt, med en rekke
stasjoner, gjennem havet over mot Island, så tenkte vi oss mot Jan
Mayen, og så tilbake til Lofoten. Det er livets utbredelse i havet og
fiskeforholdene Hjort og Gran vil studere, og det er for* holdene
mellem de varme og kolde strømmene og vannmassene som Helland*Hansen og
jeg særlig vil søke rede på.

Vi har alle opfunnet nye apparater, instrumenter og metoder for
undersøkelsen både av havets liv og dets fysiske og kjemiske forhold;
og stort venter vi av denne ferden, — det er visst ikke langt fra vi
synes den må innlede en ny tid i havforskningen.»

nordkyst. Tegning av Fridtjof Nansen.

På havet mellem Norge og Island.

«Livet er lyst stundom. Vi har nådd den første seier på vår ferd. Inatt
fikk vi våre drivgarn fulle av sild, blank, blinkende stor sild. En sei
fikk vi også og to store torsk, midt ute på havet.

Hjort er strålende stolt over denne bekreftelse på sine forvent?
ninger. Han var kommet til den slutning, at de fiskearter som gir oss
våre store fiskerier, ikke er bundet bare til bankene og kyst?
strøkene, men er utbredt over hele havet, også over de store dyp
overalt hvor de finner livskår. Han var blitt styrket i dette ved det
som bottlenosefangerne fortalte om fiskemengder ute på åpne havet.

Her har vi altså de sikre beviser. Med ett slag mangedobles feltet,
hvorfra fiskeriene får sine rikdommer, havets fiskemengder synes mere
uuttømmelig enn vi våget å tro.

Nu er jeg spent på ueren vest for Jan Mayen hvor jeg i 1882 fant en
klapmytsmage dørgende full av friske uer som måtte være tatt nettop. Og
det var midt ute på dype havet. — Og så tenker jeg også på all fisken
jeg fant i magene på håkjerringene vi dengang tok i Danmarkstredet
mellem Island og Grønland!

Vi holdt jo torsk og uer og slikt mest for bunnfisk, og vi skjel? net
dem fra de såkalte pelagiske fisk som streifer om fritt i havet, som f.
eks. makrellen, men nu blir de jo nærmest pelagiske alle ihop.

Det er havblikk. Lange dønninger som vuggende stål, sakte skvalp mot
skuteveggen, solens ildkule går ned i blålig purpur. Havhesten, på
tyste vinger, er flittig påferde over havspeilet, uavlate? lig
kryssende solstripen, og som søkende noget de aldri finner. Men
herregud, det gjør vi vel alle. .

Men en må sove. Om få timer kommer trålen op, og da er det til å
arbeide hele natten med å hale temperaturer, og hente op vannprøver fra
dypet. — Sove, som en bare kan på sjøen.»

En kveld, «under ophalingen av loddlinen för min nyopfunne vannhenter i
full fart like mot blokken, linen sprang, og det dyre* bare instrument
med dets kostelige termometre forsvant i dypet. Det var som et stikk
gjennem hjertet et øieblikk, — blodet stod stille; i det instrumentet
var nedlagt måneders arbeide».

Men en annen kveld hendte noget gledelig:

«I dagevis siden vi for fra Jan Mayen har vi speidet efter maneter,
natt og dag. Nu endelig sees de første. — Den'store hov må ut, mens vi
spiser til kvelds. Gran undersøker overflateplank* tonet. Stor glede!
Plutselig optrer nu Ceratium tripos — en kisel* alge som gjør morild —
i mengde — altså kystvann, eller vann fra bankene, — just hvad vi efter
manetene må vente.

Hvad vil nu hoven bringe? Den blir hivd inn. Spent for* ventning. Men
da den kommer op full av maneter og mellem dem mylder av fiskeyngel, da
blir gleden ombord vill. Gran gikk om* kring og sang og danset.
Kapteinen kom ut fra sin kahytt i bare skjorten, og vilde ikke tro det
før der blev presentert ham en tal* lerken full av sprellende yngel.

Like ned til Jakob, så måtte han frem med sin tannbyll i stort
kjake*klæde, og stå og se på hoven som var kommet op med dette
vidunderlige: fiskeyngel, ren torskeyngel, — midt i havet mellem Norge
og Jan Mayen, seksti mil fra land. Gleden smittet alle om* bord. Et
nytt skritt fremover til forståelsen av havets dyreliv.»

I begynnelsen av august er de opunder isen i Danmarkstredet mellem
Grønland og Island, hans gamle valplasser fra toktet med «Viking». Han
står og stirrer innover de svære flak med koss og flater i hemsk
Ishavsensomhet, ubetrådte og usette. De andre vilde inn på isen. Men
Nansen hadde ikke noget ønske om å komme derinn, hadde ikke noget der å
gjøre.

«Men som jeg stod der og stirret innover, da kom den likevel denne
lengselen efter igjen å være derinne, igjen å komme op på et koss for å
speide efter fremkomst, — det er spenning, det er handling i det liv.»

Og så en kveld i august er han på hjemvei igjen, hjemme igjen i sine
norske fjell, efter netter og dager i midnattssolens eventyr* lige lys.

«Hvor var det velgjørende igjen å være tilbake i de mørke net* ter. Se
åsryggene deroppe, hvor de strekker sig svarte mot den skumrende
himmel. Litt gull av månen gjennem skyen over skaret i syd. Der under
brummer elven med stryk og svarte kulper mel* lem granene. Jeg skimter
en båt. De er vel ute og fisker nu i natten.

Jeg elsker denne mørke natt, så sakte den senker sig, og dekker alt
småtteriet, lar en bare skimte de store enkle linjer, — og stjer*
nene.»

                            Nansens dagbøker

NANSENS DAGBØKER

Detaljerike og omhyggelig formede dagboksoptegnelser er grunn?

laget for Nansens bøker om reisene, like fra den første reisen,
«Viking»*ferden, i 1882 og til den siste, i 1925, i Armenia og Kau*
kasus.

På en plass for sig selv står «Friluftsliv» (1916), en bukett plukket
sammen fra mange dagbøker og flere år, fra jakt og fiske og seilas og
skiferder.

Både «Friluftsliv» og Fram*boken har sin særlige interesse, de slipper
oss nærmere inn på ham selv.

De utsnitt som til denne biografi er gjort fra utrykte dagboks* deler,
utdyper enda mere inntrykket av ham selv, av hans rikt be* vegede indre
liv.

Nansens sinn spente over mange oktaver, stemningsrikt, skiftende, som
havet. Med sol og med skyvær, med storm og stille, med frei* dighet og
tungsinn. Ved å citere dem i stumper som rives løs hist og her, kan man
lett få et fortegnet billede, ved ensidig å utnytte enten bølgetopper
eller bølgedaler og glemme at Nansen var hele bølgen. Selve bølgegangen
var det betegnende, dens bevegelse av* slører alitid øieblikket,
samtidig som den tegner selve det havsom bar bevegelsen.

Det er særlig de utrykte deler av dagbøkene som røber en for en så
handlekraftig natur merkelig hang til å reflektere, gruble og drømme;
men hans liv viser at han samtidig hadde en overdådig aktiv styrkes
trang til både å vri hemmeligheten ut av tingene og til selv å «do
things.»

Drømmepausene i gutteårene mellem første og ånnen strømpe husker vi.
«Se på fomlingen,» sa de andre, «du blir aldrig til noget

(Foto: Wilse.)

slik du søler.» I hans tidlige ungdom kunde trangen til å «do things»
gi sig utslag i å gå løs på umulige ting. Som engang han forsøkte å
hoppe over et mannshøit gjerde, med sats i bløt mark. Han blev hengende
på gjerdet. Denne «grenseoverstigende drift» tok senere en
forstandigere form, med riktigere vurdering av vanske« lighet og evne.
Men trangen var der alltid til å flytte det umuliges grenser.
Grønlandsferden og polarferden var i autoriteters øine umulige og
lettsindige ting. Men det for de andre umulige og lett« sindige var det
geniale i hans planer. Nu klarte «fomlingen» gjerdet.

Hans høieste form for aktivitet var å være i tilspranget, mot gjerdene,
grensene, mot det «umulige». Den grenseoverskridende drift, felles for
videnskap, religion og kunst, for all skapende evne, for all diktende
trang, tilfredsstilles ikke av resultater, av innvunne formler og
dogmer, men bare av nye gjerder, nye grenser, nye kløf« ter, ny
anspenning, nye tilsprang.

Ibsens Brand måtte virke på den unge Nansen, de ibsenske kløfter mellem
higen og evne, mellem vilje og mulighet var et

grunnproblem i hans eget sinn. Vanmakts kval og store syner bytter ofte
plass i dagboken. Snart ligger båten slingrende i stillen på gamle
dønninger efter vær som har vært, snart skjærer den avsted, med fylte
seil, mot nye farvann. På kanten av kløftene gikk han mangen kveld
trett i telt med sine tro ledsagere: drømmen, reflek* sjonen og
tungsinnet, og det var ikke måte på hvad tungsinnet kunde diktere til
dagboken; men næste morgen når leiren er brutt, er han igjen et
konsentrat av vilje og styrke, og i frodig slit, under Fram*merket.

Det er ikke så helt underlig at den religionsfilosof1 som har skapt det
betegnende uttrykk for religionens urdrift — «den grense* overskridende
drift» — bekjenner at det er under inntrykkene av Nansens ord og av
hans personlighet — «med Fram*kjernen i sjelen,» at idé og uttrykk blev
til.

Hans dagboksoptegnelser, utenfor reisedagbøkene, gjelder mindre hvad
han foretar sig fra dag til dag, de gjelder mere hans tanker og
stemninger. Han tumler stadig med livets dypeste spørsmål; han fester
sin Jakobsstige fast i den jord han lever på, men stigens annen ende
søker ikke det feste som religion og kirke støtter den på.2

«Alltid er jeg på reise mot noget uklart som jeg aldri når. Det jeg
holder på med, det være sig en ferd over polhavet eller et arbeide på
en videnskapelig opgave, det er og blir alltid noget midlertidig,

1 Biskop dr. Eivind Berggrav.

2 Om Nansens livsanskuelse — se hans artikkel i «Samtiden» 1908:
Videnskab og moral og en artikkel, på et vis hans testamente, i
desember 1929, i det amerikanske tidsskrift «Forum»: W hat I believe
(Hvad jeg tror), og professor S. Torups artikel i «Samtiden» 1930:
Fridtjof Nansens livs* anskuelse.

I «Kirke og Kultur» 1930 skrev biskop Berggrav: «— hans ærlige over*
bevisning hadde ført ham til å stille sig utenfor den norske
statskirke- Det er som om det dype i hans gemytt i steden har søkt en
kompensasjon i å øve kjær*

lighetens offertjeneste i gigantisk stil.--Thomas a Kempis talte om en
Kristus

incognito. Og fra Canterbury lyder nettop nu den tone at kirkens
kjennings* signal ikke først og fremst må være kirkens ord, men
kristenkjærlighetens sinnelag og gjerninger. Vi kan ikke stikke under
stol det faktum at vi hos Nansen står overfor vår generasjons største
kjærlighets=innsats, men at mannen selv hadde funnet å måtte stå
utenfor kirken- Ikke til beklagelse over Nansen kaller dette oss, men
først og fremst til besinnelse på oss selv.»

noget som måtte ryddes unda først for å komme til det egentlige, det
som er livet. Og slik vil det vel holde på til jeg en dag stuper, jeg
som de andre. Det egentlige blev aldri nådd. — —

— Som vanlig når dette kommer, synker alt det en arbeider for, til det
rene intet, og selve arbeidet blir en ørken. —

Livet er bare en rekke øieblikker mellem to evigheter, og enda så har
vi råd til å ødsle det på å finne ut hvad det er istedetfor å leve
det!» (23. november 1902).

Også uten dagbøker vet vi hvad naturen var for ham, den var mere enn
objektet for hans videnskapelige forskning; men dagbøkene fører oss
nærmere inn i hans personlige forhold til naturen.

Fra to dagbøker for årene 1900—05 hitsettes en rekke optegnel* ser,
ikke mere løsrevne enn at vi følger bølgegangen frem gjennem en rekke
av år; fra datoenes pynter får vi se et stort stykke av havet Fridtjof
Nansen.

13. juli 1900. «Det store tomrum innhyller mig igjen, det skrekke* lige
— alt er sunket i grusets småhet — fedreland og plikter, liv og død,
hvad er det verd?

Min store opdagelse, jeg har funnet helvete, men det har ingen ild, det
er klamtåkenes land. Når den siste menneskets forfengelig* het er
faren, da er livet tåkenes helvete, tomrummet.

Op mann, du er syk, kamp eller død for alt som er skjønt, — husk det er
skjønnhet som har verd, husk dine gamle skjønnhets* riker, hvor alt var
kjølig krystall, blinkende i regnbuefarver, dem kunde ingen røve dig.
En mann er fylt av sitt skjønnhetsrike, uavhengig av andre.»

To dager efter stryker han langs Otta (se «Friluftsliv»). Byen og
strevet og tomheten ligger bak ham. Han ser sig «frisk igjen på denne
sterke vilje som går sin syngende seiersgang gjennem dalen ustanset av
alle hindringer. Den bryter selv sin vei, gjør sitt verk, og renner
stille i havet. Og ved dens bredd vokser kjærlig den myke bjerk.»

16. juli 1900, Grotli. «Igjen er jeg oppe mellem fjellene og sneen.
Solen gikk just ned, og breen glødet i dyp karmin derover under
bergkammen, og flatene og vannet herunder ligger i kjølig kveldskygge.
Ikke før ser jeg breene, før livsmotet igjen skyter skudd, og det annet
blir kvalm slapphet. Hvad er det for en tryl« lende makt? Da jeg først
så dig denne gang, så det mørke skar, de stupbratte stenvegger og de
hvite breflekker, strengt og stengt og hårdt, da kom uhyggen sterkere
enn før, og det var som: Uff, må jeg derinn ? Da trakk de frodige
marker og de smilende bjerke* lunder. Men nu når jeg står og ser på
breene derover som de lig* ger blålighvite og kolde efter at solgløden
er borte, da er det som jeg må spørre om jeg her er mest hjemme. Jeg er
fri og rank.»

17. juli 1900. Geiranger. «Regn, skodde over fjellene, ingen* ting å
se, allikevel er det skjønt å være menneske. Du er i grun* nen et
underlig vesen, i regn og styggvær blir du alltid lettest til* sinns,
er det den fuktige luft som dugger ditt indre gråvær; nu er det helt
borte.»

Disse bladene er fra et havforskningstokt i Norskehavet med «Sars». Det
bærer mot nord til arbeidsplassen. Imens er det hvile.

*»*

«Hvor denne uvirksomhet gjør godt. — Et menneske bør ikke alltid
arbeide, alltid gi fra sig, en blir jo tom tilslutt. —»

26. juli 1900. «Efter den første seir på vår ferd». — «Det er havblikk,
sjøene vugger blinkende i den synkende kveldsol. — Et vidunderlig vær.
Det lokker til hvile, — å, jeg vilde så gjerne op* søke mine gamle
kjente forfattere, men jeg har ingen her, bare nye, som de sier er
gode, — men jeg er trett av idelig å være på forsker* ferd i det
ukjente, vilde så gjerne søke tilbake til gamle kjente ste* der, og
legge mitt hode bløtt til hvile ved rødmende kveldsol, og vuggende
blanke sjøer mot skuteveggen, og la mig nynnes i søvn av kjente
melodier. Det er solgull over livet.»

29. juli 1900 er han på nakken av sig selv for sitt dagbokskri* veri —
«denne selvanalyse som allikevel aldri har mot og klarhet nok til å sig
i kast med det virkelig reelle som jo allikevel ligger på bunnen, og
som kommer igjen ved hver korsvei. Du er jo liten, mann, du som engang
i din ungdom drømte dig stor, og det smer*

Et frikvarter på hesteryggen.

På Island aug. 1900.

ter dig ikke. Men det koster å opgi kravet på at livet skal sette
merker, ordnet efter system og vilje. Opgaven som settes og løses. Ikke
en ferd i tilfeldighetenes tåke, det er og blir det jo likefullt.

4. august 1900. Island. «De rideturer derinne langs den vakre fjord,
over de jevne fjellsletter, de grønne daler. Den friske fart, den
smittende latter, de sneblinkende fjell og havet glitrende der langt
utenfor, og livet blev ungt og fritt og lett. En hadde en følelse av at
her kunde en slå sig ned for resten av sine dager. Og så disse gode
prektige mennesker vokset op under frie forhold. —

— Efter tre dager hadde jeg den samme følelse som da jeg drog bort
efter en vinter i Grønland, det var noget av det fri naturbarn jeg la
igjen.»

1. oktober 1900. Sørkje. «Våre mål er det vi selv gjør dem til. De er
alle like skikket til å fylle livet, når bare vi er helt fylt av dem.
Er det kampen mot målene som gjør mennesket lykkelig? Er for en eskimo
hans mål, hans kamp mot naturen ikke like stor, og fyller det ham ikke
like meget som det fyller en Newton å finne tyngdeloven eller det vilde
fylle en forsker endog å løse selve til* væreisens gåte? Skaffer det
ikke eskimoen likestor tilfredsstillelse å overvinne sine
vanskeligheter, å nå sine mål, å føie sig overlegen i

kampen, som det skaffer kulturmennesket å nå sine? Jo, målets størrelse
avhenger av oss selv og vår verdsettelse av dem.»

— — «Derute glir månen ned bak Velebufjellet, det blinker gjennem
furuen i det svarte vann, en kold sølvstripe hitover mot stranden.
Skoglien ligger svart på den annen side, med innhold fra et annet liv,
fra det vi ikke lever, men skulde leve. Nogen mørke sølvkantede skyer
nær den halve måne, alt mørkt, men så vidunder* lig fjernt fra alt det
ustadig flakkende, jagende, tærende, små. Stort, enkelt, stille og
fullt av likevekt og skjønnhet. Det store rum med sitt innhold, det
uforanderlige fra årtusener, hvor alle menneske* mål synker til støv, —
å liv hvor var du skjønt å leve.»

Søndag 6. januar 1901. «Eva synger Kjerulf og Welhaven derirfne. Hvad
er det allikevel for noget vidunderlig kjølig og rent ved disse to? Et
bad hvori sjelen hviler ut, og føres tilbake til tapte skjønnhetsriker.
Overlegent rolig, ikke hissende jag, ikke kval* mende attrå, intet
nervøst tempo med mangel på tid og utdypning.

Hør bare «Elveløpet»

stanse sin larm og give sig tid.

Jeg gikk ved elven en sommerdag

og kom til de låve enge;

der banket dens bryst med mattere slag,

der stod jeg ved bredden lenge. — — —

Jeg kan ei glemme den dæmpede sang av bølger og aspeblade, min sjæl har
fulgt med vandenes gang og bævet ved elvens flade, — —

A gylne tid — — så krystallklar og lite brennende — — Hør Tirilltove:

Der fløi en fugl over granehei, den synger forglemte sange.»

— «men skogen og fjellvannet hadde i mitt sinn — for første gang suset
sin vemodstanke inn; og siden jeg glemmer den vel aldri!»

Har du glemt den i det utviskende jag? Hvor er ditt innerste jeg, det
gamle fra din barndoms store vemodige skoger? Nutids* sjelen har ikke
tid til å følge «vannenes gang», til å høre skogens og fjellvannets
vemodstanker.»

Hjem fra jakten.

Litografi av F. N.

29. september 1903. «Jeg blir mer og mer jeger, jeg tenker nu stadig på
ny utferd i skog og fjell, ligge ute om natten, i løer på setrene,
rangle i skogen om dagen, sitte om kvelden ved peisvarmen i den enslige
seterbu og småprate med Andres om skog og jakt,

mens høstkvelden og stjernehimmelen innhyller setervollen og skogen
utenfor, — — jeg lar dagene gli forbi i sorgløs fred, ingen gnieraktig
trang til å fylle dem med synlig utbytte, — bare med naturlivets
stemninger som kommer og går, litt slitsomt når vi trasker over my? rer
og vindfall og ur i kveldsmørket, og så velværet når vi strekker oss
ved varmen efter en god eller dårlig jakt, og stirrer inn i glørne og
lar drømmene følge sine sporløse veier. — Slik kunde jeg fort? sette,
jeg savner ikke verden, og den savner ennu mindre mig.

Høstens farver er alt borte, hvor utrolig fort den er gått iår. Jeg
synes bare det er nogen få dager siden det gyllet op over alle liene,
og fjellet var rødt gull. Nu er løvet falt, — bare på et par bjerker
over i Velebuheien er det ennu litt gult. Bladene falt stille, men
allikevel så hurtig, ingen storm som feier det bort; det drysset så
fredelig resignert, med sakte raslende lyd, når en gikk i skogen, eller
lyttet efter losen ; skogbekken fløt med gult løv så tett at en kunde
trå ned i kulpene, uten å se det var bekken. Og før en visste det, stod
bjerkene der nakne, med sine vredne grener op i høstluften og bare
ventet på vinteren. — Lien er mørk og forlatt uten farvespill, bare
granskog og mørkbrun bakke, setervollene er vissengule, og fjellet er
farvetrist mørkebrunt, ingen fest mere, all farveglede borte, jorden er
ferdig til å motta sneen, som himmelen sta? dig forholder den, den
stråler klar med sol dag efter dag.»

5. oktober 1903. «Så kom da vinteren, hvit og tyst. Så bærer det ned
igjen, til uroen og flisespikkingen, må du altså bort fra dette liv, og
tvinges inn med makt, da du ikke vil.» — — «Det var så sårt å dra bort,
jeg vilde gjerne bli og se vinteren feste sig stor og hvit og ren, uten
småpirk. —»

«Hvad er det som gjør livet verd å leve?

Er det det dyriske velvære, som når sitt høidepunkt i jegerlivet, når
en trett og våt og sulten kommer inn, får mat og mett og tørr kan
strekke sig ved peisvarmen, og allikevel er på benene, og har børsen i
samme øieblikk en hører losen utenfor, og renner fra mat og tørt og
hvile som om en ikke hadde tenkt på det.

— Er det livet i naturen? Hvor mange lever uten å savne det. Er det de
øieblikker da vi kan gi oss over i den ekstase som høi kunst kan
bringe? Mange kjenner det ikke, men tar kanskje annet i steden. — Spør
du elskeren, så svarer han kjærlighet, men den varer neppe alltid. Spør
du kvinnen, sier hun elskov og moder?

følelsen, men hvor mange må ikke leve dem foruten, og vil allike* vel
leve. Spør du mannen, vil han kanskje svare arbeid, men arbeid for
hvad? bare for å arbeide.

Det er kanskje til sist hele dette sammensatte spill, som vi kaller
livet, som gjør det verd å leve, det er evnen til giede og til sorg, —
arbeid, tørst, hvile, slit, elskov, naturliv, kunst. —

Men livets fiende er ikke sorg, ikke savn, ikke nød, de er dets troeste
forbundsfeller, dets fiender er gråklamme tåker, uten skygge og uten
lys.

La oss så reise, så blir det ennu bedre å komme tilbake til denne
fjellverden, hvor de lyse bjerker gror, og hvor granen står stille
alvorlig, og hvor fjellet rødmer ved morgen og kveld.»

16. april 1904. «Jeg skulde idag skrive nogen pene ord til en ung
begeistret hollender, og vilde gjerne ønske ham noget godt i livet, men
hvad ? Jeg fant i farten ikke noget bedre enn at hans ungdommelige
begeistring for alt som er godt og verd en kamp, måtte vare for livet,
langs hvilken vei han enn reiste!

Kanskje når alt kommer til alt, var det allikevel det beste jeg kunde
ønske ham på veien, hvad bedre kunde han eie?»

Juli—august 1904 på havtokt med «Veslemøy». 22. juli 1904. Frierfjorden
og Porsgrunn. «Jeg arbeider hele dagen, og da ved dagslyset får drømmen
og tanken ingen plass, bare jag efter å løse de uløste gåter i dypet.
Men når jeg stanser fra arbeidet og ser op, er det blitt natt; fjell og
øer og sjø drømmer i hvilende sommer* natt, enkelte stjerner blinker
blekt høit oppe, Jupiter står blank og gul i øst, og en stund speiler
halvmånen sin gylne stripe i det silkeblå vann, ut mot de dypblå
fjeller. All dagens gjerning er langt, langt borte, det er en ånnen
verden, og igjen er sjelen bare tanker og drømmer om alt det som ikke
er dagens og som ikke formes i ord.

Her, menneskebarn, er du hjemme, men der er du også hjemme, det er som
to vesener, fra to forskjellige kloder, den ene er handlin* gens, bare
dagslysets og arbeidets, den ånnen bærer krav på noget annet, noget som
finnes etsteds vest i solnedgangens skyriker eller i månens
drømmeglans, eller lengst borte på de skjelvende stjerner.»

I september er han igjen til fjells, efter rypen hele dagen. Hjem mot
setervangen om kvelden. «Disse kveldstemninger er uforligne* lig
lykkelige, da øiet kan feste sig i glad hvile ved kuene og sauene

som er kommet hjem og har samlet sig på setervollen, og din tanke søker
ingen fjerne mål, og de stridende motsetninger har stanset sitt jag.
Luften er så klar og stille, at du hører stemmene og kubjel* lene tvers
over dalen som om de var ganske nær.»

10. september 1904. «Jeg sitter her og ler. Forlengst sank solen bak
åsen over oss, nattmørket tyknet og trakk sig langsomt op over lien fra
de svarte skogdaler der under, og stjernene glimtet frem på det blå
teppe høit oppe. Ildflammen står frisk op, slikker rundt gryten hvori
vi koker de nyskutte fugler og kaster flakkende lys med sorte skygger
på trærne omkring og på oss, som sitter og flenger med hvite tenner i
fuglebenene som vi ikke gir tid til å bli mer enn halvkokte. Og mens
jeg ser på disse ansikter og disse fingrer svarte av flere døgns mangel
på vask, og stirrer inn i ilden, ler det inne i mig så det klukker,
hvorfor? Jeg tenker på hvor den er tynn den fernis som vi kaller
kultur. Vi strever slekt efter slekt, samfund efter samfund med å
fjerne oss fra naturen, med å anlegge forfinelser og overflødige
livsvaner, med å nå de «høiere» tilværelsesformer. Gi dem et døgn eller
to som disse, fulle av slit og med lite mat, på mindre enn en time, på
et minutt, kaster vi det alt overbord, og dukker på hodet tilbake i
naturens uutgrundelige dyp. Du befriende tanke! Hvor er forskjellen
imellem oss her vi sitter eller ligger, skitne, gjennemvåte, glupske
som ulver, og sliter med tenner og klør i våre halvgnagede fugleben og
de mennesker klædt i dyreskinn som streifet gjennem disse samme skoger,
satt ved dette samme bål for tusener av år siden? De drepte sitt vilt
med sten og stokker, det er sant, og vi skjøt vårt med krutt og bly, de
gjorde op sin ild med to trestykker og en bue, og vi hadde fyrstikker,
men deres ild var ikke mindre god enn vår, og deres vilt kanskje bedre
over ilden enn vårt i gryten, og er vi mindre trette, mindre våte,
mindre sultne, vi sluker våre kjøttstykker like grådig, og nyter
sikkert like intenst å hvile og varme de slitne lemmer ved en stokkild.
Det er den uavhengighet av naturen, de var nådd, du edle menneskeskap*
ning. Eller forfølger vi vårt vilt med mindre griskhet, om det bare
gjelder en fugl, dirrer det ikke av jaktiver inne i oss når vi hvert
sekund venter at den skal flakse i været. Eller når det store dyr
bryter brakende frem mot oss gjennem tykningen, er det ikke som hjertet
stanser i brystet, hver muskel blir til stål, vi holder pusten for ikke
å høres, og når det stort og herlig, med de veldige horn

Efter maleri av K. Bergslien 1905.

kommer frem mellem grenene og stirrer på dig, — hvor er da kultur«
mennesket? — O, I velsignede, alltid fornyende primitive følelser!»

27. august 1905. Underveis til Sørkje.

«— Dante har begravet dem dypt i Inferno som lever livet i frivillig
tristhet, de står i kjærlighetsforhold til sorgen og ser helst skygger.
Som om det å leve og se solen stå op om morgenen, se rødmende skyer og
grønne marker ikke var giede nok. Vår første plikt mot oss selv og
andre er å være glade og lykkelige, men, å så vanskelig den plikt er
for mange; ikke minst for mig selv.»

«Jeg ser daler og fjell, skoger og grønne marker, akrer hvor gult korn
står ferdig til å skjæres. Dette herlige landet er mitt, — jeg ønsker å
leve for å gi det av mine beste krefter, som jeg føler ennu ligger
ubrukt og venter på leilighet. Jeg ser lengere frem en ny verden, som
skal bygges, og jeg ønsker å bygge den.»

1. september 1905. Sørkje. Han sender sine studenterkamerater,
25«årsjubilantene, et telegram:

«— tømmer vi en skål for Norges vår, i tro på at vårt største
livsarbeide ennu ligger foran oss, da vi skal være med og bygge det
frie Norges fremtid, i pakt med livsmodige krefter som nu vil vokse i
vårt folk.»

«For 25 år siden møttes vi. Livet med alle muligheter lå foran som et
ukjent land dekket av lettende morgentåker. Vi var de nye
opdagelsesreisende som skulde gjennem dette lovende land, hver vår

14 — Fridtjof Nansens saga.

vei. A, hvor var ikke den tid skjønn, hvor vi hadde tro og mot, med
sterke drømmer om alt som skulde finnes og nås. Og når vi 25 år siden
treffes fra skilte veier, midt inne i landet, og stanser for å se
tilbake, hvad har vi så å si hverandre om reisen. — Hvormange av oss
fant nettop det vi ventet og håpet? Hvormange håp og illu* sjoner
ligger ikke knust på veien. Å alle har vi vel lært hvor van* skelig den
kunst er å leve, — med et moderne menneskes opdra* geise og fordringer.

Det er en vanskelig tid den vi har levet i, de gamle verdier er
ødelagt, og de nye er ikke skapt. Den gamle vise verdensordning med
planlagt utvikling mot høiere former og et trygt mål, dette system med
bevisst ansvar og frie viljer er gått istykker. Den faste grunn vi
bygget, har sviktet under våre føtter. Begrepet om «ener* giens
konstans» har arbeidet sig inn i hele vår verdensopfatning og vårt
livssyn, og vi så at hensikt og mål er menneskelige nyttebegre* per, og
det var som hele vår bygning sank i grus. Våre idealer blev bleke
tåkebilleder, vår livstro blev undergravet. Alt syntes et tomt og
trøstesløst spill av krefter, et kaos hvor bare ett var sik* kert: den
evige forandring, men hvorfra, hvorhen? Som vinden.

For vi hadde bare lært å feste blikket langt forut på en kimære:
utviklingen og hadde glemt livets rett, glemt vår mesters ord om å se
til himmelens fugler og markens liljer.

Vi løp fare for å bli en tvilende slekt uten tro og uten idealer.

Men nu våres det i Norge, igjen er handlingens tid kommet. En ung
kraftig slekt, med forståelse av livets rett, med tro på sig selv og
landets fremtid vil vokse frem. Og ubunden av gamle former og overtro
vil den tømre nye boliger for mennesker. — La oss alle verne om det
åndelige vårbrudd som nu vil komme.»

3. september 1905. «A, inne i mig velter og gjærer en verden av nye
tanker som krever form og vil frem. Den gir aldri fred, og jeg flykter
ikke for den, men når den nogensinde mer enn drømme? Hvad er det jeg
vil? Jeg vil utfoldelse, vil skape og arbeide. Jeg vil gi den kommende
slekt av den verden som gjærer i mig selv. Jeg vil kaste overbord for
dem alle lik i lasten, og male dem livet i dets kraft og fylde, vise
dem naturens sunde rensende skjønnhet, barnets overlegenhet over den
voksne, med hans «refleksjonsorm* stukkenhet»

NANSEN I 1905

Unionen mellem Sverige og Norge bar på skavanker like fra sin
tilblivelse. For Norges vedkommende kom den istand på en ikke helt
frivillig måte. Heller ikke Sverige var helt fornøid. Gjen* nem mange
år la Carl Johan frem forslag til endringer i den norske Grunnlov.

Riksakten som inneholder vilkårene for unionen, gav Norge plass som et
med Sverige likestillet rike. Ledelsen av de uten* rikske saker blev
for begge rikers vedkommende lagt i unionskon* gens hånd.

Aret efter parlamentarismens seir i Norge foretok svenskene en
forandring i sin egen grunnlov. Unionskongens befatning med Norges
utenrikske saker overførtes uten videre til den svenske uten*
riksminister. Denne svenske grunnlovsendring i 1885 blev kilden til en
tyveårig unionsstrid.

Den ene unionelle komite efter den ånnen strander på det vidt
forskjellige svn på riksakten.

Den norske grunnlov har bestemmelser om norske konsuler. Men i
unionstiden utviklet sig et fellesskap, og ledelsen kom under svensk
utenriksstyre.

Men som Norges skibsfart vokste, til en av verdens største, tre ganger
større enn Sveriges, vokste også det norske krav om egne konsuler, helt
under norsk myndighet.

Ulempene ved fellesskapet øket også efterhvert som de to lands
handelsinteresser blev forskjellige. Sverige slo inn på en sterk be*
skyttelsespolitikk, Norge var nærmest et frihandelsland. De felles
handelstraktater måtte avløses av særskilte traktater. Da Sverige opsa
overenskomsten om frihandel mellem Sverige og Norge, brast

livsnerven i de to lands kommer* sielle og industrielle samliv. De
mange interesserivninger som op* stod nu, styrket ikke unionen.

Ophevelsen av fellesskapet var eneste utvei, efter norsk syn.

Konsulatsaken blev optatt i norsk politikk i 1891. En en* stemmig
komite krevde at Norge tok ledelsen av sitt konsulatvesen. Gjentagne
stortingsbeslutninger uten [resultat, kongen, med svensk støtte, nektet
å sette dem i verk. Ministerkrise i 1892. Ny krise i 93. Ny regjering
og ny krise. I Sverige en bevegelse for en «tvangsrevisjon» og
anvendelse av våbenmakt. Norge hadde aldri tenkt sig at krig skulde
avgjøre broderfolkenes mellemværende, det var nærmest et avrustet land.
For å avverge brudd innledet stortinget forhandlinger med Sverige om
både utenriksstyret og konsulatsaken. En unionell komite satt i flere
år, men forhandlingene strandet mot det norske kravet på egne konsuler.

I 1902 en ny unionell komite. Utenrikssaken er koblet fra,
forhandlingene gjelder bare konsulatsaken. Den kom til det resultat at
der kan ansettes norske særkonsuler, under norsk myndighet. Dette førte
til en overenskomst av 24. mars 1903, undertegnet av statsministrene
Boström og Blehr. Denne blev i desember godkjent av kongen efter råd av
begge lands regjeringer som fikk i opdrag å fortsette forhandlingene på
dette grunnlag. Boström tok forhand* lingene i sin hånd og satte frem i
1904 et forslag som var i strid med tidligere avtale. Boström gjenoptok
kravet om at særkonsulene skulde underordnes den svenske
utenriksminister. Dermed var grunnlaget, betingelsen for
forhandlingene, revet bort, og de blev avbrutt i februar 1905.

Boströms «lydrikepunkter» samlet det norske folk til én vilje. Som
Nansen skrev: «Denne sak er for oss blitt skilleveien mellem
selvstendighet og selvopgivelse.»

Ministeriet Hagerup avløstes av Chr. Michelsens, sammensatt fra de
forskjellige partier, med det program å gjennemføre Norges
grunnlovsmessige rett til eget konsulatvesen og hevde Norges suve*
renitet som et fritt og selvstendig rike.

Hvad vilde nu skje? Forhandlingsveien var ikke brukbar. Nu gjaldt det
handling. Enten ad den lange lovlinje, med sanksjons* nektelse gjennem
tre stortingsperioder, 5—6 år. Eller den korte lov* linje, med krise på
selve sanksjonsnektelsen. De fleste visste hverken ut eller inn. En
forvirringens tid. Gerhard Gran — «Samtiden» — sendte et Hvad nu? ut
til Nansen, og svaret kom pr. omgående:

«HVAD NU?

For mig er det centrale i den nuværende situasjon dette: Vi nordmenn
tviler ikke på Norges rett til egne konsuler. Denne rett synes benektet
fra svensk side. Derved er det blitt en nødvendighet for oss å hevde
vår selvstendighet på dette punkt».

O. Thommessen, «Verdens Gang», var personlig ute hos Nansen med det
samme spørsmål. Efter det besøk sprang de frem de fire berømte artikler
i «Verdens Gang» i februar. De slo ned som renskende lyn. De bidrog mer
enn nogen annens ord til den hurtige samling og handling. Den første
kom 12. februar: «Veien». Med få dagers mellemrum kom de andre: «Menn»,
«Mot» og «Lettsindighet».

Av artiklen «VEIEN» :

«Det er sikkerlig mange av oss som med stigende forbauselse leser disse
dagers ordskifte om veier og midler i en sak, hvor det gjelder intet
mindre enn Norges selvstendighet og ære. Vi finner at efter
offentliggjørelsen av forhandlingenes aktstykker kan der ikke lenger
være tvil om veien. Har vi nordmenn glemt at der iallfall engang var
noget som også her i landet gjaldt mer enn selv de modigste ord, og det
het å handle.

— — Store ord gjør sannelig ikke lenger stillingen bedre. For oss står
derfor beslutningen om konsulatvesenets oprettelse som den eneste vei,
det eneste middel, hvorved nasjonens verdighet kan hev* des. Man taler
om å ta sanksjonsnektelse på en sådan lov; men dette kan ikke være vel
overveiet; og det synes å inneholde en for* nærmelse mot kongehuset.
Kongen skal fremfor nogen ånnen verne

om nasjonens selvstendighet og ære. Det er derfor han er konge. Hans
ære og folkets ære er den samme, bare at han er den første til å våke
over den. —

— Det er ikke unionens opløsning som foreligger. Vi vil ha vår ære og
vår rett respektert. Det annet er en fremtids sak. Nu foreligger
konsulatsaken.»

Nogen dager derefter den næste artikkel Mot. «— — — man søker å skremme
oss med at hvis vi går den direkte vei, den eneste som vi finner er
grei og klar, da blir det til alvor, som om nogen tviler på det. De vil
skremme oss med det at vi da kommer til å stå isolert i Europa, kanskje
i flere år, at vi kan vente overfall fra Sverige, som om vi ikke har
overtenkt det og er fullt forberedt på det.

Frykt, dermed er de alle klar, men hvem taler om mot? Fin* nes der da
ikke noget som heter så også for et folk? Det fantes i allfall engang i
Norge. Og når skal det brukes, hvis vi først skal handle når alle
farlige muligheter er utelukket.»

Den 23. februar holdt studentersamfundet et møte for fullt hus og under
høi stemning. Nansen talte, om handling straks.

Da han sluttet, ropte Sigurd Bødtker: «De har skrevet at vi trenger
menn; det har De rett til; ti De er en mann, og De har rett til å rope
mot, for De har selv vist mot. Der sies at De kan ikke bli
statsminister, fordi De har meldt Dem ut av statskirken; men da ber jeg
Dem huske Henrik den fjerdes ord: Paris er vel en messe verd. Ta styret
Fridtjof Nansen! I dette øieblikk er De Norges flagg.» — Et veldig
bifall fra forsamlingen.

Nansen var den første som Michelsen henvendte sig til; men han svarte
at han kunde gjøre sitt fedreland tjenester på annen vis.

Utad mot verden hadde Norge ingen representant, ikke mer enn i 1814,
ikke mer enn i 1821, da en svensk cirkulærnote til maktene forberedte
dem på svensk statskupp i Norge. Almenheten i utlandet hadde heller
ikke i 1905 rede på forholdet mellem Norge og Sverige. Nu trengte Norge
talsmenn. Det Carsten Anker var i 1814 for Norge, det blev Nansen i
1905, bare at hans røst rakk langt videre og virket langt sterkere.
Hans berømte navn og tillit* vekkende personlighet åpnet atter døren
for ham. I England især behersket han opinionen. — Hvad Nansen var for
Norge i 1905, kan ennu ikke helt legges frem.

Den norske orienterings? og propagandatjeneste var godt organi? sert,
og regjeringen brukte sine folk der hvor de virket best. Vi hadde Fritz
Wedel, som fremfor nogen kjente Europas statsmenn og diplomater, og som
idérik og rask og djerv var påferde hvor en innsats trengtes.

Også i Sverige sonderte Michelsen stillingen gjennem Wedel, Benjamin
Vogt, W. C. Brøgger, H. Koht og andre, som forhandlet med svenske
førere.

Den 25. mars offentliggjorde Nansen i verdensbladet Times en
redegjørelse for unionsstriden, og bladet ledsaget den med en sympatisk
leder. Den optokes også i Le Temps i Paris og i Kölnische Zeitung og i
mange andre ledende aviser. Den 7. juni sendte Nansen ut en liten bok:
Norge og foreningen med Sverige. Her gir han en utredning av unionens
oprinnelse og utvikling, så en ser årsakene til konflikten og dermed
også for? står de norske krav. Boken utkom på engelsk, tysk, fransk og
norsk.

Ved Nansens, og andres, oplysningsarbeide begynte det å gå op for
Europa at Norge var ikke et i unionen underordnet land, med rett bare
til en begrenset selvstendighet.

Den 6. mars er spesialkomiteens forslag ferdig, den korte aksjons?
linje valgt, i samklang med den ånd og vilje Nansens artikler var
uttrykk for.

Det stod et vær av adresser innover storting og regjering.

Den 17. mai dette året bar i sig både den 17. mai 1814 og den 7. juni
1905. Den bar i sig fullbyrdelsen av det som skulde skje, det som ikke
engang til skulde mislykkes.

Det var en selvfølge at Nansen holdt dagens tale i Norges hovedstad.

Av talen:

«— er det ikke slik at den giede, den varmende stolthet vi følte inne i
oss ved vårt land og vårt folk, den har idag fått større vingefang? —

— det er en befrielse, en lykkelig tid vi lever i, for vi føier jo alle
at i de siste måneder er det norske folk vokset, har hver norsk kvinne
og mann lært å tenke større, lært å legge større mål på sig selv og
sitt land, lært å glemme sitt eget og det små. — — —

Et folk kan bare vokse ved å ta op den sak som det ikke med heder kan
la ligge, selv om det måtte føre til nederlag.

Vi vil huske at der kan times et folk en verre ulykke enn et nederlag.
Ti ganger verre er frivillige ydmykelser ved en vaklende og svak
optreden, hvorover vi selv og vår efterslekt må føie skam. Dårligere
arv kan vi ikke gi våre barn.

Der tales om offer, men det er ikke offer det å gi alt, sin siste øre,
sitt liv for sitt lands frihet. En tiger slåss så lenge den kan røre et
lem for sin yngel; men et folk er da ikke uslere. Det ver* ger til
siste evne sin selvstendighet og sin arne.

Vi er nu klar over: komme hvad komme vil, vi må og skal verne om vår
selvstendighet og selvbestemmelsesrett i egne anliggender, på vår rett
må vi nu stå eller falle.

Der har vært tider, da det så ut, som om målet for en mann var blitt
lite her i Norge, tider, da det så ut som vi var blitt så beskjedne, så
lite stolte, at vi ikke skammet oss ved å vise oss små og å tenke på
vinning for person eller for parti; men det var et skinn, det har disse
tider vist.

Vi hadde mistillit til hverandre, kanskje mest til oss selv. Vi var for
vant til aldri å kunne bli enige om nogen ting, vante til å stampe i
det daglige livs tredemølle av småtteri, til vi trodde vi var blitt
berøvet evnen til et stort samlet tak, og denne mistillit var det vel
som gjorde, at det en kort tid så ut, som om vi vaklet, og som om vi
tvilende så oss om efter menn.

Det gledeligste vi nu har oplevd, er vel uten sammenligning den evne
hele vårt folk har vist, til å tenke stort, til å se forbi alle døgnets
nærmeste krav, den målbevisste samling, som uansett partigjerder, uan*
sett tidligere standpunkter har vokset sig sterkere og sikrere for hver
dag, den voksne manns ro og sterke vilje, som har lagt sig over det
hele folk og gjort oss alle trygge. Et storting, hvis enstemmige
fasthet vi alle stoler på, en regjering, i hvis hender vi med trygghet
ser landets skjebne.

Vi kan si dem idag både storting og regjering: gå til deres gjerning i
ro, og stol på at den begeistring, den offervillighet, som nu
gjennemgløder oss, er ikke en rus for dagen, den skal holde ut.

Nu er alle veier tilbake og til siden lukket, nu er det bare én vei; og
den bærer frem, frem kanskje gjennem vanskeligheter og trengsler, men
frem til oss selv, til et fritt Norge.

La oss tro vi er et folk av norske kvinner og menn, som ikke vil ha
noget til givende. Vi kan ikke ta mot vår selvstendighet som en
almisse, som noget vi tigger om---.»

La oss tro at vårt trefarvede flagg alltid hver syttende mai må vaie
fritt på stangen som i dag over et folk med tro på sig selv og med tro
på sin fremtid.» —

Der stod gjenlyd av den tale langt utenfor Norge. «Nu er Nansen løs
igjen», skrev de i Sverige.

Den 18. og 25. mai blev konsulatloven nektet sanksjon, og mini* steriet
nedla sine embeder.

Den 7. juni erklærte stortinget at foreningen med Sverige var opløst
som følge av at kongen hadde ophørt å fungere som norsk konge.

Men næste dag sendte Nansen bladet Standard i London et telegram, hvor
han opsummerer hvad der er hendt og hvorfor. «Det er vårt håp at det
svenske folk vil forstå at dette er den beste løs* ning, at
unionsopløsningen ikke vil møte nogen protest i utlandet. Jeg kan
tilføie at der er ikke nogen uvilje mot Sverige, hvilket klar* lig
bevises ved vårt ønske om å se en prins av huset Bernadotte på den
norske trone».

Folkeavstemningen 13. august med 368 208 ja og 184 nei var et bevis for
at hele det norske folk stod bak storting og regjering. Avstemningen
var forlangt av Sverige, og resultatet styrket Norges stilling i den
europeiske opinion.

Under Karlstadforhandlingene om vilkårene for unionens avvik* ling
vakte Sveriges krav om de norske grensefestningers nedleggelse stor
harme i Norge, og det norske motkrav om en nøitral sone fra sydenden av
grensen op til Kongsvinger var hard kost for svenskene. Partiene stod i
Karlstad som «fjell mot fjell».

I begge land mobilisertes der, — Løvland satt med klokken i hånden for
å notere fredsbruddets øieblikk.

I denne ophissede tid lød der et rolig ord fra Nansen i «Ver* dens Gang
'» og «Morgenbladet».

HVAD VI VIL

«Vi har villet hevde vår selvbestemmelsesrett i egne anliggen* der.
PIvad vi nu frem for alt vil, er derfor en fredelig avvikling av
unionsopløsningen, og vi er alle enige om to ting; på den ene side å
hevde Norges selvstendighet og verdighet uten prutning, på den annen
side å ønske istandbragt betingelser for et godt og vennskape*

1 24. september — «Hvad vi vil».

lig forhold til vårt nabofolk i fremtiden. Vi ønsker ikke, så sant det
kan undgåes, krig og ufred på halvøen, en politisk forbrytelse, som for
alle tider vilde ødelegge muligheten av forståelse og venn« skap mellem
de to folk. Dette må ikke minst nu holdes klart for øie på begge sider
av grensen. Takket være våre ledende menns statsmannskløkt har vår
politiske optreden i denne for vårt land av« gjørende tid hittil vunnet
Europas udelte anerkjennelse ved sin sin« dige mandighet. Den har på
den ene side vært fast målbevisst, men har på den annen stadig funnet
uttrykk for det herskende måte« hold, som følger følelsen av indre
kraft.

Det er naturlig at vi efter folkeavstemningen den trettende august
føler oss ennu sterkere og sikrere på oss selv enn før. Men vår
selvtillit bør ikke stige til hodet. Har vi vunnet i styrke, er det
desto lettere å være imøtekommende og gjøre innrømmelser. Man snakker
om ydmykende vilkår for Norge; men glemmer man da helt, at vi har
stillet det store vesentlige vilkår: unionens opløs« ning?

Dette, et enstemmig folks forlangende, har det større Sverige måttet
finne sig i med eller mot sin vilje. Dette er det virkelige forhold,
som vi fremfor alt må huske på, og likeså lite som vi ønsker å ydmykes,
likeså lite ønsker vi å ydmyke. Slike ønsker er tegn på lav kultur
foruten å være dårlig politikk. Det er derfor rimelig og klokt, at vi,
så langt Norges verdighet og interesser tillater, søker å hjelpe
Sverige med innrømmelser og imøtekommenhet, så unionsop« løsningen kan
avvikles uten at det svenske folk føler sig yd« myket». —

Nansens koldblodige og rolige holdning hjalp til at hans lands« menn
beholdt hodet klart

Bernadottetilbudet av 7. juni slo ikke an i Sverige, og allerede før
kong Oscars officielle avslag var man iferd med å sondere ter« renget i
Danmark med tanke på prins Carls kandidatur.

Nansen var i den anledning i Kjøbenhavn i juli og august, to ganger.
Men om hans reisers innhold tier saga ennu.

Oppe i fjellet, i Synhövd, ved Sørkje gikk en mann og slang omkring
efter ryper i de første dagene av september; breie fjell, djupe skoger,
lange daler, et helt døgns reise mellem ham og ver* den og alleslags
kriser.

Men den 7. september kom en hastig kar fra telefonen nede i dalen, med
ilbud til jegeren på Sørkje. Fra statsråd Arctander, om å komme snarest
til byen. — Nansen tok årene fatt over Sørkje* vannet, syklet svarte
natten den lange veien til Kongsberg, og er næste formiddag i
Christiania. Samme morgen er Michelsen kommet fra pausen i Karlstad.
Han forteller Nansen om begivenhetenes gang i Karlstad, om svenskenes
plutselige krav på rasering av alle fest* ninger undtagen de gamle
historiske deler, om deres krav på ja eller nei innen to dager. Han
spør om Nansen kan reise til England med engang. Nansen reiste samme
dags kveld.

Næste dag har han i Kjøbenhavn en sammenkomst med den danske
utenriksminister, grev Raben, og den tyske gesandt og den engelske
minister. Nansen forklarte stillingen for dem i et lengere foredrag.
Raben blev meget ivrig, og sa at Danmark umulig kunde se rolig på at
det trakk op til krig like utenfor dets dører. Han foreslo at den
danske regjering skulde henvende sig til England, Frankrike, Tyskland
og Russland om å gjøre inntrengende forestil* linger i vennskapelig
form i Stockholm, om at de svenske krav ikke måtte anta en form som
gjorde krig uundgåelig. Samme kvelden var noteforslaget skrevet av
Raben og gjennemsett av Nansen, og næste dag forelagt for kongen og
regjeringen og sendt til de fire stormakter. Samme kvelden er Nansen
videre på vei til London.

Russland og Frankrike fulgte straks henstillingen og førte sine
alvorlige forestillinger frem i Stockholm. Tyskland og England så tiden
an, Tyskland nøiet sig med å be om «forklaringer», mens den engelske
minister daglig tok sig en tur til utenriksministeriet og sa at han
gikk ut fra at alt fikk en fredelig ende. Ifølge Fritz Wedel har den
britiske regjering likevel gjort forestillinger, gjennem Sveriges
minister i London, Bildt, om nødvendigheten av en fredelig løsning.
Sannsynligvis efter at Nansen har meddelt den engelske regjering
innholdet av det norske forslag ifølge Michelsens telegram, som Nansen
lot skinne igjennem var fremkommet efter Sir Thomas Sandersons forslag.
(Sanderson — permanent sekretær i Foreign Office.)

219FRIDTJOF NANSENS SAGA

Den 14. september telegraferte Michelsen fra Karlstad til Nan* sen :
«Fortrolig tilbudt igår mot nøitral sone i europeisk forstand og
voldgift nedlegge Ørje og Dingsrud og nye forter omkring Fredriksten og
Kongsvinger. Hvis ikke antas, villig voldgi alle fest* ninger for
Haagerdomstolen eller annen voldgiftsdomstol».

Nansen som kom til London 10. september, satte sig i forbin* deise med
de mest innflytelses* rike blader, — Times — Morning Post — Westminster
Gazette, — og disse rykker i den følgende tid jevnlig ut med ledere,
efter konferanse med Nansen. — En dag kom redaktøren for en av de
ledende aviser til Nansen med en artikkel som skulde inn i avisen.
Nansen leste den og sa at hvis den artikkel blev optatt, måtte han få
lov å knytte til den nogen bemerkninger for den var helt igjennem
uriktig. Redaktøren tok en telegramblankett og telegraferte til sitt
blad : Cut it out.

Hvor alvorlig den norsk*svenske krise var, syntes hverken den engelske
presse eller utenriksministerium å ha riktig greie på før Nansen kom.
At Sverige hadde mobilisert store troppestyrker og hele sin flåte,
visste man ikke og vilde heller ikke tro det. Nansen telegraferte til
Michelsen, og fra den norske hærledelse kunde han oplyse om at Sverige
da hadde minst 60000 mann mobilisert og hele flåten, mens den norske
mobilisering bestod i 4 000 mann grensevakt og nogen få skib. I samme
telegram oplyste Michelsen om at «vi er villige nedlegge Ørje, Dingsrud
samt Fredrikstens nye fort, men ikke Kongsvinger». Det var samme
kvelden Michelsen reiste tilbake for å gjenopta forhandlingene.

Sir Thomas mente fremdeles det var langt igjen til krig, og overfor
Nansens ønske å komme i forbindelse med utenriksministeren uttalte
Sanderson at det var vanskelig for den britiske regjering å

blande sig inn, forhandlingene var jo hemmelige. Det måtte først skje
noget alvorlig. Hertil svarte Nansen at den britiske regjering da lett
kunde komme forsent. Vi måtte frykte for at angrepet vilde komme
plutselig for å hindre vår mobilisering, og uten krigserklæ* ring, vi
var jo bare oprørere, ikke en anerkjent krigførende makt. England måtte
forstå vår vanskelige stilling.

Nansen nevnte voldgift som utvei, hvis enighet om festnings* spørsmålet
var umulig, og dette mente Sanderson at Sverige ikke kunde komme forbi.
Nansen optok videre spørsmålet om prins Carls kandidatur, Englands
hjelp vilde her bety meget, likeså om vi ved hans valg kunde opnå
fremtidige fordeler ved fornyelse av novembertraktaten, likeså om
Englands garanti for den nøitrale sone, nøitral i krig som fred.

Sanderson lovet å skrive til utenriksministeren, Lansdowne, om alt
dette, og likeså at han selv vilde ta tingene under overveielse. Nansen
telegraferte til Michelsen en ekstrakt av Sandersons utta* lelser.

A «spille den engelske konge ut» innså Nansen snart ikke kunde skje.
Det hadde nettop vært en konflikt mellem regjering og konge om den
ting, regjeringen syntes kongen blandet sig for meget inn, og hadde
sagt at regjeringen kunde ikke være ansvarlig hvis han vilde drive
personlig utenrikspolitikk.

Gjennem Sanderson fikk Nansen sendt en fremstilling til uten*
riksministeren og skrev også til lord Rosebery og fikk da krisen i
Karlstad begynte å løsne, svar ifra dem.

Lansdowne forklarer hvorfor han ikke har kunnet møte Nansen, og hvorfor
den engelske regjering ikke har intervenert overfor Sverige. «On the
other hand they have been made fully aware of our views».

Sitt brev har han holdt tilbake i 24 timer i håp om å få gratu* lere
med en lykkelig avslutning.

Efter Lansdownes tilbakekomst fra Irland arrangerte Sanderson en privat
middag i sitt hjem, hvor Nansen og Lansdowne var gje* ster og efter
middagen fikk en lengere samtale, — det var 3 oktober. Om det som da
var aktuelt, prins Carls kandidatur og fornyelsen av novembertraktaten,
om den republikanske bevegelse, om Karlstad* overenskomsten, om den
britiske anerkjennelse av Norge som repu* blikk, som kongedømme.

Nansen telegraferte om natten til Michelsen, omtrent: Prins Carl av
Danmark bringer sannsynlig novembertraktaten utvidet for Norge absolutt
nøitralitet. Bestemtere løfte kan ikke gis før til? standen avgjort.
Her lite mer å utrette. Reiser hjem imorgen, hvis De ikke telegraferer
motsatt.

På fallrepet opsøker han sine presseforbindelser, resultatet er nye
ledere, selv skriver han en, og til sin tidligere utgivne bok: Norway
and the union with Sweden (utkom i juni og november 1905) skri? ver han
et nytt kapitel, slutningskapitlet.

Den 5. oktober reiste Nansen hjem.

Den 9. oktober i Norge og den 13. oktober i Sverige blev
Karlstadoverenskomsten vedtatt.

Efter Karlstadforliket trådte spørmålet om statsformen igjen frem.
Stemningen for republikk hadde like efter 7. juni gjort sig ganske
sterkt gjeldende, og agitasjonen for den tar igjen fart efter Karlstad?
forliket.

Michelsen mente den monarkiske statsform fremdeles var gjel? dende, at
stortinget i kraft av forfatningen nårsomhelst kunde gå til kongevalg.
Men var der i folket sterk stemning for folkeavstemning, skulde folket
spørres om det var enig i at stortinget nu valgte konge eller vilde ha
avgjørelsen utsatt.

Innen regjeringen var der uenighet om dette.

I Nansens dagbok av 18. oktober ser vi at Nansen har meddelt Michelsen
de muntlige og skriftlige forhandlinger han har hatt med Lord
Lansdowne. Denne hadde uttalt at sålenge vi hadde midler? tidige
tilstander, kunde vi ikke regne med å få bindende traktater av?
sluttet. Valget av prins Carl vilde være en vesentlig hjelp til å få
novembertraktaten fornyet. Denne traktat, den eneste felleskontrakt av
politisk innhold, som er sluttet av Norge og Sverige, blev inn? gått i
1885, efter Krimkrigen, og undertegnet av England og Frank? rike, en
garanti mot Russland, og derfor av stor betydning. — Ved

valg av prins Carl vil Storbritannias sympatier for Norge styrkes, og
vi kunde gjøre regning på novembertraktaten utvidet til en garanti av
Norges absolutte integritet likeoverfor alle makter.

Disse uttalelser fikk Nansen efter sin hjemkomst tillatelse fra England
til å meddele storting og regjering for lukkede dører.

Ennvidere meddelte Nansen at agitasjonen for republikk hadde gjort et
uheldig inntrykk i utlandet, og minsket den sympati som ellers hadde
vært tilstede under den unionelle krise. Efter Nansens opfatning vilde
et års fortsettelse av denne tilstand kunne få meget uheldige følger
for vårt land.

Disse meddelelser fra Nansen virket sterkt både i regjering og
storting, i retning av å gå til kongevalg straks, uten folkeavstem«
ning.

I Danmark fulgte man godt med i den norske presse, og uten*
riksminister Råben og prins Carl mente at det var riktigst å betinge
sig folkeavstemning.

I telegrammer til begge søker Nansen å berolige dem med hen« syn til
den republikanske agitasjon, og få dem til å frafalle refe« rendum.

20. oktober sendes Nansen til Kjøbenhavn for å være hoved« forhandler
overfor prins Carl og det danske kongehus og regjering.

De lot sig alle lett overtale til ikke å finne folkeavstemning
nødvendig, med én undtagelse, men det var prins Carl. Nansen utfoldet
all sin inntrengende overtalelsesevne, gjennem flere samtaler. Nansen
gjengir i sin dagbok hele replikkvekslingen.

Og han tilføier: «I sommer hadde jeg talt med en forholdsvis uutviklet
gutt; men nu hadde han vokset til en moden mann, og min respekt vokste
efterhvert som han talte sig varm. Jeg hadde kommet i den tro at det
var lett nok å overtale ham og bringe ham til å se saken i et annet
lys; men her møtte jeg jo en mann som hadde gjennemtenkt saken fra
flere sider, og som svarte på mine innvendinger meget behendig og med
ganske skarpe argumenter. — Jeg sa ham at alt han sa, overbeviste mig
ytterligere om at han nettop var mannen for Norges trone, han hyldet de
frisinnede an« skuelser som passet for nordmennenes konge. Han sa i
samtalens forløp forøvrig at han mente folket hadde rett til å uttale
sig om et så viktig spørsmål som dette, og her mente han at han var
mere frisinnet enn jeg.»

Fritz Wedel mente han skulde nok klare prinsen. Men han kom ikke lenger
han heller.

Nansen forsøkte igjen, med endret form, og resultatet herav blev at
Nansen den 23. okt. kunde telegrafere: «Prins Carl erklærer at han
fremdeles må fastholde sitt ønske om referendum, men vil ikke volde
Norges regjering vanskeligheter, hvis det ansees for abso* lutt
utilrådelig av hensyn til Norges interesser. Men vilde sette megen pris
på om en eller annen form kunde finnes som samtidig kunde
tilfredsstille både Norges interesser og hans personlige ønske.»

Og Michelsen fant den form. Stortinget skulde gi regjeringen
bemyndigelse til å tilby prins Carl tronen på betingelse av at det
norske folk gjennem en folkeavstemning gav sin tilslutning til det.

Den 30. oktober foregikk kongevalget, og ved folkeavstemning gen den
12. og 13. nov. sa 259 563 ja og 69 264 nei. Både prins og regjering
kunde føie sig trygge på folkeviljen.

Den siste tørn Nansen tok i anledning av kongevalget var på Michelsens
opfordring å ta del i agitasjonen foran avstemningen.

Fra 3. til 12. november holdt Nansen på strekningen Kristian* sand —
Steinkjer 12 foredrag, for store forsamlinger.

I Studentersamfundet den 10. oktober, efter Nansens tale om situa*
sjonen, kvitterte formannen, Mich. Hansson, i en takketale som sluttet
med ordene:

Nansen har risset sitt navn en tomme dypere i den norske bauta.

I dagboken for 1905 forteller Nansen (23. nov.) fra borger* middagen i
Kristiania for regjeringen. Nansen hadde Bjørnson tilbords. Bjørnson
var meget elskverdig, takket Nansen for alt han hadde gjort, det var
såre godt og vel allting nu. De talte bl. a om konge* dømmet og
republikken, og Nansen sa i spøk at nu angret han på at han hadde vært
med på å innføre kongedømme, når han så alt det snobberi det allerede
hadde alet op i avisene. Bjørnson lo og sa til professor Hagerup ved
siden av at Nansen var modigere enn han. Nansen sa det som Bjørnson
bare torde tenke. Så talte Nansen og Bjørnson om de forskjellige linjer
i den norske politikk den sommer. Nu måtte Bjørnson vel innrømme at
linjen som blev valgt, hadde vært bra allikevel. Jo, Bjørnson syntes
det var bra som det var gått nu, men det kunde gått verre. Nansen mente
at Bjørnson*linjen vilde vært i høieste grad ennu mere usikker; hvad
vilde han gjort når efter en* stemmig valg det var blitt bestemt å opsi
riksakten, og så Sverige

hadde sagt nei; da var vi jo blitt nødt til å bryte ut med makt enten
vi vilde eller ikke, for et helt folk lot sig ikke si nei. Ja, men Sve*
rige hadde ikke da sagt nei, mente han, det var han sikker på. Men
sommerens begivenheter mente Nansen, hadde vist at den sikker* heten
var lite å bygge på.

En stund efter holdt Michelsen en tale utenfor programmet, for
Bjørnson, som den mann som hadde en særlig andel i det som var skjedd.
Visstnok hadde han ikke vært enig i den taktiske linje, men for alle de
yngre hadde han fremfor nogen vært den som hadde vært føreren i vårt
nasjonale uavhengighetsarbeide.

Under Michelsens tale ankom et fakkeltog. 1 500 fakler kastet sitt røde
skjær mot festsalens ruter. Michelsen og Løvland, Bjørn* son og Nansen
måtte frem i vinduene og blev hilset med brusende hurraer fra de store
folkemasser som var møtt frem for å hylde dem.

Den svenske forfatter fru Ann Margret Holmgren, som har hatt mer føling
med det politiske liv og folkestemningen i begge land, i 1905 og like
til nu, skriver til forf. om svensk syn på unionsopløs* ningen og de
menn som ledet den på norsk side: «Det är nog sant at missnöiet med
Nansen var ganske stort i Sverige 1905. Det stora flertalet svenskar
var aldeles emot unionsupplösningen og såg i en upplösning av unionen
et framtidsperspektiv av idel olyckar. Det var då ganske naturlig at
vreden vände sig emot dem som aktivt deltagit i och forberedt
upplösningen. Och lika naturlig at man i det lilla fåtal svenskar som
oppet förklarade sig stå på Norges sida og sade at Norge hadde rett i
sin självständighetskamp og sin resoluta upp* losning — såg snart sagt
landsförrädare. Men allt dette er nu glömt. Ingen sörjer längre
unionen, ingen ser i dess upplösning en olycka, tvertom. Norge och
normann — de äro numera våra basta vanner, ytterst populära i Sverige.
Härav följer också at den animositet som engang hystes mot Nansen är
forsvunnen.

Den som följde pressen og riksdagen på 80—90 talet, både i Sverige och
Norge, måste förväna sig över hur fort den almänna opinionen kan ändras
i lyckliga fall. Og vilken lycka att vi 1905 hadde så kloka regeringar
och en så välvillig kung — och drottning —

att krig kunde avvärjas. Det gikk som både Bjørnson og Ellen Key
förutsade, «en fredlig skilsmessa skulle göra oss til bätre vanner än
vi nånsin varit.»

Dette svenske vidnesbyrd er en parallell til det Michelsen sa: «Så vil
den dag ikke være fjern, da vi begge vil forstå at unionens opløsning
var en historisk nødvendighet og i det lange løp i begge folks
interesse.» Bekreftet anno 1930 av historikeren Worm*Müller som
opsummerer det vi vant, «det som i dag er vår halvøs lykke, forståelsen
og vennskapet med det stolte svenske folk.»

Kjølen er ikke lenger et isfjell, og den svenske skyggen fra 1905 over
Nansens billede er helt forsvunnet.

NANSEN I LONDON 1906-08

Den norske ståt hadde fremdeles bruk for Nansen. Han lot sig overtale
til å overta stillingen som Norges første sendemann i London, og i over
to år 1906—1908 innehadde han denne viktige post.

Den viktigste sak han hadde å arbeide med som minister i London, var
forhandlingene med den engelske regjering om den traktat som blev
undertegnet i Kristiania 2. november 1907 under navn av
integritetstraktaten.

Det var på forsommeren 1906 legasjonen i London — som de andre i Paris,
Berlin og St. Petersburg — mottok instruksjon om å ta fatt på denne
sak.

Det kunde synes noget underlig at man like efter å ha gjen* vunnet
fullstendig den nasjonale og utenrikspolitiske selvstendighet gjennem
en politikk ledet av besindige førere på begge sider, og uten
fredsbrudd mellem broderfolkene, nu skulde søke om stormak* tenes
garanti for den nyvunne selvstendighet.

På den ånnen side kan man godt forstå de grunner som fikk Chr.
Michelsen og utenriksministeren Løvland til å slå inn på denne linje.
Det var vesentlig hensynet til den gamle, nu foreldede novem*
bertraktat av 1855. Denne traktat, den eneste felleskontrakt av po*
litisk innhold som er sluttet av Norge og Sverige, blev inngått under
Krimkrigen, undertegnet av England og Frankrike, en garanti som ånder
av mistro mot vårt store naborike Russiand. Denne traktat trengte en
avløsning efter begivenhetene i 1905. Man ønsket den utvidet til en
garanti av Norges absolute integritet like over for alle makter, og med
Russiand som en av garantimaktene. Man ønsket å skape et tillitsfullt
naboforhold til Russland som til de andre stormakter. Denne grunn var
sammen med den sterke norske

folkestemning for fredelig avgjø? reise av alle internasjonale tviste?
mål og for å holdes utenfor en? hver konflikt mellem stormaktene, efter
sendemann J. Irgens 1 me? ning, uttalt i brev til forfatteren, den
vesentlige beveggrunn for Michelsen og Løvland til å få Norges statlige
integritet garan? tert av stormaktene.

Efter verdenskrigen, som helt forandret den utenrikspolitiske
situasjon, har Norge opsagt trak? taten.

Nansen var ikke særlig be? geistret for idéen om denne trak? tat, men
det var jo regjeringens ordre, og som J. Irgens skriver, «med sin
ukuelige energi og store politiske innsikt og evne til å tale på rette
tid og sted, drev han denne sak igjennem, han visstnok mere enn nogen
ånnen.»

Herr J. Irgens, som stod Nansen meget nær i Londonårene, med? deler
videre:

«Jeg minnes ham fra denne tid med den største hengivenhet, både som
chef og som venn og menneske. Uaktet han hadde en ypperlig, ja på mange
måter enestående stilling i London, både like over for den engelske
regjering og like over for almenheten og kanskje særlig like over for
de videnskapelige kretser i London, ønsket han ikke å fortsette i sin
diplomatiske stilling. Efter integri? tetstraktatens avslutning anså
han sin misjon som fullført, og blev kun stående inntil det offisielle
engelske kongebesøk — av kong Edward VII — fant sted i Oslo i mai 1908,
hvorefter han søkte avskjed.»

«Nansen talte og skrev engelsk ypperlig, han satt inne med et veldig
gloseforråd i det så rike engelske sprog, og var en stor kjen?

1 J. Irgens, daværende legasjonssekretær i London, og Nansens
efterfølger som minister, nu sendemann i Rom.

ner og beundrer av all den store og geniale engelske litteratur. Han
opfattedes da heller ikke av eng* lenderne som nogen egentlig frem*
med, men heller som en meget nær beslektet utenlandsk venn.»

«--midt i Nansens diploma*

tiske liv i London var det stadig det videnskapelige arbeide som stod
hans hjerte nærmest. På hans vel* dige skrivebord lå stadig geogra*
fisk og naturvidenskapelig litera* tur og konsepter til nye skrifter
sammen med legasjonens saker.»

Det daglige rutinearbeide kunde han overlate sin legasjonssekre* tær,
som i mange tilfeller hadde fullmakt.

«Jeg erindrer særskilt at «Nord i Tåkeheimen» blev påbegynt i
Londontiden, han forklarte mig hvorledes arbeidet blev større og større
efterhvert som han fordypet sig i det, forstudiene blev mere og mere
utdypet helt fra de spredte trekk i oldtidens forskning og frem gjennem
middelalderen til nutiden.»

Og tilslutt føier herr Irgens til nettop det trekk som karakteri* serer
Nansen så sterkt:

«Det som har slått mig mest ved Nansens virksomhet både som en av de
djerveste og tapreste opdagelsesreisende der nogensinne har eksistert,
og som statsmann, diplomat og videnskapsmann, er hans søken efter å
trenge inn til det dypeste av problemene gjennem egen forskning. «He
took nothing for granted,» som engelskmen* nene sier.»

•r

Da han i 1908 tok avskjed fra ministerstillingen i London, over* tok
han igjen en professorstilling ved universitetet, i oseanografi.

Ministerårene i London var på mange måter en nyttig skole. Der knytter
han mange forbindelser og fikk han innsikt i mange ting som kom til
nytte senere i andre hverv, som Norge og Folke* forbundet kalte ham
til.

I 1907 — i London — ramtes han av et tungt slag. Hans prek* tige hustru
blev dødssyk, og han rakk ikke frem før hun døde.

Hennes aske hviler under en rosenbusk i haven på Polhøgda. Der er
masser av rosenbusker i Nansens have, — han elsket roser. En av dem vet
at Evas aske hviler under den. Og den er den eneste som vet det.

Hvert år i Londontiden var han hjemme på en jaktferie i fjellet. Nansen
i ministergaia i Londons high«life og den samme mann i sin jaktdrakt i
fjellet på Sørkje var to meget forskjellige menn. Sikkert syntes han
selv at det var den siste som var Nansen. I en dagboksoptegnelse i
London, 20. februar 1907, står: «Jeg bare lenges efter å bryte disse
lenker, jeg lenges efter skogen og mine frie fjelle.

Jeg kan ikke temmes!»

AMERIKAOVERENSKOMSTEN «DA NANSEN FRELSTE OSS FRA HUNGERSNØD»

Norge kan ikke brødfø sig selv. Vår kornimport er inntil dobbelt så
stor som vår egen produksjon. Før verdenskrigen fikk vi det meste fra
Russiand, Rumenia og Tyskland, — fra U. S. A. bare 8 %>. Men alt 1916
var 99° o av kornimporten amerikansk korn.

Vi innfører for millioner av kroner også i andre varer, både matvarer
og produksjonsstoffer for industrien. I krigens tid hadde vi penger
nok, kjøpte det vi trengte, og mer enn det.

Men da U. S. A. i 1917 gikk inn i krigen, fikk vi en forståelse av at
man kan sitte i malet gull til halsen og enda sulte ihjel. I krigens
3dje år kunde importvarer ikke skaffes for penger, handelen mellem
landene blev mer og mer en byttehandel. Selgerne spurte ikke efter
penger, men efter varer. Nu blev Norge vanskelig stillet.

Nansens våkne øine hadde tidlig forutsett dette, og i januar 1917 — i
«Samtiden» — tok han tilorde, la situasjonen frem, og la ikke skjul på
at han syntes landets ledelse hadde vært lite forut« seende.

Det Nansen spådde, det skjedde. I begynnelsen av april 1917 fikk Norge
det første varslet om de vanskeligheter som vilde opstå ved Amerikas
inntreden i krigen. Vår minister derover, Bryn, med« delte — 8. april
1917 — at Amerikas produksjon vilde mer enn før beslaglegges av Amerika
selv og deres allierte. Han anbefalte at Norge satte utførselsforbud
for matvarer, ellers vilde vi ingen matvarer få fra Amerika. Dette var
ugjennemførlig på grunn av avtale med Tyskland som var tvunget frem av
ubåtkonflikten.

Den 9. mai sendte det norsk«amerikanske handelskammer i New York en
inntrengende opfordring til den norske regjering om å

sende en kommisjon til U.S.A. med full* makt til å forhandle om
handelsforholdet.

Den 11. juni telegraferte Bryn at U. S. A. vilde gå til en meget
vidtgående kontroll av sin eksport.

Efter inngående drøftelse med Nansen, direktør Throne Holst, advokat
Chr. Vogt og andre påtenkte medlemmer av kommi* sjonen, utnevnte
regjeringen den 22. juni en stor og representativ kommisjon med det
opdrag å opta forhandlinger med den amerikanske regjering for å sikre
Norges tilførsel, særlig av næringsmidler. Kommi* sjonens selvskrevne
formann blev Fridtjof Nansen, som på et tidlig tidspunkt klart hadde
sett og sagt hvor det bar hen, og hvis navn, ikke minst i den
angelsaksiske verden, åpnet ham alle dører. Nansen for* langte og fikk
den rang som svarte til hans umåtelig viktige hverv nemlig befullmek*
tiget minister i særlig misjon».

Kommisjonens øvrige medlemmer var grosserer Joh. Baumann, Oslo,
fabrikkeier C. Borgen, Stavanger, skibsreder T. Meling, Stav* anger,
direktør Throne Holst, Oslo, disponent A. Utne, Bergen, og advokat Chr.
Vogt, Oslo. Som kommisjonens sekretær blev opnevnt sekretær i
Utenriksdepartementet Wilhelm Morgenstierne.

Efter flere ukers forberedende arbeide med innsamling av statis* tisk
materiale, konferanser med regjeringen og forretningsmenn, reiste
kommisjonen med «Hellig Olav» fra Oslo fredag den 13. juli og kom til
Washington sist i juli. Betenkeligheten i at avreisen fra Norge
foregikk på en fredag og den 13. i måneden deltes ikke av av Nansen.
Han mente som så at hittil hadde slike dager snarere bragt ham hell enn
det motsatte.

Mens kommisjonen hadde vært på havet, hadde situasjonen utviklet sig
ytterligere i ugunstig retning for de nøitrale. Den 15. juli hadde den
amerikanske regjering utstedt et almindelig utførsels* forbud, og det
blev tilkjennegitt at ingen lisenser vilde bli innvilget til Norge, før
en generell overenskomst var kommet istand. Kommi*

På «Hellig Olav» til Amerika i juli 1917.

sjonen møtte derfor en vanskelig situasjon, da den straks efter
ankomsten trådte i forbindelse med den regjeringsinstitusjon som den
blev henvist til, nemlig Exports Administrative Board (senere for*
andret til War Trade Board).

Med vanlig grundighet hadde Nansen forberedt sig til sin opgave og
hadde erhvervet sig inngående kunnskap om varer og priser, om forbruk
og behov. Før avreisen hadde han ved konferanser med sin venn professor
Torup ytterligere utvidet sitt kjennskap til alt som heter kalorier og
fødemidlers næringsverdi. Utmerket støtte fant han også hos sine
kolleger i kommisjonen, som jo var frem* ragende fagfolk hver på sitt
område. Nansen møtte derfor fullt rustet ved forhandlingsbordet, og
kunde gi nøiaktig beskjed om ethvert spørsmål.

Tross all amerikansk velvilje overfor Norge og beundring for Nansens
person gikk det lenge trått med forhandlingene. Ukene gikk uten at man
syntes å komme nærmere en løsning. Imens fikk også norsk skibsfart mer
og mer føie vanskelighetene. Ved den ameri* kanske rekvisisjonsordre av
3. august blev skiber under bygning ved amerikanske verfter rekvirert
av Shipping Board, og dette rammet nordmennene hårdere enn nogen annen
nasjon. Også skiber i fart på amerikanske havner møtte stigende
vanskeligheter. Det forlangtes således at et nøitralt skib, for å få
bunkers, måtte forplikte sig til efter hver tur å vende tilbake til
amerikansk havn. Dermed fikk Shipping Board hånd i hanke med våre
skiber, og kunde sette sine betingelser for hver tur med hensyn til
bestemmelsessted, frakt o. s. v. Også disse spørsmål la sterkt beslag
på Nansen, og på Meling, kommisjonens sakkyndige shippingmann.

Man begynte nu hjemme i Norge å få realitetene nærmere inn på livet.
Matnød var ikke lenger bare en fjern mulighet. Sist i august meldte
provianteringsdirektøren at landet hadde korn for 2Vs måned. Den nye
høst vilde anslagsvis strekke til for 2Va måned, altså innen februar
måtte nye tilførsler skaffes utenfra. Samtidig telegraferte Nansen til
regjeringen at Norge måtte være beredt på ikke å få korn fra Amerika, —
det vilde si de allierte — uten først å ha gjennemført rasjonering. På
ansvarlig hold i Norge syntes de imidlertid å kvie sig for å gå til
dette skritt. «Magamålet» skulde rå, som en politikus sa. Sverige hadde
allerede i desember 1916 innført rasjonering. Nansen mente at det var
til stor skade for

kommisjonens arbeide at Norge ikke gjorde det samme. Han frem* holdt at
det var ikke lett å overbevise amerikanerne om at nøden var så stor,
når nordmennene ikke vilde pålegge sig dette offer.

Mens forhandlingene om en generell overenskomst således nær* mest stod
i stampe, lyktes det kommisjonen å opnå enkelte innrøm* meiser i
spesielle saker. Således fikk Nansen kort efter ankomsten lisens —
merket «nr. 1», og den første av de millioner lisenser som War Trade
Board utstedte, for provianten til Roald Amundsens Maud*ekspedisjon.
Senere fikk man lisens for 400 tonn smøreolje som Norges Statsbaner
snart trengte. Av stor betydning var enn* videre den byttehandel som
kom istand med «Belgian Relief», og som godkjentes av de amerikanske
myndigheter, — efter hvilken Norge fikk midlertidig overlatt 68 000
tonn korn mot at det stillet et visst antall skiber til rådighet. Dette
gav litt lindring, men vilde ikke bære landet igjennem til næste års
høst var i hus. Nansen har oftere fremholdt at Baumann hadde
hovedfortjenesten av at dette resultat blev opnådd.

Utover høsten blev stillingen stadig verre. Storbritannia opsa
brancheavtalene, og ikke bare vår ernæring, men også den del av
produksjonslivet som trengte råvarer utenfra, truedes hårdt. Uroen
begynte å bre sig i store kretser av folket. Regjeringen fant nu for
første gan g i krigsårene at det var nødvendig å la stortinget drøfte
for åpne dører landets hele utenrikspolitiske og handelspolitiske stil*
ling, dette skjedde i november og desember, og resultatet blev at det
krav som Nansen alt i august hadde fremsatt om rasjonering «uten
ophold», endelig blev efterkommet.

«Amerikakommisjonen» bestod som før nevnt av 7 mann pius sekretær.
Overfor denne mannsterke kommisjon hadde amerikanerne stillet bare 2
forhandlere, ved enkelte møter forsterket med en fag* mann i det
spørsmål som var under behandling. Under disse om* stendigheter blev
det efter det første møte fra amerikansk side tyde* lig tilkjennegitt
at bare det samme antall norske forhandlere burde møte ved
forhandlingsbordet. Det blev da Nansen og Baumann, samt sekretæren,
Morgenstierne, som kom til å delta i forhandlings* møtene. Dessuten
forhandlet skibsreder Meling, dels sammen med Nansen, dels alene med
vedkommende fagmyndigheter. Kommisjo* nens øvrige medlemmer fikk
således vesentlig den forøvrig viktige opgave å gi forhandlerne
sakkyndig orientering og tilrettelegge det

statistiske materiale. Men det blev i lengden mindre tilfredsstillende
ikke direkte å kunne delta i forhandlingene, og dertil kom at kommi*
sjonens medlemmer efterhånden fullførte hvad de kunde utrette. De
reiste derfor hjem, et medlem allerede tidlig i oktober, og de øvrige
17. november.

På dette tidspunkt var utsiktene til overenskomst fremdeles lite
lovende. Nansen hadde inntrykk av at Amerika stod bak de allierte og
trakk i trådene. Særlig syntes vår fiskeeksport til Tyskland å være en
anstøtssten. Nansens sterke fremheven av at en stans av denne eksport
vilde være jevngod med brudd med Tyskland, var det vanskelig å finne
forståelse for. Forhandlingene gikk foreløbig istå på dette spørsmål,
og kom først igang da Nansen antydet muligheten av å begrense eksporten
til et bestemt kvantum av 48 000 tonn fisk om året. Men nye
vanskeligheter opstod. På møte 27. november blev der fra amerikansk
side fremsatt et forslag som beteg? net en ytterligere stramning i de
amerikanske betingelser, og Nansen så meget mørkt på stillingen. Det
blev bl. a. forlangt at Norge utenom det nevnte kvantum fisk, ikke
måtte eksportere nogetsomhelst til Tyskland, ikke engang de 4 artikler:
molybden, ferro silicium, kalcium karbid og kalcium nitrat, som den
norske regjering fastholdt at den ikke kunde stanse eksporten av uten
alvorlige konsekvenser. Igjen stod forhandlingene i stampe, og ukene
gikk.

Telegrammene omkring årsskiftet mellem Nansen og utenriks* minister
Ihlen viser at samarbeidet ikke var helt som Nansen ønsket det. Han
klager således over at han ikke har fått beskjed om vik* tige ting, som
f. eks. Tysklands holdning, om rasjoneringen «som vi forstår skal være
innført hjemme». Forklaringen er muligens den, ifølge dr. Keilhau:
«Norge og verdenskrigen», at regjeringen ønsket å holde alle
avgjørelser tilbake i sin hånd, og fant det riktig å være den eneste
som hadde det fulle kjennskap til stillingen.

Den norske regjering sendte sist i januar 1918 nye forslag til
overenskomst, men de blev ikke godtatt av de amerikanske forhand* lere.
Når det allikevel lyktes å bringe forhandlingene inn i et bruk* bart
spor, skyldtes det først og fremst Nansens bestemte optreden. Man var
nu kommet et godt stykke ut i 1918, og Nansen tok til å bli utålmodig.
Den eneste gjenværende av kommisjonens medlemmer, Baumann, måtte i mars
reise hjem til Norge, og Nansen og Morgen* stierne var nu alene om
arbeidet.

236AMERIKAOVERENSKOMSTEN

Nu vilde Nansen ha en avgjørelse. Han telegraferte hjem og bad om
fullmakt til å undertegne en overenskomst når et gunstig øieblikk kom,
og amerikanerne var nogenlunde medgjørlige, og han selv fant å kunne ta
ansvaret. Men regjeringen kviet sig for å gi ham en sådan ubetinget
fullmakt.

I Norge var imidlertid hungerspøkelset begynt å reise sig.
Vareknappheten blev daglig mer følelig, og folk syntes at rasjonene var
små og «landsmelet» dårlig, og hvalfettet var heller ikke nogen
nydelse.

Nansen la sig nu i med all sin kraft for å nå den løsning som hans
landsmenn med spenning og ikke uten engstelse for fremtiden gikk og
ventet på. Han utfoldet hele sin energi, sine ypperlige evner som
forhandler, sin sjeldne overtalelseskunst. Sent og tidlig var han på
ferde. Han var blitt overbevist om at mens den beste, den eneste
politikk hittil hadde vært med seig utholdenhet og sta? dig påtrykk å
la saken modnes, så var tiden nu kommet til å slå et slag. Selv om det
ikke imøtekom de norske krav på alle punkter, betegnet det likevel
vesentlige innrømmelser, og Nansen var over? bevist om at man nu burde
slå til. Erfaringene under disse 9 måne? ders forhandlinger hadde lært
ham, at situasjonen og stemningen var gjenstand for brå svingninger, og
det var umulig å se bort fra at amerikanernes holdning, kanskje efter
påtrykk fra andre, igjen kunde strammes. Han sendte det ene telegram
hjem efter det annet, — og ventet. Men regjeringen i Norge var i en
vanskelig stilling og hadde mange hensyn å ta, ikke minst til Tyskland.
Svaret til Nansen lot vente på sig. Da var det at Nansen, på et møte i
War Trade den 30. april om eftermiddagen på eget ansvar undertegnet
overenskom? sten, efterat han hadde opnådd ytterligere nogen
innrømmelser fra amerikansk side. Han telegraferte øieblikkelig om
undertegningen til regjeringen, men på grunn av krigstidens sene
telegrafforbindelse tok det urimelig lang tid før telegrammet nådde
frem. Så opstod da den eiendommelige, for ikke å si komiske situasjon
at Norges regjering og storting satt den følgende dag, 1. mai, og
diskuterte hvilket standpunkt man skulde innta til det amerikanske
forslag, og at regjeringen derefter sendte Nansen en betinget fullmakt
til å undertegne! Dette telegram nådde Nansen 2. mai, 2 dager efter at
undertegningen var gjort.

«Amerikaoverenskomsten» var ved Nansens resolutte optreden

blitt til virkelighet. Det som fulgte bekreftet helt ut at Nansens
klarsyn også denne gang var kommet hans land tilgode.

Situasjonen strammet påny. De andre neitrale møtte, efterat Norge hadde
fått sin overenskomst, store vanskeligheter, og det tok tid før de kom
til ordning med U. S. A.

Til gjengjeld for forskjellige motydelser var Norge ved overens*
komsten blitt sikret, mens krigen varte, en årlig tilførsel av bl. a.
300 000 tonn brødkorn, 200 000 tonn oljekaker og mais, 14 500 tonn
kaffe, 50 000 tonn sukker, 76 000 tonn mineraloljer og 250 000 tonn
jern og stål. Heldigvis blev der fred et halvt år senere, men på det
tidspunkt Nansen undertegnet den overenskomst han hadde stridd med i
over 9 måneder, reddet han Norge fra den nære hungersnød.

At der hadde vært store vanskeligheter å overvinne vil fremgå av den
skildring som her er gitt, og det bekreftes av en amerikansk
forretningsmann som skriver følgende i «Morgenbladet» for 9. mars 1918:

«Vi her i landet forstår de vanskeligheter den norske kommisjon har å
kjempe med. Den har gjort alt som var mulig. — — Interes* sant å se
hvordan følelsen overfor Norge har forandret sig her, takket være
kommisjonens arbeide for å oplyse folk om de sanne forhold i Norge.
Ifjor vilde få forretningsfolk selge varer til Norge, fordi de trodde
at Norge stod i sterk forbindelse med Tyskland. Nu stiller
forretningsstanden sig ganske anerkjennende overfor Norge. — Av aviser
fra Norge ser jeg at folk derover ikke har noget begrep om hvilke
vanskeligheter kommisjonen har hatt å over* vinne. Men vi herover
forstår.»

Det er karakteristisk for Nansens storsinn at han under Ame*
rikaforhandlingene som så ofte tidligere insisterte på å dele æren med
sine medarbeidere. I et brev til utenriksminister Ihlen uttaler han en
sterk ros såvel over Baumanns ypperlige egenskaper som for* handler,
som over Morgenstiernes store dyktighet og utrettelige energi, og
skriver bl. a. følgende: «I det hele vil jeg si at jeg kan ikke godt
tenke mig to dyktigere og klokere menn å arbeide sam* men med enn
Baumann og Morgenstierne, Norge er i sannhet tjent med å ha disse to
menn her, og hvad de ikke klarer, klarer sanne* lig ingen annen.»

Men nettop disse to fremhevet at det var Nansens geni som bragte ihavn
den første overenskomst mellem en nøitral ståt og

U.S. A., en overenskomst som blev et mønster for de senere. Nuvæ* rende
generalkonsul Morgenstierne, som stod forhandlingene så nær, skriver på
foranledning til nærværende forfatter: «Ved sin overlegne dyktighet som
forhandler, ved den åpenhet og sannhet som strålet ut fra hele hans
person, hadde det ikke bare lykkes Nansen saklig å overbevise de
amerikanske forhandlere, men han hadde også i en sjelden grad vunnet
deres tillit og deres hjerter. Nansens Amerika* overenskomst var en
seier for et slags diplomati som ikke alltid gis dette navn, men som
nok betegner den form for mellemfolkelige for* handlinger som fører
lengst og som vil bli fremtidens.» —

Også dette arbeide som Nansen selv vel syntes var et skritt til* side
og et kostbart år tapt for hans egentlige gjerning, gav ham erfaringer
og kunnskaper og forbindelser som kom ham til stor nytte da han blev
organisator av det store hjelpearbeide efter verdenskrigen.

Advokat Chr. Vogt, medlem av Nansens kommisjon, forteller et par
Nansenhistorier fra tiden der over: «En søndag morgen var de
amerikanske aviser rødglødende i anledning av at den svenske lega* sjon
var avsløret som formidler av tyske telegrammer. Det blev truet med å
forsere Sverige inndradd i krigen. Da gikk Nansen til utenriksminister
Lansing, og fortalte ham litt mere om Sverige enn amerikanerne —
iallfall deres presse — syntes å vite. Og næste dag hadde
utenriksministeriet i Washington sørget for at pressens tone var stemt
betraktelig ned.»

«Så var det en aften kommisjonens medlemmer var gjester hos den norske
koloni i Brooklyn. Musikkakademiets teatersal var tett* pakket av
tusener, som var kommet for å høre Nansen fortelle om Norge under
krigen.

I eveningdress med St. 01avs*0rdenens storkors tråtte Fridtjof Nansen
frem i en reservert losje. Høireist og prektig stod han der alene, og
mens de tuseners bekymring for dets største sønn bølget op mot ham,
svarte han med et litt genert smil og med et blink fra de sterke øine
så åpent og fryktløst som en sytten års gutts.

Det var som om selve Norges flagg foldet sig ut mot forsamlin* gen. Det
var en praktfull personifikasjon av landets symbol.»

været var så stygt at den 17. blev flyt« tet frem til pinsedag. Da var
været fint, og Norges nasjonal« dag blev feiret med taler og sang, med
idrettskamper, leik og løier.

En lang seks fot kar på 55 år var en av de ivrigste og muntreste
deltagere. En passasjer har tatt en snap« shot av ham i sekkeløp
bortover dekket. Sekkeløp i månedsvis i Washington, med både norske og
amerikanske sekker om benene, syntes ikke å ha tatt på kreftene, men
heller skapt en trang til riktig fritt å få bruke dem igjen. Han
stillet op til nappetak i den nasjo« naie idrett «revkrok». For 36 år
siden hadde han ombord i «Viking» vippet rundt alle «Viking»s 61
gaster. Hans første offer nu var en kjempekar fra Oslo, enda høiere og
sværere enn Nansen, — han blev øieblikkelig vendt rundt under almen
jubel.

Så fikk vi, forteller min meddeler, høre om en sværvektsbryter, som var
på vei til olympiaden og drev trening på fordekket. Han blev hentet, og
like fort ekspederte Nansen ham rundt. Bryteren satt på halen en stund
og funderte på hvad som var hendt. Han bad om å få prøve igjen. Og nu
blev det kjempetak, bryteren satte stiv nakke, eller «bro» som det
heter i brytersproget. Men sakte og sikkert blev han snudd over med
begge ben i været, under endeløs jubel.

Fra hjemreisen. Den 17. mai det året befant «Ber« gensfjord» og Nan«
sen sig langt ute i Atlanteren. Men

17. maUfest på «Bergensfjord» 1918- Nansen i sekkeløp.

Foto av A. Jæger.

               Nansen i norsk politikk 1913—19—26—27

NANSEN I NORSK POLITIKK 1913-19-26-27

Nansen blev aldri partipolitikkens mann. Og overhodet ikke poli* tiker
i maksvær. Men folket visste de hadde ham når det knep. Når det ikke
spurtes efter partigarantier, men efter en mann, en virkelig mann,
noget av det sjeldneste som fins, ifølge Brandes.

I 1913 har Nansen og Michelsen hatt det politiske barometer under
observasjon, og vekslet brev om det, men nogen aksjon kom ikke istand
da.

Verdenskrigen brøt ut. Nansen var en opmerksom tilskuer til
regjeringens ledelse av statsskibet. I januar 1917 offentliggjorde
Nansen i Samtiden en artikkel med en meget skarp kritikk over
regjeringens ledelse. Kritikken gjaldt særlig regjeringens ledelse
eller mangel på ledelse av landets forsyning med mat og andre nødven*
dige varer. Det skyldtes Nansens optreden at den kommisjon blev nedsatt
som med Nansen til formann «frelste Norge fra hungers* nøden».

Der er tider hvor en eneste sak er saken, og hvor betingelsen for å
klare den er et samlet folk og en sterk ledelse. Da krigen var slutt,
var det verste tilbake, dens eget hærverk, i alle land. Nan* sen så
nødvendigheten nu av å samle landets beste krefter om det ene fornødne,
den økonomiske gjenreisning. Uten hensyn til par* tier skulde de
dyktigste krefter samles til en regjering som med sterk hånd tok
ledelsen.

Folkets øine søkte Michelsen og Nansen. Michelsen kom til Oslo, men
resultatet blev at partiene ikke kunde samles.

Ved regjeringsskiftet i 1926 rettet en rekke av fremtredende menn av
forskjellige partier en henvendelse til de fire borgerlige partiførere
om å få et samlingsministerium med Nansen som leder,

med finansenes gjenreisning som eneste pro* gram. Nansen var villig,
skjønt hans tid og kraft var godt beslaglagt før. Bak forslaget om et
ministerium Fridtjof Nansen stod en sterk og voksende folkeopinion. Men
den fikk ikke tid å komme ordentlig tilorde. Det gikk som i 1919.

Ennu en gang var det spørsmål efter Nansen, i 1927, ved stortingsvalget
i Akers* hus. De borgerlige partier ønsket sam* arbeide, men det viste
sig vanskelig å komme til enighet om kandidatene på de første sikre
plassene. For å hindre at høire og frisin* nede venstre gikk til valg
på hver sin liste, blev partistyrene enige om å søke å få Nan* sen til
å stille sig på en fellesliste for de to partier. Da det hastet, drog
en ambassade avsted til Nansen som var på jakt langt oppe i Telemark.
De møtte ham i fjellet om kvelden, på hjemturen til hytta, med børsen
over skuldren og hunden i helene. Han var i strålende humør over å være
i fjellet igjen. Genf hadde ofte vært i veien. Redaktør Rolf Thommessen
gikk straks på saken, og man fortsatte efter rypemiddagen, med sterk
appell til Nansen. Det vilde an* spore de borgerlige partier til å få
landets første mann med som en samlende fane. Nansen hørte på med
interesse; det de to bar frem, var i samklang med hans motiver i 1919
og 26. Men han vegret sig. han minnet om sin alder, han var for gammel
til en tre års gjesterolle i stortinget. Det var stillingen som chef
for en nasjonal samlingsregjering som hadde interessert ham; det var
bare som den vordende ministerchef han kunde tenke sig en tid i
stortinget. Men erfaringen fra 1926 innbød ikke til nytt forsøk. Han
fant at han nu i de år han hadde igjen, heller måtte ofre sin kraft på
sitt videnskapelige arbeide. Han hadde der meget ugjort igjen. «Men,
mine herrer, la det stå hen til imorgen; jeg tror

Nansen på gaten.

ikke jeg kan, men det endelige svar imorgen før herrene reiser.» Så
fikk man en festlig kveld ved peisen, hvor Nansen førte an med sin for*
tellerkunst. Næste morgen lød det avgjørende nei. Men for at de herrer
sendemenn skulde ha noget utbytte av sin reise, fikk de hver sin
dugelige bunke ryper. Var utbyttet av deres erind en skuffelse,
bekrefter advokat Munthe*Kaas og redaktør R. Thommessen at rypene var
utmerkede, og at samværet med Fridtjof Nansen her i hans rike var full
valuta for den lange reise.

Der var håp for et arbeide når Nansen la sitt navn til. Institu* sjoner
og foreninger søkte ham, og var glad til om de bare fikk hans navn med.

I starten og utviklingen av Fedrelandslaget la han både navn og arbeide
til.

Fedrelandslaget blev stiftet i 1925. Efter et møte på «Gamle* haugen»
tre hele dager til ende mellem Chr. Michelsen og Nansen. På
åpningsmøtet i Bergen førte Michelsen an, og på et tilsvarende møte i
Oslo Nansen.

I Fedrelandslagets program møttes de to igjen, på samme platt* form:

En samling av alle borgerlige krefter om landets økonomiske
gjenreisning.

I håp om å vinne hele folket, alle klasser for Fedrelandslagets
program. Fra Nansens tale:

«Vi lider under følgene av den største verdensbrand som menne* skeheten
har oplevet, en verdenskatastrofe, da lidenskaper og slette instinkter
hos menneskene blev satt i bevegelse og avfødte all den styggedom, alt
det onde og dårlige som kunde ventes. Bristen i vår tid er mistilliten,
mismotet, hatet, misunnelsen. Mistillit og hat, mellem folkene og
mellem klassene innen samfundet. Men på mis* tillit og hat og
misunnelse kan ingen fremtid bygges I»

Det det gjelder om, mente Nansen, var å skape solidaritetsfølel* sen.
«Intet stort og godt kan fremmes i verden uten samarbeidet.»

Og all utvikling må bygge på det som var. «Intet i menneske* hetens liv
og utvikling skjer i plutselige sprang.»

Han forstod godt at ungdommen, skuffet over at de idealer menneskene
bekjente sig til, sviktet ved første hanegal, vendte sig

mot nye former, nye idealer og følte sig tiltalt av kommunismen som
motsetning til de kapitalists ske samfundsbegreper. «Kommu* nismen er
en skjønn lære, i pakt med den første primitive kristen* dom, en lære
hvis prinsipp var å gjennemføre likheten for alle, og som bygger på
meget av det som er de høieste idéer, hvortil vi alle bekjenner oss, og
som er noget av hovedtrekkene i den kristne morallære. Men så skjønn
den virkelige kommunistiske lære kan være, så er vanskeligheten ved den
at den passer bare på et lite og ytterst primitivt samfund. Jeg har
levet i et slikt et, i det eski* moiske samfund. Men intet høiere og
mere komplisert samfund kan bygges op og utvikles på en slik virkelig
kommunistiskgrunnvoll.»

Men de som tror på kommunismen, må ha lov til å arbeide for den sålenge
de ikke bruker ulovlige midler. Men alle forsøk på å bruke brutal makt,
enten de kommer ovenfra eller nedenfra, må bekjempes. Revolusjon kan
være uundgåelig, som i et land som Russland, men ikke i et land med
full borgerlig frihet, almindelig stemmerett og like rett for alle.

«Fedrelandslagets program er», sa Nansen, «å få sveiset det norske
folk, by og land, alle klasser sammen til ett folk med sam* følelse,
med følelse av at vi arbeider for et stort og felles mål — Norge, for å
gjøre kårene så rummelige og så frie som mulig for alle borgere.»

På dette grunnsyn sluttet Nansen sig til Fedrelandslaget. Han vilde
ikke innta nogen formannsplass, men lot sig velge inn i råds* styret,
og deltok i dets møter.

Hans største innsats var som taler i lagets stevner. Det blev
kjempestevner når Nansen var med. I 1928 talte han på Tunsberg*

hus for 15 000 tilhørere. I 1929 var han med på en propaganda* ferd med
«Stella Polaris» fra Bergen til Hammerfest, overalt en til* strømning
av tusener, som vilde se og høre Nansen. For Fedre* landslaget var
Nansen den beste propagandist, for Nansen selv blev ferden et
triumftog, som måtte minne ham om Fram*ferdens via triumfalis langs den
samme kyst for 33 år siden. Ingen skulde ane når en så den ranke,
sterke skikkelsen med de myke spenstige beve* geiser, at hans liv var
så nær sin avslutning. Men det var det sær* egne ved ham at han var ung
hele sitt liv.

Nansen var president i Norges Forsvarsforening.

Der er dem som ikke kan se nogen god sammenheng i at den store
fredsapostel var talsmann for forsvarssaken i Norge. Men sammenhengen
er ganske enkelt den at det er ikke de små nasjoners forsvarsvesen som
truer verdensfreden, men oftere de stores lyster på de små. Ennu har
ingen sett noget nevneverdig skritt til nedrust* ning eller avrustning
hos stormakter. De ligger på kne i økonomisk avmakt, men med høit
løftet sverd. De små kan predike fredsevan* geliet for de store, hjelpe
med til å avruste sinnene, men de store får gå foran med å realisere
sine ord og løfter og forpliktelser gjen* nem nedrustning. Først når de
store viser i gjerning at de virkelig forstår at det er nødvendighetens
hårde lov som er innesluttet i kjærlighetens bud, først da kan de små
la våbnene ruste. Først da tør vi tro på Briands ord: Ingen krig mere!

                          I verdenskrigens spor

«Den døende galler». «Slik ser jeg Europas lidende folk —.» F. N.

I VERDENSKRIGENS SPOR

  KRIGSFANGELIV OG HJELPEARBEIDE INNTIL 1920

Den 28. juni 1914 blev Østerrike-Ungarns tronfølger Ferdinand skutt i
Serajevo av en serbisk gymnasiast. Den 28. juli erklærte
Østerrike-Ungarn Serbia krig. Den 31. juli mobiliserte Russland. Den 1.
august mobiliserte Tyskland og erklærte krig mot Russland og Frankrike.
Den 4. august kom Englands krigserklæring mot Tyskland, og 6. august
erklærte Østerrike-Ungarn krig mot Russland.

Millioner av mann i våben, — i Russland 17 millioner — på marsj til
grensene, under faner og sang og musikk, i glødende nasjonal
begeistring, hver mann en kjemper for frihet og fedreland. Vår Gud var
alles borg og vern og feste.

Bare nogen kvekere forstod sin kristelige barnelærdom anderledes. A slå
ihjel nektet de; men de gikk med for å pleie sårede og syke. Det var
kvekere som fikk fortjenstmedaljen for sitt opofrende arbeide for å
redde liv, og bakefter blev kastet i tukthus i årevis.Menn dreptes i
millioner. Blandt krigsfangene — bare på østfronten over 5 millioner
mann — herjet døden verre enn i skyttergravene; av 2,3 millioner fanger
i Russland døde mer enn tredjedelen, — av resten blev hundretusener
vrak for livstid. Overfor elendighet og lidelser en gros, — hvor den
enkeltes lidelser blir borte i massen, — blir avstandsmedlidenheten
sløv og passiv. Og seierherrene i Versailles syntes å ha glemt at der
var et fangespørsmål til.

Jordbarakker i fangeleir.

Verst led fangene i Russland, Sibiria og Turkestan, — tilsammen 2 232
378 mann. Av disse blev de av slavisk rase leiret i Russland, de andre,
de fleste, i Sibiria og Turkestan, — transporter inntil 8 300 km., hvor
der kunde være 60 graders kulde. Fangene sendtes i jernbanetog, på 3—4
måneders reise, stuet tett i kuvogner. I mange tog slapp fangene aldri
ut av vognene, ved fremkomsten var ofte vognenes innhold en haug med
lik. I europeisk Russland hadde leirene fra 2 000 til 10 000 fanger, i
Sibiria inntil 35 000. Husene var oftest elendige brakker, ofte bare
jordbrakker, utette, kolde og urenslige, bare trebrikser uten madrasser
eller klær. Usselt med mat, rikelig med lus, flekktyfus, kolera, pest,
skjørbuk, giktsykdommer, malaria og tuberkulose.

Et leirbillede: Leiren Totskoje ved elven Samarka. I mars 1915 kom de
første transportene. Høsten og hele vinteren raste flekktyfus. Medisin,
halm, såpe, ved og vann, alt manglet. I hver brakke lå 800, på bare
brikser, uten tepper og kapper, i masser av lus. Sneen dekket de små
vinduer, mørkt hele døgnet. Fangene sloss om de nedre briksene, de
febersyke orket ikke entre op i 3dje eller4de briksehøide. Intet
avtrede, de døende maktet ikke gå ut. Hver dag forfrysninger. Den som i
dødskampen styrter ned fra de høiere brikser, blir liggende på
stengulvet til nogen sparker ham til side. Stanken fra de levende
blander sig med lukten av lik. Der dør optil 350 om dagen. 2 500 lå
ubegravet. Rotter og hunder gnager i dem. Mot våren lastes de på
sleder, gjordes med reip. En fange setter sig på likhaugen og kjører
avsted.

De som vil springe i elven, får ikke lov. Vakter hindrer dem fra på en
så hurtig måte å få ende på lidelsene.

I denne leiren døde av 25 000 de 17 000.Efter Brändström: Bland
krigsfånger.

I Turkestans 25 leire med 200 000 fanger døde 45 000. Til
jernbanebygning på Murmanskkysten sendtes 70 000 fanger; 18 timers
arbeidsdag, ingen sykestuer. Der sendtes vognladninger med syke til
Kem, de frøs alle ihjel. Efter 14 måneder var 25 000 døde og 35 000
hårdt syke.

Den sjelelige nedbrutthet var ikke mindre grufull enn den legemlige
elendighet. Mange blev helt sløve, hjernen reagerte ikke for noget
slags inntrykk. Fanger som i denne tilstand endelig blev nådd av brev
hjemmefra, brydde sig ikke det minste om brevet. Særlig der det ikke
var arbeide for fangene, var det mange sinnssyke. De som beholdt
forstanden, fikk i tillegg til sine lidelser det som er uttrykt i et
brev fra en krigsfange: Vi har mistet troen på menneskeheten.

Foruten de egentlige krigsfanger var der i Russland 330 000
civilfanger, — civile som tilhørte centralmaktene, men var bosatt i
Russland. De blev tatt som de gikk og stod, kvinner, barn og gamle,
spredt til alle kanter, sendt til de fjerneste utbygder, uten klær og
mat. I 1915—16 søkte Tyskland og Østerrike-Ungarn å hjelpe dem, de
ofret flere hundre millioner mark på civilfanger fra sine land. Men i
krigens siste tid og efter deres sammenbrudd blev det smått med
hjelpen.

Efterhånden tar Røde Kors-foreninger i en del land fatt, der sendes ut
delegater som besøker en mengde leire og fordeler klær, medisin,
instrumenter, redskap og bøker. Flere steder organiserer fangene sig,
og skaffer sig bedre opholdssteder, og arbeider med husindustri. Røde
Kors-konferanser i Stockholm i 1915—16—17 tar sig av dette
hjelpearbeide. Amerikanske Y. M. C. A. yder — inntil 1917 — lignende
hjelp. Tusener av invalider utveksles. Danmark bygger leire for
halvinvalider for 4 millioner kroner, også i Norge blev en del anbragt.
Ialt fikk efterhvert 2 millioner fanger arbeide.Bolsjevikkrevolusjonen
bragte en hurtig forandring. Fangene blev «fri medborgere», portene
blev åpnet, vaktene forsvant. Jubel, håp om hjemsending. Men tiden
gikk. Der blev kaos og nød. Hundretusener av forsultede fanger begynte
å trekke mot vest. 90 000 sluttet sig til bolsjevikkene. Resten blev
internert.

Efter Brest-Litovskfreden sendte centralmaktene 25
evakueringskommisjoner, i mai 1918. Men bevebnede
«internasjonalister»Kommunister blandt krigsfangene. tvang
fangetransportene tilbake, sovjetregjeringens forsøk på å stagge
internasjonalistene mislyktes. De lokale sovjetter i Sibiria lystret
ikke ordrer fra Moskva. En mengde fanger slapp likevel hjem. Men efter
revolusjonen i Tyskland og Østerrike-Ungarn måtte hjemsendelsesarbeidet
stoppe. Der var da sendt ut av europeisk Russland over 1 million
fanger.

Da bolsjevikkene rykket frem i Sibiria i 1919, ventet fangene befrielse
og hjemsendelse; men de blev skuffet. De sibiriske sovjetter innså at
de kunde få nytte av fangene, og nektet derfor å sende dem hjem. Og de
internasjonalistiske tropper regnet med å få tilhengere blandt fangene
til en gang med deres hjelp å erobre hjemlandene for bolsjevismen. De
voktet jernbanelinjene og grep de fanger som vilde flykte.

Den verste behandling fikk krigsfangene i Sibiria av de
kontrarevolusjonære, hvitegardistene. Disse lot fangeleirene dø bort
ved utsultning og sykdom. Verst var det i 1919.

Da den russiske regjering fikk ryddet Sibiria, fant de at den
bekvemmeste måte å ordne fangespørsmålet på var å erklære fangene for
«fri», så var myndighetene fri for plikter overfor dem.

For de hundretusener av fanger som ennu var igjen i Sibiria, Ural og
Turkestan, blev nu tilværelsen verre enn nogensinne, uten forbindelser
som de nu var. De institusjoner i Europa som vilde hjelpe, stod
maktesløse overfor de vanskeligheter som forholdene i Russland reiste
imot dem.Der var fanger i så avsides strøk av Sibiria, at de først
efter 10—11 års fangenskap fikk høre at krigen var slutt. Nogen slike
kom hjem i 1930 efter 15 måneders vandring.

Internasjonale Røde Kors begjærte da hjelp hos det nystiftede Folkenes
Forbund, og dette henvendte sig til Fridtjof Nansen.

*Verdenskrigen betok Nansen sterkt. Menneskehetens største fallitt. En
nedverdigelse, en meningsløshet, en selvødeleggelse, hvor ingenting
annet står i blomst enn maktbegjæret, hatet og dumheten, hvorav
menneskeheten må ete de beske frukter gjennem mannsaldre.

Krigens brannskyer blander sig i hvert hans åndedrag, selv ute i Norges
skoger eller oppe på verdensfjerne fjellvidder. Verdensbrannens røde
horisont er overalt.

Fra dagboken i juni 1916 (i «Friluftsliv»):

«— Oppe ved Rondane. Vidde til alle kanter — dalene som sprekker i
fjellsletten. Dypt der nede bukter sig menneskelivets elv — det blir så
langt borte her oppe. En ånder fritt, det er hvile for øie og sinn — —
—

Men det dukker andre billeder op — lenger borte fra. — Det blir
festninger, — løpegraver — berge av lemlestet menneskekjøtt.

Nei, nei, det forferdelige der ute rømmer en ikke fra, selv ikke her.
Aldri gir det fred.

Inn i og mellem alt en ser, blander sig jammeren av millioner av
kvinner som mistet alt — venn, husbond. — En ser fortvilede mødre som
leter efter sine sønner, — — grånede, nedbøide fedre som leter efter
stammens håp.

Et vanviddets mareritt. Og ingen kan stanse det — ingen.

Europas folk — «kulturens bærere» eter hverandre, tramper på kulturen,
legger Europa i ruiner, — til fordel for hvem???

Og hvad slåss de for? Makt! bare makt! — En kultur som setter makt som
folkenes høie mål, kan ikke bære menneskeheten frem, den måtte til
slutt føre hit, — mot undergangen.

Det måtte komme. Europas kultur har sviktet, — den var innråtten. Som
det syke tre i skogen sank den sammen, straks stormen brøt løs.

Kultur? Ja hvad er den om den ikke mestrer villdyret?, fører bort fra
barbariet? Uten det et tomt skall, — de største ulykkene, den verste
elendigheten skylder vi fremdeles menneskene selv. For en forferdelig,
ydmykende sannhet!

Det er ikke kulturen, det er de gamle villdyrsinstinkter som har ført
massene vill, og ved suggesjonens makt revet dem med på de ville veier.
Og hopen som i det økende nutidsjag mister egen mening og dømmekraft,
ligger straks under.En gjenfødelse må komme, — en ny tid, med nye
idealer, — da de åndelige verdier igjen er blitt målet, og de
materielle bare blir middel, — da snobben og middelmådigheten ikke
lenger regjerer verden, men de store ånder fører menneskene mot høiere
vidder, — da hver åndelig opdagelse, hver seier i åndens verdens blir
hilst med den begeistring som de materielle nu, — da menneskene lever
for et større, skjønnere, enklere liv.

Men døgnets jag, under pengenes mareritt der nede i byene forflater
menneskene.

— Det var fra ørkenen, fra ensomheten, fra naturens enkle dyp de nye
menn kom — alltid.

Å, dette sterke alvor i en slik natt, det er som en hører selve
verdensrummets store salme, — så høit, så vidt, så ren eter, — så
vidunderlig fritt for syn og for tanke. — —

Av denne verden må den nye tids menn fødes, med de store enkle linjer,
— helstøpte — uten dobbelt-moralens tvisyn. — —

Ut av denne nattstille storhet må de tanker spire som kan gi helsebot
for den slekt som skal komme.»

Mannen på viddene ved Rondane, mannen i slekt med ørkenens menn, de fra
ensomheten, fra naturens enkle dyp, fikk kallet, fra Folkeforbundet,
til samaritanens gjerning i verdenskrigens spor, og til et arbeide på
lengere sikt: å avruste sinnene.

  HJEMSENDELSE AV 437 000 KRIGSFANGER

Våren 1920, det året Folkenes Forbund blev til, satt
verdenskonferansens Høie Råd i Paris og drøftet. Verdenskrigen hadde
kastet Europa og det meste av verden ut i kaos, nød og elendighet, og
sådd en dragesed av hat utover en jord som var mettet av millioners
blod.

Det verste ved en krig, sa verdenskrigens store samaritan, er det som
kommer efter krigen.

Nu satt det Høie Råd med «de fire store» i spissen og drøftet. De
nærmeste og største opgaver var av den art at hverken Folkeforbundet
eller nogen enkelt regjering vilde kunne få det samarbeide istand som
var nødvendig. Rådet mente at den beste utvei var å få en enkelt mann
til å ta affære, en mann allverden hadde tillit til og tro på.England
og Amerika hadde for kort tid siden valgt Nansen til det meget hedrende
hverv som vollgiftsmann mellem England og Amerika. Vollgiftskommisjonen
bestod av en englender og en amerikaner, med Nansen som opmann. Den
skulde behandle alle spørsmål vedkommende forhold mellem de to lande
som kunde tenkes å føre til stridigheter imellem dem.

Nansen blev telegrafisk spurt om han vilde ta på sig å lede arbeidet
med å bringe krigsfanger tilbake til sine hjem.

Nansen svarte nei. Et slikt arbeide lå helt utenfor hans erfaring.
Hvorfor skulde man ha en professor til det? Nu var han i sving med sitt
videnskapelige arbeide, og gledet sig til uforstyrret å få anvende all
sin tid og all sin kraft på de store opgaver som lå og ventet på ham
der. Arbeidet med å sende hjem de fangene måtte da nogen andre kunne
klare.

Men Folkeforbundets Råd mente det var Nansen de trengte til det
arbeide. Det blev svart ham at arbeidet skulde ikke ta mere enn et par
måneder av hans tid, han skulde bare sette op et program og et overslag
over utgiftene, så skulde Forbundet klare resten. Philip Noel Baker,
engelsk professor, dengang ansatt ved Forbundets sekretariat, reiste
til Lysaker og fikk ham overtalt. Men Mr. Baker kunde ikke si ham hvor
mange fanger der var, eller hvor fangeleirene lå, eller om
sovjetregjeringen vilde yde hjelp, eller hvor han skulde få skibe,
jernbanetog, klær, mat, karantene- og desinfeksjonsstasjoner. Heller
ikke hvor han skulde få penger ifra.

Han skjønte nok snart at den opgave han den 11. april 1920 tok på sig,
var ikke løst på to måneder, men han ante neppe da at den skulde bli
efterfulgt av den ene opgaven efter den annen, den ene sværere enn den
annen, gjennem mange år, gjennem resten av hans liv.

Det var ikke den første tjeneste Nansen gjorde Folkeforbundet. I
«Forbundets skjebnetime» kjempet Nansen for den idé Folkeforbundet var
skapt på, og for de nøitrale staters tilslutning.

I februar 1919 reiste Nansen til London for den norske
Folkeforbundsforening for å styrke samarbeidet med den store engelske
forening og arbeide for de nøitrale staters synspunkter for en
tilslutning til et Folkenes Forbund.

Tidlig på våren samme år reiste han over slagmarkene på vestfronten til
Paris, og deltok der i de rådslagninger som bestemte de nøitrales plass
i Folkeforbundet.Og hjemme i Norge tok han i det samme år kraftig
tilorde for Norges tilslutning til Forbundet; dette påvirket i høi grad
de andre nordiske land, og i nogen grad også de andre nøitrale. Uten de
nøitrales tilslutning vilde der ikke blitt noget Folkenes Forbund. Det
var jo alles tilslutning det var betinget av, det var jo for bl. a. å
stagge de stores lyster på de små.

Nansen og Philip Noel Baker.

Nansen så at en lykkelig løsning av opgaven han tok på sig for Folkenes
Forbund, hadde betydning for flere enn krigsfangene, den hadde den
største politiske betydning for selve Folkeforbundet, for den store
folkeforsoning, for et internasjonalt arbeide for avskaffelse av krig.
Han så opgavens hele rekkevidde, og gikk inn for den med hele sin
kraft.

I Philip Noel Baker fikk han en ypperlig assistent og i kaptein D.
Finne en flink norsk sekretær.

Uten en formidler hadde de krigførende regjeringer vondt for å komme i
forhandling med hverandre. Og maktet ikke å ta sig av fangene. Der var
fanger fra 26 land. I mange av de land fangene var fra, var all
samfundsorden ophørt, ingen kunde ta sig av dem. Fangene hadde ikke
penger, og heller ikke krefter til de lange veiene, hundrer av mil fra
hjemmet. De fleste av fangene var fra krigens første år, fra slagene på
østfronten. Under revolusjonen og borgerkrigen hadde styrelsen ikke
mange tanker for fangene. I 4—5—6 år hadde de henslept sitt liv uten
forbindelse med hjemmet, og til slutt uten annet håp enn en forløsende
død.

Det gjaldt først å få istand et samarbeide mellem de mange interesserte
regjeringer. Folkeforbundets regjeringer og de regjeringer som hadde
fanger å bringe hjem, var straks villige til å motta Folkeforbundet og
dettes høikommissærers hjelp. Men det varvanskeligere å komme ilag med
sovjetregjeringen i Moskva. Uten dens hjelp var det umulig å få fatt i
fangene i Sibiria og Russland. Men sovjetregjeringen stod fiendtlig mot
hele Europa. Utenrikskommissæren Tchitcherin forklarte for Nansen at
sovjetregjeringen ikke anerkjente Folkenes Forbund, derfor kunde han
ikke underhandle med Nansen. Hvad denne besvarte med å forlange sitt
tog parat innen to timer. Det hjalp. Nansen hjalp så russeren forbi det
farlige punkt ved å foreslå at han overfor Russland optrådte ikke som
representant for Folkenes Forbund, men for de enkelte regjeringer, og
en tilfredsstillende overenskomst var snart ordnet.

Sovjet skulde sende minst to tog om uken til vestgrensen, mest Narva,
med fanger fra Russland og Sibiria, og dit skulde Nansen bringe fanger
fra Tyskland og Central-Europa, og disse sendes videre med de tog som
vendte tilbake. Ved grensene oprettedes konsentrasjonsleire, —
karantene- og desinfeksjonsanstalter for avlusning, og bad og
opklædning. Tiltross for at russerne ved den tid var i krig med Polen,
og trengte mest mulig jernbanemateriell der, holdt de overenskomsten og
førte til tider flere fanger frem enn de hadde lovet. Regjeringer i de
land som skulde motta fanger fra øst, eller gi gjennemgang for dem,
hadde engstet sig for at fangene skulde føre farlig smitte med sig, men
ved den forebyggende ordning Nansen fikk istand, bortfalt engstelsen,
og alle disse gjennemgangslandene hjalp til efter beste evne med å
oprette leire og skaffe tog, og hjelpe Nansens folk på alle måter.

Det vanskeligste og hårdeste arbeidet, sier Nansen, var her som vanlig
å skaffe penger, til transporten, leire, klær, mat o. s. v. Hvor skulde
de finnes? Folkeforbundet hadde ikke penger, de land som skulde ha
fangene hjem heller ikke. Men så fikk han meddelelse om at der skulde
være noget igjen av de penger som endel regjeringer hadde lovt til et
lån for rekonstruksjon av Central-Europa. Nansen fremholdt for den
kommisjon som stelte med dette, at det å bringe krigsfanger tilbake til
produktivt arbeide var økonomisk rekonstruksjon, og kommisjonen var
enig. Det lyktes Nansen å få overtalt endel regjeringer til det samme
syn, og efter lange forhandlinger fikk han løfte om lån av de penger
som trengtes foreløbig. Folkenes Forbund formidlet således for første
gang internasjonalt lån for land som selv ikke kunde skaffe sig
kreditt.De land som skulde ha fanger hjem gikk med på å ta lånet og
overlate Nansen pengene til å dekke utgiftene med.

Det vil si til transporten fra Russlands grense og hjem.

Men det trengtes store summer til en annen opgave: å skaffe mat, klær,
medisin til de tusener av krigsfanger som måtte tilbringe den 7de
vinter i Sibiria, og til russiske fanger i Polen og Bulgaria.

Under Nansens forsete blev der dannet en centralorganisasjon av
representanter fra den tyske, østerrikske og russiske regjering, fra
Internasjonale Røde Kors, fra Young Mens Christian Association, under
navnet «Nansenhjelp», som skulde samarbeide med alle
hjelpeorganisasjoner.

Denne Nansenhjelp stod under Nansens personlige ledelse, med
hovedkontor i Berlin, med et arbeidsutvalg.

I Russiand og Sibiria blev det med hjelp av den russiske regjering
oprettet fordelingsstasjoner. Tog med mat og klær blev under den
russiske regjerings garanti ført hurtig og direkte, til Sibiria. Denne
Nansenhjelp hadde ikke noget med Folkeforbundet å gjøre; pengene til
dens arbeide var gaver. — Ingen utenlandske organisasjoner kunde komme
inn i Russland uten med Nansen som døråpner.

Nansen nevner og berømmer særlig den Internasjonale komité for det Røde
Kors. Den samlet fangene, tok fortegnelse, desinfiserte dem og gav dem
klær og mat o. s. v. Sekretæren E. Frick var en drivkraft i dette store
arbeide.

Likeså nevner han den tyske organisasjon for hjemsendelse av fanger,
under Schlesingers dyktige ledelse. Det svenske Røde Kors under prins
Carl gav stor hjelp ved leiren i Narva, særlig ved å forsyne fangene
med nytt undertøi efter badningen og desinfiseringen.

De første transporter fra Narva til Swinemünde begynte 19. mai, og i
november, på Folkeforbundets første samling i Genf kunde Nansen meddele
at 150 000 fanger var sendt hjem.

Han hadde håpet å få alle fanger sendt hjem før vinteren kom, men av
flere grunner, mest fordi krigen mellem Polen og Russland la hindringer
iveien for landtransport, måtte 80 000 tilbringe nok en vinter i
Sibiria.

Skibene som skulde til, hadde ikke vært lette å få tak i. England som
hadde tatt den tyske flåte og hadde skibene liggende i tyske havner,
vilde ikke overlate dem til fangetransporten. Deskulde selges. Nansen
tilbød å gi dem skibene tilbake i reparert stand. Så fikk han to. Nye
telegrammer, så blev det endelig 14. De blev reparert på tyske
verksteder og bemannet med tyske matroser. Nansen betalte med engelske
pund, de veiet godt i Tyskland, så hele operasjonen blev meget billig.

Transport av krigsfanger.

I egnen om Sortehavet var tusener av fanger; å få dem hjem var enda
vanskeligere. I Odessa og Novorussisk, «dødens byer» i et utdødd land,
blev 12 000 samlet, efter gjennemgangne lidelser enda verre enn
fangenes i Sibiria. De blev ført til Triest, og derfra til sine hjem.

I det østlige Sibiria hadde mange fanger, istedetfor å søke mot vest
hvor de kunde komme inn i de regulære transporter, søkt østover til
Stillehavskysten i håp om komme hjem den vei. 10 000 fanger samles i
Vladivostock. Frakten hjem vilde bli 30 pund pr. fange. Det var
uoverkommelig. Da henvendte han sig til amerikanerne. Røde Kors og
andre amerikanske organisasjoner dannet en repatriasjonskomité og
skaffet en million dollars. Så kunde Nansen hyre skibe som også tok
last for god frakt, og derved blev utgiftene meget redusert.

På Balkan var der 25 000 bulgarer i Grekenland og Jugoslavia. Også de
blev bragt hjem.

Nansen utvirket også en utveksling av 800 bulgarer som Grekenland
beholdt som gisler, og 500 greske barn som bulgarerne hadde tatt.
Ennvidere at 1 000 tyskere, som i 6—7 år var fanger i Sibiria, fanget
av grekerne, blev sloppet løs og kom hjem.Alt i alt blev 1920—21
omkring 437 000 fanger befridd for mange års utlendighet og elendighet,
og bragt tilbake til sine egne land. Arbeidet tok 18 måneder og kostet
400 000 pund, eller henimot 8 millioner kroner, eller mindre enn 1 pund
pr. mann. Der er da ikke regnet med det amerikanske bidrag. Og Tyskland
betalte selv for sine fanger.

Og resultatene? Også de som kan måles med tall og statistikk vil til
alle tider imponere, men sterkest vilde de gripe oss om vi hadde fulgt
hver en av de hundretusen fanger til hans ventende hjem. «Der finnes
ikke det land på Europas fastland hvor ikke hustruer og mødre har grått
i takknemlighet over det arbeide Nansen gjorde,» sier mr. Baker, hans
trofaste medarbeider og venn, som har fulgt Nansens arbeide og sett
dets resultater på nært hold.

Hjemsendelsen av krigsfangene var Folkeforbundets første store tiltak.
Det lykkelige resultat var nådd gjennem et samarbeide av mange land og
regjeringer, mellem folk som nettop hadde vært i krig mot hverandre. Et
resultat som gav håp om at Folkenes Forbund kunde bli noget enda mer
enn den lægende samaritan i krigens blodige spor, at Folkenes Forbund
efterhvert kunde bli en mektig mobilisering av alle de makter og sinn
som i krigen ser en skam og en overflødighet.

Det var ikke uten grunn at Forbundet og dets Råd uttrykte sin dype
takknemlighet til Nansen og hans medarbeidere for velgjort gjerning.

  HJELP TIL RUSSISKE LANDFLYKTIGE

Ennu før arbeidet med å sende hjem krigsfangene var slutt, overtok
Nansen fra Folkenes Forbund et nytt og enda vanskeligere hverv, i
september 1921.

Efter den russiske revolusjon i 1917, og efter motrevolusjonen, da
Denikins, Koltschaks og Wrangels armeer var slått, var mer enn
halvannen million russiske flyktninger spredt utover Europa og Asia.

Fra september 1921 til sin død var Nansen optatt med dette arbeide. Fra
1924 til 1929 sammen med det Internasjonale Arbeidsbyrå i Genf. Det
strieste taket stod på i 1922—24. Bare nogen få flyktninger hadde fått
arbeide, de fleste var uten arbeide og i stor nød, og til besvær og
byrde for de land de opholdt sig i.Opgaven var å finne steder å
overføre dem til, hvor de kunde få ophold og klare sig selv. Det var et
stort arbeide bare å få rede på hvor de var, og komme i forbindelse med
dem, for så å anbringe dem der de passet best.

Det var påny å få istand et stort samvirke mellem mange land og mange
institusjoner, i Amerika og Europa. Det var ikke alle land som var så
villige til det. Mange land hadde en stående ordre om ikke å slippe
nogen russere inn. Bare nogen få tusen vendte tilbake til Russland, de
fleste var jo aktive motstandere av sovjetstyret.

Den russiske regjering hadde ikke imot at flyktninger vendte tilbake.
Det var lettere å passe og ordne dem i Russland enn utenfor. Hvorledes
det gikk med de seks tusen som vendte hjem, er ikke lett å få greie på.
Ingen eksaminering overfor slike måtte foregå uten i nærvær av en
representant for regjeringen.

Et eksempel: I Polen hvor det var altfor mange flyktninger, blev der
sendt ut et dekret om at alle som var kommet ulovlig over grensen fra
Russland, og som ikke var politiske flyktninger, måtte innen en viss
dag ha forlatt landet. Det var russiske jøder alle disse flyktningene,
og det var mange tusener av dem. Tilbake til Russland kunde de ikke
komme, der vilde de bli skutt, og noget annet land å søke til var der
heller ikke. De blev drevet over grensen til Danzig. Men der kunde de
ikke være. De blev så drevet over grensen igjen, og slik blev de arme
mennesker kastet som en tennisball, sier Nansen, frem og tilbake over
grensen. På henstilling fra Nansen påtok europeiske jøder, gjennem sin
organisasjon i Paris, sig å underholde dem til en ordning kunde opnåes.
Nogen tusen flyktninger blev samlet i en leir utenfor Danzig inntil de
til slutt kunde komme over til Amerika.

Et annet eksempel: Av Wrangels slagne hær — med kvinner og barn
tilsammen 90 000 mennesker — som var flyktet fra Krim til
Konstantinopel, fikk 10 000 lov å komme til Bulgaria, 7 000 av disse
fikk senere lov å vende tilbake til Russland. Den bulgarske regjering
fikk frykt for kommunistisk smitte, og våren 1925 blev 250 satt ombord
i en skrøpelig skute, knapt stor nok for 50, og med dårlig og lite
proviant sendt ut i Sortehavet med kurs for Odessa. Men der var der
ingen som ventet dem. Den russiske regjering sendte dem i retur ut på
Sortehavet igjen. Hvorhen? Ikke tilRussland, ikke til Bulgaria kunde de
komme, altså til Tyrkiet. Det blev ingen lysttur. Næsten ikke mat og
vann. Skuten synkeferdig. Endelig nådde den Konstantinopel. Jubel
ombord. Men, de fikk ikke komme iland. En slepebåt kom for å slepe
«Triton» gjennem Bosporus ut i Sortehavet igjen. Men da blev det et
raseri ombord, mange russere sprang på sjøen. Da kom en engelsk damper
til hjelp, kapteinen skremte det tyrkiske politi, og russerne fikk
komme i land, og blev internert på en inngjerdet mark, på bare bakken.
Her fant Nansen dem. Han henvendte sig til den russiske regjering, den
henviste ham til den bulgarske. Imens hadde flyktningene en fryktelig
tilværelse i sin elendige leir. Døden begynte å gjøre sitt bytte, og
vilde ha gjort ende på de fleste av dem, om ikke miss Anna Mitchell
hadde samlet penger fra den amerikansk-europeiske koloni i
Konstantinopel. Litt brød og en kopp tynn suppe pr. dag. Da Nansen den
9. juni besøkte leiren, var de innsamlede midler brukt op.
Flyktningenes penger, 700 tyrkiske pund, hadde det tyrkiske politi tatt
fra dem.

Nansen, fru Erichsen, fru Sigrun Nansen, Chr. Erichsen i Erichsens
hjem.

Den bulgarske regjering vilde ikke ta flyktningene tilbake, den
tyrkiske vilde ikke tillate dem å bli i Konstantinopel, andre land
nektet også å ta imot dem.

Nansen anvendte nu av de midler han hadde fått av den danske
bokhandler, Chr. Erichsen, til foreløbig underhold av dem. Senere fikk
han den store amerikanske organisasjon «Near East Relief» til å
underholde dem et par måneder mot Nansens garanti for en endelig
ordning. Så fikk han Frankrike til å ta mot en del av dem, og til slutt
tok den russiske regjering imot resten.

Disse to eksempler er to blandt mange som viser hvadflyktninger kunde
ha å gå igjennem, og hvilke vanskeligheter det var å kjempe med for dem
som ledet hjelpearbeidet.

Nansen-pass. 1/1 størrelse.

En vanskelighet var at flyktningene ikke hadde pass eller papirer som
andre stater vilde anerkjenne. Nansen sammenkalte representanter for de
forskjellige regjeringer til et møte i Genf juli 1922, der møtte 31, og
de vedtok Nansens forslag om et identitets-certifikat for hver
flyktning, som kunde anvendes som pass. 52 regjeringer har godtatt
dette pass. Armeniske flyktninger, og kaldeiske, tyrkiske og syriske
kan også få slike pass. De kalles «Nansen-pass». Nansens billede står
på passet. Det er et nytt slags pass dette, for mennesker som ikke
lenger er borgere av nogen stat, mennesker som verdenskrigen har drevet
fra hjem og land. Der er, inntil 1930, utstedt nogen hundre tusen av
disse pass. Der er klebet på dem et frimerke, det koster 5 gullfrancs,
og fornyes hvert år for samme pris. Der kommer inn et stort beløp hvert
år på det vis, til hjelp for arbeidsløse og nødstedte flyktninger.

Nansen optok underhandlinger med alle land som kunde tenkes villige til
å ta imot flyktninger og skaffe dem arbeide. Han fikk regjeringer til i
hovedstedene å utnevne en representant eller institusjon som kunde
forhandle med Nansen eller hans representant. Dessuten satte han sig i
forbindelse med mange velgjørenhetsforeninger og Røde-Kors foreninger.
Verst var stillingen i Konstantinopel, med de 90 000 flyktende fra
Wrangels arme. I slik sult og elendighet at Nansen straks måtte igang
med å samle penger til underhold for dem, skjønt dette ikke hørte med
til hans opdrag. Han fikk 25 000 dollars fra Amerika til mat i 4
måneder og til transport til andre land, mot at han selv skaffet 30 000
dollars. Han fikk halvdelen fra det amerikanske Røde Kors, og resten
fikk han også fatt i. I det hele var de storsinnede amerikanere ofte
hans trøst når det knep.

Konstantinopel var, efter at den i 1920 blev besatt av de allierte, et
tilfluktssted for flyktende, en stasjon på deres landflyktighets vei,
hvor de iallfall var i sikkerhet. Konstantinopel har sett
mangetragedier, men neppe nogensinne slik sum av menneskelig
elendighet, som opstod nu under de tre bølger av flyktninger som efter
hverandre skyllet inn over byen, først av russere, så av tyrkere og så
av grekere.

På flukt fra hungeren.

170 000 russere, 75 000 tyrkere og 155 000 grekere og armeniere er tall
som gir nogen idé om hvilket problem Konstantinopel bød på for Folkenes
Forbunds og andre organisasjoners hjelpevirksomhet. I året 1. september
1922 til 1. september 1923 sendte Folkenes Forbund fra Konstantinopel
20 000 flyktninger til 45 land og det følgende år 6 000 flyktninger.

Nansen fikk tusener av barn og studenter anbragt i Tsjekkoslovakiet.
Bulgaria, som tok tusener av voksne flyktninger, tok også 5 000 barn og
gav dem russisk skole. Bulgaria tok også 1000 invalider med familier.
En mengde jøder anbragtes i Palestina og U. S. A. Jugoslavia tok 55 000
flyktninger. Fra Egypten og Cypern blev 5 000 ført til Jugoslavia. Den
engelske regjering som hadde brukt svære summer til underhold av disse,
bevilget 150 000 pund mot at Nansen overtok alt fremtidig ansvar for
dem, og at mulig overskudd deltes likt mellem den britiske regjering og
Nansens hjelpearbeide. Nansen klarte flytningsarbeidet på 3 uker for 70
000 pund, og innvant dermed 40 000 pund, en velkommen hjelp til
arbeidet for andre flyktninger.

Nansen foreslo alle regjeringer i Folkenes Forbund å ta russiske
studenter og underholde dem ved sine universiteter. Tsjekkoslovakiet og
Frankrike gikk foran med stort eksempel. Nansen var alitid opmerksom på
at barn og ungdom måtte få undervisning og utdannelse. Fremtiden beror,
mente han, på den opvoksende slekts dyktighet og arbeidsomhet.

Ennu er der tusener av arbeidsløse og vanskeligstillede russere.Høsten
1929 over 1 million flyktninger i Europa uten ordnede forhold, derav
180 000 uten arbeide, 40 000 anbragtes i Syria, 12 000 i Kaukasus.
Tusener anbringes hvert år i Frankrike. I 1930 var der i Vest-Europa
108 000 russiske og armenske barn, de fleste av dem i nød. Arbeidet
skal fortsettes av Folkenes Forbunds Høikommisariat for flyktninger,
men ikke over 10 år, idet man håper på at flyktningene enten kan vende
tilbake til sine hjemland, hvad der vel er små utsikter til, — eller
bli borgere av de land de opholder sig i, eller også at disse lands
regjeringer kan overta arbeidet for dem.

For resten av sin virketid bærer dette kommissariat for flyktninger
Nansens navn.Se kapitlet: Nansens minnefond s. 307.

  KAMPEN MOT HUNGERSNØDEN I RUSSLAND «HISTORIENS STØRSTE REDSEL»

Like efter arbeidet med krigsfanger, og mens arbeidet med flyktninger
stod på, fulgte et ennu større og vanskeligere opdrag: å hindre
hungersnøden i Russland. Da han fikk det opdraget, forteller Erik
Werenskiold, var han nedtrykt. «Hvis jeg påtar mig dette, så er det det
samme som å opgi mitt videnskapelige arbeide, det jeg lever for.» Store
videnskapelige planer stod da på stabelen, men kunde ikke bli noget av
om han tok på sig dette nye opdrag. Han var ute av sig. «Kjenner jeg
dig rett, vil du aldri få ro hvis du sier nei», sa Werenskiold. Det
gikk som i 1920, han fikk ikke fred før han hadde sagt ja.

Det russiske spørsmål var ikke nytt for Nansen. Det var få menn i
Europa som hadde viet det en skarpere opmerksomhet. Ved
Versailles-traktatens avslutning, sier Nansen, negligerte man
fullstendig den russiske faktor. Man glemte, eller lot som man glemte,
de mange hundre tusen fanger som fremdeles befant sig i Central- og
Vest-Europa. Men når Det Høie Råd fulgte den «sanitære cordon»s og
«blokades» negative politikk, lå en grunn også i sovjetregjeringens
holdning og de russiske emigranters og antibolsjevikkers hårdnakkede
uvillighet til fred.I VERDENSKRIGENS SPOR

Bekjent med nøden i Russiand hadde Nansen våren 1919 rådført sig med
Herbert Hoover i Paris om hvad man skulde gjøre for å hjelpe det
russiske folk. De blev enige om å foreslå for Det Høie Råd å få istand
en organisasjon for å sende mat og annet nødven* dig til Russiand.
Amerika var villig til å gi den nødvendige kreditt.

Den 3. april 1919 sendte Nansen brev til Det Høie Råds fire medlemmer,
president Wilson (Amerika), Clemenceau (Frankrike), Lloyd George
(England) og Orlando (Italia), og foreslo en nøitral organisasjon laget
for å skaffe mat til russerne.

Det Høie Råd svarte den 17. april og gav Nansens forslag den varmeste
tilslutning, «det er oprørende for menneskeheten at millio* ner av
menn, kvinner og barn skal mangle den mat og de nødven* dighetsartikler
som gjør livet utholdelig.»

Men tilslutt kom en betingelse : at alle fiendtligheter i Russiand
måtte ophøre. Dette svar skulde Nansen ha avsted. Men flere av Det Høie
Råds regjeringer nektet anvendelsen av sine trådløse stasjo* ner, den
russiske regjering var jo ikke anerkjent. Samtidig motar* beidet de
russiske emigranter i Paris Nansens forslag på det kraf* tigste.

Vi må erindre at Sovjet*Russland på den tid blev angrepet fra alle
kanter, innringet av sine russiske fiender, som fikk støtte fra
Vest*Europas regjeringer. Fortvilet over at kostbar tid taptes, reiste
Nansen fra Paris til Norge for selv å reise til Russland. Endelig kom
telegrammet trådløst avsted fra Berlin 4. mai. Tchitcherin svarte
straks, med varm takk til Nansen, men med absolutt avvisning av Det
Høie Råds betingelse. A inngå på denne vilde være det samme som å legge
Sovjet*Russland åpent for motrevolusjonens og de alli* erte makters
intervensjonspolitikk.

Sovjet var villig til virkelige underhandlinger om fred, men ikke under
et tilsynelatende humanitært arbeides maske.

Tchitcherin foreslo et møte i utlandet mellem Sovjets represen* tanter
og Nansen og hans medarbeidere til å drøfte de nødvendige spørsmål.

Men Det Høie Råd fastholdt sin betingelse, og dermed måtte hele
foretagendet opgis.

Det var Nansens overbevisning, at «hadde underhandlinger ført til
målet, vilde stillingen i Europa ha vært en helt ånnen enn den

vi nu ser for oss. Ophevelsen av blokaden, Russlands gjeninn* treden i
forbindelsen med den øvrige verden på et rent økono* misk grunnlag på
et tidspunkt da det ennu var i besiddelse av betraktelige forsyninger
av rå* stoffer, vilde uundgåelig ha hatt en stor innflytelse på gjenop*
rettelsen av likevekten i Europas produksjon og forbruk.»

Men ulykken var at man i 1919 og 1920 betraktet Russland bare fra
politisk synspunkt, interessens ivrigste utslag var å hjelpe de
motrevolusjonære til å knuse Sovjetstyret. — Det lyktes ikke.

At Europa satte Russland ut av europeisk forbindelse, tjente ikke til å
gjenoprette likevekten i Europas økonomiske liv.

Virkningen av det misgrep blir ikke bedre ved at hungerspø* kelset for
alvor reiser sig i Volgadalen og Ukraine, og sammen med all
elendigheten efter 7 års krig tar kreftene ut, så det vil ta mange år å
komme på fote igjen.

Hungeren som Nansen hadde gjort opmerksom på allerede våren 1919, steg
i 1921 til det katastrofale, efter at høsten slo fullstendig feil i
Russlands beste strøk, Volgadalen og det sydlige Ukraine. Et område
dobbelt så stort som Frankrike, med ca. 33 millioner menne* sker,
truedes av sultedøden. Hvis her ikke blev bragt hjelp, og hurtig hjelp,
vilde millioner av mennesker dø.

Hungersnøden var en følge av krig og tørke. Europas brød* kurv,
Volgadalen, lå som en brent ørken. Og sammen med sulten raste
farsottene, kolera og flekktyfus. I 1918—22 ca. 30 millioner tilfeller
av flekktyfus, med stor dødelighet, omkring 30 procent. Hjem* løse barn
i millioner, herjet av tuberkulose og annen sykdom; blandt småbarn en
dødelighet av 80 procent.

Nansens aksjon overfor Det Høie Råd var med på å reise en

Brev til Nansen fra en russisk gutt (8 år).

Oversettelse Professor Fr. Nansen.

Jeg og en kamerat har lest boken om Deres reise på «Fram» over Ishavet
og har fått vite, at De er her. leg sender Dem hilsen og takk for Deres
anstrengelser.

Busja Rabitschkin 8 år.

mektig bølge av medfølelse utover i verden, hos menne* sker i hvis
hjerte politikken ikke har drept all menneske« lig medfølelse.

En internasjo« nal konferanse i Genf, som møtte den 15. august 1921, og
som bestod av utsendinger fra 48 Røde Kors« og velgjørenhetsforeninger,
henvendte sig til Nansen og bad ham ta ledelsen av hjelpen til det
sultende Russiand.

Den 27. august var Nansen i Moskva, og fikk en overenskomst istand med
Tchitcherin om ordningen med hjelpen, og om reisnin« gen av et
internasjonalt statslån under kontroll av en internasjonal organisasjon
og stormaktenes regjeringer. Arbeidet skulde ledes fra et Centralkontor
i Genf, under dette et kontor i Berlin som igjen stod i forbindelse med
Nansenmisjonens kontor i Moskva for Stor« Russiand og Volgadalen og et
lignende kontor i Kharkov for Ukraine og Krim. Kontoret i Berlin skulde
besørge transporten av matvarer til Russlands grense, hvorfra
transportene i plomberte vogner skulde føres til de forskjellige steder
hvor Nansenmisjonens folk skulde motta vognene, kontrollere varene og
besørge utdelingen. Transpor« ten innenfor Russland skulde besørges av
russerne.

Den amerikanske hjelpeaksjon stod amerikaneren Hoover i spis« sen for.

På et vis var det ikke et så vanskelig arbeide å stille hungeren i
Russland. Det var mat nok i verden og transportmidler og arbeids«
hjelp. I De Forenede Stater stod hveten og råtnet på akeren, fordi det
var ikke kjøpere, i Argentina brukte de maisen til brensel; og tusener
av fartøier og tusener av arbeidere ledige i verdens havner.

Men der var andre ting som var verre å finne enn maten. En
næstekjærlighet som var sterk nok til å se bort fra politiske motset«
ninger. A hjelpe fangne landsmenn hjem til produktivt arbeide, å

»

befri sine egne land for de brysomme flyktninger var en lønnsom form
for næstekjærlighet, men å hjelpe bønder i Russland fra å dø, det var å
elske sine fiender, bolsjevikkene i Moskva, og det bud var ikke skrevet
i politikkernes hjerter.

På Folkeforbundets Forsamling i Genf den 9. september 1921, på selve
25*årsdagen for Frams hjemkomst fra polen, og ennu ster* kere den 30.
september forsøkte Nansen å vekke politikernes edlere følelser. Det
viste sig med forferdende uhygge at adskillige poli* tikere ikke hadde
slike følelser når det gjaldt Russland.

Hver dag minket muligheten for å kunne bringe hjelp. Snart vilde
vinteren lukke Russlands beste transportveier, elvene og kana* lene, og
millioner vilde være prisgitt sultedøden.

Polarhavets is var lettere å overvinne enn ismuren Nansen møtte i Genf.
Den sterke kar stod blek av sinnsbevegelse, den malmfulle røsten vilde
svikte:

«— — Er det mulig at Europa kan sitte rolig og ikke gjøre nogen verdens
ting. — Jeg kan ikke tro det. Jeg føler mig overbevist om at Europas
folk vil tvinge sine regjeringer til å ta beslutningen om hjelp. Jeg
tror at det største antall av de regjeringer som er repre* sentert i
denne sal vil slutte sig til rekken av de få som allerede har handlet.
En rekke mindre regjeringer har allerede ydet hjelp. Hvis de andre bare
vilde ofre hvad en halv bataljon soldater koster, vilde de nok finne
pengene. Kan de ikke gjøre det? La dem da si det åpent; men la dem ikke
sammenkalle komiteer og konferanser og diskutere natt og dag og måned
efter måned mens folk ligger og dør av sult.

Det mandat som jeg fikk fra den konferanse på hvis vegne jeg handler,
går ut på å appellere til regjeringene. Jeg vil gå på, og jeg vil
forsøke å samle Europas folk til å avvende denne historiens største
redsel, og jeg tror hvad så enn denne forsamling beslutter, at vi vil
være istand til å gjøre noget for å lindre den hårde lidelse som
finnes.»

«I menneskehetens navn, i navn av alt som er edelt og hellig, appel*
lerer jeg til dere som selv har hustru og barn hjemme, å tenke på hvad
det betyr å se kvinner og barn dø i millionvis. Fra dette sted
appelleres til regjeringene, til Europas folk, til hele verden om
hjelp. Skynd dere å handle, før det er forsent å angre.»

Representanten for Serbia, det land for hvis skyld Russland gikk i
krigen, svarte at russerne måtte heller dø enn at den russiske regje*

ring fikk hjelp. Et direkte, hårdt og ærlig svar på de ord i Nan* sens
tale: Er der noget menne* ske som vover å stå frem og åpent si: heller
enn sovjetregje* ringen støttes, skal 20 millioner dø sultedøden?

Gang på gang hadde Nan* sen henvendt sig til Folkefor* bundet for å få
dets støtte i kra* vet på en kreditt for den rus* siske regjering på 10
eller 5 milli* oner pund, det halve av hvad et krigsskib koster.

Nansen måtte se sine for* søk strande. Der kom ingen henvendelse istand
til regjerin* gene. Folkeforbundets 6te kom* misjon innstilte på
avslag. Den tvilte på den russiske garanti for transport og fordeling
av varene som Nansen hadde fått istand. Det var ikke Nansen selv man
tvilte på. Hans person var hevet over klander. Skjønt der var nok dem
som mente at Nansen var for godtroende og tillitsfull. Det er riktig
det at tro og tillit var fremtredende trekk hos Nansen. Det hang sammen
med hans åpne og ærlige natur, derfor kunde nok diplo* matenes kunst
filtre føttene fast for ham i en snever vending. Men han var likevel en
mann som så sig for. I alt hvad han gikk inn for, viste han det, i sitt
valg av medarbeidere, i planleggelsen og ut* førelsen. Veiene han
valgte var ikke alltid efter godtfolks bestikk, men frem førte de.
Diplomater og politikere kunde nok ha over* legne skuldertrekk til
Genfs enfant terrible, men i virkeligheten hadde de respekt for ham,
for ikke å si enslags skrekk for ham. Han kunde behandle deres gordiske
knutekunster likeså brutalt og kortfattet som Alexander gjorde det. Han
sa det han mente, og mente det han sa.

Nansen og Lord Robert Cecil i Genf.

«Fra første øieblikk hadde han statsmannens overblikk over det arbeide
han hadde tatt på sig,» sier Philip Noel Baker. Derfor reiste han krav
om at Folkeforbundet skulde garantere et lån til bruk mot hungernøden i
Russland, — et slikt lån som året efter reddet Østerrike. «Hvem vil
nu», sier Baker, «mange år efter nekte at han hadde rett?»

Den samme Baker var i oktober 1922 med Nansen i det greske
utenriksdepartement, da han første gan g foreslo å reise et Folke*
forbunds*lån for å skaffe et hjem i Grekenland til flyktningene fra
Lille*Asia. Alle «praktiske politikere» kalte planen vill og tåpelig,
flyktningene måtte føres tilbake til Lille*Asia, men Nansen stod rolig
og fast på sitt, at bare hans plan kunde lykkes, at innen en generasjon
vilde hans plan ha skapt et nytt og større Grekenland. Før et år var
gått, var tvilene slått og hans plan gjennemført.

Men i 1921 da det gjaldt Russland, var det stuttsynet som rådde. Ikke
med åpent og ærlig nei, men spørsmålet henvistes til en kon* feranse i
Brüssel i oktober.

«Det er et fryktelig kappløp», hadde Nansen sagt, «vi løper omkapp med
den russiske vinter, som allerede rolig og sikkert nær* mer sig fra
nord. Snart vil de russiske farvann være frosset til, all transport
stanses av isen. Skal vi tillate at vinteren for alltid brin* ger disse
millioner stemmer til å forstumme, som roper til oss om hjelp? Der er
ennu tid; men der er ikke megen tid å tape.»

Det ser ut som det var nettop den tid man vilde tape.

Brüsselkonferansen i oktober satte betingelser: en undersøkelses*
kommisjon til Russland og Russlands anerkjennelse av zarismens gjeld.
«Tyve, tredve millioners sult skal brukes til å inndrive en fordring,»
skrev en norsk avis.

Regjeringene opfordret imidlertid de private organisasjoner om å støtte
Nansen i hans kamp mot hungersnøden.

Nansens tale i Genf vil bli stående.

De store verdensblades referenter bragte referater av Nansens tale, og
forteller om virkningen og stemningen. Nansen virket med all den
betagende makt han hadde når han selv var tatt og fylt og grepet av sin
sak.

Taus og kall, men bak masken grepet, satt den høiverdige for* samling
nede i salen. Da han sluttet, brøt de tettpakkede gallerier ut i et
rent styresløst bifall. Det var en mann med hjertet på rette sted som
der hadde talt. Tillike en mann med det store klarsyn.

Slaget han hadde levert, blev et neder? lag, — forelø? big, — men over
slaget lyser en hil? dring av det «fremtidens land» han så og trodde
på, en tro som Folkeforbun? det de dager hadde stygge? lig sviktet.

Så var det

bare den private hjelp å gjøre regning på. Kappløpet med den rus? siske
vinter endte med at vannveiene frøs før hjelpen kunde nå alle de
sultne. 3 å 4 millioner døde hungerens langsomme og pinefulle død. Og
millioner av dødsfall som førtes på sykdoms konto, kunde rette? lig
føres på hungerens.

Major Quisling forteller at kjerren med likene var det første han møtte
da han kom ut av jernbanestasjonen i Kherson, hans kvar? tér i Ukraine.
Quisling, Nansens medarbeider i Russiand, leder av hjelpearbeidet i
Ukraine, kom dit i januar 1922, men først 17. mai nådde de første
sendinger frem.

Nansen drog igjen til Russland. I juledagene 1921 skriver han:
«Hungersnøden i Russland er verre enn ord kan beskrive, millioner av
menneskelige vesner pines langsomt til døde av sult og kulde.»

I januar 1922 reiste han til Europas og Amerikas storbyer, skil? dret
nøden og viste frem lysbilleder efter fotografier han selv hadde tatt,
«et redslenes album.»

Alle dyr opspist, like til hunder og katter, endog stråtakene på
gårdene var opspist, malet til pulver og blandet med gress, mose, løv,
bark.

Masser av bønder med kvinner og barn på vandring, for å finne mat. De
strømmet til jernbanestasjonene, der lå de på gatene og døde.

Det første syn som møtte Quisling i hans kvarter i Ukraine.

Quisling fot.FRIDTJOF NANSENS SAGA

Likhaug ved kirkegården ved Buzuluk. F- N fot

To dagers høst ifølge kirkegårdsvaktens opgave til Nansen.

Nansen forteller om en mor som lå på gaten i flere døgn med 3 barn i 25
graders kulde. Men hvor de kom, var landet like tomt for mat. Og
vandringen stanser av sig selv.

Byer og bygder hvor befolkningen lå hjemme og ventet på døden, for
svake til selv å gå og hente den mat som kunde redde dem. Sulten
utrydder tilslutt menneskelige følelser og forstand. Foreldre kunde i
vanvidd drepe sine barn, på kirkegårdene grov de op lik og spiste dem.
På Nansens billeder ser vi kirkegårder hvor de ikke lenger grov likene
ned, de nakne likene ligger i store hauger. «Saltet menneskekjøtt blev
solgt på offentlig markedsplass», forteller Nansen. Fra
Hungerdistriktet Samara forteller en Røde Kors*søster: «Ingen kan
forestille sig, som ikke har sett det, de syner man ser. Døde og døende
ligger på gatene, fillene skjuler ofte ikke kroppen. De døde slaktes,
hadde jeg nær sagt, stykkes op og etes op».

«Hundretusener er allerede [bukket under, og millioner vil bli
utryddet, hvis ikke tilstrekkelig hjelp sendes straks. Av Russiands
fien? der er spredt ut be? retning om at hjel? pen som sendes ikke når
frem til de sul? tende, men fortæres av sovjetregjerin? gens folk og
den røde arme. Det er sorte løgner, opfunnet av menneskedjevler som for
politiske intrigers skyld ikke tar i betenkning å ofre millioner til
sult og elendighet.»

Han holdt sitt foredrag i Calmeyergatens misjonshus i Oslo for 4000, i
en av Stocholms største kirker, i Kjøbenhavn, rundt om i England og
andre europeiske land. Så over til Amerika, i New York, Philadelphia,
Chikago og i middle West. De største lokaler proppfulle og tusener stod
utenfor.

Han talte uten sterke ord, kjensgjerningenes gru gjorde det overflødig,
gjennem billedene førte de, som en tilhører skriver, et voldsomt sprog,
som gikk til marg og ben. Folk gråt, somme vendte sig bort, de vilde
ikke se mere, nogen besvimte.

Tilslutt — med uret i hånden, bilen utålmodig utenfor — sier han: «Jeg
sier det nu, og jeg vil bli ved med å si det: Aldri vil jeg glemme de
russiske barns dødsfortvilte øine. Frels Russland!»

Nansen skynder sig til bilen som suser avsted med ham, til nvtt arbeide
for sultende og døende millioner. Og journalisten sam? menfatter sine
tanker og inntrykk, sin ærbødighet og beundring for Nansens
samaritangjerning i dette uttrykk: «Kirketårnene bøier sig i natten
hvor han kjører frem.»

Nansens appell til den menneskelige del av menneskeheten be? svartes på
en måte som verden vel ikke har oplevd maken til.

Ikke fra rikfolk — ingen rikmann fulgte den danske bokhand? ler
Erichsens eksempel — men fra de jevne lag, fra tusener som delte

«Halmen på takene er opspist av menneskene.» F. N. fot.

sine smuler med Russlands sultende. Nansens eget land var det første
som sendte sin hjelp, for 700 000 kroner i tran og fisk. Hadde de andre
land gitt i samme fo.rhold som Norge, vilde der blitt mat nok. Danmark
fulgte efter, Sveriges Røde Kors underholdt 10 000. Amerika tok på sig
underholdet av 2Va million barn, en forening i England 250 000, Sovjet
selv hjalp 2{U million mennesker, skaffet 600 000 tonn såkorn, 150
millioner gull*rubler. Fra Amerika kom 60 millioner dollars, derav 20
fra regjeringen mot at Sovjet gav 10. Kvekerne underholdt 65 000 barn,
den engelske regjering sendte varer for 250 000 pund, Holland 4 000
tonn mat, fra Frank* rike kom 6 millioner francs, fra Amsterdam for 2
millioner mark i medisin og 1 2 million gylden i mat, italienske
socialister gav 27a million lire i mat, og paven 1 million lire, en
engelsk avis 20000 pund o. s. v.

Ved denne hjelp som således strømmet til, vesentlig ad privat og
halvoffisiell vei, blev godt 10 millioner mennesker underholdt i mange
måneder gjennem Nansens og Hoovers organisasjoner.

Nansen var flere ganger i Russland, för over store strekninger for å se
tilstanden og organisere hjelpearbeidet.

Flekktyfusen raste, millioner døde av den, den smitter ved lus,
dødeligheten er stor, smittefarligheten særlig stor for eldre folk og
utlendinger. Av Nansens vesle følge blev de tre syke, og de to av disse
døde. Nansen forlangte at hans folk skulde klæ sig i glatt, tett
lærtøi, så lusene ikke kunde få feste eller finne nogen åpning å

v _

krype inn i. Enda var der anledning til å bli bitt. Quisling blev bitt
i nakken, det var ikke uten spenning å gå og vente inkubasjo* nens 10 —
12 dager, heldigvis var nettop den lusen ikke infisert.

Alle Nansenmisjonens stasjoner hadde lister over det antall mennesker
som kunde få mat vinteren igjennem. Men ryktet om mathjelpen rakk langt
ut, til mange flere enn de på listene. Men skulde alle få, vilde ingen
bli reddet, de vilde alle omkomme i løpet av vinteren, efter en
forlenget dødskamp. ,

Det var hardt å måtte gjøre sig hard, — se de uttærte mødre, døende
barn, se dem sulte, se dem dø, uten å kunne rekke dem hjelp.

Hvad Nansen gjennemlevde i Russland gjorde hans hår hvitt. Flere år
efterpå kunde han si: Jeg har en nattemare alltid av de ting jeg så.

Nansen leder et møte i hungerens land.

I 1922 er Nansen for tredje gang i Russland. I mars samme år fant han
at tiden var inne til å gjenta sin henvendelse til Folke« forbundet.
Tilstanden i Russland og ute i Europa utviklet sig slik som Nansen
hadde spådd. I Russiand var millioner sultet ihjel, og der var
fremdeles over 20 millioner som sultet, men som kunde reddes om hjelpen
kom snart. Og hungersnøden, med sitt slep av epidemier, var blitt en
fare for Europa. Når det store hjul, Russ« land, gikk istå, var det en
fare for hele Europas økonomiske liv.

Nansens forslag om en kommisjon som skulde ta op til under« søkelse
hungersnøden, ikke bare for de sultendes skyld, men dens betydning for
hele verdensorganismen, fikk støtte hos den norske regjering. Og
Folkeforbundet forstod nu at spørsmålet hadde flere sider enn dets hat
til sovjetstyret hittil hadde kunnet se, og gikk med på å innsamle
oplysninger for å kunne bedømme stillingen.

Da hungerens verste tid var overstått, var Nansen altså ikke ferdig med
Russiand. Det gjaldt å avverge en ny hungersnød ved å hjelpe det
russiske folk til å hjelpe sig selv.

I august 1922 skrev han om å skaffe landbruksmaskiner og så«

18 — Fridtjof Nansens saga.

korn, som skulde betales ved næste års høst. Men di? rekte hjelp
fremde? les til barn, syke og invalider. Nansens organisasjon optok
samarbeide med Røde Kors i Russ? land for å avhjelpe mangelen på apotek
og lægeinstrumen? ter og bekjempe far? sottene, som var en fare ikke
bare for Russland. Skoler fikk bøker og undervisnings? materiell. I
samarbeide med internasjonale studenterorganisasjoner fikk 30 000
studenter mat i studietiden. Studenter og professorer skaffes bøker og
instrumenter, og russiske læreanstalter og universi? teter skaffes
forbindelse med Vest?Europas videnskap og hjelpe? kilder.

Yidenskapens betydning var en mann som Nansen fullt op? merksom på.
Uten sin videnskap var Tyskland bukket helt under. En nasjon som ikke
viser omsorg for sin videnskap vil snart stanse sin utvikling og ligge
under i konkurransen. Hvordan et land står og fremtidsmuligheten er,
kan måles efter livskraften i landets viden? skapelige forskning på
alle områder. Derfor måtte Nansen også ta sig av den russiske
videnskap, skaffe den levevilkår og forbindelser.

I det hele: Nansens arbeide for Russland hadde en bred front.

I forbindelse med Nansens arbeide for å få livet igang igjen i
hungerdistriktene og gjenoprette forbindelsen med Europa, blev der
oprettet et informasjonsbyrå, med kontorer i Genf og Moskva. Meningen
var å samle inn et pålitelig materiale om tilstanden i Russland. Hvad
på den ene side Sovjetregjeringen og på den annen side de russiske
emigranter meddelte, var ikke alltid så pålitelig.

I 1923 utgav Nansen en bok: «Russland og freden». I forordet sier han:
«Jo mer en ser av all den uforstand og all den nasjonale
egenrettferdighet som gjør sig bred i vår tid, må det bli mer og mer
innlysende at den første betingelse for om mulig å finne

vei ut av den nuværende forvirring og opløsning i Europa, er å nå frem
til mer forståelse folkene imellem.

Et annet folks synsmåter, handlinger og forhold må bedømmes mest mulig
ut fra dets egen psykologi, tenkesett og forutsetninger, og ikke fra
våre. — I denne bok er det forsøkt uten forutfattede meninger, uten
lidenskap og uten å ta parti, å gi en kort fremstilling av de nuværende
sociale, og særlig de økonomiske forhold i dette store, ulykkelige
land, slik som jeg ser dem efter de inntrykk mine medarbeidere og jeg
selv har fått under vårt flerårige arbeide, og efter de oplysninger vi
har kunnet samle fra hvad vi anser for de mest pålitelige kilder.»

Nansen gir oss et begrep om hvad Russland betyr i verdens*
husholdningen, dette veldige rike, med et areal som halve Europa, med
et folketall som i 1914 ansloes til 138 millioner mennesker, på det
nuværende sovjetforbunds område; skjønt verdenskrigen og revolusjonen
tok 22 (2 pluss 20) millioner menneskeliv, var folke* tallet i 1926
146.5 millioner. Med vanlig tilvekst, skulde folketallet nu (1931) vært
bortimot 160 millioner.

Et kornareal som var 34 procent av verdens dyrkede mark, med en
kornproduksjon, — tross primitiv dyrkning — og en korneksport som var
flere millioner tonn større enn Canadas, U. S. A.s og Ar* gentinas
tilsammen. I 1913 var Russiands kornutførsel over 10 mil* lioner tonn.
Men i 1922 var avlingen nede i det halve, og i hun* gerdistriktene
hadde IV's million bønder mistet alle sine dyr.

«En fornyelse av livet på de umåtelige stepper, en gjenoptagelse av
forbindelsen mellem østens store bondebefolkning og det altfor
industrielle Central* og Vest*Europa vilde ha en innflytelse på den
internasjonale økonomiske likevekt, som det er unødig å fremheve.»

«Russlands betydning i verdenshusholdningen er ikke avhengig av de
skiftende regjeringer. Alle regjeringer er forbigående. Folket og
folkesjelen er det varige. Vest*Europas fremtidsmuligheter kan man
tvile på, men at det russiske folk har en stor fremtid for sig, og vil
få en stor misjon å fylle i Europas og verdens videre liv, kan der
vanskelig være tvil om.»

«Den russiske folkesjel har enda ikke kunnet avkaste det vest*
européiske åk og komme til fri utfoldelse, den har ennu ikke funnet
formen for sin sannhet. Men dens tid vil komme. . . Når en leser den
russiske litteratur, eller kanskje enda mer når en hører den

russiske folkemusikk så føler en vel som det i dens forunderlige ynde,
gjennem dens dulgte ulmende lidenskap stiger en mektig gri* pende
gjenklang fra de endeløse steppers tungsinn, fra en fremmed tilværelses
ukjente dybder, det er som en hører en ennu bunden sjels
evighetslengsel mot friheten, og i dypet av denne sjel aner en en enda
ufødt verden.»

Om Russland efter revolusjonen har verdenslitteraturen en hel
litteratur. Og enda er det vanskelig å få gjort sig op en mening en tør
stole på svarer til virkeligheten. Så forskjellige er fremstillingene,
efter øinene som ser, efter grunnsynet som utlegger hvad øinene ser;
fremstillingen er ofte et middel i grunnsynets tjeneste, i kampen for,
i kampen mot bolsjevismen.

Nansen så ikke på nogen sak gjennem partibriller. Derfor trodde folk
herhjemme også så forskjellig om ham, høire at han var bolsjevikk,
bolsjevikkene at han var høiremann, han var jo president for
Fedrelandslaget som ikke vilde ha noget voldsstyre hverken fra høire
eller venstre siden, for pacifisten var han militarist, for
militarister var han et fredsnaut uten vett på realiteter.

Til slikt svarer hans venn Erik Werenskiold noget bistert: at en
nordmann tenker selvstendig, det er utenkelig for en nordmann.

Like fra sine unge dager har Nansen dokumentert en ualminde* lig evne
til å tenke selvstendig, uten spor av forhåndsrespekt for det
autoritære.

Han erklærer at han efterhvert fikk en dyp sympati for det russiske
folk, og tro på dets evner og fremtid. Som den russiske jord er det
russiske folk dårlig dyrket, men rikt som den på latente krefter.

Før vi bedømmer og dømmer, må vi lære å kjenne, forsøke å forstå.
Nansen gjengjeldte det russiske folks tillit, også ved ærlig å si sin
mening om sovjetstyrets misgrep. Han prøvde her som ellers å se tingene
som de var, og finne tilstandens årsaker og bote* midler, upartisk og
ærlig.

«Det gamle ord om Russland, at Russland er utenfor menneske* heten, at
dets opgave i verden er å være en skrekk og advarsel for de andre
jordens folk,» det ord om Russland er diktert av en inn* stilling som
ikke var Nansens.

Det er karakteristisk det en av hans mangeårige medarbeidere i
kommisjonen for flyktningene, Mr. Johnstone, sier ved Nansens død.

Spurt om det i Nansens karakter som hadde gjort særlig inntrykk, svarte
han: Hans enestående ob* jektivitet og upartiskhet. Han be* traktet
alltid sakene fullkommen adskilt fra politiske og andre hen* syn, og
tenkte utelukkende på de personers velferd han i øieblikket hadde med å
gjøre.

Det var, mener mr. Johnstone, særlig denne egenskap som gjorde det
mulig å løse det vanskelige krigsfangespørsmål, ved den vant han
sovjets tillit, «den eneste mann utenfor Russland som russerne stolte
på.»1

Under hungersnøden stod de filantropiske organisasjoner i England og
Amerika rådløse, de kunde ikke få adgang til Russland. Men Nansen løste
problemet. Han gjorde sig selv til garant. På hans hensikter og
upartiskhet stolte russerne. Så kom hjelperne inn, som Nansens
representanter.

For ham var ikke Russland «noget som var utenfor menneskeheten».

Uten godvilje og tillit kan ikke noget samliv leves eller sam* virke
øves hverken mellem individer eller stater.

Så blev også denne ene mann pålesset den ene svære opgave efter den
annen, til hans hjerte brast under byrden.

«Man skal tilbake til Cæsars og Augustus' tidsalder for å se lignende
verdensopgaver lagt i en enkelt privatmanns hender,» sier en annen av
Nansens medarbeidere, major Quisling.

DE GRESKE FLYKTNINGER. HISTORIENS STØRSTE FOLKEFLYTNING

Den gresk*tyrkiske krig var utpå sommeren 1922 endt med et knusende
nederlag for grekerne. Henved l1 i million grekere og arme* niere
flyktet i vill panikk fra Trakia og Lille*Asia over til Grekenland.

1 Han blev en tid skygget av spion. Han brød sig ingenting om det. «Jeg
har ingen ting å skjule,» sa han.

De 300 000 fra Øst*Trakia fikk tid til å ta med sig sine dyr og vogner,
redskap, mat og penger. Men de mange flere, over millionen fra
Lille*Asia, tok spranget som de stod og gikk, bare i sommerkiær, i vill
redsel for tyrkerne, bort fra hjem og gårder hvor kornet stod modent på
akrene, — på skib og båter over til Grekenland eller Europa. Européisk
Tyrki var den gang besatt av de allierte.1

Folkeforbundet hadde nettop møte i Genf da dette hendte. En formiddag
kom der telegram til Nansen om å hjelpe. Nansen, for hvem formaliteter
ikke var bindende når det gjaldt å redde liv, bad straks presidenten om
lov til å gi en presserende meddelelse. Det fikk han, gikk op på
talerstolen med telegrammet og sa at Folkefor* bundet ikke kunde la
denne katastrofe være sig uvedkommende. Det var ingen tid å spille om
man vilde redde IV2 million men* neskeliv.

Formene måtte likevel respekteres, men saken var øieblikkelig under 6te
kommisjons behandling. Den foreslo det hele overdratt Nansen, og
aksjonen stillet under Forbundets beskyttelse. Dette til* bake til
Forsamlingen, og vedtatt næste aften med en bevilgning av 72 000
kroner. Nansen gikk så til den engelske regjering, som lovet 55000 pund
mot at også andre regjeringer hjalp. I løpet av kvel* den var skaffet
en stor sum, og utpå natten var en masse matvarer kjøpt og skibe leiet
til transporten. Så avsted til Makedonia, møte flyktningene, samle,
ordne, anbringe dem i barakker og telter fore* løbig, dernæst den enda
sværere opgave å skape en plan for en endelig ordning. Den greske
regjering var med god grunn engstelig for at flyktningene skulde bringe
farsotter med sig. Nansen for* teller et eksempel: en flokk på 27 000
grekere fra havner ved Kon* stantinopel, epidemier — tyfus, kopper,
raste imellem dem, — der døde 500 pr. uke. Nansenkommisjonen, gjort
opmerksom på den truende ulykke, gjør front imot den, under energisk
samarbeide med Røde Kors, Near East Relief, All*British Appeal, og på
kort tid er dødsprocenten bragt ned med 90 procent, til det normale,
epidemiene stanset. Den greske regjering la frykten bort.

I begynnelsen av oktober er han i Konstantinopel, fører for*
handlingene i en forsamling av fremmede hjelpeselskaper, trekker

1 De hadde fått en frist på 48 dager, men ikke lesekyndige som de var,
hadde de fått det til at den bare var 48 timer.

linjene op for hjelpearbeidet, organiserer, starter, setter i sving.
Med den tyrkiske gesandt treffer han avtale om utveksling av fanger og
hele befolkninger. En uke senere raser hans bil gjennem Trakia, her
møter han strømmen, «et helt folk på landeveien». Han ser folk renne
sanseløst fra den modne høst på åkeren, han telegraferer til den greske
regjering som straks stiller store beløp til hans rådighet for hans
forsøk på å stagge flukten, til de får noget av den rike avlingen med
sig. Og det lykkes for endel, så de trakiske flykt? ninger nådde
Grekenland ikke helt snaue, mens derimot millionen fra Lille?Asia
styrtet avsted, uten å ta med sig nogen ting, uten redskap.

En folkevandring av den art og størrelse har verdenshistorien neppe
noget sidestykke til. En ubeskrivelig elendighet; sult og sott gjorde
ende på 300 000, flyktningenes veier lå opmerket med lik. Også
tilstanden i det land, som nu, utarmet efter 11 års krig, skulde ta mot
denne innvandring, et folk på 47s million skal gi rum og levekår til
mere enn 1 200 000 mennesker.

Det er fortalt at Nansens plan om en varig bosettelse innenfor
Grekenland ikke fikk bifall fra «praktiske politikere». Seks måne? der
senere sa de planen var gal, flyktningene skulde føres tilbake til
Lille?Asia, men da et år var gått, var Nansens plan lykkelig
gjennemført.

Selv til den første midlertidige anbringelse og underhold av
flyktningene manglet den greske regjering penger. Igjen kom ameri?
kanerne til hjelp, den første vinter underholdt det amerikanske Røde
Kors 800 000 flyktninger.

Innen den endelige plan søktes satt i verk, blev der gjort et
eksperiment. Under Nansens høire hånd, oberst Proctets ledelse
anbragtes 10 000 flyktninger i Vest?Trakia i 15 nye landsbyer. De
fleste med å opdyrke ubrukt land, andre satt igang med nye indu? strier
som teppevevning, tilvirkning av silke og forskjellig annet. Innen et
år underholdt disse flyktninger sig selv og lå ingen mer til byrde.

Kan vi klare 10 000, kan vi klare en million på samme vis, mente
Nansen. Innenfor det utvidede Grekenland var der en masse av ubrukt
dyrkbar jord. Den greske regjering overlot innvandringskom? misjonen
500 000 hektar. Til opdyrkning av all denne jord trengtes penger.
Nansen foreslo for Folkeforbundet å hjelpe Grekenland

med et lån, arbeidet blev satt igang og ledet av en kommisjon av 2
medlemmer utnevnt av Folkeforbundet, 2 av den greske regjering under
Folkeforbundets kontrollkomite.

Kommisjonen har inntil den 30. juni 1926 anvendt 8 millioner pund, den
greske regjering 6 millioner. Grekenlands finanser blev stabilisert ved
et lån på 9 millioner pund ved hjelp av Folkefor? bundet.

Der er anbragt IV4 million flyktninger i Grekenland. Og 1 2 million
tyrkere i Grekenland er overflyttet til tyrkisk område. Det var
meningen at den tyrkiske regjering skulde overta og ordne dem i de
gårder som grekerne rømte fra. De tyrkiske myndigheter har gjort dette
på sin måte, så mange av de flyktede tyrkere ikke er kommet i ordnede
forhold, noget Tyrkiet og ikke Folkeforbundet eller Nansen har skylden
for.

Alt i alt en folkeflytning av næsten 2 millioner mennesker, den største
historien kjenner.

Og resultatet er som Nansen spådde, et nytt og større Grekenland.

Flyktningene driver et meget intensivt jordbruk og havebruk, har satt
ny fart i dyrkning av vin og tobakk, tilvirkning av silke, en
hjemmeindustri, som for eksempel i orientalske tepper, — som Grekenland
før ikke hadde noget av. Med sine avgifter og skatter er flyktningene
blitt en rikdomskilde for den greske ståt. Og de er flittig iferd med å
betale tilbake de lån som var stillet til deres rådighet gjennem
Folkeforbundet.

Det som så ut til å kunne bli en ulykke for landet, er således ved
Folkeforbundets hjelp forvandlet til fremgang, sier Nansen i en
beretning.

Og rimeligvis har mr. Johnstone, Nansens mangeårige medarbei? der,
høikommissæradjoint for flyktninger, megen rett til å uttale, at de
greske flyktninger, engang i ytterste nød, nu lykkelige menne? sker i
blomstrende provinser, — de vil ikke så snart glemme Nansen.

Dagen efter Nansens død forelå i Folkeforbundets Rådsmøte meddelelse om
at bosetningen i Makedonia av greske flyktninger fra Lille?Asia nu var
gjennemført, og administrasjonen overtatt av den greske regjering.

Den greske minister Michalarcopaulos bragte den avdøde en dyptfølt takk
fra det greske folk for den hjelp han hadde ydet det i den tunge tid
efter katastrofen ved Smyrna.

«ET BEDRADD FOLK»

Hans siste redningsopgave blev å frelse de ulykkelige rester av det
armenske folk. Krigsfangers og flyktningers saga er en sum av lidelser
som vanskelig kan skildres i ord, sier Nansen, men veier lite mot den
armenske tragedie med alle dens redsler.

I forordet til sin bok: Gjennem Armenia, sier Nansen: «Det er mitt håp
at kjensgjerningene vil fra disse blade rope til Europas samvittighet.»

Europas politikk overfor Armenia er i sin ublodige passivitet en ikke
mindre skam enn alle tyrkernes bloddryppende massakrer.

Folkeforbundets Råd hadde gjentagne ganger drøftet om noget kunde
gjøres for de armenske flyktninger, som var i stor nød i forskjellige
land, og opfordret sin høikommissær Fridtjof Nansen til å ta sig av
også dette spørsmål. Klar over ansvaret ved å ta på sig så vanske* lig
et arbeide, sa Nansen nei, men lot sig tilslutt overtale til sam* men
med det Internasjonale Arbeidsbyrå å gjøre et forsøk, og For* bundets
Forsamling stillet en sum til rådighet til undersøkelser og
forberedelser.

Av representantene for de armenske flyktninger var der sendt en plan
til Forbundets Råd om overføring av 50 000 armeniere til
Sardarabadørkenen i Armenia, som kunde dyrkes op ved hjelp av vanning.
Utgiftene beregnet til 1 million pund.

Europas vestmakter og U. S. A. hadde forpliktet sig til å gi det
armenske folk et «nasjonalt hjem», som Folkeforbundet gang på gang
hadde stillet i utsikt.

Der blev da laget en kommisjon av sakkyndige i vannings* og
jordarbeide; nordmannen kaptein Quisling blev dens sekretær, og Nansen
leder. Denne kommisjon drog til Armenia i 1925, og hvad den så og
oplevde, har Nansen skrevet om i boken Gjennem Armenia (i 1927).

I forordet takker Nansen sine elskverdige og utrettelige med* arbeidere
for deres dyktige og opofrende arbeide og for det fortreffe* lige
samvirke.

Det er den vanlige karakteristikk Nansens kolleger får fra Nansens
side, og hvor kollegene får ordet, faller det likeså varme ord om
lederens evne til å inspirere sine medarbeidere til å yde det best
mulige arbeide.

Fridtjof Nansen og hans kommisjon av sakkyndige i Armenia.

Russland gav tillatelse til å reise inn i Armenia på to betingel* ser:
kommisjonen måtte ikke komme som representanter for Folke* forbundet,
og undersøkelsene måtte skje i samarbeide med en av den armenske
regjering utnevnt komité. De betingelser gikk Nansen med på. Den
armenske komité med ingeniører lettet dem arbeidet på alle måter, så
undersøkelsenes resultater blev uventet rike.

Resultatene er samlet i en bok utgitt av sekretariatet i Genf og kalt:
Scheme for the Settlement of Armenian Refugees. Genova 1927.

Nansens bok gir en skildring av landet, men også en historikk om
folket. Den er en tung anklage mot maktene, særlig de allierte fra
verdenskrigen, og mot Folkeforbundet også. I den tyske utgave er
anklagen formet allerede i bokens titel: «Et bedradd folk.»

Armenia, i oldtiden et stort og mektig rike, nu en innskrumpet rest, 30
000 km.2 og 1 million mennesker. Engang et skogrikt land, med fruktbare
daler, en verden for sig selv langt inne mellem veldige fjell.

Her er vuggen for menneskehetens tidligste og helligste sagn. Her
etsteds lå paradisets have, her fløi Noahs due ut på rekogno*

sering og kom tilbake «ved aftentid» med oljebladet. Her steg
menneskehetens annen stamfar ut på Ararats topp, 4 300 meter over
nutids havflater, og plantet vinhaver, her skapte de, hans intelligente
og driftige efterfølgere, med sin vanningskunst paradiser av lava*
jorden i de tropevarme daler. Her var det godt å være, her bygde de, i
Sinears land, Babels tårn.

Men det var en farlig plass dette paradis hadde fått. Verdens* handelen
mellem øst og vest la sine karavaneveier gjennem landet, gjennem dalene
og slettene langs elven Araks.

Folkevandringene trakk sine blodige spor gjennem dem, og grådige naboer
og stormakter, Persia, Tyrkiet og Russland, satte pris på landet og
flenset store stykker av det.

I den stump av land armenierne har tilbake, har tyrkernes hor* der
brent byer og landsbyer, hugget befolkningen ned, ødelagt kanaler og
vanningsverker, gjort store strøk til ørkner igjen.

Det er menneskers misgjerninger, det er krigen, ikke klima* vekslinger
som har lagt disse strekninger øde.

«Jeg har vanskelig for å tro,» sier Nansen i sitt forord til boken om
Armenia, «at noget menneske kan sette sig inn i dette merke* lige folks
historie uten å bli dypt grepet av dets store tragedie.»

I 1827 tok russerne hele det armenske land nordenfor Araks fra Persia.
Armeniernes glede ved løftet om selvstyre var stor, men det gikk som
det pleier. En systematisk russifisering begynte. Men i tyrkisk Armenia
var forholdene ennu verre. Tyrkiet som hadde mistet Grekenland, Serbia,
Montenegro og andre land, hugg nu sine gribbe* klør så meget fastere i
Armenia, og der var ikke grense for de ut* sugelser, plyndringer og
grusomheter armenierne måtte utstå. Glad* stone skrev i 1876 en
harmfull protest mot tyrkernes fremferd. Tyr* kiet var en skam for
verden, det var så, men delingen av byttet var iveien for å rydde
skammen bort. Armenierne vilde vært bedre farne om Europas regjeringer
aldri hadde tatt sig av dem. Alle de noter de sendte og ikke en eneste
gang mente noget med, bare egget tyrkerne til enda grundigere
grusomheter mot de brysomme armeni* ere. — Det er i sum hvad Europas
statsmenn og diplomater har gjort for det armenske folk, sier Nansen.
Gamle Gladestone flam* met av virkelig harme imot «morderen på tronen»,
Abdul Hamid. Men denne visste at all retorikken i Europa bare brukte
papir til skyts, og gikk til verket: armeniernes «avvebning». Så brøt
det løs

høsten 1895. Med vebnet pøbel, ledet av politi, og mens regulære
tropper holdt orden og beskyttet «arbeidet». Blodbadene blev av*
sluttet julen 1895 med at 1 200 armeniere blev brent levende op i
domkirken i Ufa. På 5—6 måneder blev 90 000 drept, og mange flere omkom
av sult og nød. — Regjeringene gjorde ingen ting. I august 1896 myrdet
sultanen 7 000 i Konstantinopel like foran diplomatenes øine.
Diplomatene sendte en note.

Statsmenn og diplomater var trette og leie av de evindelige armenske
spørsmål, som satte opinionen i stadig videre kretser i uær* bødig røre
mot deres oprørende passivitet. Fredskongressen i Paris (i 1900) og
socialistkongressen i 1902 vedtok resolusjoner som be* klaget at Europa
sviktet sine plikter mot Armenia. Papir, bare papir.

Det ungtyrkiske parti som kjempet for «frisinn» og «enhet og
fremskritt», fordrev Abdul Hamid i 1908, men ved et kupp kom han til
makten igjen, og i den korte tid han hadde den, tok han livet av 20 000
armeniere.

Ungtyrkernes program bestod i at alle ikke*tyrkere, og særlig ar*
meniere, skulde kues, og ungtyrkerne var langt mere planmessige og
metodiske i sitt undertrykkelsesarbeide enn gammeltyrkerne. Alle* rede
før verdenskrigen besluttet de å «fortynne» den kristne be* folkning i
Armenia. Stormaktene tok nu saken op, og to general* inspektører fra
uinteresserte land blev sendt for å overvåke tilstan* den i Armenia.
Men før de nådde frem, brøt verdenskrigen ut. I ly av verdenskrigen
besluttet ungtyrkerne «å befri fedrelandet for denne forbannede rase,
utrydde alle armeniere i det tyrkiske rike, uten å la en levende sjel
slippe,» — «regjeringen vil gi de nødven* dige vink om ordning av
massakrene.»

Fire tusen mann sendtes mot Zeitun i 1915 og førte hele den armenske
befolkning der, 20 000 mennesker, ut i myrer og ørkener. I
Konstantinopel blev alle ansette armeniere, — skolemenn, læger og
forfattere, jurister, redaktører, geistlige, tilsammen 600, sendt til
Lille* Asia. Åtte av dem kom tilbake, resten forsvant. Dermed var
armeniernes talsmenn ryddet avveien.

Så brøt i 1915 de redsler løs som er uten sidestykke i historien. Fra
Kilikia, Anatolia og Mesopotamia blev armenierne drevet ut på sin
dødsmarsj. Alt de eide tok tyrkerne. De blev jaget sammen i store tog,
og drevet over fjellene ut i den arabiske ørken. De som

ikke blev drept eller skutt, skulde dø av sult. Alt som fantes av menn
og eldre gutter blev ført tilside og drept. Unge piker blev solgt ved
auksjon. Tre kroner for en pike som ikke var voldtatt, 75 øre for en
voldtatt. Bander av kurder overfalt togene, plyndret, mishandlet,
myrdet, voldtok. En planmessig ordnet langsom pinsels* død av sult og
vold, «en høflig form for massakrer», «en nødvendig militær
forholdsregel». Av 18 000 fra Kharput og Sivas nådde 350 til Aleppo, av
19 000 fra Erzerum blev 11 i live. Flekktyfus raste mellem dem.
Likstanken lå over dødstogenes ruter.

Mange steder bruktes ikke dette påskudd med deportering, men man lot
nedslaktningen gå for sig på hjemstedene. Eller, for eksempel føl*
gende påfunn: Armeniere i hundrevis sattes på flåter i Tigris. Når
flåtene nådde Mossul, var de tomme, mens elven fløt med lik og
menneskelemmer. I Kermakkløften slaktet soldater ned 25 000 kvin* ner
og barn.

Armenske soldater som hadde kjempet i den tyrkiske hær og fått
offentlig berømmelse, førtes bak fronten og blev skutt av sine tyrkiske
kamerater.

Den tyrkiske innenriksminister telegraferte i september 1915 til
politiet i Aleppo: «— Uten å lytte til følelser eller samvittighet skal
der gjøres ende på armeniernes tilværelse».

I 1916 foregikk efterarbeidet. Koncentrasjonsleirene tømtes, i en av
dem grov de ned 55 000 som var sultet ihjel. Etsteds ved Eufrat
forsvant 60 000. Ved Mossul 19 000 drept. Et annet sted 20 000.
Øienvidnenes beretning er til å bli syk av.

Efterretningene som kom til Europa i 1915, vakte rasende harme. Fra
alliert hold store ord og løfter, høitidelig bekreftet av Wilson, Lloyd
George og Clemenceau, om opreisning til frihet og selvsten* dighet hvis
armenierne vilde slutte sig til ententen. Armenske frivillige strømmet
til, kjempet med glimrende tapperhet, over 200 000 ofret livet for
ententens sak.

Efter den russiske revolusjon rykket tyrkerne inn i russisk Armenia for
å utrydde armenierne også der.

I mai 1918 erklærte Armenia sig som uavhengig republikk, med 9 000 kv.
km. og 350 000 innbyggere. Tyrkerne holdt freden på sin måte, de tok
Baku og drepte bortimot 30 000.

Efter Tyrkiets sammenbrudd tok armenierne tilbake sitt land. De
allierte som hadde lovet dem dette landet, sendte ingen tropper.

Men, som Nansen bemerket, «der var jo ingen oljekilder i Anatolia».
Tyrkerne tok landet. Armenierne forrådt påny.

Den 19. januar 1920 anerkjente fredskonferansens Høie Råd den armenske
ståt og foreslo at Folkeforbundet skulde beskytte den. Men Forbundet
nektet. De hadde hverken penger eller hærmakt. Heller ikke vilde nogen
ståt være mandatmakt.

Den 10. august 1920 erkjente Tyrkiet Armenia som suverén ståt, og
Wilson trakk op grensene. Armenia fikk et areal på 87 000 kv. km., men
de allierte makter gjorde fremdeles ingen ting for å sikre armenierne
dette område, de lot rolig tyrkerne igjen besette armensk land. For
armensk blod ofret for ententen hadde de gitt vederlag i papir og i et
verdiløst kart. Erivan undgikk samme skjebne ved å knytte sig til
Moskva. Den armenske republikk blev redusert til 30 000 kv. km. med
ikke fullt en million innbyggere. I 1921 skjedde en forening av tre
transkaukasiske sovjetrepublikker i tilslutning til Moskva. De makter
som sviktet alle forpliktelser og glemte alle sine løfter, bebreidet
dem dette at de antok sovjetstyret for å redde sig. Så behøvde man ikke
interessere sig mere for dem.

Så kom den siste akt i armeniernes tragedie, da tyrkerne i 1922 fordrev
grekerne fra Lille«Asia. Tusener av armeniere blev samtidig jaget ut.
Berøvet alt kom de til Grekenland, Bulgaria, Syria og russisk Armenia.

Under forfølgelsene i 1915 og 16 har tyrkerne av 1 845 450 armeniere i
Tyrkiet utryddet 1 000 000, mere enn tredjedelen av hele det armenske
folk.

Folkenes Forbund, hvad har det gjort? På den Iste samling i 1920
uttalte det at noget måtte gjøres «for å stanse sna« rest mulig den
redselsfulle armenske tragedie». På næste samling uttaltes
nødvendigheten av å sikre armenierne «et nasjonalt hjem». På 3dje
forsamling gjentas dette. På fredsmøtet i Lusanne 1922—23 gjentar lord
Curzon dette krav, og han kaller det armenske spørs« mål «en av verdens
største skandaler». Lausannetraktaten blev under« tegnet uten et ord om
det nasjonale hjem for armenierne. Freden blev sluttet som om
armenierne ikke eksisterte.

I 1924 sendte Englands førsteminister Baldwin og de liberales fø rer
Asquith en varm adresse til arbeiderføreren Mac Donald om å gi
armenierne en større sum for å hjelpe deres flyktninger. Der er ingen
tvil om, mener Nansen, at Mac Donald hadde fulgt opfordrin«

gen. Men han blev styrtet, og Baldwin kom til makten. Nu måtte det vel
skje noget? Men Baldwins regjering nektet å gjøre noget* somhelst for
det armenske folk. «En spør fortvilet hvad har da meningen været? Bare
ord uten alvor?»

Og Folkenes Forbund, har da heller ikke det følelse av ansvar? Ved å
nøde sin høikommissær for flyktninger mot hans gjentatte vegring til å
påta sig denne de armenske flyktningers sak har For* bundet vel holdt
andre fra å organisere en effektiv hjelp, idet de går ut fra at
Forbundet umulig kunde ta op en slik sak uten også å føre den igjennem.
—

— «Ve det armenske folk at det blev trukket inn i europeisk politikk!
Bedre hadde det vært om dets navn aldri hadde blitt nevnt av en
europeisk diplomat. Men det armenske folk har ikke kunnet opgi håpet. —
Det venter fremdeles.»

Efter at Nansen med den sakkyndige komité hadde reist om* kring i
Armenia i 1925, foreslo han for Folkeforbundet å skaffe Armenia et lån
på 900 000 pund for å føre vann til ørkner, hvis rike jord kunde bli
hjem for 30 000 mennesker. Den armenske regjering og sovjetregjeringen
og statsbanken i Russland tilbød garanti. Planen blev anbefalt av alle
sakkyndige. Men den britiske regjerings mot* stand gjorde at de
europeiske regjeringers garanti ikke kunde opnåes, og lån kunde ikke
reises.

Nansen foreslo da et mindre lån, 300 000 pund, for å overføre
flyktninger og bosette dem på landet i Armenia, i håp om at den
armenske regjering selv overtok vanningen. Men ententen avslo.

Armeniere i Europa og Amerika lovet å skaffe 100 000 pund, en rik
armenier vilde gi en større del av denne sum for å bygge op en landsby
som skulde bære hans navn, men bolsjevikkstyret vilde ikke gå med på
planen, så der blev ingen ting av det hele.

Da Nansen det år vendte hjem fra Genf, var han dypt nedtrykt.

I Syria er der over 100000 armenske flyktninger, som har bodd i stor
elendighet, og der er kommet enda flere fra tyrkisk Anatolia.
Folkeforbundet arbeider sammen med den franske regjering og lokale
franske myndigheter for å anbringe dem på landet ved kysten. Der er
også (i 1930) planer om å bosette flyktninger i nærheten av Eu* frat,
hvad Nansen ikke anså for nogen endelig løsning av det ar*

menske problem, da flyktningene der er langt borte fra sitt fedre*
land. Men de må reddes fra sultedøden, og der er da ikke nogen ånnen
utvei enn å hjelpe dem til å underholde sig der de er.

Da Nansen skuffet, bitter og harm bad sig fri fra sin stilling som
Folkeforbundets høikommissær, sprang de op den ene efter den annen,
selv av hans motstandere, og bad ham om endelig å bli stående.

Også hans motstandere kunde regne ut at det forlis Folkefor* bundet
vilde lide i menneskehetens omdømme hvis han gikk, vilde ingen annen
mann kunne erstatte.

For de mange tvilende tilhengere av Folkeforbundet var Nansen deres
hjelp til å tro. Ham tvilte de ikke på. Han realiserte i sine
gjerninger idéen som Folkeforbundet søkte sin livsrett i. Troen på ham
og på hans tro har vært med til å holde Folkeforbundets aksjer oppe.

Forbundet hadde voldt Nansen bitre skuffelser; men han gikk ikke fra
sin post, slapp ikke sitt merke. For han trodde, han vilde tro på
retten og makten i idéen Folkeforbundet var skapt på.

Nansen trodde at vilde menneskene og deres ledere realisere den idé, da
blev der utvei og frelse. «Lykkes det ikke å nå frem ad den vei, da ser
jeg ikke nogen redning, — da er jeg redd for at den europeiske
civilisasjon ikke lenger er utviklingsdyktig, den er i virkeligheten
dødsdømt.»

Med en tro som flytter berg, tok han igjen lasset på sig. Kort før hans
død blev hans stilling som Forbundets høikommissær for* lenget på 10
år.

I det lange løp vil Grønlandsferdens og Framferdens strålende bedrift
blekne for Nansens bedrift i det siste tiår av hans liv. Den skuten han
stod på da, som en frelsende los, den er ikke som polar* havets Fram
forlengst i trygg havn, den er, så lenge menneskesinn er som de er, i
urent farvann og utrygt vær; men, — er det Nansens ånd bak de øine som
fra kommandobroen søker vei og leder styringen? — Det blir alltid
spørsmålet. —

Nansens tanker, ord og ånd og gjerninger vil være med som en hånd på
rattet, det er et håp. Nansen knyttet sitt håp tross alt til Folkenes
Forbund. «Håpet om å bringe folkene en lysere, fredeligere fremtid må
ligge i å utvikle og styrke Folkenes Forbund; det må

291FRIDTJOF NANSENS SAGA

bli den praktiske levendegjørelse av broderfølelsen — fredens sam*
arbeide mellem folkene — selve Europas utenrikspolitik.» 1

Han var ikke politiker, har politikere sagt. Men intet ønske er mere
opriktig og mere berettiget enn at verdens politiske førere måtte ligne
ham mere enn de i almindelighet gjør.

Reisen gjennem Armenia fortsattes i det samme år gjennem Kaukasus. Den
reisen skildrer han i boken: «Gjennem Kau* kasus til Volga,» (utkom
1929).

En hensikt med reisen var å undersøke om der i Kaukasus var ledig land
for armeniere.

Et lyspunkt i hans skuffelsesrike arbeide for armenierne oplevet han
kort før sin død, da han kunde undertegne en overenskomst om
anbringelse av 12 000 flyktninger i Kaukasus.

Fra «Gjennem Armenia»:

Kommisjonens biler stanset ved en bomullsmark hvor en del kvinner gikk
og luket. Nansen vilde se på arbeidet og gikk hen til dem. «Da hendte
noget merkelig.» En ung vakker kone rettet sig op og kom mot ham, og
rakte ham, med et alvorlig ansikt, en liten bomullsplante. Så vendte
hun, uten å se sig om, rolig tilbake, buk* ket sig ned og luket videre
uten å se op igjen. Det var en vel* komsthilsen efter landets skikk. —
Nansen gjemte de små blyge bladene.

Og de armenske kvinner gjemte minnet om den høie lyse nor* diske mann
som var kommet for å se Armenia og et «bedradd folk».

1 Fra Nansens foredrag i Kjøbenhavn, desember 1924.

                       Nobels fredspris til Nansen

NOBELS FREDSPRIS TIL NANSEN HANS TALER I NOBELINSTITUTTET: FRED, -
INGEN KRIG MERE

Svensken Nobel, dynamittens opfinner, stiftet et legat, hvis avkast*
ning anvendes til ærespriser for fremragende virke i videnskapen,
diktningen og fredsarbeidet.

Norges storting fikk den ære å være fredsprisens utdeler. Den utdeltes
første gang — i 1901 — med en halvdel til Dunant, stifteren av Det røde
Kors, og Passy, som fikk istand den første franske fredsforening.

Nobelsalens festsal i Oslo var den 10. desember 1922 fylt av et
representativt publikum, med konge og kronprins i spissen. Det var en
særlig høitidelighet denne gang, aldri har vel Nobelprisens ut* deling
vakt større giede utover hele verden, og for Norge en særlig giede at
Nobelprisens vinner denne gang var en nordmann, Fridtjof Nansen.

Han var nettop kommet hjem for å holde jul i Norge, han kom fra
arbeidet med å organisere verdens største folkeflytning. I 21 2 år
sysselsatt med det ene store internasjonale hjelpearbeide efter det
annet, med en halv million krigsfanger, med halvannen million russiske
flyktninger, med millioner av hungerens ofre i Russiand, med et helt
folk på flukt fra Lilleasia og Trakia. Et arbeide av en slik betydning
at Nobelkomiteen ønsket å hedre det med fredsprisen.

Professor Fr. Stang skildret dette arbeide og de følelser det måtte
fylle oss med, når vi prøvde å sette oss inn i hvad opgavene gjaldt, og
hvorledes de var utført.

En stemningsbåret tale av gripende virkning.

Det var sikkert første gan g den norske almenhet fikk en samlet og
vurderende fremstilling av Nansens hjelpearbeide i krigens spor

i disse år. Det trengtes høilig. Det var bare «i spredte og glimt* vise
trekk» det norske publikum fikk nogen underretning om den norske
samaritans veldige verk der ute i verden. En norsk stav* hoppers
bedrifter og oplevelser, eller en norsk boksers blir nøiere berettet og
ivrigere fulgt fra dag til dag; deres hjemkomst fyller brygger og gater
med tuseners jubel. Der er forskjell på stoff med hensyn til
sensasjonsverdi. Nansens egen saga har eksempelstoff nok. Skiferden
over Grønlandsisen, Framferden over polen får allverden på benene, ut
på gatene, op i den lydelige jubel.

Nu da «helten fra de øde ismarker» kom fra sin samaritan* gjerning,
innehavende en rekord i menneskekjærlighetens tjeneste, vunnet i en
kamp med innsats av alle krefter og livet med, en kamp som redder
millioner av menneskeliv, da var der stille i avisene, stille og tomt i
gatene.

Men historiens genius risser i stillhet en dåd inn med dype snitt i sin
tavle.

Så helt i stillhet fikk det likevel ikke skje. Dynamittopfinnerens
store premie vekket almenheten som med et smell, det nødvendige smell.

Av Stangs tale:

« — — Når vi forsøker å skaffe oss et samlet blikk på hele dette
veldige arbeide, så stanser tanken op, som den gjør overfor de alt* for
veldige tall. Én som sulter, én som ligger som et glemt vrak i en
gatekrok og tæres op stykke for stykke — det forstår vi, der rekker vår
følelse til, så den blir medfølelse. En flyktning, én flokk flyktninger
om De vil, med barn og bohave i en trillebør foran sig, det fatter vi.
Men millioner som jages som vilt utover landene, bålene bak dem av
husene i brann, tomheten foran dem i en frem* tid de ikke kan rå over,
— tanken stanser op, den gir ikke billeder, men gir bare igjen de tall
den har fått. Veldedighet i det intime, — overfor landsmenn, overfor
landsdeler, — det ligger innenfor vår rekkevidde; det fatter vi. Men et
arbeide som setter sig til mål å redde millioner fra elendighet og død,
— det gir så veldige mål og en så myldrende mangfoldighet av
enkeltheter at vi stanser op og lar tanken hvile.

Det blir en fremtids opgave å gi det arbeide det her gjelder, dets
plass i verdenshistorien. Vi som har levet sammen med det, kan bare
knytte nogen refleksjoner til det.

Hvad er det som har båret arbeidet oppe ? Er det statenes or« dinære
maskineri som har virket? Er det politikernes og statsmen« nenes
følelser som er vakt, og som har gitt sig så grandiose utslag? A nei:
Kilden ligger nok dypere. Det er til folkene selv, til de dypeste og
bredeste lag, appellen er gått. Det er en verdens« opinion, man har
søkt å holde frem. Mot alle de politiske hen« syn måtte kampen stå.
Utover alle de stengsler som stater og klasser og individer gjerder sig
inne bak, måtte tanke og følelse føres. Ned i den dypeste avgrunn i
menneskene, den som ingen statskunst kan endre, var det man måtte
gripe.

På menneskenes dypeste følelse kalles der ofte, og ikke minst er det
politikken som kaller på den. Men de følelser den appellerer til, er
oftest de som splitter: folkeegoismen, klassefølelsen, mistenk«
somheten, maktbegjæret. Det gis stunder da politikken også kaller på
det som samler land og klasser, på det som dypest binder men«
neskeheten sammen. Men ofte er det ikke. Det som for mig står som det
betydningsfulleste i det arbeide vi her står overfor, er at det har
grepet ned i den urgrunn av menneskefølelse som ligger dypt begrunnet i
oss alle, den følelse nemlig at menneskenes slekt er én, hvor meget de
enn spalter sig i stater og samfund. Det er som Nansen sier i en av
sine taler, nestekjærligheten han har villet ta i sitt arbeides
tjeneste. Og det er lykkes. Fort er det ikke gått, og helt frem er man
ingenlunde nådd. Mot is og kulde har den slått den varmebølge som har
skutt sig frem så dypt innenfra og nedenfra. Men så langt er den da
ihvertfall nådd, at det arbeide den har båret, er blitt en begivenhet i
menneskenes historie.

Foran det hele har man en rekke av kjempende menn, hver virksom på sin
plass: Organisasjoner og individer i årelang kamp for stykke for stykke
å bryte vei gjennem alle de stengsler som stiller sig mellem ulykkens
ofre og deres frelse. Og i spissen for dem alle tegner sig for tanken
en enkelt mann. Hvad har der ikke hvilet på hans skuldre? Hvad har ikke
hans arbeide krevet av organisa« torisk evne, av energi og initiativ,
av selvfornektelsens tålmot og av forenklingens store kunst! Og hvad
har ikke den mann gjennem« levet som har sett Europas nød på nærmeste
hold og med følelse av ansvar for den.

Vi ser ham hos oss idag, og mange minner strømmer inn på oss. Bak sig
har han jo et liv som vi alle i tanken har levet med.

Og det som kanskje sterkest har gjort inntrykk på oss alle er, hvordan
han gang på gang har kunnet sette sitt liv inn på en idé, på en tanke
og få andre til å følge.»

Stang nevner disse ferder og minner om mannen som la Fram i den strøm
han trodde på, og den bar ham frem. — «Det samme vi ser i disse dager.
En undergrunnsstrøm som få har trodd på, er det igjen som har båret
Nansen frem. Den dype strøm av menne? skefølelse som ligger under det
islag som stater og individer kapsles inn i under dagens kamper og
livets prøvelser. Den strøm har han trodd på, og gjennem den tro har
hans arbeide seiret.»

Av Nansens svartale:

«Hvad professor Stang har uttalt, er så altfor meget, ikke for det
arbeide som er utført, men for min andel i det. —

Hvis dette arbeide fortjener nogen påskjønnelse, skyldes det først og
fremst den hjelp jeg har fått av organisasjoner og enkelt? menn. Først
og fremst vil jeg nevne Nasjonernes Forbund, der? nest den
internasjonale komité for Røde Kors i Genf og det ameri? kanske Røde
Kors. Også andre avdelinger av Røde Kors må jeg nevne, særlig da
Sveriges. Videre den tyske regjeringsorganisasjon som hjalp med
transporten, og sovjetregjeringen som transporterte fangene til
grensen. En rekke enkeltmenn har også ydet verdifull hjelp, og av dem
som arbeider ute i felten har flere våget sitt liv. Av de 5
representanter vi hadde i Moskva, blev de 3 angrepet av flekktyfus; det
gir et billede av hvor farlig denne sykdom er for vesteuropeerne.

Tilslutt nogen ord om arbeidet selv. Det har vært et helt humanitært
arbeide, for å lindre krigens virkninger, ikke å hindre krigen selv.
Det siste skulde jo være fredsarbeidets mål. Man har rettet den kritikk
mot Folkenes Forbund at dets arbeide har gått ut på det første mer enn
på det siste. Men også vårt arbeide har sik? kert en stor betydning for
selve det å hindre krig i fremtiden, idet det bidrar til å skape
brorskapsfølelse og nestekjærlighet. Ser vi oss om i Europa, må vi være
enige om at tilstanden er forferdelig og lite lovende for fremtiden. De
følelser vi først støter på, synes å være hat, egoisme og mistillit
mellem samfundsklassene og mellem folkene. Den store krig som skulde
være den siste krig — hvor er nu alle de klingende ord? Jeg tro-r at
denne krig har mer enn nogen tidligere bevist at krig aldri fører til
noget godt, selv ikke for

seirherrene. Og likevel er der de forvillede som taler om den neste
krig, — skjønt de må vite at d e n krig blir ødeleggelsen. Den kan ikke
bli annet enn Europas undergang.

Vi er på vei tilbake til barbariet. Den som reiser gjennem Trakia og
ser hele folk på landeveiene med sine eiendeler, han må få en følelse
av at vi er kommet tilbake til folkevandringens dager. Vi er kommet så
langt at vi i ro kan tale om den ting å utslette hele folkeslag. Hele
bygdelag dør ut i Volgadistriktet. Vi må til* bake, ikke mot barbariet,
men mot den gamle kristelige urdyd, brorskapsfølelsen, nettop den som
Alfred Nobel så på som kjernen i alt. Det som nu trenges mest, er den
offervillige, aktive menne? skekjærlighet, som kan gjenopbygge hvad
krigen har revet ned. Redningsmidlet er vanskelig å finne, men det som
gir oss håp, er Folkenes Forbund. Svikter også det, er allting forbi.
Men jeg tror ikke det vil svikte. Vi må sette alt inn på å styrke
Folkenes For? bund. Jeg tror at det da vil ha en stor fremtid. Det skal
da lyk? kes oss å arbeide mere og mere henimot menneskehetens forente
stater.

Når jeg står her idag, må jeg tilstå at jeg hadde håpet nu å kunne
vende tilbake til min videnskap, til alt det som har hopet sig op. Men
jeg har en følelse av at jeg har gjort så altfor lite, og denne store
belønning nagler mig fast til det arbeide jeg har begynt.»

Nobelprisen var det år kr. 122 000. Nansen anvendte en del av det til
oprettelsen av to store landbruksstasjoner i Russland, som skulde lære
bøndene et moderne, maskinelt landbruk, og en del i arbeidet for greske
flyktninger.

Den danske bokhandler Chr. Erichsen gav Nansen en lignende sum, som,
med den samme fordeling, blev anvendt til de samme formål.

Chr. Erichsen, som gav hele sin kontante formue til Nansens
hjelpearbeide, gjorde dette i det håp at andre rikmenn vilde følge hans
eksempel. Ingen rikmann fulgte eksemplet. Utenfor hvad der innkom fra
enkelte regjeringer, og fra paven som gav 1 million lire, var det fra
de brede lag, ja ofte fra de fattiges smuler, at hjelpen og hjertelaget
kom.

Nansens egentlige kvittering for Nobelprisen er den tale han holdt
nogen dager senere, den 19. desember 1922, — «Fred».

Den er hans program. Den gir oss verden efter verdenskrigen gjennem det
gripende billede av «den døende galler».

«På Roms kapitol er der et stykke marmor som syntes mig i sin enkle
pathos å være et av de skjønneste. Det er «den døende galler». Han
ligger såret til døden på slagmarken. Dette spenstige legeme, herdet i
arbeid og kamp, nu slappet mot undergangen. Det senkede hode med det
strie hår, den bøide, sterke nakke, den grove kraftige arbeidshånd som
nettop svang sverdet, nu støttet mot mar* ken, for med en siste
anstrengelse å holde det synkende legeme oppe.

Han blev drevet til kamp for fremmede guder som han ikke kjente, fjernt
fra eget land. Så møtte han sin skjebne. Nu ligger han og forblør i
taushet. Kamptumlen rundt ham når ikke lenger hans øre, det slørede
blikk er vendt innad; kanskje i et siste klar* svn ser han
barndomshjemmet, der livet var enkelt og lykkelig, hjem* bygden kranset
av Galliens skog.

Se, slik ser jeg den lidende menneskehet, slik ser jeg Europas lidende
folk forbiø på slagmarkene efter de kamper som for en stor del ikke var
deres egen.

Det var maktbegjæret, imperialismen, militarismen, som raste sin
berserkgang over jorden. — Markenes gylne grøde ligger trampet under
jernføtter — jorden ligger ødet rundt om — samfundene knaker i sine
sammenføininger. — Men folkene bøier hodene i stum håp* løshet. De
gnellrende kamprop larmer enda rundt dem, men de hører dem knapt nok
lenger. Blikket søker tilbake mot de enkle, oprinnelige livsverdier,
som ligger stengt bak det Eden som er tapt. Verdenssjelen er syk til
døden, motet er brutt, idealene er bleknet, livsviljen ménskutt, i det
fjerne blåner sløret bort bak ødeleggelsens brannskyer — troen på
morgenrøden er ikke mer.»

I denne forsamling hvor politikere og diplomater satt i rekker foran
ham, spurte han: «Hvor skal helseboten søkes? Hos poli* tikerne? Ja de
mener det vel godt nok, mange av dem iallfall; men det er ikke mer
politikk verden nu trenger, ikke nye politiske pro* grammer, — verden
har bare hatt altfor mange av dem. Tilslutt er det nu heller ikke annet
enn kamp for makt politikernes kamp går ut på».

«Kanskje hos diplomatene? De mener det kanskje også bra nok; men de er
nu engang en steril rase, og de har bragt menne*

skeheten mer ondt enn godt ned gjennem tidene.» — Han minner dem om
Oxenstiernas berømte ord til sin sønn: «Du skulde bare vite, med hvor
liten visdom verden blir styrt.»

«— — det europeiske samfund er en ball i hendene på samvit* tighetsløse
spekulanter, politiske spekulanter, pengespekulanter, — klodrianer for
en stor del, undermålsmenn som ikke forstår hvor det bærer hen.»

Grunnstemningen i folkene er håpløshet, mistillit til alt og alle. Uten
tillit blir det ingen fred, bare fortsatt krig, uten blod, men blodig
nok.

Nansen tror ikke på det enkelte lands politikere, redningen er
samarbeidet av alle nasjoner i ærlig vilje. Men han tror på Folkenes
Forbund, han forteller hvad det allerede har utført av fredsarbeide ved
sin megling og ordning av vanskelige konflikter mellem nasjo* nene, av
hjelpearbeide for krigsfanger og flyktninger. Hans tro på Folkenes
Forbund gav ham «troen på morgenrøden».

I desember 1926 talte Nansen igjen ved fredsprisens utdeling (for 1925
og 26) til Dawes og Locarnomennene Briand, Chamberlain og Stresemann.

Nansen kan igjen holde mønstring over verdens tilstand og Folkenes
Forbunds andel i den.

I 1923 så det mørkt nok ut. Fredsbetingelser som er diktert av hat og
lyst til hevn, avler enda mer hat, når den beseirede part ikke kan
betale. Frankrike tok Ruhrområdet. Et voldsomt hat til Frank* rike
bredte sig i det tyske folk. Og forholdet vakte forstyrrelse i hele det
européiske produksjonsliv. Man talte om den næste krig. Da kom fra
Amerika den idé å ta Tysklands ydeevne op til viden* skapelig
undersøkelse. Dawes blev formann for komiteen. Dawes* planen av 1924
gav Tyskland de nødvendige lettelser og den forut* satte Ruhrs rømning
og gjenforening med Tyskland. Det virket straks på Europas økonomiske
liv. Tilliten kom tilbake.

Et annet viktig skritt på fredens vei var Genferprotokollen, som
Folkeforbundet vedtok høsten 1924. Her blev for første gang slått fast
at angrepskrig er en forbrytelse, at alle mellemfolkelige stridigheter
skal avgjøres ved voldgift eller domstol.

Genferprotokollen blev innledningen til Locarnomøtet 16. oktober 1925.
Rhintraktaten som her blev sluttet, avskaffer Rhinen som kilde til
rivninger, og voldgiftsavtalene mellem Tyskland og hvert av de fire
land Belgia, Frankrike, Polen og Tsjekkoslovakiet forplikter til
fredelig avgjørelse av stridigheter.

«Locarnoavtalene,» sier Nansen, «betegner en fullstendig omleg* ning av
hele den europeiske politikk mellem de tidligere fiender og innfører en
ny ånd mellem dem.»

I Locarnomøtet lød fra en statsmanns munn: Ingen krig mere! Det var
ikke nestekjærligheten som dikterte ordene, men nødven* di gh eten.
«Krigen har lært oss én ting,» sa Briand, «at en felles skjebne binder
oss sammen. Vil vi reise oss igjen, kan vi ikke gjøre det i konflikt
med hverandre, men bare ved samarbeide.»

Ved Tysklands inntreden i Folkenes Forbund samme år, sa den samme
Briand: «Ingen krig mere! — — Herefter blir det domme*

rens sak å fastslå retten.--Bort med geværer, mitraljøser, kanoner.

Rydd veien for megling, voldgift og fred.»

«Ingen krig mere! Dette er tidens største sak,» sa Nansen. Mer enn
nogen ånnen hadde han sett krigens virkninger. I mere enn 6 år hadde
det vært hans arbeide å gå som samaritan i dens grufulle spor. «Krigen
skyldes menneskenes vilje, den er deres egen skam. Med en forstandig
politikk skulde det være forholdsvis lett å gjøre ende på krigen.»

Og veien er, mener han, at Europas regjeringer slutter op om* kring
Folkeforbundets politikk.

Og et særlig ord har han her til de små nasjoner. De store stater har
titt så mange hensyn å ta, deres ledere kan ofte ha van* skelig for å
følge sin egen overbevisning. Men «de små nasjoner og deres ledere står
i så måte friere, og for dem er fredens ubegren* sede politikk en
naturlig sak.» Det gjelder ikke minst for de små nasjoner å få
avskaffet krigen.

Folkeforbundets egen historie leverer beviser nok på hvad små nasjoners
representanter i Genf kan utrette, når de er vektige og modige. Den
norske stats første delegerte er et særlig godt eksempel.

301

               Nansen i Genf. «Et streif av en vurdering»

NANSEN I GENF «ET STREIF AV EN VURDERING»

Fra Genf i september 1930 skriver en norsk redaktør.1 «Han blev savnet
ved Lac Leman i år. I forsamlingssalen, i korridorene, på promenaden. I
Genf en severdighet. Nest Mont Blanc den stolteste!

Det hendte før om årene at jeg møtte ham på Quai Wilson klokken 8 om
morgenen. Han skrittet rank og spenstig fra sitt kolde morgenbad.
Første mann i badet, første mann ved arbeids* bordet. Bremmen på hans
store grå hatt vippet i solen. Morgen* fuglene vendte sig efter ham. En
atlet, fast i musklene som Her* kules, skjønnere bygget enn Apollo fra
Belvedere. Når han valset rundt på Genfs dansegulver — og det gjorde
han gjerne — feide han de små svartsmuskede diplomatene bort som fluer
av en bord* plate. Hele hans vesen var styrke.

Han blev savnet i år i Genf. Hans byste er stillet op i sekre*
tariatets bibliotek. Når Folkeforbundets førere fra de første årene en
gang får sin minnehall, vil hans sterke trekk lyse fra en heders*
plass. Ingen ånnen har fått så mange minnetaler i Genf, — for sin
uforferdethet, sin åpne menneskelighet, sitt utrettelige arbeide.

Det var politikere i Genf som fant Nansen brysom, men han vant
hjertene. Han var overveldende populær. — Alle amerikanske damer på
galleriene i forsamlingssalen i Genf småstønnet navnet når han skrittet
inn i salen. — Når han jumpet op på talerstolen i Genf, bruste bifallet
i mot ham.

En mester til å få viljen sin ved styrke i argumenteringen, ved
inntrengende overtalelse, ved utholdende og vedholdende bearbei*

1 A. O. Normann til «Urd».

deise, men merkelig klosset i det forte og spissfindige puslespillet
som kalles politikk. —

— Han blev aldri tatt helt alvorlig som politiker i Genf. Derfor virket
han ofte temmelig plagsom på dem som hadde større sans for kortenes
verdi i det politiske spillet. Derfor kunde folk som ellers høiaktet og
beundret ham, behandle ham ovenfra«nedad, når han blandet sig i spillet
deres. «Bare gjennem begrensningen av mannen når man til hans kjerne,»
sier den vurderende bladmann.

«Han var ingen høvding i Norge, hadde ingen kongstanke, hørte ikke til
de store ånder. — Vanskelig å finne sammenheng i hans poli« tiske syn
og plan i hans liv. Livet hans er løsrevne episoder, inn« satser,
kjempesak.»

Denne begrensende vurdering har et skinn av delvis riktighet. Nansen
kunde selv synes det var vanskelig å finne sammenhengen og planen i
sitt liv. Allsidigheten i Nansens begavelse, evnen til «innsatser og
kjempetak» på mange og forskjellige felter kunde bi« bringe ham selv og
andre inntrykket av «løsrevne episoder».

Det innsatser og kjempetak skjulte for verden, var at Nansen var
videnskapsmann, først og fremst det, og ikke ønsket annet enn
uforstyrret å bruke sin kraft i videnskapelig forskning. Hans polar«
forskning var i folks øine de lysende idrettsbedrifter. I virkeligheten
var de videnskapens første store seier på det felt. Havforskningen er
Framferdens kjerne, og Nansen som havforsker er i beste sam« menheng
med Nansen som polarforsker. Den videnskapelige forsk« ning var hans
sorg og lengsel i de mange og lange pauser, som han fylte med innsatser
og kjempetak på andre felter, hvor Norge eller verden kalte ham hen.
Det er ikke «sammenhengen» vi her skal spørre efter, men selve
innsatsen. Det er ikke alltid mennesket selv får styre efter en plan,
«vi er redskaper for større makter; for oss er ikke valg,» som Nansen
sa.

«De behandlet ham ovenfra«nedad når han blandet sig i spillet deres.»
Det tør være det hendte det. Men n u er synspunktet for dette
ovenfra«nedad så betydelig forskjøvet at betraktningen skjer
nedenfra«opad. Nansen sa om sig selv: jeg er ikke politiker.

Om denne ikke«politiker, sier Lord Cecil at Nansen var en av de få
skandinaviske statsmenn som har vunnet et verdensnavn, — at han i
Folkeforbundet stod i første rekke. Og Worm«Müller uttaler:
«Utenrikspolitisk var Nansens død den største ulykke som kunde

ramme vårt land. — Han var den eneste i Folkenes Forbund som forsøkte å
realisere Wilsons idéer.» Bjørnson definerte begrepet politikk som den
høieste form for nestekjærlighet. Som politiker av denne høie klasse er
det Nansens ranke og uforferdede skikkelse vil bli stående i
Folkeforbundets historie. Der nogen led vondt eller urett, der tok han
fatt. Når de delegerte møttes i Genf i september, kunde det hete: Bare
nu ikke Nansen har opdaget en ny liten nasjon siden sist.

Under konflikten mellem Italia og Grekenland i 1923, besatte Italia
plutselig Corfu. Det så ut som de andre store nasjoner i For?
bundsrådet var redde for å intervenere. Lord Robert Cecil vilde neppe
ha maktet å reise sine kollegers mot om ikke Nansen hadde vært der.

Nansen tok ordet og vendte sig med slik voldsomhet mot Italia, at
formannen avbrøt ham. Det var noget som aldri hadde hendt i den
forsamling.

Da sa Nansen: «Ja, nu skal jeg slutte; det var mer jeg skulde ha sagt,
men det jeg har sagt, det måtte jeg si.» Så bøide han hodet og gikk
ned.

De som har kjent ham, kan se ham i det øieblikk, med den bøining og
sving av det store hode, mer talende enn ord. Det er derfor
karakteristisk det en engelsk deputert sier om det øieblikk, at det
virket gripende, man hørte det usagte.

At Korfukonflikten fikk den lykkelige løsning, skyldes ikke minst den
ene manns smittsomme mot. Philip Noel Baker bruker endog det sterke
uttrykk at «Nansen atter reddet forbundet fra øde? leggelse». Det var
Nansen som organiserte motstanden mot Musso? lini. Utenfor Rådet var
det han som støttet lord Cecil, det var han som samlet de små nasjoner
og holdt rekkene sammen, agiterte blandt Rådets medlemmer og egget
delegasjonene til Forsamlingen og bearbeidet pressen.

Mussolini opfattet dette som uvennlig handling og gjorde fore?
stillinger hos den norske utenriksminister. Men denne — Michelet —
sviktet ikke sin mann.

Nansen blev kritisert for at han, representanten for en av Folke?
forbundets minste stater, engagerte sitt land så sterkt. Men Nansen

i Genf var noget mere enn re* presentanten for Norge, han var
menneskehetens ambassadør, Eu* ropas våkne samvittighet. Han var selv
en stormakt.

Tysklands delegerte, grev Bernstorff, tillegger Nansens virk* somhet i
Genf den aller største verdi. Nansen la sig hårdt i selen for å få
Tyskland med i Folke* forbundet. Bernstorff forhandlet personlig med
Nansen om Tysk* lands inntreden, og Nansen for* midlet det ved sin
reise til den tyske rikskansler Marx i 1924.

Han overbeviste ham om at Tyskland ikke lenger måtte holde sig på
avstand, og fra den stund var Tysklands holdning overfor Folkeforbundet
forandret.

Tysklands inntreden i Folkeforbundet gav Folkeforbundet den verste
rystelse det hadde oplevet. Forsamlingen var innkalt uteluk* kende for
denne sak, men måtte reise hjem igjen uten resultat.

Da Tyskland skulde ha en permanent plass i Rådet, forlangte også Spania
og Polen en permanent plass, og de fikk støtte av Frank* rike og
England.

Forsamlingen stod utenfor og helt maktesløs. Krisens årsak skyldtes at
«de fire store» hadde makten i Rådet, de hadde de per* manente
plassene, mens de andre plassene var på omgang til de andre. Statene
stod derfor ikke på like fot. Frankrike og England bestemte over
plassene uten hensyn til Forsamlingen. På Polens og Spanias forlangende
gikk England med på å stryke den viktige bestemmelse om at Forsamlingen
med flertall kunde kaste Rådet og velge et nytt. Da samlet Holland og
Sverige og Norge sig, og det skyldtes særlig Nansens djerve og uredde
optreden at den nevnte bestem* melse igjen blev vedtatt, og
Forsamlingens suverenitet hevdet. Rådet

20 — Fridtjof Nansens saga.

måtte ikke bli en tumleplass for de forskjellige maktgruppers inn*
byrdes strid. Nansens djerve tale den 9. september vakte et de*
monstrativt bifall.

Hans største arbeide i Folkeforbundets tjeneste foregikk ikke i Genf,
men på vidtspredte felter utenfor, i Russland, i Grekenland, i
Lille*Asia, Armenia, Kaukasus, tilsammen et gigantisk verk som mer enn
nogen annen enkeltmanns har gitt Folkeforbundet anseelse.

Så var han også hver september «Genfs største severdighet næst Mont
Blanc».

«Når Nansens høireiste skikkelse viste sig i Folkeforbundets møter,»
sier statsminister Mowinckel, «gikk det som en bevegelse gjennem alle:
Det er Nansen.»

           «Et levende monument». Fridtjof Nansens minnefond

ET LEVENDE MONUMENT FRIDTJOF NANSENS MINNEFOND

Som før nevnt blev Nansen kort før sin død utnevnt til Folkefor*
bundets høikommisær for flyktninger for 10 år ennu. Efter hans død fikk
kommissariatet hans navn.

I flere land kom den tanke til orde å reise Nansen et «levende
monument», som den svenske fru Ann Margret Holmgren kalte det i sitt
forslag, et «Nansens fredsfond», som skulde forvaltes av Folke*
forbundet for å fremme arbeidet for fred og samvirke, og være til hjelp
under store ulykker. Denne tanke vant sterk tilslutning.

På årsdagen efter Nansens død, 13. mai 1931 — sendte Folkenes Forbund
ut følgende oprop:

«Dr. Fridtjof Nansen var i 10 år Nasjonenes Forbunds over* kommissær,
først for hjemsendelse av krigsfanger og senere for be* skytteise og
hjelp til flyktninger. I hele denne tid gav han sin tid og kraft til
Nasjonenes Forbunds tjeneste uten forbehold. Ved sitt utrettelige
arbeide, og takket være mot, utholdenhet og evne som organisator,
lyktes det ham å hjemsende næsten en halv million krigsfanger
tilhørende mere enn 30 forskjellige nasjoner. Under sitt arbeide for å
nå disse resultater måtte Fridtjof Nansen ikke alene føre tilsyn med
overkommissariatets daglige administrasjon, men han foretok også mange
lange og anstrengende reiser i Nasjonenes For* bunds tjeneste. Han
reiste til næsten alle land i Europa, flere gan* ger til Russiand og
til Amerika. Han foretok lange ekspedisjoner til Konstantinopel og
Grekenland under begivenhetene i 1922 og til den armenske republikk
Erivan i 1925. Han blev således i lange tider praktisk talt nødt til å
opgi alt annet arbeide, og hans utrette* lige anstrengelser bidrog
meget til å undergrave hans helbred og

styrke. Da dr. Nansen døde, var hans arbeide for Nasjonenes For* bund
ennu ikke fullført. Det er fremdeles et stort antall flyktnin* ger som
behøver beskyttelse og hjelp både av sociale og økonomiske grunner og
av rent humanitære grunner. For å fullføre dette arbeide behøves det
nye fond, og Nasjonenes Forbunds 10de delegertfor* samling hadde
bemyndiget dr. Nansen til å søke å skaffe disse pengemidler ved en
verdensinnsamling. Oprop om denne innsam* ling skulde ha vært
offentliggjort av dr. Nansen i løpet av somme* ren 1930, men så kom
hans alt for tidlige død.

Da vi er overbevist om at dr. Nansens arbeide for menneske* heten under
alle omstendigheter bør fullføres, er vi, underskriverne av dette
oprop, blitt enige om å rette en appell om innsamling. Vi har gjort det
både på grunn av arbeidets betydning og offentlige verdi i ög for sig,
og fordi vi tror at fullførelsen av dette arbeide vil bli det eneste
verdige minnesmerke over en menneskehetens vel* gjører hvis tap vi så
dypt beklager.

Dr. Nansen var en fredens helt, og vi opfordrer med tillit den
fredselskende almenhet i den civiliserte verden til å bidra til dette
minnefond.»

Opropet er undertegnet av den franske utenriksminister Briand, lord
Cecil, den engelske utenriksminister Henderson, den tyske uten*
riksminister Curtius, den italienske utenriksminister Grandi, den
tsjekkoslovakiske president Masaryk, den greske statsminister Veni*
zelos og fhv. statsminister Mowinckel.

Siste beretning fra Folkeforbundet viser at der ennu, i 1931, i Europa,
Lille*Asia og Kina er en kvart million flyktninger uten arbeide, uten
ordnede forhold, og av disse er 60 000 gamle, invalider og barn i den
bitterste nød. Nansen hadde selv lagt en plan som omfattet lån til
landbrukskolonier, opøvelse av invalider, utvandring o. 1. Det er til
fullførelsen av denne Nansens hjelpeplan Forbun* det har oprettet
«Internasjonalt Nansen*byrå», og nu setter igang en verdensinnsamling
til et Nansens minnefond, et levende monument, som vil bære den store
samaritans navn ned gjennem slektene så lenge der er nød og lidelser og
hjelpende kjærlighet blandt menne* skene.

DEN FØRSTE STORE GAVE TIL NANSEN ^MINNEFONDET

Nogen dager efter at opropet var offentliggjort, kom et brev til
statsminister Mowinckel fra Fridtjof Nansens bror, advokat Alexan* der
Nansen. Advokaten meddeler at et stort beløp som var en rest av de
gavemidler som var stillet til Nansens rådighet for å hindre nød,
deriblandt den danske forlagsbokhandler Chr. Erichsens gave og
Nobelprisen, nu vil bli overført til Nansens minnefond. En stor del av
pengene var efter hvert brukt i hjelpearbeidet efter Nansens
bestemmelse. Men da innestående penger hele tiden har vært
rentebærende, var det gjenstående beløp ved Nansens død meget stort,
kr. 250 000,—. Det er meningen at hele beløpet, ikke bare rentene, skal
anvendes i hjelpearbeidet for flyktninger.

                      En håndsrekning til vanføre

EN HÅNDSREKNING TIL VANFØRE

1 1926 kom en henvendelse til Norges Landsforbund for Idrett fra
Østlandets vanførelag om ved hjelp av en idrettens dag å støtte
arbeidet for oprettelse av hjem for hjemløse vanføre.

Norges Fotballforbund bad om å få sig den sak overlatt. Og la en
slagplan om en fotballens dag for Norges vanføre i forbindelse med
årets mesterskapskamper.

Forbundet henvendte sig til Fridtjof Nansen og Roald Amundsen, den
norske idrettsungdoms to største idealer. Og de to sendte ut følgende:

Til Norges idrettsungdom.

Undertegnede gir sin varmeste anbefaling til N. F. F.'s plan om å holde
fotballkamper på en bestemt dag i 1926 til inntekt for op? rettelse av
et hjem for hjelpeløse og hjemløse vanføre i de forskjel? lige
landsdeler. Dette tiltak må hilses med giede av alle. Få men? nesker i
vårt land er så vanskelig stillet som de vanføre hjemmene skal ta sig
av, og det er nettop en opgave for den ungdom som kan giede sig over
styrke og helse å hjelpe med reisning av disse hjem.

Oslo 12. april 1926.

Fridtjof Nansen. Roald Amundsen.

Vanføredagen 5. september bragte inn 14 000 kroner, og næste år kunde
Østlandets vanførelag innvie sitt nye hjem ved Hamar. Til festen kom
telegrammer fra Nansen og Amundsen.

Med dette navnepar som vinger fløi idéen ut over verden, til mere enn
50 land, og realiseres nu i adskillige land år efter år med smukke
resultater.

                    Et brev fra Nansen til alle gutter

ET BREV FRA NANSEN TIL ALLE GUTTER

Iden engelske kanal, på Isle of Wight, ligger en skole — Bembridge
School — som i kraft av sin beliggenhet har sjøen og skuter på
netthinnen bestandig.

En del av guttene på denne skolen, med sin bestyrer kom i april 1928 på
en liten dampbåt til Oslo. De lempet med stor for* siktighet i land en
uhyre kasse, fikk den på en lastebil og kjørte avsted, med guttene på
toppen av kassen. Ut til Lysaker, inn på en vei som heter «Fridtjof
Nansens vei», en smal, buktet, fredelig vei, som slynger sig frem
mellem trær og villaer, frem til Fridtjof Nansens hjem, «Polhøgda».

Polhøgda ligger for sig selv, innenfor et vakthold av høie, ranke,
rødstammede furuer, en naturpark på 50 mål, et stykke urskog. Her er et
herlig utsyn, over trekroner og mellem stammer, til fjor« den og åsene
omkring. Nettop her måtte Nansen bygge og bo.

Forte, flinke, forsiktige hender tok fatt og pakket op, og til av* talt
tid stod guttenes verk opstillet i den store hall midt i huset.

På gulvet lå hammen av en isbjørn, med de svære labbene strakt frem på
gulvet; hadde den hatt hodet og noget å se med, vilde den visst ha tapt
det igjen, ved det den her så; det var selve polarisen, isbjørnens eget
kongerike, der den møtte Nansen og sin skjebne for mange år siden.

Model illustrating Dr. Fridtjof Nansens Journey Farthest North

1893-96

Made by Members of Bembridge School and presented to him with their
homage-Bembridge Isle of Wight, hngland April 1928.

Modellen er et slags plastisk kart, 6X4,2 fot, i en eketres kasse med
glass over. Den gjengir polhavet med kyster og øer langs Frams rute, og
rundt kanten er modeller av Fram, av kajakker, av hytten på Frantz
Josefs land, av den siste leirplass, av Fram i skruis og annet.

Det hele er resultat av et arbeide «i mange glade timer», — «a piece of
work as an act of homage to one of the great heros of the world.»

Nu ventet de spent på sin helt. Og der kom han. Om inn* trykket av
Nansens person sier Whitehouse, guttenes leder, to år senere: «Jeg har
aldri sett et prektigere eksemplar av en mann.» Han skildrer begeistret
hvordan han ser ut, høiden og bevegelsene, billedet på energi og
sundhet, «mannen med vikingens mot og eventyrånd.»

Med nogen varme ord fremfører Mr. Whitehouse Bembridge* skolens
hilsning og guttenes gave. Og guttene var snart på det rene med at de
hadde grepet Nansen om hjertet. Han svarer med en liten tale, fra
hjertet kom den, og langt inn i guttenes hjerte gikk den. Så undersøkte
han nøie deres verk, beundret hvor nøiaktig alt var gjort. Og forteller
dem historier fra Framferden, om spenningen som opstod da driften frem
blev til stans og drift bakover. Det vilde jo være en knusning av alt
håp, av alle planer. Da gikk han igjen* nem alle beregninger som planen
hvilte på og fant at de var riktige. Det gjaldt bare å vente, og holde
motet oppe. Og det viste sig at planen var allright. Det var
midlertidige vinder som voldte stansen og tilbakedriften. Da de
stanset, gjenoptok strømmen sin ubønnhør* lige rute over polhavet, og
Fram med den.

Særlig var Nansen interessert i en del av modellen som viste Frantz
Josefs land. Han var særlig glad for at fjellene hadde sne* dekte
topper. Det var denne sneen som hadde forlenget hans prø* velser. Han
hadde i flere uker sett dette landet uten å vite at det var land. Den
hvite farven hadde han tatt for det hvite lyset som er over ismarkene,
ved den tid var han ute av stand til å ta nøiak* tige observasjoner, da
klokken var stanset. Men så får han en dag se det var to svarte flekker
i det hvite, det var fjell som stakk op av et isdekket land. Slik fikk
hans unge tilhørere gjenopleve trekk for trekk av de oplevelser som
knyttet sig til tingene deres hender hadde formet, og derved ennu
sterkere føie «the inspiration of your life and work».

Den næste dag fikk guttene et brev fra Nansen. Det er ådres« sert til
guttene i Bembridge School og bevares i skolens arkiv som et klenodium.
Men det brevet bærer bud til alle gutter. Her er det:

Kjære Mr. Whitehouse og mine kjære unge venner.

Det er virkelig vanskelig å uttrykke den takknemlighet jeg føier, og å
takke dere slik jeg gjerne vilde for denne morsomme gaven som dere har
bygget med egne hender og med deres våkne ung« dommelige interesse, for
så å bringe den den lange vei til Norge og til Lysaker.

Jeg er mere rørt enn jeg kan få sagt det over dette beundrings« verdige
tegn på sympati og den interesse dere har vist for vår ekspedisjons
arbeide ombord på Fram.

Jeg må også få uttrykke min beundring for den måte hvorpå dere har
utført arbeidet, som dere ikke gav op før det var fullført og før det
var ferdig i hver eneste detalj. Og da det var ferdig, har dere selv
foretatt den lange reisen for å bringe det til det bestem« melsessted
dere har valgt. Dette er et glimrende bevis på den rette ånd i det folk
dere tilhører, og en utmerket måte å skape menn på. Det er bare å ønske
at der var meget av den ånd i de unge genera« sjoner. Jeg håper at den
vil bli den ledende i deres alles fremtidige liv.

Dere er unge, mine venner. Dere har livet foran dere med alle dets
vidunderlige muligheter og eventyr. Jeg er sikker på at nogen av dere
en dag vil bli store opdagelsesreisende på ett eller annet felt. Vi er
alle opdagelsesreisende i livet, hvilken sti vi enn følger.

Men naturforsker eller ikke, så har jeg et råd å gi dere: Heng ved det
arbeide dere begynner på i livet, inntil arbeidet er gjort og vel
gjort, hvad det nu enn kan være. Gå op i det med hele deres hjerte og
hele deres sinn. Gjør ikke nogat halvveis, men før arbei« det igjennem
efter beste evne, på samme måte som dere har utført dette arbeide. Og
vær ikke fornøiet før dere har følelsen av at dere ikke kan gjøre det
bedre. Det er virkelig merkelig hvor meget dere lærer ved å utføre en
ting godt. Jeg er overbevist om at dette er en betydningsfull
hemmelighet ved den virkelige fremgang i livet, og det vil gi dere den
tilfredsstillende følelse at dere handler som menn. For vi er alle
kommet inn i verden for å gjøre vår del, og gjøre den godt.

Det er slike menn av det rette stoff som verden nu trenger så sårt, og
dere, mine unge venner, vil bli nogen av dem.

Det er uten tvil en vanskelig tid dere lever i, og verden gir dere
kanskje ikke et lyst syn på fremtiden akkurat nu. Men det er en
interessant tid, mange viktige ting hender om dagen, og den er full av
problemer som dere skal løse. Det er dere som skal skape fremtiden og
gjøre verden til et bedre sted å leve i.

En ting som er av spesiell betydning tror jeg er å gjøre alt hvad vi
kan for å skape bedre forståelse og større tillit mellem nasjonene, og
på den måte et bedre samarbeide mellem dem.

Dere er kommet til Norge i en ung alder, jeg håper at dere får en
hyggelig tid her og vil vende hjem med hyggelige minner om gamle Norge
og dets befolkning, og med følelsen av at dere har besøkt en beslektet
rase. Og jeg håper inderlig at den følelsen vil vare hele livet ut, og
at dere som menn vil gjøre deres part for å styrke det gode forhold
mellem deres store folk og vårt, såvel som mellem alle andre folk, og
på den måte hjelpe til å skape et sterkt grunnlag for virkelig sunde
internasjonale forbindelser og for å gjøre verden bedre.

Enda en gang takker jeg dere av mitt ganske hjerte for deres store
gave, og fordi dere kom hit og for all den elskverdige sympati og
interesse dere har vist mig.

Tro mig, mine kjære venner,

deres takknemlige venn

Fridtjof Nansen.

Den samme dag avla Nansen en visitt hos guttene på hotellet og forærte
hver av dem et av sine verker, med nogen vennlige ord i hvert.

Ved deres avreise fra Oslo møtte han igjen op, og aldri vil de, sier
Whitehouse, glemme hans noble skikkelse som han stod der på kaien og
viftet til dem sitt vennlige farvel.

                            Barna i Puckenhof

BARNA I PUCKENHOF

I Nansens arkiv er bunker av takkeadresser, særlig fra Russland, fra
nogen av de mange han har hjulpet. Fra universitetet i Charkow en mappe
i skinn, gull og silke, med takk for hans hjelp til den russiske
videnskaps arbeidere, der er mapper med adresser fra institu? sjoner og
foreninger han har hjulpet i deres kamp med hungersnøden, og midt i
blandt de store mapper er gjemt et skriveboksblad, beskrevet med store
blyantbokstaver, på russisk, fra en åtteåring som hilser og takker.1 Og
der er et snes brever fra barn i et forsorgshjem i Bayern. «Gjennem
flere' uker har barna,» skriver bestyreren for hjemmet, «levet med Dem
og Deres verk i en begeistring som ikke kunde være skjønnere og
renere.» Det er ikke mat og hjelp de takker for, men for hans
fortellinger fra polarferden, særlig Nansens og Johan? sens skiferd mot
nord og vinterleiren på Frantz Josefs land. De gjenforteller slike
trekk som særlig har slått an, og illustrerer dem med tegninger i
margen, med rød og blå blyant. En av dem vil, når han blir stor, til
Frantz Josefs land og ordne med de revene som stjal termometret fra
Nansen. Han mener nok han skal finne det. Når Nansen og Johansen skal
ut på næste nordpolstur, vil han for? ferdelig gjerne være med å hjelpe
dem med å utforske en pol.

Barna har selv funnet på å skrive til Nansen, hvert brev er et
selvstendig arbeide, og sendt som det er. De har gjort sig den ytterste
flid, og Nansen berømmer dem i sitt svarbrev for så pent de har
skrevet, og for «den merkelig gode opfatning av situasjonene disse
gutter har».

Direktøren ber Nansen ikke ta det ille op at guttene skriver så meget
om bjørneskinker og hvalrosskjøtt og spekk. En utmåler 1 Gjengitt side
264.

sig hvorledes Nansen og Johansen sitter i teltet og eter skinke så
bjørnefettet renner nedover kjakene på dem, en annen «ich wollte ich
wäre dabei gewesen, mir ist manchmal das Wasser in dem Mund
zusammengelaufen». Direktøren minner om at disse barn i krigs* årene
levde på tynn suppe og tørket kålrabi, og at det ennu på an* stalten er
smått med mat. Alle er «fryktelig rammet av krigen,» ens far er drept i
krigen, en annens er invalid, eller var krigsfange i mange år, eller
sinnssyk, eller glidd ut i forbryterlivet; — sult og sykdom, opløsning
og utglidning. Barna må ta følgene.

Det gledet den store barnevenn at hans bedrift for 28 år siden «mit
Schlitten und Kajak» gav de krigsmerkede barn i Puckenhof «en
begeistring som ikke kunde være større og renere».

                               Far og sønn

FAR OG SØNN

Den far som under sin svære arbeidsbor fikk så knapp en tid for sin
egen familie, var — det visste alle barn som kom i hans nær? het —
ualmindelig glad i barn.

Han hadde fem barn, i første ekteskap. Det annet — fra 1919 — med fru
Sigrun Munthe, født Sandberg, var barnløst. De fire eldste blev store,
sterke, begavede folk. Den yngste, Aasmund, av naturen like godt
utrustet, blev hemmet av en snikende sykdom, som gikk over til
hjernebetendelse og tok hans liv da han var 11 år, 1913. Hvad
farshjertet følte for den syke sønn, har dagboken gripende uttrykk for.
Når han efter Aasmunds død søker alene ut i skogen med sin sorg, er
Aasmund med ham, han hører og ser ham og snakker med ham. Det er så
vanskelig å forsone sig med at et menneskesinn så godt som Aasmund ikke
skal få leve.

Nyttårsmorgen 1913 skriver han et brev til den venn som stod ham mest
nær, Moltke Moe, og brevet er talende nok, om venne? sinn og
farshjerte.

Nyttårsmorgen 1913.

Kjære Moltke!

Første gang jeg skriver det underlige årstallet må være til dig for å
ønske dig et riktig godt og lyst nytt år, og så takke dig av hele mitt
hjerte for vennskap, og alt i det gamle.

Her har ikke stått godt til i det siste, Aasmunds sykdom har vist sig å
være en hjernebetendelse, og der er ikke meget håp. Ståk? kars gutt,
han er rørende god og snild og tålmodig, enda han ofte

Liv. Kaare.

(Fru Høyer.) (Skogbruks*

kandidat.)

har hatt slemme smerter, men så er han bra innimellem, og da er han så
spillende munter og glad at jeg kan ikke forstå at han ikke skal bli
frisk igjen. Den siste uken siden julekvelden har han vært så merkelig
bra, at jeg virkelig har begynt å få litt håp, og ser lysere på det.
Iallfall har han det godt nu, og synes livet er deilig. Jeg har måttet
love ham å hilse dig mange ganger og takke for bøkene som han har
frydet sig meget over. Du skulde se hvor han hoppet i sengen av glede.
Han er så merkelig god den gutten, be* standig snild hele sitt liv, kan
ikke huske et uskikkelig ord av ham. Jeg orker ikke miste ham.

Alle barna var så takknemlig for hvad du sendte, og jeg ikke minst. Jeg
har lest visene og dine innledninger, og det var en fest. Lykkeønsker
dig av hele min sjel. Det står for mig som et stor* verk så lite det
ennu er, og tilsynelatende beskjedent. Gid snart du kunde få fred til å
fullende det hele, men foreløbig ønsker jeg ennu mer at du ikke vil la
altfor meget av dette 13*år gå hen før

Irmelin. (Fru Revold.)

Odd. (Arkitekt.)

Aasmund.FAR OG SØNN

du lar ditt ansikt og ditt smil lyse op her ute.

Tør jeg be om å få frem* ført en nyttårshilsen til din mor og søstre.
Og så mange hilse* ner fra

Din venn Fridtjof.

Fra dagboken 1. mars 1913:

«Idag formiddag (kl. 1 em.) døde Aasmund stille og saktmo* dig som han
hadde levet. Efter de mange smerter tidligere og de voldsomme
krampeanfall de siste dager da han var uten bevissthet, blev rolig idag
morges, og så stilnet det av, med langsommere og langsommere pust til
han gled umerkelig inn i den store stilhet. Min søde yndige gutt,
alltid var du snild og god, bare vakre kjære minner har jeg om dig. Så
usigelig rørende god og bra du var, at jeg aldri kjente nogen lik dig.
Din

siste tanke gjaldt hvad du vilde gi dine søskende når du blev frisk
igjen. Var du for god og from til å leve? A ei* skede søte gutten min,
så usigelig sårt et savn.» —

Og to år senere, den 4. april 1915, skri* ver han: «En bedre og renere
sjæl har ikke levet. Og så døde du, døde, — hadde det enda vært mig, og
du kunde ha levet og vist verden hvad et godt menneske er —.»

Hvad han oplevet overfor sin syke sønn, og senere gjennemlevet i minnet
om ham, satte dype spor i hans sinn. Hans følsom* het blev til
medfølelse, av aktiv art.

Aasmund på sykeleiet. Døde i 1913, 11 år gammel.

Bestefar Nansen og Odd Nansens førstefødte.

(New York 1928.)

Litografi av F. N.

Han gav bokstavelig sitt liv hen i det store hjelpearbeide som blev
hans livs siste og skjønneste avsnitt.

— Det siste billede i hungerfilmen fra 1922 er et barn som smiler og
vinker til nogen som er utenfor filmens rekkevidde. Denne nogen er
Fridtjof Nansen.

                                Kunstneren

Erik Werenskiold og Fridtjof Nansen.

KUNSTNEREN

Gamle Schiertz, kunstmaleren i Bergen som Nansen gikk og tegnet hos, sa
for ramme alvor: Kast videnskapen og bli kunstner, det er det De er.

Han var selv i tvil om sin livsvei, — videnskapen eller kunsten. Han
valgte å bli videnskapens tjener, til gjengjeld blev kunsten hans.

Kunstnerevnen gir øiet som ser med den dype synskhet. Gjen« nem ordet,
linjen, farven fanges synets, oplevelsens stemning inn, — fra skogen,
fra fjellet, fra havet, fra isviddene, fra ensomheten og stillheten,
som fra bedriftens spenning når alle pulser buldrer.

Nansens dype naturfølelse og skarpe iakttagelsesevne viser sig i de
lyriske landskapsskildringer i reisebøkene, i akvarellene fra
Bergenskanten og fra ishavet, eller i illustrasjoner, tegninger eller
litografier, som han slo sig på i de senere år med benyttelse av de
gamle fotografier fra ishavsferden. Stemningen i disse billeder leg«
ger han selv inn fra billedsynene inne i sitt eget sinn.

Som han før var vel hjemme i fotografiens teknikk, og tildels også
typografiens — han kunde gå ned i et trykkeri og vise bok« trykkerne
hvordan de skulde lage den sverte han vilde ha, — satte han sig i
senere år med vanlig grundighet inn i litografiens teknikk.

I Bergensårene illustrerer han selv sine videnskapelige avhand« linger;
men det varer lenge før han våger sig til å illustrere sine

21 — Fridtjof Nansens saga.

bøker, han overlater sine skisser til de profesjonelle kunst* nere som
illustrerer hans verker.

Men Nordi Tå* ke h e i m e n (1911), Friluftsliv (1916) og Blant Sel og
bjørn (1924) er il* lustrert helt av ham selv.

På Lysaker levet han i inspirerende naboskap av Norges største
kunstnere. Hans ^enn Erik Werenskiold op* muntret ham til å tegne i
større måle* stokk, det syntes Nansen var ubeskje* dent, men Weren*
skiold overbeviste ham om at det å tegne i større måle* stokk var
lettere og virkningsfullere. Det blev efterhvert et mere og mere kjært
hvilearbeide å tegne. Men blev han ut på sene kvelden over* rasket med
det inspiserende spørsmål: Sitter du ennu og arbeider? — svarte han :
Nei da, jeg bare tegner.

Werenskiold vilde han skulde utstille, men det var han ikke å bevege
til. Så hans debut kom først efter hans død, — ved Weren* skiold og
Revold. Denne utstilling var for det store publikum sikkert en stor
overraskelse. Her var utstillet i kronologisk orden, fra Bergensårene,
fra Yikingferden og Framferden, en langvegg fylt av de store
litografier fra de siste årene. Selvportretter, billeder fra jakt og
skiturer og isbjørnen i sitt rike.

Der er et fra peisen på Gjeilo. Det må være muntre saker som

Ned til dalen.

Tegning av Fridtjof Nansen.

I peiskroken.

Litografi av F. N.

Nansen forteller der; for de to tilhørere, generalkonsul Wilhelm
Morgen* stierne og professor Worm*Müller ler og gaper som Kittelsenske
troll.

Samler en inntrykkene, fra denne utstillingen og fra hans teg* ninger
til bøkene, slår det en at minner og stemninger fra ishavet, fra hans
ungdomsarenaer der nord er særlig kjære emner. Polar* egnenes
stemninger er ikke avsvekket med årene, tvertom, de for* tetter sig til
billedsyner som han atter og atter må utløse, til det monumentale
uttrykk er nådd. Se den mektige isbjørn som står på iskosset og brøler
utover ødemarkene, eller i «Nord i Tåkeheimen»: polarnatten og
nordlyset over isødet, en høisang i sort og hvitt om polaregnenes
poesi, en grunnakkord i Nansens kunstnersjel.

Han var alltid sterkt interessert i kunst, forståelsesfull også over*
for det nye som var i frembrudd. Han var en av de første som

Mistenkelige spor.

Litografi av F. N.

kjøpte billeder av Edvard Munch, og han støttet adskillige kunstnere.
Av musikkens kunst var han ingen utøver, men han elsket musikk. Ikke
minst fru Evas sang. Under polarnattens nordlys ønsket han sig skapende
evne i musikk.

                     Hjemme hos Nansen på Polhøgda

HJEMME HOS NANSEN PÅ POLHØGDA

Godthåb, hjemmet i Svartebukta, blev forlite. I 1900 kjøpte han 50 mål
skog på Fornebolandet.

Store røde furuer dominerer mellem graner og løvskog, og i de 30 år
Nansen fredet skogen, er trærne ikke blitt tynnere og villnisset ikke
glisnere. Langs med stiene er der, når der blev for tett, rvd? det litt
av Nansens hirschfænger. En gran som blev felt her i vin? ter, var så
tykk at næsten hele bladlengden av en stor skogssag blev borte i den.

Her bygde han P o 1 h ø g d a. Et stort murhus. «Fridtjof Nan? sens
vei» som går hit og ikke lenger, fører oss gjennem en port, hvor der
kort og godt står Nansen, frem mellem store høie furuer op til tunet,
et rumslig tun, uten noget gjerde omkring, de store furuene er livvakt,
tunet fortsetter forbi huset og går butt imot en skogklædd knaus,
mellem tretoppene der ser vi op til Erik Weren? skiolds hyggelige hus.

Mellem tun og have er heller ikke noget skille eller gjerde, og heller
ikke mellem have og skog. Det er skogen som rår her, både på Polhøgda
og i utsikten, den blånende langvegg av åser i Bærum

Fra Polhøgda. Utsikt fra tårnet. (Finne fot.)

og Asker, med Kolsås og Skaugumsåsen, og videre ut åsene som følger
Oslofjorden. Det er fra verandaen på den andre siden av huset,
havesiden, vi ser alt dette, og enda mere fra altanen i 2dre høgden, og
aller mest fra tårnet; fra det flate tårntaket et rundskue, fjorden
nedover til Drøbaklandet, Nesodden med Amundsens Svart* skog,
Bunnefjorden, Ekeberg med Grønnlia der Wergeland huserte i hytten sin
og rodde sig en kjæreste til, over Bjørvika. Og gamle Akershus, under
hvis voller Nansen løp på skøiter mot Axel Paulsen, hvor Fram lå
søkktung og bidde en mulen St. Hansadag på en petroleumsbåt til den kom
pilende ut fra Svartebukta efter en av* skjed derinne. Vi ser fra
tårntaket noget av byen og Grefsenåsen og åser som gjemmer inngangen
til Nansens ungdomsland, skogs* fjellene med de fem vassdrag, med
fosser og stryk og kulper og tjern og vann, noget av vannet når fjorden
her i Lysakerelven.

Her fra tårntaket kunde han se ut over dette riket sitt, det var hans i
ganske særlig grad, like fra skjæret utenfor «Godthåb», der

(Fot. Premierløjtn. Falchenberg.)

Høyers hus.

Svartebukta og Werenskiolds hus Godthaab bakerst tilh.

Polhøgda

velkomstbålet blusset en sensommerkveld i 1896, til åsryggene i nord,
den blå ramme om tusen Nordmark«minners saga.

Det er skogen som rår, gir vern og ly om tun og heim og have, men
likevel fritt og rumslig for fot og øie.

Her oppe på tårntaket blander fjorden sig sterkere inn i billedet.

Nede på fjorden under skogen lå «Veslemøy», den berømme« lige
Spitsbergenseiler. Der ombord hendte det at han satt og ar« beidet. Der
hadde han fred, ingen telefon, ingen dørklokke.

Fra tårnet så han 7. juni 1910 Fram derute i fjorden på veien til den
berømte polferd, med Roald Amundsen på broen.

Da strøk en lengselsfugl fra tårnet her, efter Amundsen, og forbi ham,
langt avsted til de øde ismarker.

Og den 13. mai 1930 strøk han selv avsted, fra verandaen under, sin
siste reis; trær i blomst og vårens sang var det siste han så og hørte.

Polhøgda er planlagt og tegnet av Nansen selv, et praktisk hus og et
vakkert hjem. Husets centrale rum er den store hall. For«

Arbeidsværelset.

stuen, mot tunet, går i ett med hallen, som går tvers gjennem huset,
med vinduer og glassdører ut mot verandaen og haven og utsikten. Hallen
har to etasjers høide, trappen fører op til et galleri som går rundt
hallen, veggene deroppe er klædd med bøker og billeder; sove* værelser
og gjesterum rundt galleriet. Langs vestsiden av hallen i Iste etasje
er tre av Nansens arbeidsrum, her er dørgende fullt fra gulv til tak,
med bøker og billeder, og bordene er stabelplasser for
arbeidsmateriale. Gjesterum og stuer blev også tatt ibruk. Hele dette
tilsynelatende kaos var katalogisert og kartlagt i Nansens hjerne. Da
han var syk og skulde ha bøker, visste han nøi* aktig hvor boken stod,
i det værelset, i den hyllen, lite boken fra venstre. Men hans fjerde
arbeidsrum, det aller helligste, det ligger ikke her, men det er i
tårnet, og det er en hel omvei å komme dit, over et loft tilslutt,
stuvende fullt av bøker, manuskripter, polar* utstyr, kartruller,
bereiste kofferter, tegninger — som han måtte manøvrere imellem for å
nå sin hule. Her i «tårnet» som dette

arbeidsrum kalles, her var han helst, her kunde han innrette sig med
sine «cirkler» som han vilde, her var ikke noget mottagelsesrum eller
kontor, her var arbeidsrum og ikke annet.

Og løftet han hodet fra sitt arbeidsbord, så han fjorden og blånende
åser. Vilde han få utsynet videre og friere og strekke sine ben og
hvile sin hjerne et øieblikk, var det bare et par jump op jerntrappen
til tårntaket. Her satt han stundom også med sitt arbeide, han likte å
la sig steke i solen.

På hyllen ved peisen nede i hallen står en pennetegning, en
illustrasjon til en julehilsen fra sønnen Odd, arkitekten. Et skrive*
bord under stabler av papir. En bordlampe dukker såvidt op over
papirberget. Den kaster sitt lys på det eneste synlige av skribenten,
den mektige skallen av Fridtjof Nansen, den lyser som en klode over
papirberget. Og rundt om billedet står følgende skrevet:

Der brænder et lys på ditt arbeidsbord det lyser over den ganske jord.

På hallens østside, med en kle* berstenspeis midt på veggen, ligger to
store rum, en dagligstue og en spisesal. Dagligstuen har hånd* malt
tapet av Erik Werenskiold, — elger, ryper, bekker og graner, men tross
det brokete innhold virker veggene rolig og dempet. Mot veggenes
mattgylne bunn står renessansestolenes terrakottarøde trekk.

Her henger Werenskiolds bil* lede av den unge Nansen, og av Ernst Sars.
Her og i hallen er flere av våre beste malere repre* sentert. Men sin
egen tegnekunst har Nansen ikke unt stor vegg* plass her. Bare et par
små skisser fra isen over døren til spisestuen. — Men oppe i hans
soveværelse hang 12-13 store tegninger og akvareller.

På galleriet et par større portrettmalerier, — fru Evas malerkunst.

Også dagligstuen kunde til tider oversvømmes av Nansens arbeide.
Selskapelighet blev der imidlertid mindre av efterhvert. Arbeidet
slukte all tid.

Spisestuen, stor og dyp, med et eneste bredt vindu ut mot øst, mot et
bredt gløtt gjennem skogen ned mot fjorden, mot Bygdøylandet. Alle
veggene rundt et festlig verk av Werenskiold. — Den bergtagne.

Tilsist er vi igjen i hallen og synker ned i de dype stoler ved peisen.
Vi er bergtatt av det vi har sett. Et hjem, et arbeidssted, hvor alt er
preget av sitt ophav. Og hvor tingene selv maner ham levende frem.

Ved peisen her satt han den korte middagshvil, mens han nøt sin kaffe
og en passiar. I denne hall har folk fra all verdens land møtt ham.
Mange hadde noget på hjertet, og da strakte han sig langt. Det blev en
nødvendig opgave å verge ham for overflødige besøk. En gang kom en
flokk og ønsket å se ham. «Er dere ven* tet?» spurte fruen. Nei det var
de ikke. Ja, så kunde det ikke nytte. «Er det da så fint her, finere
enn på slottet?» «Ja», lød svaret.

Spisestuen.

Nansens hjem er blitt nasjonaleiendom.

I et møte den 5. september 1930 hos statsminister Joh Ludw. Mowinckel
blev der av interesserte borgere overrakt Universitetets rektor
følgende gavebrev:

Til Universitetets rektor.

Undertegnede har herved den glede å overrekke som gave en bankbok med
innestående kr. 100 000, til innkjøp av Fridtjof Nansens hjem,
Polhøgda, ved Lysaker, med så meget grunn, omkring 20 mål, at
eiendommen alitid blir fritt og usjenert belig* gende. Det er vår
forutsetning at denne eiendom bevares som et stedsevarende minne om
Fridtjof Nansen, og at den danner rammen om de av hans efterlatenskaper
som har offentlig interesse. Den skal dog ikke anvendes som noget
museum, men søkes nyttiggjort på beste måte for det levende liv til
bolig eller arbeidssted, helst i for* bindelse med interesser som stod
Nansens liv og virke nær.

Fridtjof Nansens arvinger som allerede har skjenket det offent* lige
hans videnskapelige bibliotek og andre efterlatenskaper av almen

Fra Polhøgda. «Grevinnens» utsiktsplass.

interesse, har erklært sig villig til å overdra eiendommen til det
forannevnte formål for kr. 100 000.

Det overlates til Dem, herr rektor, om eiendommen formelt skal overdras
til Universitetet, Nansenfondet eller Det nor? ske Videnskaps?Akademi,
idet vi går ut fra at den av disse 3 institusjoner som blir den
formelle eier, vil påta sig som en kjær plikt å dra omsorg for at
Fridtjof Nansens berømte hjem alltid blir bevart og vernet om efter de
her nevnte forutsetninger som et varig minne for det norske folk om
Fridtjof Nansens navn, hans liv og hans gjerning.

Oslo den 5. september 1930.

Ærbødigst

Joh. H. Andresen, Joachim Grieg, Wilh. Jebsen, A. F. Klaveness, Knut
Knutsen, O. A. S., Alfred Larsen, H. Westfal Larsen, Joh. Ludw.
Mowinckel, Cl. Mustad, Ole Mustad, Fred. Olsen,

Bertel O. Steen.

Videnskapsakademiet har overtatt Polhøgda.

                           Fra det daglige liv

FRA DET DAGLIGE LIV

Ved halvtitiden kom han ned til frokost — et ristet loffstykke med
mysost, en tallerken havregrøt, som alltid var for stor, et glas sur
melk som aldri måtte mangle. En surmelkstallerken med sukker og kavring
måtte heller ikke mangle i soverummet før han køiet.

Under frokosten begynte arbeidet, først avisene og så en masse
brevpost, så grøten var kold når dens tur kom. Kl. 12 en kopp tynn te
og kaker, han var glad i kaker. Kl. 3,15 på minuttet, middag, to
retter. Fet mat tålte han ikke godt, likte best melspiser. Han hvilte
ikke middag, men tok like efter mid? dagen en kopp kaffe, med kaker.
Kveldsmat kl. 8, ristet brød og tynn te. Han spiste lite, og var ingen
gourmand. I de gamle vi? kingers valhallamiddager vilde han ha kommet
ganske tilkort. Den andre linjen i verset — var det vondt å ise sig
frem, var det verre å spise sig hjem, — var for Nansen en mere
bokstavelig sann? het enn for nogen annen.

Han var meget forsiktig med spirituosa, men kunde sette pris på et
glass vin i godt lag, ved festlig leilighet, eller en god norsk dram.
Og en røik likeså.

Efter kveldsmat fortsatte han

Nansen og fru Sigrun Nansen.

333FRIDTJOF NANSENS SAGA

arbeidet, i de senere år under det overveldende arbeide ofte til langt
på natt.

Deroppe i hans allerhelligste, i tårnrummet, skulde man helst ikke
forstyrre ham. Hustelefonen derop tok man ikke uten tvin* gende
nødvendighet. Det var bare vesle Eva — Liv s datter — som uten
betenkelighet våget det. «Her er jeg med sparkstøtten, bestefar!» Da
kom bestefar øie* blikkelig,og så drog Eva og beste* far avsted.

Og bestefar kunde nok trenge til mere mosjon og friluft enn han i de
senere år unte sig. Kraftig mosjon i den fri natur hadde alltid vært
hans helsekilde. Til* skogs, tilfjells måtte han, «ellers blir det
skralt med helsa». Under og efter sine jaktturer var hans fysikk
iorden, og han kunde se praktfullt sund og sterk ut. Men den nødvendige
daglige mosjon blev det i de senere år ofte forlite eller slett
ingenting av, — ihøiden nogen minutters slengetur gjennem parken. Ute
på trappen blåste han i fløiten, så kom hans parkfølge, hans tre
jakthunder og de to store brandete katter med halen tilværs. Men, var
turen i urskogen noget kort som mosjon, var den, i det følge, kanskje
ikke så lite op* livende, for hunder og katter i Nansens følge var ikke
hund og katt lenger. —

Nansen var meget konservativ i sine vaner, han gav ikke lett slipp på
det tilvante. — Den svære polarskistav uten trinser, utmerket i is*
lendet og på fjellskaren, brukte han i løse skogsneen. På en skitur
imellem jul og nyåret, like efter hjemkomsten fra Amerika i 1924, drog
han avsted på ski i dyp sne, og 30—40 graders kulde. Polar* staven gikk
i like til håndtaket. Fra 8 morgen til 11 kveld i ett kjør, han slet
sig rent ut, men låne trinsestav hos sitt følge, neitakk! —

Han var likeså trofast mot sine gamle klær og sine gamle støv« ler. På
loftet stod geledder av veltjente støvler, fint pusset to ganger om
året, han brukte all« tid de eldste. Han hadde en eneste luksuriøs og
forfinet last: han likte fint ulltøi, av den aller? beste engelske
kvalitet. Og det blev stoppet og stoppet. — Vi husker fra hytten på
Frantz Josefs land hvordan han og Johansen satt i timevis i soveposen
og ut« malte sig å komme inn i en bu« tikk, hvor fint bløtt ulltøi hang
fra vegger og loft. Hjemme i sitt arbeide likte han sig best i gam«
melt tøi. En dag vakte han hjem« mets forferdelse ved å gå bort i en
gammel fel jakke. Det hørte den gamle tjenestepiken og sa følgende
sannhetsord: «Nansen han er nå elegant, han, om han så går i filler.»

Nøisomhet og ordenssans var fremtredende trekk hos ham. Han kunde være
nøieregnende og sparsom med skillingen, litt spartansk kanskje i
bevilgninger til livets små nødvendige overflødigheter; men, og det
visste folk lite om, han kunde la daleren gå der den kunde utrette
noget nyttig, eller hvor hans varme hjertelag påkaltes. Så rummelige
var hans bevilgninger da, at hans ganske rikelige inn« tekter kunde ha
vanskelig for å slå til.

I denne forbindelse kan det nevnes at han utførte masser av arbeide
uten betaling. For det enorme hjelpearbeid f. eks. i og uten« for
Folkeforbundet gjennem et halvt snes år tok han ingen betaling.

Nansen og "Worm«MülIer på hjemreise fra Golå i februar 1929.

Siste billede av Nansen.

                           Siste dager og død

SISTE Dx\GER OG DØD

Like til sitt siste leveår syntes Nansen merkelig urørt av alder og
slit. Et halvt år før hans død, da jeg sist så ham, var hans skikkelse
og vesen ennu preget av styrke og liv. I vuggegave hadde han fått en
prektig kropp og en rikt utrustet hjerne; en allsidig og kraftig
trening av begge hadde gitt ham en sjelden harmonisk ut* vikling, en
sjelden enhet og kongruens av legemlige og åndelige evner og
egenskaper, — av styrke, intelligens, vilje og karakter.

Hans hjerne var til det siste så grofrisk og rik på idéer og til* tak
at han kunde trengt en Metusalems sum av år. Så måtte tiden nyttes så
meget sterkere innenfor den begrensede sum av år som er et menneske
beskåret.

I en alder hvor de flestes kraft har fått et stillere tempo, tar han på
sig en rekke hverv, som Herakles' berømte tolv blir småting mot. Dette
i tillegg til alt han hadde før, har sikkert også over* skredet grensen
selv for hans kjempekrefter. I tillegg til selve arbeidsbyrden kommer
påkjenningen på et følsomt sinn av all den lidelse han stod overfor, og
allermest når han måtte stå hjelpeløs overfor den, og overfor all den
dårskap, hat og grusomhet som ofte var lidelsens ophav. Han slet sig
op. Unte sig ikke hvil nok og heller ikke regelmessig mosjon, bare en
spasertur på nogen få minutter i sin urskog av en park, i selskap med
tre jakthunder og de store brandete kattene. Når han i de senere år en
sjelden gang fikk revet sig løs og kom tilfjells, glemte han sine år og
manglende trening og kunde by sig anstrengelser som neppe var hvil for
et slitt hjerte.

Om den siste skitur tilfjells, skriver Worm*Miiller, at Nansen var
trettere enn ellers. Han som ellers pleide være langt forut, blev nu
igjen sålenge at hans ledsager gikk tilbake; nede i lien stod

Erik Werenskiold tegner for siste gang sin venn.

Nansen stille ved en bjerk, støttet til staven. Han sa ikke noget, men
der var et resignert uttrykk i hans ansikt. Det var på nyåret 1930, i
februar blev han syk av blodårebetendelse i foten, en blod* propp i
lungen hadde nær tatt hans liv.

Fridtjof Nansen kom sig, og begynte så smått med sitt arbeide igjen.
Den 13. mai satt han ved 13*tiden efter teen ute på verandaen, nøt
solværet og synet av blomstrende trær nede i haven, talte med fru Odd.
Med ett fait hans hode ned på brystet, hun sprang til og løftet hodet
op. Han var død.

Ombord i Fram skrev han i sin dagbok om døden:

«Kommer en dag stor og stille, åpner Nirvanas veldige port, og du
skylles over av evighetens håv.»

Var det hans ønske at slik skulde den komme, den store, stille død, så
opfyltes det nu.

Tirsdag den 13. mai kl. 12.45 1 930 døde Fridtjof Nansen.

22 — Fridtjof Nansens saga.

337FRIDTJOF NANSENS SAGA

Æresvakten.

Advokat Alex. Nansen, maleren Erik Werenskiold, kaptein Otto Sverdrup,
generals major O. C. Dietrichson, prof. Bj. Helland*Hansen, prof. S.
Torup, kommandørkaptein

Scott;Hansen, inspekter Olaf Sars.

Budskapet om hans død kom som et uventet lynslag. Skjønt man visste han
hadde vært alvorlig syk, var man likevel uforberedt. Det var ikke til å
tro at han var borte. Den sterkeste, den uund* værlige

Sjelden eller aldri har en landesorg vært i den grad en kjærlig* hetens
sorg. Og mere enn en landesorg. En verden i sorg.

Den 17. mai, nasjonaldagen, blev hans bålferdsdag. Den dagen skulde
Nansen ha holdt festtalen i Oslo, som han gjorde det for 25 år siden,
med alle sinn spent vendt mot det kommende, «mot det lys det melkehvite
hvor en stjerne frem vil bryte», for å bruke et Wergelands ord.

Han talte i 1905 til det største folketog landet har sett, «en manende
optakt til 7. juni».

Nasjonaldagen 1930 fikk sin vigsel, ikke fra hans tale, men fra hans
liv i sum, Nansens saga, et stort lysende kapitel i Norges. Det lå
opslått i oss den dag, en saga med billeder på, som aldri vil blekne —
—

Der tote Nansen

Norwegen hat ihn geboren — die Menschheit hat ihn verloren.

Tegning av Olaf Gulbransson i Simplicissimus 9. juni 1930.

Bålferden 17. mai 1930.

Vi minnes den gamle nordmannen i Australia, som imellem kom ned i
nordmannslaget, han satt og så på billedveggen, øinene gled fra billed
til billed, til de nådde Nansens, der blev de lenge, så sa han: «Når vi
andre dør, blir vi borte og er glemt, men han der, han kan aldri dø,
for han vil minnes så lenge der finnes mennesker på jorden.» Fra en
fjern krok av verden hadde han fulgt med og vurdert. Han så klarere
kanskje, nettop ved avstanden, det som raker op.

For oss her hjemme skal der avstand i tid til for å se hvad dimensjoner
det fjell hadde som vi levde like innpå. Slik kom hans død på oss at vi
må rygge tilbake, i trangen til å få oversyn. Den fjerninnstilling øiet
har overfor den mann som er ferdig med livet, den hadde vi ikke her,
han var midt i livets strøm, midt iblandt oss.

Ute på trappen til Universitetets midtbygning, mellem søilene, stod
kisten, dekket av Norges flagg.

Et menneskehav på minst 100 000 fylte universitetsplassen og
tilstøtende gater og plasser. Det var gripende å se den tause defi*

lering av barnetoget fra alle Oslos skoler forbi katafalken, — all
musikk og hurraer forstummer, flagg og faner senkes, øinene søker og
fastholdes ved den flaggdekte båre, skrittene blir kortere og stillere.

Presis kl. 13 drønner et tungt kanonskudd fra Akershus, det innvarsler
to minutters stillhet, hver lyd forstummer, biler og trikker stanser,
alle spaserende stanser, alle hatter tas av, hodene bøies, — bare
fuglesangen fra Studenterlunden og kurrende duer høres gjen? nem
stillheten.

Filharmoniskes orkester innledet høitideligheten med Griegs sørgemarsj,
derpå fulgte de tre offisielle talere.

Statsministeren, den siste av talerne, avsluttet sin tale med Anders
Hovdens vakre dikt:

Mitt liv eg gjev med hugheilt mot, alt det som heiter mitt.

Så blev stillheten brutt av Ja, vi elsker dette landet, — sunget av
hele folkehavet, et gripende øieblikk.

Under tonene av Griegs «Jeg lagde mig så sildig», — blev båren satt på
vognen med de fire svarte hester. Et uendelig tog fulgte med til
Nansens siste hvilested.

               Fortegnelse over medaljer, ordner, diplomer

NANSENS SAMLING AV HEDERSTEGN FORÆRT

MYNTKABINETTET

Medaljer, plaketter, hederstegn etc.

Før Grønlandsferden 1888.

Norge: «Centralforeningen for udbre bredelse af Legemsøvelser og
Vaaben* brug». 1879. (Nansen var dengang bare 18 år gammel.)

Norge. Bergens Museum. Frieles pris medalje. 18. desember 1885.

Efter Grønlandsferden.

Norge. «Grønland første gang gjennem* vandret». 1888.

Frankrike. Société de Géographie. La Roquette?medaljen. 1888.

Norge- Det Norske Geografiske Sel= skab. 1889.

Sverige. Svenska Sällskapet för Antro* pologi och Geografi. 1889.

Tyskland. Gesellschaft für Erdkunde in Berlin. Carl Ritter^medaljen.
1889.

Danmark. Det Kgl. Danske Geografiske Selskab. 1890.

England. Royal Geographical Society of London. 1891.

Efter nordpolsferden 1893—96.

Tyskland. Bismarcksjeton- 1895.

Russiand. Merke for Moskva Skiklub. 1895.

England. Challengersekspedisjonen 1872 -76 og 1886—95.

Norge. «Fram»=Jeton. 1893 — 96.

Norge. Kong Oscar Iis belønnings* medalje. Tildelt fru Eva Nansen.

1900.

England- Royal Geographical Society for arktisk forskning. 1893-1896.

Skottland. The Royal Scottish Geogra* phical Society. 1897.

Skottland. Souvenir. «Per Mare». (Dundee.)

Frankrike. Société de Géographie å Paris. Nordpolsferden 1893-96.

Frankrike. Til dr. Fridtjof Nansen fra byen Paris. 1897.

Frankiike. La Société Normande de Géographie, Rouen. Mars 1897.

Tyskland- Gesellschaft für Erdkunde in Berlin. Humboldt^medaljen 1897.

Tyskland- Den prøissiske store gulb medalje for videnskap. 24. mars
1897.

Tyskland. Nansen=plakette av Lauer, Nürnberg.

Italia. Societa Geografica Italiana. 1897.

Russiand. Det russiske geografiske seh skap. 1897.

Amerika. Plakette fra New York 23. oktober 1897.

Amerika. The American Geographis cal Society of New York. Cullunv
medaljen. For Nordpolssferden 1893 -96.

Amerika. Souvenir fra Chicago. 1897.

Amerika. Souvenir fra norske forenin*

ger i Boston. 4. november 1897. Amerika. Souvenir fra St. Paul. Minn.

20. november 1897. Amerika. Souvenir fra St. Louis Sos ciety of
Pedagogy. 25. november

1897.

Østerrike. K. K. Geographische Gesell* schaft in Wien. Hauer*medaljen.

1898.

Norge. 17. mai*medalje. 1899. Tyskland. Merke for Den 7de inter*
nasjonale geografi*kongress i Berlin

1899.

Tyskland. Akademie der Wissenschaften zu Berlin. 200*årsjubileum.
Plakette av August Vogel. 1900. Italia. Plakette fra R. Accademia dei
Lincei. Rom. 1900.

Efter 1905.

Sverige. Mindeplakette for Andrés Nord* polsferd 11. juli 1897. Svenska
Sall* skapet för Antropologi och Geografi. 1905.

Norge. Haakon VII s kroningsmedalje.

22. juni 1906. Østerrike. Merke for «Old Welcome Club 1906.
Imperial—Royal Austrian Exhibition » Monaco. Plakette fra Institut
Oceano*

graphique i Monaco. 1909. Russiand. Jeton for Sedows Nordpols*

ekspedisjon. 1909. Norge. «Fra Bjørnstjerne Bjørnsons

båre.» Souvenir. 1910. Amerika. The Explorers Club. New York. 12. mai
1910.

Efter 1920.

Sveits. Det oseanografiske Selskap i

Genf. Claparéde=medaljen. 1920. Sveits. Nasjonenes Forbund. 1ste møte i
Genf, 10. november 1920.

Russiand. Souvenir fra «Centralkommi* sjonen til kamp mot hungersnødens
følger.» 1921-22.

Amerika. The Geographic Society of Chicago. 16. november 1923.

Amerika. Medalje for den norskameri* kanske hundreårsfest i 1925

Belgia. Société Royale de Géographie dAnvers. 9. juni 1927.

Amerika. The Church Peace Union. Til «Verdensfredens apostel». New
York. 18. februar 1929.

Nansen-plakette. Utdelt til dem som bidrog til å lindre nøden i
Russiand i 1921-22.

Nansen-Jeton.

Brasilia. Merke fra Campinas.

Sverige. Medalje fra Kungl. Vitterhets historie och Antiqvitets
Akademien, Stockholm.

Sverige. Medalje fra Kungl. Vetenskaps Akademien.

Røde Kors*dekorasjoner.

Bulgaria. Røde Kors*merke. 1920.

Nederlandene. Røde Kors*dekorasjon. 1922.

Ungarn. Røde Kors*dekorasjon. 1922.

Ukraine. Merke for Røde Kors' 10*års* jubileum. 1928.

Ordensdekorasjoner.

Danmark. Dannebrogsordenen. Ridder

1889.

Norge. St. Olavs orden. Storkors 1896. Med kjede 1925.

Danmark. Christian IX's fortjenstme* dalje med krone. 1897.

Frankrike. Æreslegionen. 1897.

Russiand. St. Stanislaus orden. Ridder av 1ste klasse. 1898.

Østerrike. Franz Josephs orden. Stor* kors. 1898.

Bayern. Den hellige Michaels fortjes

neste;orden. Iste klasse. 1900. Italia. Kronesordenen. Storkors. 1900.
England. Victoria=ordenen. Storkors. 1906. Italia. St. Mauritius og St.
Lazarus= ordenen. Stor-officer. 1910.

Bulgaria. Den bulgarske civile for?

tjeneste=orden. Storkors. 1921. Grekenland. Georg I s orden. Storkors.
1922.

Tsjekoslovakiet. Den hvite Løveorden. Stor=officer. 1924.

Samlingen omfatter også to sølvtallerkener prydet med edle stener,
hedersgave fra Kgl. Dansk Geografisk Selskap i 1897 og rektorklubben,
som han mottok da han i 1926 blev æresdoktor ved St. Andrews
Universitet i Skottland.

        Fortegnelse over Nansens bøker, avhandlinger og artikler

FRIDTJOF NANSENS BØKER, AVHANDLINGER

OG ARTIKLER

(For artiklenes vedkommende er fortegnelsen ikke uttømmende.)

1884. Skisse av et isfjell under kysten af Øst=Grønland. Nyt magasin
for naturs videnskab.

Langs Grønlands Østkyst. Geogr. Tidsskrift (dansk). En skitur fra Voss
til Kristiania og tilbake. Aftenposten. Oslo.

1885. Bidrag til myzoostomernes anatomi og histologi. Bergens Museum.

1886. Foreløbig meddelelse om undersøgelser over centralnervesystemets
histo? logiske bygning hos ascidierne samt hos Mvxine glutinosa. —
Bergens Museum. The structure and combination of the histologicai
elements of the central nervous system, med 9 av Nansen litograferte
plancher. Bergens Museum.

1887. Nerveelementer, deres struktur og sammenheng i
centralnervesystemet. (Doktoravhandling.) Nordisk medicinsk Arkiv.

Om hvirveldyrenes tredje øie, panneøiet. Naturen. Om drivisen, dens
dannelse og transport. Naturen. Den zoologiske station i Neapel.
Naturen.

Protandric Hermafrodite amongst the vertebrates. Bergens Museum.
Lavtstaaende dyrs og planters naturhistorie.

1888. Grønlands indlandsis. Naturen Grønlands indbyggere. Naturen.

1890- Paa ski over Grønland. En skildring af den norske
Grønlandsekspedition 1888—89. 111. Kra. H. Aschehoug & Co. Plan til en
ny polarekspedition. Naturen.

1891. Eskimoliv. 111. af Otto Sinding. Kra. H. Aschehoug 8. Co. Fra
Grønlandsfærden. Det norske geogr. selskabs aarbog.

1892. Om den kommende Nordpolsekspedition og dens udrustning.
Wissenschaftliche Ergebnisse von dr. Nansens Durchquerung von Grønland
1888. Von Prof. H. Mohn und Dr. Fr. Nansen. Petermanns Mitteilungen,
Gotha.

1895. Dr. Fr. Nansens polarekspedition. Kringsjaa. Fra barneaarene.
Illustreret Tidende for Børn. How can North Polar region be crossed ?
World Magazine.

1894. On the development and structure of the Whale. Part I. On the
develop; ment of the Delphin by Gustav Guldberg and Fridtjof Nansen.
Bergens Museum.

1897. Fram over Polhavet. Den norske polarfærd 1893—96. Med et tillæg
af Otto Sverdrup. I/II Kra. 1897. H. Aschehoug G, Co.

1898. Hvorledes Nordpolen skal naaes. Oversatt fra World Magazine.
Intell. søndagsnr.

1900. Karakter og idealitet. I Hulda Garborgs m. flere: Om opdragelse
og under; visning.

1901. Some oceanogr. Results of the Expedition with the Michael Sars.
Headed by dr. J. Hjort in the summer 1900. Preliminary Report by Fr.
Nansen.

1900. The Norwegian North Polar Expedition 1893—96. Scientific results
ed. by Fridtjof Nansen. Vol. I/VI. Kra. 1900-06. (J. Dybwad). Av dette
verk merkes F. N.: Oceanography of the North Polar Bassin, 1902.

1902. On hydrometers and the surface tension of liquids.

1904. Was ist Todwasser? (En replikkveksel mellem H. Mejer og Fr.
Nansen).

1905. Die Ursachen der Meeresströmungen. Petermanns Mitteilungen.
Bathymetricial Features of the North Polar Sea. with a discussion of
the continental Shelves and the Previous Oscillations of the Shoredine.
Review — From the American Geologist.

FIvad nu ? Samtiden.

Veien. Verdens Gang 12 2

Mænd. —»— ,5/s

Mot. -»- 18 2

Letsindighet. —»— -* «

Vilje. —»— "i 3

Unionssagen —•>>— 56 3

» Times—London 5,5 3

» Le Temps—Paris 23 3

« Kölnische Zeitung 28

Norge og foreningen med Sverige. Kra. 7. juni. Jacob Dybwad, oversatt
til engelsk, tysk og fransk. Hvad vi vil. Verdens Gang 24 9

Heltemot. —»— 6/io

Svar til Sven Hedin. —»— 13 10

1906. Northern Waters: Captain Roald Amundsens oceanographic
observations in the Artic Seas in 1901, with a discussion of the origin
of the bottom; waters of the Northern Seas. Kra. Videnskabsselskabet-

1907. On North Polar Problems. The Geogr. Journal. London.

1908. Videnskab og moral. Tale holdt ved tiltredelsen som president i
The Social and Political Education League i London. Samtiden.

1909. I dagens spørsmaal. Form — ikke indhold. Indflyttere. Sprog.
Artiums; stil i «Landsmaal». Særtrykk af «Verdens Gang». Kra.
(Narvesen).

1910. Foredrag over Vinland, med diskusjon. Oversikt over
Videnskapsselskapets møter.

1910—11. Nord i Tåkeheimen. Utforskningen av jordens nordlige strøk i
tidlige tider. Illustr. Kra. 1910-11. Jacob Dybwad.

1911. Norsemen in America. The Geogr. Journal. London 1911.

1912. The race for the South Pole. Scribners Magazine. New York.

Das Bodenwasser und die Abkühlung des Meeres. Internationale Revue der
gesamten Hydrographie.

Die Entdeckung Amerikas durch die Nordmänner. Særtrykk av Zeitschrift
der Gesellschaft für Erdkunde. Berlin.

De oceanografiske undersøkelser gjort med Fram i Nordatlanteren 1910 og
Sydatlanteren 1911. Av Bj. Helland-Hansen og Fridtjof Nansen. Særtrykk
av R. Amundsen: Sydpolen.

1914. Fjellhilder; løse dagboksblade. Norge 1814—1914, b. 2. Kra.
Cammers meyers Forlag.

Gjennem Sibirien. Illustr. Kra. Jacob Dybwad.

1915. Før det blir forsent. Kra. Jacob Dybwad.

Spitsbergen Waters. Oceanographic observations during the cruise of the
«Veslemøy» to Spitsbergen in 1912. Kra. 1915. Videnskapsselskapet.

1916. Friluftsliv. Blade av dagboken. Kra. 1916. Jacob Dybwad.
Temperaturschwankungen des nordatlantischen Oceans und in der Atmo»
sphäre av B. Helland-Hansen og Fr. Nansen. Videnskabsselskapet, Kra.

1917. Nordens stilling og opgaver under og efter krigen. Samtiden.

The Food Situation of Norway. The Annals of the American Academy of
Politicai an Social Science. Philadelphia.

1918. Dyrk ditt land! Norsk Landmandsblad.

Lecture in oceanic and atmospheric temperatures and their relation to
chan« ges in the suns activity. Referat: Washington Academy of
Sciences. 1918—19 Amerikansk idealisme. Atlantis-

1919. Oprop til beste for Wien og Tysk-Østerrike. Tidens Tegn.
Nasjonenes Forbund og forsvaret. Vår hær.

Vekslinger i solens virksomhet og i jordens klima. Teknisk Ukeblad.

1920. Spitsbergens opdagelse. Naturen. Rob. Edv. Peary. Naturen.

En ferd til Spitsbergen. Billeder og karter av forfatteren. Kra. 1920
Jacob Dybwad.

The strandflat and isostasy. With 170 illustr. Kra. 1922. Videnskabs*
selskapet.

1921. Tale i Genf 30. sept. 1921. Utenrikspolitikken.

Das frühere Klima Spitsbergens. Die Umschau. Frankfurt am Main.

1922. Hjelp til de hungrende i Russland. Foredrag holdt i Europas
storbyer. Politiken. Kjbh.

Friluftsliv. En tale til ungdommen. Kra. Turistforeningens Årbok 1922.
Næstekj ærlighet. Samtiden. Om Russland. Politiken. Kjbh.

1923. Russland og freden. Illustr. Jacob Dybwad. Russland og freden. 12
artikler i Tidens Tegn

1923. Flyktninger. Politiken. Kjbh.

International Co«operation the only Way. The Christian Work. Russia
1923. The New Republ. New York.

Europe and the hope of Peace. An estimate of Europes need and an
appreciation of Americas help. Our Work. New York. Fred. Tale i
Nobelinstituttet. Samtiden.

1924. On the FrancesGermany Situation. The Cosmopolitan Student
Syracuse. New York.

Tilstande i Europa og Folkenes Forbund. Tale. Politiken. Kjbh.
Grønlandssaken. Politiken. Kjbh.

Blant sel og bjørn. Min første ishavsferd. Billeder og karter av
forfatteren. Oslo 1924. Jacob Dybwad.

1925. Nordboerne i Grønland. Politiken. Kjbh. Fedrelandslaget. Tale.
Fedrelandslagets Forlag. Oslo. Det armenske folk. Tidens Tegn.

Utforskning av de ukjente arktiske strøk. Tidens Tegn. Arktis o. fl.
The oceanogr. problems of the still unknown arctic regions. American
Geogr. Society. New York.

Klima vekslinger i Nordens historie. Oslo 1925. Videnskabsselskapet.

1926. Nationalisme og Voldgiftsaftaler. Politiken, Kjbh.

Eventyrlyst. Tale holdt som rektor ved St. Andrews Universitet 3. nov.
1926. Oslo 1926. Jacob Dybwad.

Klimavekslinger i historisk og postglacial tid. Oslo 1926.
Videnskapsakademiet.

1927. Die wissenschaftliche Notwendigkeit arktischer Forschung.
Petermanns Mitteilungen.

Eventyrlyst. — Ingen krig mere! To taler. Oslo 1927. Jacob Dybwad.
Gjennem Armenia. Illustr. Oslo 1927. Jacob Dybwad. 1928 På ski over
Grønland. Omarbeidet utg. og illustr. Oslo 1928. H. Asche* houg Co.

The earth s crust, its surface=forms and isostatic adjustment. Oslo
1928. Viden* skaps; Akademiet.

Vorschlag für ein Telt aus Segeltuch mit Schneepackung für
Polarstation. Arktis. Gotha.

Science and purpose of li fe Hibbert Journal. Boston 1928. Minnetale
over Amundsen. Norsk geogr. Tidsskrift. Det nordiske samarbeide.
Norden.

Die Gleichgewichtbewegungen der Erdkruste und die Oberflächen der
Kontinente. Forschungen und Fortschritte. Berlin. Et nytt Norge. Tale.
Fedrelandslagets Forlag. 1929. Rescuing millions of war victimes.
Current History. New York. Gjennem Kaukasus til Volga. Illustr. Oslo
1929 Jacob Dybwad. What I believe. Forum. New York. Ved årsskiftet.
Politiken. Kjbh. 1/i 29.

Arbeidet for krigsfanger og flyktninger. «Folkeforbundets første
ti*år», ut; gitt ved Utenriksdepartementet, Kjbh.

1930. Ove r Grenland og Polhavet. Minneutgave I — II. Fram over
Polhavet. Første del. Illustr. Oslo 1930. H. Aschehoug 6. Co.

Nansens taler i Folkeforbundets Forsamling finnes i Actes de la 1. — 10
me Assemblée 1920 — 29. Séances plénieres et séances des commissions
(Geneve Service des publications de la Société des Nations).

Forhandlingene om Armenia inntil 1926 er i Plan de l'établissement des
Réfugies Arméniens. Exposé general et documents principaux.
Publications de la S. d. N. Questions sociales 1927 IV, I. Til Mauds
menn. Tale. Norge II.

                       Bøker og artikler om Nansen

BØKER OG ARTIKLER OM FRIDTJOF NANSEN

Fr. Hammerich: Hans Nansen. Kjøbenhavn 1858. Louis Bobé: Hans Nansens
Efterslægt. Kjøbenhavn. Brøgger og Rolfsen: Fridtjof Nansen 1861—93.
1896. Jac. B. Bull: Fridtjof Nansen. 1897.

Fridtjof Nansen. Et festskrift i anledning av hans hjemkomst i 1896.

Ann Margr. Holmgren: Fridtjof Nansen I—II. Stockholm 1922.

Jens Marinius Jensen. Fridtjof Nansen. 1926.

J. H. Whitehouse: Fridtjof Nansen. An Homage. 1930.

Fritz Wartenweiler: Fridtjof Nansen. Zürich. 1930.

Elsa Brändström: Bland krigsfångar i Ryssland och Sibirien 1914—1928.

Ernst Didring: Sveriges Hjalp till Krigsfångarna 1915—19.

Tidsskrift for Det danske Røde Kors 1922 og 1923.

Det Norske Stortings Nobelkomite:

Redegjørelse for Nobels fredspris. 1922.

Morgenbladet 1922, 11 desember: (Fredsprisutdelingen).

Hjälp Russland. Utg. av Centr. Hjälpkomite. Stockholm 1922.

The American Scand. Review. 1928 og 1931.

Dansk Tidsskrift for Folkeoplysning 1927, 1931.

Geogr. Årbok (sv.) 1930, Svenska Dagbl. 15 juli 1931.

Urd 1930. Norsk Kirkeblad 1930. Kirke og Kultur 1930.

Skiforeningens årbok 1930. Chra Skiklubbs Jubilæumsbok. 1877—1920.

B. A. Nissens og S. C. Hammers bøker om 1905.

Worm.Müller: 1905. - Samtiden 1931.

Nordens Årbok 1930: Bj. Helland Hansen: Fridtjof Nansen. B. H. H.'s
minnetale i Videnskapsakademiet.

Samtiden 1930: Art. av E. Werenskiold. Ph. N. Baker, S. Torup, Kn.
Rasmussen, Emil Smith.

Universitetets og Hvalfangstmuseets avisutklipp 1930. Arkivet i
Utenriksdepartementets Folkeforbundskontor. Folkeforbundets første
Ti<år. Utg. af det danske Utenriksdepartement. Folkeforbundets
rapporter om hjelpearbeidet.

Dessuten er benyttet som kilder: Nansens dagbøker fra 1905. Andre
dagbøker. Manuskripter til oseanogr. forelesninger. Nansens arkiv vedk.
hjelpearbeidet. Nansens bøker, avhandlinger, artikler og foredrag.

                                Tidstavle

TIDSTAVLE

1861. 10. oktober. Fridtjof Nansen født på Store Frøen i Vestre Aker.

1880. Examen Artium.

1881. Annenexamen. Zoologistudent.

1882. Mars—Juli. Med selfangeren «Viking». August. Konservator ved
Bergens Museum.

1884. På ski over fjellene fra Voss til Kristiania og tilbake-1886.
Studerer ved den biologiske stasjon ved Neapel-

1888. Dr. phil. Mai—September. Grønlandsferden. 1888—89. Overvintring
på Grønland.

1889. Konservator ved det zootomiske institutt ved Kristiania
Universitet. Gift med Eva Sars.

1893. 24. juni. Frams avreise.

1895. 14. mars. På ski mot polen. 7. april. 86° 14'.

1896. 17. juni. Møter Jackson. Nansenfondet.

1897. Professor i zoologi ved Universitetet. Arbeide med Framferdens
viden* skapelige resultater. Foredragsreiser i Europa og Amerika.

1900. Første havforskningsferd med Michael Sars. Oseanografisk
konferanse i

Stockholm. Internasjonal komité for oseanografi. 1905. Artikler, taler
og forhandlinger hjemme og ute. 1906—08. Norges minister i London.

1907. Fru Eva dør.

1908. Professor i oseanografi.

1912. Videnskapelig reise til Spitsbergen.

1913- Reise gjennem ishavet til Sibiria og med jernbane til
Wladivostock. 1917. Juni. — Mai 1918. I Washington som leder av
kommisjonen for Amerikaoverenskomsten.

1919. Formann i den norske forening for Folkenes Forbund. I Paris og
London til forhandling om Norges inntreden i Folkenes Forbund. Forsøk
på å skaffe Russiand mat.

Valgt til formann i permanent voldgiftskommisjon for Det britiske rike
og

De forente stater i Amerika.

Gift med fru Sigrun Munthe, født Sandberg.

1920. Norges delegerte til Folkenes Forbund.

April. Av Folkenes Forbund overdradd hjemsendelse av krigsfanger.

1921. Juni- Av Folkenes Forbund overdradd omsorgen for russiske
flyktninger. Nansen*pass.

August: Hjelpearbeide for de hungrende i Russland.

1922. Februar. Foredragsreiser i Europa og Amerika for å samle midler
til hjelpe* arbeidet i Russland.

September. Hjelpearbeidet for greske og armenske flyktninger. Desember.
Nobels fredspris.

1923. Korfuaffæren i Folkenes Forbund.

1923—24. Reise i U. S. A. og Kanada som representant for Worlds
Alliance for internasjonal friendship trough the churches, og som
Folkeforbundets høi* kommissær for Grekenlands økonomiske gjenreisning.

1924. Arbeide for Tysklands optagelse i Folkenes Forbund. President i
Aero Arctic.

1925. Leder av en kommisjon til Armenia og Kaukasus.

1926. Æresdoktor ved St. Andrews Universitet i Skottland.

1928. Reise i Amerika for den armenske sak.

1929. Foredragsreise i Amerika — >(Why the arctic calls me again"—,
forberedelse av Graf Zeppelin*ekspedisjonen.

Formann i rådet for Chr. Michelsens Institutt.

1930. 13. mai døde Fridtjof Nansen. 17. mai. Bålferden.

352

Digitaliserad av Projekt Runeberg och publicerad på
http://runeberg.org/nansesaga/ .
Konverterad till .pdf, .epub, .mobi och .txt av Arkivkopia och
publicerad på https://arkivkopia.se/sak/runeberg-nansesaga .
Filen skapad 2018-12-17 12:17:54.004505
